
O päťdesiat až sto rokov sa pravdepodobne zjaví nová skupina organizmov. Budú to umelé 

organizmy, ktoré pôvodne naprojektoval človek. Prirodzene, postupne sa ,vyvinú? do celkom 

inej podoby. Budú ,žiť? v každom logickom zmysle tohto slova. Ich vývin prebehne podstatne 

odlišným spôsobom... Jeho rýchlosť... bude obrovská... Na ľudstvo a biosféru by mohli mať 

ešte väčší dosah ako priemyselná revolúcia, nukleárne zbrane či znečisťovanie životného 

prostredia. Už teraz musíme prijať opatrenia, ktoré príchod týchto umelých organizmov 

ovplyvnia... 

Doyne Farmer a Aletta Bellinová, 1991 





Mnohých ľudí vrátane mňa sa zmocňuje hrôza, keď si pomyslím, aké dôsledky táto 

technológia môže priniesť v budúcnosti. 

K. Eric Drexler, 1992 































Úvod: Umelá evolúcia v 21. storočí 





Konštatovanie, že svet okolo nás sa sústavne vyvíja, vnímame ako banálnu frázu a málokedy 

si v plnej miere domýšľame, čo to znamená. Z našich bežných predstáv, napríklad, vybočuje, 

že priebeh nákazlivej choroby sa mení podľa okolností, za akých sa šíri. Podobne nám uniká, 

že v rastlinách a živočíšnej ríši sa uskutočňujú evolučné zmeny aj v priebehu niekoľkých dní 

či týždňov. Akosi nevnímame, že okolitá flóra je dejiskom nepretržitej a dômyselnej 

chemickej vojny, v ktorej rastliny produkciou pesticídov odpovedajú na útok hmyzu, a v 

hmyze sa zase vyvíja proti nim odolnosť. Lenže taký je život prírody.? 

Keby sme pochopili jej skutočný charakter - a postrehli vecný význam evolúcie -, vnímali 

by sme svet ako priestor, v ktorom sa rastliny, hmyz a živočíšne druhy v reakcii na iné živé 

rastliny, hmyz a živočíšne druhy ustavične menia. Tieto neustále a večné premeny, 

pripomínajúce svojou neovládateľnosťou a nezastaviteľnosťou morský príboj, naznačujú, že 

každý ľudský zásah do tohto priestoru prináša nevyhnutne neisté výsledky. Celý systém, ktorý 

nazývame biosférou, je taký zložitý, že vopred nepoznáme, čo môže akákoľvek naša činnosť 

privodiť. 

V tom je príčina, prečo sa aj pri tom najosvietenejšom úsilí stretávame s nežiaducimi 

dôsledkami - buď sme svoje kroky pochopili  

nedostatočne, alebo svet v ustavičných premenách zareagoval na ne neočakávane. Nie je 

veľmi optimistickým zistením, že medzi  



? Takáto neistota je príznačná pre každý zložitý systém vrátane systémov, ktoré vytvára 

človek. Keď sa na americkom trhu s cennými papiermi za jediný deň v októbri roka 1987 

zaznamenal pokles akcií o 22%, zaviedli sa nové pravidlá s cieľom zabrániť takýmto 

prudkým pohybom. Ale nijako sa nedalo predvídať, či sa pričinením týchto pravidiel 

zabezpečí väčšia stabilita trhu, alebo, naopak, situácia ešte nezhorší. Podľa Johna L. Castiho 

"zavedenie pravidiel je iba uvažovaným rizikom, ktoré nesú guvernéri burzy." Pozri Castiho 

veľmi čitateľnú knihu Would-be Worlds, New York, Wiley 1977, s.80 a n. 

ochranou a znečisťovaním životného prostredia niet z tohto hľadiska veľkých rozdielov. Ak 

niekto tvrdí, že napríklad industriálny výrub 

lesov je škodlivejší ako ekologické hasenie lesných požiarov, ignoruje skutočnosť, že oba 

prístupy, zdôvodňované až s fanatickým presvedčením, panenský les neodvolateľné zmenili. 

Sú dostatočným dôkazom o tvrdošijnom egotizme, ktorý je charakteristickým znakom 

pôsobenia človeka na životné prostredie. 



Ak na naše konanie biosféra reaguje nepredvídateľne, to ešte neznamená, že by sme mali 

ostať nečinní. No nabáda nás to, aby sme prejavovali zvýšenú opatrnosť a uplatňovali zásadu 

dvakrát merať a raz strihať. Nanešťastie, človek sa doteraz správal až s do očí bijúcou 

neobozretnosťou. Sotva v budúcnosti budeme postupovať inak. 

Namýšľame si, že poznáme dôsledky každého svojho konania. Nie sme ochotní pripustiť, že 

sme sa v minulosti pomýlili a že nás omyly čakajú azda aj v budúcnosti. Každá generácia 

pripisuje omyly svojich predchodcov nesprávnemu mysleniu menej vyspelého intelektu - a 

potom sa sebavedome dopúšťa nových, už vlastných omylov. 

Na našej planéte sme jedným z troch druhov, ktoré si uvedomujú seba samého?, no hádam 

ešte významnejšou črtou človeka je sklon k sebaklamu. 



Nemožno však vylúčiť, že sa v priebehu dvadsiateho prvého storočia naša nedbanlivosť 

zaslepená sebaklamom dostane do konfliktu s narastajúcou mocou technológie. Živnou pôdou 

na to sú nanotechnológia, biotechnológia a výpočtová technika. Všetky tri disciplíny majú 

schopnosť vypustiť do životného priestoru identity, ktoré samy seba reprodukujú. 

Už niekoľko rokov žijeme s prvými takýmito identitami -s počítačovými vírusmi. Istú 

praktickú skúsenosť máme aj s niektorými  





? Jedinými živočíchmi, na ktorých sa presvedčivo prejavila schopnosť uvedomovať si seba 

samého, sú ľudské bytosti, šimpanzy a orangutany. Hoci sa do tejto kategórie často zaradujú 

aj iné živočíchy, napríklad delfíny a opice, opodstatnenosť tohto tvrdenia sa nepodarilo 

jednoznačne dokázať. 

biotechnologickými problémami. Nedávna správa, že sa v Mexiku v tamojších odrodách 

kukurice zjavujú modifikované kukuričné gény - 

a to sa stalo napriek prijatým zákonom a rozličným preventívnym  

opatreniam -, je iba začiatkom toho, s čím sa môžeme stretnúť na dlhej a zložitej ceste, ako 

túto technológiu udržať na uzde. Hoci od sedemdesiatych rokov veľká časť biológov šíri 

názory, že biotechnológia je absolútne bezpečná, teraz sa už toto tvrdenie značne 

spochybňuje. Roku 2001 sa austrálskym vedcom podarilo neúmyselne vytvoriť prudko 

smrteľný vírus, čo viedlo k prehodnoteniu starších domnienok.? Očividne už nemôžeme byť k 

tejto technológii takí ľahostajní ako v minulosti. 

Zo spomínaných troch technológií je najnovšia a istým spôsobom aj najradikálnejšia 

nanotechnológia. Usiluje sa zostrojiť prístroje krajne malých rozmerov, rádovo sto 

nanometrov alebo sto miliardtin metra. Takéto prístroje by boli tisíckrát menšie než priemer 

ľudského vlasu. Vedci predpovedajú, že tieto drobné prístroje sa môžu uplatniť všade - od 

miniaturizovaných komponentov počítačov cez nové postupy pri liečbe rakoviny až po nové 

vojnové zbrane. 

Pojem nanotechnológia sa zjavil ešte roku 1959 v prednáške Richarda Feynmana "Na dne je 

dostatok miesta.? Po štyridsiatich rokoch je tento odbor napriek sústavnej bombastickej 

reklame v médiách ešte vždy v plienkach. Jednako dosiahol v súčasnosti isté praktické 

výsledky a podstatne sa zvýšila jeho finančná podpora. Mamutie korporácie ako IBM, Fujitsu 

a Intel doň investujú veľké sumy peňazí. Vláda Spojených štátov za posledné dva roky minula 

na nanotechnológiu miliardu dolárov. 

Nanotechnologické postupy sa už používajú pri výrobe opaľovacích krémov, tkanín 

odolných proti škvrnám a pri výrobe plastických látok v automobilovom priemysle. Čoskoro 

poslúžia aj pri konštrukcii počítačov a tvorbe miniatúrnych nosičov na uskladňovanie úda- 



? R. J. Jackson, A. J. Ramsay, C. D. Christensen, S. Beaton, D. F. Hall a I. A. Ramshaw 

roku 2001. Vypestovaný myší interleukin-4 rekombinovaný ektromélickým vírom potláča 

reakcie cytolytického lymfocytu a prekonáva genetickú odolnosť na myšie kiahne. Journal of 

Virology 75, s. 1205-10. 

? R. P. Feynman: "Na dne je dostatok miesta". Eng. And Sci. 23 (1960) s. 22-36. 

jov. Zjavujú sa aj niektoré dávno očakávané ,zázračné? produkty. Ro- 

ku 2002 istá firma prišla na trh so samočistiacim obločným sklom. 

Iná predstavila nanokryštálový obväz s antibiotickými a protizápalovými vlastnosťami. 

V súčasnosti sa nanotechnológia upriamuje predovšetkým na zhotovovanie materiálov, ale 

jej možnosti siahajú podstatne ďalej. Už desaťročia sa uvažuje o skonštruovaní prístrojov, 

ktoré by sa samy reprodukovali. Roku 1980 sa v správe NASA rozoberá niekoľko metód, ako 

by sa takéto prístroje dali vyrobiť. Pred desiatimi rokmi sa touto problematikou zaoberali 

dvaja významní vedci: 



"O päťdesiat až sto rokov sa zjaví pravdepodobne nová skupina organizmov. Budú to umelé 

organizmy, ktoré pôvodne naprojektoval človek. Prirodzene, postupne sa ,vyvinú‘ do celkom 

inej podoby. Budú ,žiť? v každom logickom zmysle tohto slova. Ich vývin prebehne podstatne 

odlišným spôsobom... Jeho rýchlosť... bude obrovská... Na ľudstvo a biosféru by mohli mať 

ešte väčší dosah ako priemyselná revolúcia, nukleárne zbrane či znečisťovanie životného 

prostredia. Už teraz musíme prijať opatrenia, ktoré príchod týchto umelých organizmov 

ovplyvní..." ? 



Hlavný zástanca nanotechnológie K. Eric Drexler vyslovil v súvislosti s ňou takéto obavy: 



"Mnohých ľudí vrátane mňa sa zmocňuje hrôza, keď si pomyslím, aké dôsledky táto 

technológia môže priniesť do budúcnosti.. Rozprávame o zmene mnohých vecí a vyskytuje sa 

značné riziko, že ich nedostatočne pripravená spoločnosť zvládne veľmi nedostatočne." ? 



? J.Doyne Farmer a Aletta d' A.Belinová: "Artificial Life: The Coming Evolution" v 

Artficial Life II. Edited by C.G.Lengton, C. Taylor, J.D. Farmer a S. Rasmussen. Santa Fe 

Institute Studies in the Science of Complexity, Proc. Vol. X. Redwood city, CA, Addison-

Wesley 1992, s.815. 

? K.Eric Drexler: Introduktion to Nanotechnology, v Prospects in Nanotechnology, Toward 

Molecular Manufacturing. (Proceedings of the First General Conference on 

Nanotechnology:Development, Applications and Opportunities) edited by Markus 

Krummenacker and James Lewis, New York, John Wiley 1992, s.21. 

Aj pri najoptimistickejších (alebo najčernejších) predpovediach sa takéto organizmy zjavia 

o niekoľko desaťročí. Dúfajme, že keď sa s nimi stretneme, svet sa už zjednotí na 

medzinárodnej kontrole samoreprodukovateľných technológií a táto kontrola sa bude 

vykonávať dôsledne. S tvorcami počítačových vírusov sme sa naučili zaobchádzať s 

prísnosťou, aká by bola pred dvadsiatimi rokmi nepredstaviteľná. Hackeri sa ľahko môžu 

dostať do väzenia. A čoskoro sa k nim pripoja aj pomýlení biotechnológovia. 

Pravdaže, nemožno vylúčiť, že sa takáto kontrola do praxe neuvedie. Prípadne niekto 

vytvorí umelé samoreprodukovateľné organizmy neočakávane skôr. Keby sa to stalo, ťažko 

možno predvídať, aké dôsledky to prinesie. A to je aj témou tohto románu. 



MICHAEL CRICHTON 

Los Angeles 2002 























































Už je polnoc. V dome vládne tma. Neviem, ako sa to všetko skončí. Deťom je veľmi zle, 

ustavične ich núti na dávenie. Počujem, ako syn a dcéra, každý v inej kúpeľni, vracajú. Pred 

niekoľkými minútami som sa bol na nich pozrieť. Obávam sa o našu malú a tiež som ju 

donútil vracať. Bola to jej jediná nádej. 

Domnievam sa, že som sa ako-tak pozbieral. Aspoň v tejto chvíli. Pravdaže, vyhliadky nie 

sú najlepšie. Väčšina tých, čo s tým mali čosi spoločné, umrela. Ani mnohé iné veci mi 

neposkytujú veľkú istotu. 

Výrobný areál ľahol popolom, ale neviem, či včas. 

Čakám na Mae. Pred dvanástimi hodinami odišla do laboratória v Palo Alte. Dúfam, že tam 

pochodila dobre. Hádam ich presvedčila, v akej sme zúfalej situácii. Očakával som, že 

laboratórium sa ihneď ozve, ale doposiaľ sa tak nestalo. 

Zvoní mi v ušiach, čo je zlé znamenie. V hrudi i v žalúdku cítim chvenie. Naša najmladšia 

iba sliní, v skutočnosti nedávi. Krúti sa mi hlava. Len aby som nestratil vedomie! Deti ma 

potrebujú, najmä malá. Nevyčítam im, že sa boja. 

Aj ja sa bojím. 

Keď tu v tme sedím, sotva som schopný uveriť, že ešte pred týždňom bol môj najväčší 

problém nájsť si zamestnanie. Takmer mi je z toho do smiechu. 

Lenže svet sa nikdy nekrúti podľa našich predstáv. 

Prvý deň      10:04 





Svet sa nikdy nekrúti podľa našich predstáv. Nikdy som nemal v úmysle stať sa mužom v 

domácnosti. Trúdom. Otcom na plný úväzok. Nech už to nazveme hocijako, sotva to presne 

vystihuje postavenie, v akom som sa za posledný polrok ocitol. Práve som sa vybral do centra 

San Jose a u Crata a Barrela som kúpil niekoľko nerozbitných pohárov. V obchode mali 

široký výber podložiek pod taniere. Už potrebujeme nové, lebo anglické prestieranie, ktoré 

pred rokom obstarala Júlia, sa viditeľne ošúchalo a na tkanine zaschla detská výživa. Je z 

textílie, ktorú nie je možné vyprať. Zastavil som sa pri vystavenom tovare, objavil niekoľko 

bledomodrých podložiek, ktoré sa mi páčili, a vzal som k nim aj biele obrúsky. Potom mi do 

oka padli žlté podložky, a keďže ma svojou oslnivou farbou upútali, rozhodol som sa aj pre 

tie. Na pulte ich však nemali šestoro, koľko by sme ich doma potrebovali, a požiadal som 

predavačku, či by nepozrela do skladu. Po jej odchode som položil podložku na pult, postavil 

na ňu bielu misku a k nej pridal ešte žltý obrúsok. Pôsobilo to tak veselo, že mi zišlo na um, či 

nekúpim aj osem takýchto podložiek. Vtedy mi zazvonil mobilný telefón. Volala Júlia. "Ahoj, 

miláčik." 

"Ahoj, Júlia. Máš sa?" V slúchadle som z úzadia počul hukot prístrojov, vytrvalé fučanie. 

Pravdepodobne výveva elektrónového mikroskopu. V Juliinom laboratóriu bolo niekoľko 

snímacích elektrónových mikroskopov. 

"Čo robíš?" spýtala sa. 

"Práve kupujem podložky pod taniere." 

"Kde?" 

"U Crata a Barrela." 

Zasmiala sa. "Zrejme si tam jediný muž." "Nie..." 

"No dobre." Vôbec nemala záujem zhovárať sa o nákupoch. Spojila sa so mnou z iného 

dôvodu. "Jack, veľmi ma to mrzí, ale zase sa zdržím v robote do neskorého večera." 

"Aha..." Vrátila sa predavačka s kopou žltých podložiek. S telefónom pri uchu som na ňu 

kývol hlavou. Tromi prstami som naznačil, koľko ich má položiť na pult, a zase som sa 

venoval Júlii. "Všetko beží normálne?" 

"Máme tu ako vždy blázinec. Dnes sa uskutoční cez satelit prezentácia pre našich 

potenciálnych ázijských a európskych investorov a vznikli ťažkosti so satelitným spojením, 

lebo nám poslali prenosový voz... škoda reči! Slovom, začiatok prezentácie sa zdrží o dve 

hodiny. Možno aj o viac. Vrátim sa najskôr o ôsmej. Nemohol by si deti nakŕmiť a uložiť 

sám?" 

"Jasné," odvetil som. Nerobilo mi to problémy, už som si zvykol. V poslednom čase Júlia 

pracovala do neskorých hodín. Keď sa vracala domov, deti zväčša už spali. Firma Xymos 

Technologies, v ktorej Júlia bola zamestnaná, súrne potrebovala na ďalšiu činnosť finančnú 

injekciu - najmenej dvadsať miliónov dolárov -, a preto v nej vládol značný tlak. Najmä 

odvtedy, ako sa začala orientovať na ,molekulárnu výrobu‘, čo bol iba iný názov 

nanotechnológie. Dnes nanotechnológia nie je medzi investormi veľmi populárna. Mnohí sa 

za posledných desať rokov popálili, lebo produkty, ktoré sa im videli na dosah ruky, nikdy 

neopustili laboratórium. Investori pokladajú nanotechnológiu za prázdne a doteraz 

neuskutočnené sľuby. 

Júlii nebolo treba o tom rozprávať. Sama pracovala v dvoch investorských firmách. 

Pôvodne vyškolená ako detská psychologička postupne sa špecializovala na ,inkubáciu novej 

techniky‘ a pomáhala začínajúcim firmám naštartovať. (Neraz žartovala, že aj teraz sa zaoberá 

psychológiou dieťaťa.) Nakoniec prestala firmám robiť poradcu a v jednej zakotvila na plný 

úväzok. Vo firme Xymos zastávala funkciu viceprezidentky. 

Júlia tvrdila, že Xymos dosiahol niekoľko prenikavých úspechov a mnohých konkurentov v 

tejto oblasti predbehol. Vraj je otázkou iba niekoľkých dní, keď sa predstaví na trhu 

prototypom nového produktu. Jej slová som však vnímal s istou zdržanlivosťou. 



"Rada by som ťa upozornila, že Eric bude možno zúriť," poznamenala skrúšeným hlasom. 

"Prečo?" 

"No... Sľúbila som mu, že sa spolu zahráme." 

"Prečo mu dávaš také sľuby? Už som ťa upozornil, že to nemá zmysel. Dnes sa s nim určite 

nezahráš. Už sú tri. Na čo to bolo dobré?" 

"Domnievala som sa, že to stihnem." 

Vzdychol som. Takto prejavuje svoju materinskú starostlivosť, pomyslel som si. "Nerob si z 

toho ťažkú hlavu. Zvládnem to." 

"Vďaka. Ešte si tam, Jack? Spomínal si, že práve kupuješ podložky. Vyber hocijaké, len nie 

žlté. Jasné?" Skončila. 



Na večeru som pripravil špagety, lebo proti nim nikto nič nemá. O ôsmej dve mladšie deti 

boli už v posteli a Nicole si dokončovala domáce úlohy. Mala dvanásť rokov a chodila spať o 

desiatej, hoci sa o tom nesmeli dozvedieť jej kamarátky. 

Naša malá - deväťmesačná Amanda - sa zväčša plazila po zemi, a keď sa mala čoho 

prichytiť, aj sa postavila. Osemročný Eric bol rodený futbalista a ustavične kopal do lopty. 

Pravdaže, ak sa len neobliekol za rytiera. Potom s plastovým mečom naháňal po dome staršiu 

sestru. 

Nicole prežívala obdobie, keď sa za prejavy ženskosti na svojom tele hanbila. Eric jej občas 

s veľkou škodoradosťou uchmatol podprsenku, pobiehal s ňou a vykrikoval: "Nicky nosí pod-

pr-sen-ku! Nicky nosí pod-pr-sen-ku!" Nicole sa síce neznížila k tomu, aby ho naháňala, ale 

so škrípajúcimi zubami vrieskala: "Ocko! Zase mi ju vzal! Ocko!" Musel som Erica dobehnúť 

a pripomenúť mu, že sa sestriných vecí nemá dotýkať. 

Život sa mi teda zúžil do rodinného kruhu. Keď som prišiel o miesto v MediaTronics, sprvu 

ma celkom bavilo riešiť spory súrodencov. Často som mal dojem, že sa vôbec neodlišujú od 

sporov, akých som bol svedkom v bývalom zamestnaní. 

V MediaTronics som stál na čele oddelenia tvorby programov a usmerňoval čriedu mladých 

talentovaných programátorov. V štyridsiatke je už človek na prácu programátora starý. 

Vymýšľať nové programy pristane skôr mladým. Venoval som sa na plný úväzok riadeniu. 

Tak ako väčšina programátorov v Silicon Valley, aj môj tím žil v permanentnej kríze, ktorú 

vyvolávali havarované Porsche, nevery, nešťastné ľúbostné pletky, rodičovské mrzutosti a 

stavy po použití drog. Všetkým však nad hlavami visel časový harmonogram v tempe ostrého 

vojenského presunu. Počas nočných maratónov jediným povzbudením bola diétna kola a 

hranolčeky. 

Sama práca bola vzrušujúca už svojím zameraním. Vytvárali sme programy takzvaného 

distribuovaného paralelného spracovania - agentové programy. Tieto programy modelujú 

biologické procesy: v počítači vytvárajú virtuálne agenty, ktoré potom na seba vzájomne 

pôsobia a riešia problémy skutočného sveta. Znie to čudne, ale funguje to celkom dobre. 

Napríklad jeden takýto program pôvodne imitoval mravce, ktoré si vždy nájdu najkratšiu 

možnú cestu k potrave, a bolo ho možné využiť pri prevádzke veľkých telefónnych sietí. Iné 

programy napodobňovali správanie termitov, rojacich sa včiel i levov, ktoré striehnu na obeť. 

Bavilo ma to a pravdepodobne dodnes by som tam pracoval, keby som si nepribral ďalšie 

pracovné povinnosti. V posledných mesiacoch som si vzal na starosť aj bezpečnostné otázky 

a vystriedal externého špecialistu, ktorému sa za dva roky nepodarilo zistiť krádež firemného 

zdrojového kódu. Kód sa zrazu zjavil v akomsi programe ponúkanom z Taiwanu. Ukradnutý 

kód pochádzal z môjho oddelenia - bol to softvér na distribuované spracovanie dát. 

Spoznali sme, že nemôže ísť o náhodu, a určite to bol náš pôvodný kód, lebo zlodeji sa 

nedotkli ,veľkonočných vajíčok?. Programátori zvyčajne vložia do svojho kódu ,veľkonočné 

vajíčka?, drobnosti, ktorých účelom je pobaviť a vo vzťahu k programu nemajú praktický 

význam. Taiwanská spoločnosť ani jedno ,veľkonočné vajíčko‘ nezmenila. Náš kód teda 

použila aj s chlpmi. Klávesovým povelom Alt+Shift+M+9 sa otvára okno s dátumom svadby 

jedného z našich programátorov. Bola to jasná krádež. 

Pravdaže, obrátili sme sa na súd. Ale šéf firmy Don Gross chcel mať istotu, že sa to 

nezopakuje. Preto navrhol, aby som prevzal aj bezpečnostnú agendu. Keďže ma krádež kódu 

rozhorčila, ponuku som prijal ako prácu na čiastočný úväzok. Naďalej som viedol aj 

oddelenie. Z pozície novej funkcie som zaviedol, že sa firemná pracovná stanica začala 

monitorovať. Bol to bežný postup. V súčasnosti osemdesiat percent firiem sleduje, čo robia 

ich pracovníci pri termináloch. Využívajú na to najrozličnejšie metódy: inštaluje sa kamerový 

systém, zaznamenávajú klávesové údery, podľa zvolených kľúčových slov sa prehľadáva 

elektronická pošta... 

Don Gross bol tvrdý muž, ktorý predtým slúžil v námornej pechote a doteraz nestratil 

vojenské spôsoby. Keď som ho informoval o svojich opatreniach, poznamenal: "Ale môj 

terminál sa monitorovať nebude, jasné?" Pravdaže nie, ubezpečil som ho. Ale v skutočnosti 

som nainštaloval program, ktorý vo firme monitoroval každý počítač vrátane jeho. Takto som 

o dva týždne odhalil, že Don má ľúbostnú pletku s dievčinou z učtárne a vydal súhlas, aby 

používala služobné auto. Zašiel som za ním a upozornil ho, že na základe elektronickej pošty, 

ktorá prichádza do učtárne, s Jean má pomer neznáma osoba a navyše Jean využíva výhody, 

na ktoré nemá nárok. Dodal som, že síce neviem, kto je tá osoba, ale ak si ďalej budú posielať 

elektronickú poštu, čoskoro to zistím. 

Domnieval som sa, že Don túto narážku pochopí, a tak sa aj stalo. No z domu poslal iný 

kompromitujúci e-mail a vôbec si neuvedomoval, že všetko prechádza cez firemný server a 

moje ruky. Tak som sa dozvedel, že náš softvér poskytuje so ,zľavou? zahraničným 

distributérom a za ,poradnú činnosť? dostáva obrovské honoráre, ktoré sa mu pripisujú na 

účet na Kajmaních ostrovoch. Očividne porušoval zákon, čo som nemohol prehliadať. Radil 

som sa so svojím právnym zástupcom Garym Marderom, ktorý mi odporúčal vykašlať sa na 

to. 

"Mám sa na to vykašlať?" spýtal som sa pochybovačné. 

"Áno. Pravdaže." 

"Prečo?" 

"A koho to zaujíma? Všade inde získaš výhodnejšie miesto. Vyhovor sa na zdravotné 

problémy. Na rodinné dôvody. 

Na starosti o svojich najbližších. Vycúvaj z toho! Nepchaj prsty do osieho hniezda!" 

"Nerozumiem," bránil som sa. "Mám sa vykašlať na jasné porušovanie zákona? To mi radíš 

ako právnik?" 

"Nie," odvetil Gary. "Ako advokát ti musím pripomenúť, že keď niekto naďabí na činnosť, 

ktorá je v rozpore so zákonom, jeho povinnosťou je ohlásiť to. Ale ako kamarát ti odporúčam, 

aby si držal papuľu a zaradil spiatočku." 

"Vidí sa mi to ako zbabelosť. Hádam by som mal o tom upovedomiť majiteľov firmy." 

Gary vzdychol. Položil mi ruku na plece. "Jack," chlácholil ma, "nech si to majitelia ustrážia sami. Vyser sa na to." 

Pochyboval som, či je to správne. Už predtým ma rozhorčilo, že ukradli práve môj zdrojový 

kód. No ktovie, či ho vôbec ukradli. Azda ho niekto predal. Boli sme súkromná spoločnosť, a 

preto som sa obrátil na jedného člena správnej rady. 

Vysvitlo, že aj on v tom má prsty. Hneď na druhý deň ma vykopli pre hrubú nedbalosť a 

neprofesionálne správanie. Vyhrážali sa mi súdom. Musel som podpísať kopu papierov, aby 

som získal odstupné. Zúradoval to za mňa Gary a pri každom doklade zavzdychal. 



Konečne sme vyšli z budovy do hmlistého slnečného dňa. "Mám to z krku," poznamenal 

som. 

Obrátil sa a pozrel na mňa. "Myslíš?" 



Pravdaže, vôbec som to nemal z krku. Zrazu, akýmsi záhadným spôsobom, sa zo mňa stala 

čierna ovca. Mal som vynikajúcu kvalifikáciu a prax vo vyhľadávanom odbore. No keď som 

sa uchádzal o zamestnanie, nikde o mňa neprejavovali záujem. Ba personalisti akoby neboli 

vo svojej koži, keď sa so mnou zhovárali. Silicon Valley je rozlohou veľké, ale aj tak 

pripomína malé mesto. Hneď sa všetko rozchýri. Absolvoval som pohovor aj u Teda 

Landowa, ktorého som zbežne poznal. Vlani som trénoval jeho syna, ktorý hral v žiackej 

bejzbalovej lige. Napokon som sa ho spýtal: "Čo si sa o mne dozvedel?" 

Zavrtel hlavou. "Nič, Jack." 

"Ted," naliehal som, "za desať dní som absolvoval desať pohovorov. Povedz mi, o čo ide." 

"Nemám ti čo povedať." "Ted." 

Prehŕňal sa v spisoch, sklopil k nim zrak a vôbec na mňa nepozrel. Iba vzdychol. "Jack 

Forman. Rebelant. Neprejavuje ochotu spolupracovať. Agresívny. Impulzívny. Nespráva sa 

ako tímový hráč." Zaváhal, potom dodal: "Zrejme si sa dostal do nejakého maléru. Bral si 

úplatky." 

"Ja že som bral úplatky?" začudoval som sa. Zaplavil ma hnev a bol som odhodlaný všetko 

mu vyrapotať, ale uvedomil som si, že azda naozaj pôsobím impulzívne a agresívne. A tak 

som si zahryzol do jazyka a poďakoval mu. 

Na odchode poznamenal: "Jack, vezmi rozum do hrsti! Každá kaša raz vychladne. V Silicon 

Valley si raz hore, raz dole. Máš skvelé kvalifikačné predpoklady a vynikajúce skúsenosti. 

Počkaj, kým..." Pokrčil plecami. 

"Dva mesiace?" 

"Hádam štyri. Možno aj päť." 

Vytušil som, že má pravdu. Po tomto rozhovore som vo svojom úsilí zamestnať sa ochabol. 

Dopočul som sa, že Média Tronics asi zbankrotuje a hrozí mu azda aj súd. Zrejme sa čoskoro 

dočkám rehabilitácie, ale dovtedy mi neostáva nič iné, iba čakať. 

Postupne som sa zbavoval čudného pocitu, že ráno nechodievam do práce. Júlia ostávala v 

zamestnaní dlhšie a deti si vyžadovali čoraz väčšiu pozornosť. Keďže som bol doma, obracali 

sa nie na našu gazdinú Márie, ale na mňa. Vodil som ich do školy i zo školy, vozil ich k 

lekárovi, k ortodontistovi, na futbalový tréning. Niekoľko prvých večier, ktoré som pripravil, 

bolo príšerných, ale pomaly som sa zlepšoval aj v kuchárskom umení. 



A mimovoľne som sa naučil nakupovať podložky pod taniere a v predajni Crata a Barrela 

som odpozoroval, ako vkusne upraviť jedálenský stôl. Teraz mi už všetko prichodilo celkom 

normálne. 

Júlia sa vrátila domov o pol desiatej. Sledoval som v televízii bejzbalový zápas, ale v 

skutočnosti som ho nevnímal. Po príchode ma pobozkala na zátylok. "Deti spia?" spýtala sa. 

"Okrem Nicole. Ešte vždy si robí domáce úlohy." 

"Ježišmária, veď ráno nevstane!" 

"Neboj sa, zlato moje," odvetil som. "Predsa sme sa dohodli! Povedali sme si, že tento rok môže ostať hore už do desiatej." 

Júlia pokrčila plecami, akoby si na to nespomínala. Možno jej to naozaj vyšumelo z hlavy. 

Vymenili sme si úlohy. Júlia bola predtým o deťoch informovanejšia, ale teraz som o nich 

vedel viac ja. Niekedy ju to privádzalo do pomykova a vnímala to ako stratu moci. 

"Ako je s malou?" 

"Nádcha ustupuje. Iba posmrkáva. Aj viac zjedla." 

Kráčal som za Júliou, ktorá navštívila každú detskú izbu. Sklonila sa nad Amandinou 

postieľkou a spiace dieťa nežne pobozkala. Zišlo mi na um, že otec v opatere detí nikdy 

nemôže vyjsť zo súťaže s matkou víťazne. Júlia má k deťom vzťah, ktorý si nikdy plne 

neosvojím. Môj vzťah k nim bude vždy odlišný. Júlia chvíľu počúvala Amandin dych a 

potom dodala: "Áno, už jej je lepšie." 

Vstúpila do Ericovej izby, vzala mu z prikrývky Gameboy a zachmúrene na mňa pozrela. 

Pokrčil som plecami, trocha podráždený. Vedel som, že sa Eric v posteli hráva s hracou 

konzolou, ale večer som mal toľko roboty s malou, že som ho nestihol skontrolovať. Očakával 

som od Júlie viac porozumenia. 

Nasledovala Nicolina izba. Nicole sa skláňala nad laptopom, ale keď matka vošla, chytro 

zaklopila obrazovku. "Ahoj, mama." 

"Si hore pridlho..." 

"Nie, mama..." 

"Myslela som, že si robíš domáce úlohy." "Už som si ich urobila." "Prečo si si teda neľahla?" "Lebo..." 

"Neželám si, aby si celú noc trávila pri počítači a klebetila s kamarátkami." 

"Mama..." ozvala sa Nicole uboleným hlasom. 

"Veď sa s nimi stretávaš každý deň v škole. To ti nestačí?" "Mama..." 

"Nedívaj sa na otca. Ten urobí všetko, čo od neho chcete. Teraz sa s tebou zhováram ja." 

Vzdychla. "Viem, mama." 

Takáto výmena názorov medzi Nicole a Júliou bývala čoraz častejšia. Pokladal som v 

Nicolinom veku za celkom normálne, ak si vymieňa odkazy s priateľkami, a preto som 

zasiahol. Júlia bola unavená, a vtedy sa v nej zvyčajne prebudila prísnosť a panovačnosť. 

Objal som ju okolo pliec. "Už je neskoro. Nemáš chuť na čaj?" 

"Jack, nemiešaj sa do toho." 

"Veď sa nemiešam. Iba som..." 

"A čo iné robíš? Zhováram sa s Nicole, a ty mi skáčeš do reči." 

"Zlato moje, dohodli sme sa, že môže byť hore do desiatej. Neviem, prečo by nemohla..." 

"Ak si urobila domáce úlohy, mala by si ľahnúť." "O tom reč nebola." 

"Neželám si, aby vo dne v noci vysedávala pri počítači." "Veď to nerobí." 

V tej chvíli Nicole vyhŕkli slzy a prudko sa postavila. "Mama, ty ma večne iba kritizuješ. 

Nenávidím ťa!" Rozbehla sa do kúpeľne a zabuchla za sebou dvere. To zobudilo malú, ktorá 

sa rozplakala. 

Júlia sa ku mne obrátila. "Jack, buď taký láskavý a dovoľ, aby som túto situáciu zvládla 

sama." 

"Máš pravdu," povedal som. "Prepáč. Máš pravdu." 



V skutočnosti som si to vôbec nemyslel. Tak ako dom, aj deti som čoraz väčšmi pokladal za 

svoje vlastníctvo. Júlia vtrhla do domu neskoro večer, keď som v ňom podľa svojich predstáv 

nastolil vytúžené ticho. Teraz v ňom všetko prevrátila hore nohami. 

Júlia naozaj nemá pravdu. Úplne sa mýli. 

Za posledné týždne sa podobné incidenty opakovali čoraz častejšie. Sprvu som si myslel, že 

sa v mojej žene takto prejavujú výčitky svedomia, že tak málo času trávi doma. Potom mi 

zišlo na um, či to nie je zámienka, ako si znova presadiť autoritu a ovládnuť domácnosť, ktorá 

sa dostala do mojich rúk. A nakoniec sa mi videlo, že jej správanie vyplýva z únavy a 

nadmernej záťaže v zamestnaní. 

Lenže ktovie, či dôvody na jej ospravedlnenie nehľadám nasilu. Čoraz viac som sa 

presviedčal, že Júlia sa zmenila. Bola akási iná, napätejšia, tvrdšia. 

Malá vrieskala. Zdvihol som ju z postieľky, pritúlil a tíšil. Prstom som skontroloval, či 

nemá vlhkú plienku. Inštinkt ma neklamal. Položil som ju na bielizník, kde sa znova 

rozrevala. Vložil som jej do ruky obľúbenú hrkálku a konečne stíchla. Prestala kopať a 

dovolila mi, aby som ju prebalil. 

"Ja to urobím," vstúpila Júlia. 

"Netreba." 

"Zobudila som ju, takže mojou povinnosťou je utíšiť ju." "Miláčik, vážne netreba." 

Júlia mi položila ruku na plece a pobozkala ma na zátylok. "Mrzí ma, že tu chodím ako slon 

medzi porcelánom. Skutočne som uťahaná. Neviem, čo ma to pochytilo. Rada by som ju 

prebalila. Veď si ju ani nemám kedy poriadne obzrieť." 

"Ako chceš." Odstúpil som a dal sa vystriedať. 

"Ahoj, cikuľa," uštipla malú do brady. "Ako sa má moja okaňa?" Amanda v reakcii na jej pozornosť pustila z ruky hrkálku, zase sa rozplakala a kopala nohami. Júlia si nevšimla, že 

dieťa plače, lebo stratilo hrkálku. Namiesto toho malú hlasno chlácholila a zápasila s ňou, aby 

jej mohla podložiť novú plienku. Dieťa sa zvíjalo a kopalo ešte viac. "Amanda, prestaň!" 

"Teraz už neprestane," ozval som sa. Nemýlil som sa. Amanda sa aktívne bránila proti 

prebaleniu a prudko pohybovala nohami. 

"Prečo sa neupokojí? Prestaň!" 

Malá spustila ešte hlasnejší nárek a skrútila sa nabok. Lepiaca páska povolila a plienka sa 

zošuchla. Malá sa pregúľala k okraju bielizníka. Júlia ju surovo prevalila do pôvodnej polohy. 

Amanda neprestávala kopať. 

"Dočerta, čo si hluchá? Prestaň!" Plesla ju po nohe. Malá vrieskala ako pavián a kopala na 

všetky strany. "Amanda! Prestaň! Prestaň!" Zase ju udrela. "Prestaň! Prestaň!" 

Chvíľu som nereagoval. Ohromilo ma to. Nevedel som, čo mám urobiť. Na Amandiných 

nohách ostali ostročervené fľaky. Júlia ju neprestávala biť. "Zlatko..." naklonil som sa, 

"prosím ťa..." 

Júlia vybuchla. "Doriti! Zase sa mi do toho miešaš?" skríkla a tresla rukou do bielizníka. 

"Dočerta, čo ju to posadlo?" Hlučne vyšla z izby. 

Vzdychol som a zdvihol dieťa. Zmätená a ubolená Amanda nariekala, akoby ju z kože drali. 

Ak má znova zaspať, zrejme jej musím dať fľašu. Hladkal som ju po chrbte, kým sa trocha 

neutíšila. Nato som pripevnil plienku a odniesol ju do kuchyne, kde som chcel ohriať fľašu. 

Svetlá boli stlmené, nad pultom blikala iba žiarivka. 

Júlia sedela pri stole, pila z fľaše pivo a hľadela do prázdna. "Kedy si zoženieš robotu?" 

"Pokúšam sa o to." 

"Vážne? Pochybujem o tom. Kedy si sa bol naposledy niekde ponúkať?" 

"Minulý týždeň," odvetil som. 

Zavrčala. "Pohni kostrou a konečne si niečo zožeň!" vybrechla. "Ten tvoj stav ma privádza 

do šialenstva." 

Preglgol som hnev. "Viem. Obaja to znášame ťažko," po-znamenal som. Už bola neskorá 

noc a nemal som chuť ďalej sa hádať. Kútikom oka som ju pozoroval. 

Júlia v tridsiatich šiestich rokoch bola nápadne pekná žena. Mala drobnú postavu, tmavé 

vlasy, tmavé oči a nos dohora. Prekypovala energiou a mala - ako sa vraví - v zadku vrtuľu. 

Na rozdiel od iných riadiacich pracovníkov ľudí k sebe priťahovala svojou 

bezprostrednosťou. Ľahko sa spriatelila, vyznačovala sa zmyslom pre humor. Pred mnohými 

rokmi - ešte sme mali iba Nicole - Júlia každý večer farbisto opisovala necnosti obchodných 

partnerov, s ktorými cez deň prišla do styku. Sedávali sme pri tomto kuchynskom stole a 

smiali sa, až sme sa za brucho chytali, zatiaľ čo malá Nicole ťahala matku za ruku a spytovala 

sa: "Čo je vám také smiešne, mama? Čo je vám také smiešne?" lebo aj sama chcela pochopiť 

žart. Pravdaže, nikdy sme ju do týchto klebiet nezasväcovali, ale Júlia mala aj pre ňu vždy v 

zásobe nejaký ,bohovský frk?, takže napokon sa aj ona k nášmu smiechu pridala. Júlia mala 

talent prijímať život z humornejšej stránky. Bola povestná pre svoju vyrovnanosť, nikdy 

nestrácala nervy. 

Lenže teraz bola rozzúrená ako býk. Ani na mňa nepozrela. Sedela v tme pri okrúhlom 

kuchynskom stole, jedna noha preložená cez druhú, netrpezlivo ňou kývala a hľadela do 

prázdna. Zazdalo sa mi, že aj jej výzor sa trocha zmenil. Azda z pracovného vypätia schudla. 

Z tváre sa jej vytratila neha. Väčšmi jej vystúpili lícne kosti, brada jej vyčnievala akosi 

ostrejšie. Vyzerala tvrdšia, ale ešte vždy svojím spôsobom čarovné. 

Inak sa aj obliekala. Nosila tmavú sukňu a bielu blúzku, bežnú uniformu ženy z 

podnikateľskej sféry. Ale sukňa bola priliehavejšia ako zvyčajne. Ako pohojdávala nohou, 

všimol som si, že má obuté lodičky na vysokom podpätku a bez päty. Kedysi tvrdila, že také 

topánky nosia iba šľapky. Predtým v podobnej obuvi do roboty nechodievala. 

Vtedy som si uvedomil, že je naozaj ako vymenená - správanie, zovňajšok, nálada, všetko 

bolo iné. Zrazu mi svitlo: moja manželka prežíva s niekým ľúbostný románik. 

Z vody na sporáku začala stúpať para. Vytiahol som fľašu a na predlaktí vyskúšal jej 

teplotu. Zohriala sa priveľmi, musím chvíľu počkať, kým vychladne. Malá sa pustila do plaču. 

Nadhadzoval som si ju na pleci a prechádzal sa s ňou po kuchyni. 

Júlia vôbec na mňa nepozrela. Iba kolísala nohou a hľadela do prázdna. 



Kdesi som o podobnej situácii čítal ako o syndróme. Manžel sa ocitne bez zamestnania, jeho 

mužná príťažlivosť upadá, manželka si ho neváži a začne mu zahýbať. Písalo sa o tom v 

Glamoure alebo Redbooku, či v inom ženskom časopise, ktoré sa nám povaľujú po dome. 

Zrejme som v nich listoval, keď som čakal, kým práčka doperie, alebo kým sa v mikrovlnke 

rozmrazí hamburger. 

No teraz ma zaplavili rozpačité pocity. Vari je to skutočne pravda? Nie je to iba dôsledok 

únavy, nepodlieham fantazmagorickým predstavám? Koniec koncov, čo je na tom, že 

manželka nosí priliehavejšiu sukňu a iné topánky? Móda sa mení. Človek má raz dobrú, raz 

zlú náladu. Ak z nej niekedy srší hnev, vari je to dôkaz, že sa do niekoho zaľúbila? Určite nie, 

Pravdepodobne sa cítim neschopný a nepríťažlivý. Zrejme to vyplýva z mojej neistoty. 

Chvíľu som rozmýšľal týmto smerom. 

Ale akosi som si to nebol schopný vyhovoriť. Naďalej som svojmu podozreniu veril. Žijem 

s touto ženou vyše dvanásť rokov. Zrazu som zistil, že je iná, a viem prečo. Vycítil som 

prítomnosť inej osoby, do nášho vzťahu sa votrel niekto zvonka. Natoľko som tomu uveril, až 

ma to prekvapovalo. Vnímal som to celým telom ako neodbytnú bolesť. 

Musel som sa odvrátiť. 



Malá prijala fľašu a šťastne mrnčala. V stemnenej kuchyni mi pozerala do tváre so 

zvláštnym upreným pohľadom, akého sú schopné iba malé deti. Pohľad na ňu ma upokojoval. 

Zakrátko privrela oči a potom sa jej ústa uvoľnili. Položil som si ju na plece, nechal odgrgnúť 

a potom odniesol do izby. Väčšina rodičov dojča silno potľapká po chrbte, aby sa mu odgrglo. 

Stačí však dieťaťu prejsť dlaňou a niekedy iba dvoma prstami po chrbte. Amanda si potichu 

uľavila a uvoľnila sa. 

Uložil som ju do postieľky a zhasol nočnú lampu. Izbu osvetľovalo iba akvárium, v ktorom 

bublala zelenomodrá voda. Z plastovej  

rúrky na dne vychádzali bublinky. 

Keď som chcel vyjsť, vo dverách som zazrel Juliinu siluetu, jej tmavé vlasy osvetlené 

zozadu. Sledovala ma. Nevidel som jej do tváre a nevedel som, čo má za lubom. Vykročila ku 

mne. Zmeravel som. Objala ma a oprela sa mi hlavou o hruď. 

"Prosím ťa, prepáč," povedala. "Skutočne tu chodím ako slon medzi porcelánom. Doma ti to 

ide fantasticky. Iba na teba žiarlim." Od jej sĺz mi zvlhlo plece. 

"Chápem," zovrel som ju. "Nič sa nestalo." 

Čakal som, že sa mi telo uvoľní, ale nič podobné sa nestalo. Podozrievavosť ma neopustila, 

ostával som v strehu. Mal som z nej zlý pocit a nemohol som sa ho zbaviť. 



Keď sa osprchovala, vstúpila do spálne a utierala si krátke vlasy. Sedel som na posteli a 

sledoval v televízii koniec zápasu. Júlia sa nikdy predtým na noc nesprchovala. Pod sprchu sa 

postavila vždy až ráno pred odchodom do práce. Uvedomil som si, že po príchode domov sa 

neraz najprv osprchuje a až potom zvíta s deťmi. 

Telo som mal napäté ako struna. Vypol som televízor, "Ako dopadla tá prezentácia?" spýtal 

som sa. 

"Čo?" 

"Tá prezentácia. Nemala si dnes prezentáciu?" 

"Aha," pochopila. "Áno, pravdaže. Napokon sa nám podarilo napojiť a všetko šlo ako po 

masle. No pre časový posun investori v Nemecku zrejme pri obrazovkách až do konca 

nevydržali - nechceš tú prezentáciu vidieť?" 

"Ako to myslíš?" 

"Mám z nej záznam. Nepozrieš si ho?" 

Prekvapilo ma to. Pokrčil som plecami. "Prečo nie?" 

"Jack, skutočne by som rada vedela, čo si o tom myslíš." Z jej tónu som vycítil 

blahosklonnosť. Manželka ma zasväcuje do svojej práce. Chce vo mne vyvolať pocit, že som 

súčasťou jej života. Otvorila aktovku a vybrala DVD disk. Zasunula ho do prehrávača a 

prisadla si ku mne na posteľ. 

"Čo ste prezentovali?" spýtal som sa. 

"Novú lekársku snímaciu techniku," odvetila. "Ak sa smiem pochváliť, vyvinuli sme veľmi 

dômyselný produkt." Pritisla sa ku mne a oprela sa mi o plece. Dosiaľ som sa cítil nepríjemne, 

ale objal som ju okolo pliec. 

"Mimochodom," poznamenal som, "prečo sa teraz sprchuješ večer, a nie ráno?" 

"Neviem," odvetila. "Vážne som sa predtým sprchovala ráno? Vôbec som o tom 

neuvažovala. Asi je to tak jednoduchšie. Ráno býva strašný zhon, a vtedy dostávam aj 

konferenčné hovory z Európy a žerie mi to kopu času - aha, už to beží," ukázala na 

obrazovku. Zazrel som čiernobiele pásy a potom sa zjavil obraz. 





Zazrel som Júliu vo veľkom laboratóriu, ktoré bolo vybavené ako operačná sála. Na 

vyšetrovacom stole horeznačky ležal muž, do ramena mal zavedené infúzne hadičky, pri ňom 

stál anestéziológ. Nad stolom visel okrúhly plochý kovový tanier s priemerom takmer dva 

metre, ktorý sa dal zdvíhať a spúšťať, ale teraz bol v hornej polohe. Všade naokolo blikali 

obrazovky. V popredí na jednu z obrazoviek hľadela Júlia, po jej boku videotechník. 

"To je hrôza," Júlia sa obrátila k technikovi a ukázala na obrazovku. "Čo tak ruší ten 

obraz?" 

"Čističky vzduchu. Aspoň tie z toho podozrievame." 

"Lenže s takýmto obrazom sa nemožno zmieriť." 

"Vážne?" 

"Smrteľne vážne." 

"A čo podľa vás máme urobiť?" 

"Obraz vyladiť," odvetila Júlia. 

"V tom prípade musíme zvýšiť kmitočet a vy by ste mali..." 

"Mne je to fuk," odvetila. "Takýto obraz investorom ukázať nemôžem. Lepší videli dokonca 

z Marsu. Vylaďte ho!" 

Júlia na posteli poznamenala: "Nevedela som, že aj toto zaznamenávajú. To ešte nie je 

prezentácia. Posuň to ďalej." 

Stlačil som diaľkový ovládač. Obraz sa rozložil. Krátko som čakal, potom zase prepol na 

záznam. 

Tá istá scéna. Júlia dosiaľ v popredí, Asistentka Carol jej čosi šepká. 

"Dobre, a čo mu mám teda povedať?" 

"Povedz mu, že nie." 

"Lenže on chce, aby sme začali." 

"Rozumiem. Ale ten prenos nepotrvá ani hodinu. Povedz mu, že nie." 

Júlia na posteli mi povedala: "Figurantom nášho experimentu bol Zúrivý pes. Bol veľmi 

netrpezlivý. Chcel, aby sme hneď začali." 

Na obrazovke asistentka stíšila hlas. "Júlia, už mu praskajú nervy. Ani ja by som 

nereagovala inak, keby sa mi okolo tela plazili stovky hadičiek..." 

"Nie sú ich stovky a ani sa neplazia," poznamenala Júlia. "Koniec koncov, vymyslel ich 

sám." 

"Aj tak." 

"Nie je tamto anestéziológ?" "Nie, to je kardiológ." 

"Azda by mu kardiológ mohol podať niečo na utíšenie." 

"Už to urobili. Pichli mu injekciu." 

Júlia na posteli vedľa mňa precedila: "Posuň to ešte dopredu, Jack." Poslúchol som. Obraz 

poskočil dopredu. "Výborne, stačí." 

Zazrel som, ako Júlia s technikom zase stoja pri monitore. "Už je to lepšie," Júlia ukázala na 

obraz. "Ak nie stopercentné, aspoň znesiteľné. Ukážte mi tú snímaciu sondu." 

"Čo?" 

"Snímaciu sondu. Elektrónový mikroskop. Chcem vidieť, aký je z nej obraz." 

Technik sa zatváril zmätene. "Ehm... O elektrónovom mik-roskope nám nikto nič 

nepovedal." 

"Preboha, prečítajte si technický scenár!" 

Technik zažmurkal. "Uvádza sa to v technickom scenári?" 

"Pozreli ste doň vôbec?" 

"Bohužiaľ, asi mi to uniklo," 

"Teraz nie je čas na ospravedlňovanie. Splňte môj pokyn!" "Nemusíte na mňa hneď kričať." 

"Nemôžem nekričať. Musím zvýšiť hlas, keď sú okolo mňa samí idioti!" Zamávala vo 

vzduchu rukami. "O chvíľu sa online prihovorím ľuďom z piatich krajín. Ak im predvediem 

našu submikroskopickú techniku, vyžmýkam z nich jedenásť miliárd dolárov. A zrazu niekto 

nenapojil mikroskop a celú techniku môžem zabaliť!" 

Júlia na posteli dodala: "Ten chlap ma celkom vytočil. Myslela som, že explodujem. Už sa 

odratovalo posledných šesťdesiat minút do družicového prenosu, ktorý sme si objednali. 

Nemohli sme ho odsunúť. Museli sme ho na sekundu dodržať, a ten technik bol skutočný 

exot. Ale nakoniec sa nám predsa tú prezentáciu podarilo spustiť. Posuň to ďalej!" 



Na obrazovke sa zjavil nehybný titulok: 



Xymos Technology 

Mountain View, Kalifornia 

najvýznamnejší svetový výrobca 

molekulárnej techniky 

uvádza neverejnú prezentáciu 

modernej lekárskej snímacej techniky 



Na obrazovke sa zjavila Julia pri vyšetrovacom stole a le-kárskom prístroji. Prešla si rukou 

po vlasoch a zastrčila blúzku do sukne. 

"Dobrý deň vám všetkým," usmiala sa do kamery. "Som Júlia Formanová zo Xymos 

Technology. Chceme vám predstaviť revolučnú lekársku snímaciu techniku, ktorú sme 

vyvinuli v našej firme. Za mnou na vyšetrovacom stole leží náš figurant Peter Morris. O malú 

chvíľu si obzrieme jeho srdce a cievy s presnosťou, aká doteraz nebola možná." 

Obchádzala stôl a počas chôdze rozprávala. 

"Na rozdiel od katetrizácie náš postup je úplne bezpečný. A na rozdiel od katetrizácie 

uvidíme v tele každú cievu bez ohľadu na jej veľkosť. Nazrieme do aorty, najväčšej tepny v 

tele. Ale podívame sa aj do pľúcnych mechúrikov a drobných vlásočníc na končekoch jeho 

prstov. Môžeme si to dovoliť, lebo kamera, ktorú sme zasunuli do jeho ciev, je menšia než 

červená krvinka. Fakticky ešte oveľa menšia. 

Výrobná technológia Xymosu je schopná zhotoviť až takúto miniatúrnu kameru a vyrábať 

ju lacno a rýchlo v celých sériách. Na zaplnenie plochy s rozmerom bodky hrotu ceruzky by 

sme potrebovali tisícku takýchto kamier. Za jedinú hodinu ich vyprodukujeme za celý 

kilogram. 

Podistým k mojim slovám pristupujete s pochybnosťami. Uvedomujeme si, že v minulosti 

nanotechnológia sľubovala objavy, ktoré sa nikdy neuskutočnili. Doteraz problém spočíval v 

tom, že vedci síce navrhli prístroje vo veľkosti molekuly, ale nevedeli ich vyrobiť. Xymos 

však tento rozpor vyriešil." 

Zrazu sa mi jej slová rozležali v hlave. "Čo to vravíš?" vzpriamil som sa na posteli. "Robíš si z nich dobrý deň?" Keby to bola pravda, svedčí to o mimoriadnom úspechu, o skutočnom 

technickom prelome, a to by znamenalo... 

"Hovorím pravdu," odvetila Júlia potichu. "Vyrábame ich v Nevade." Usmiala sa a môj údiv akoby jej spôsoboval radosť. 

Júlia na obrazovke pokračovala: "Jednu kameru z produkcie Xymosu mám napojenú na 

elektrónový mikroskop, túto..." ukázala na obrazovke, "... takže si ju môžete porovnať s 

červenou krvinkou, zobrazenou vedľa nej." 

Obraz sa zmenil na čierno-biely. Potom sa čosi posúvalo ako sonda a pripomínalo drobnú 

sépiu na titánovej ploche. Chumáčik mal tvar zahroteného náboja, vzadu smerové krídelká. 

Veľkosťou bol desatinou červenej krvinky, ktorá vo vákuu riadkovacieho elektrónového 

mikroskopu vyzerala ako zošúverená elipsa, nie nepodobná sivému hrozienku. 

"Naša kamera meria na dĺžku desaťmiliardtinu palca. Ako vidíte, pripomína sépiu," 

poznamenala Júlia. "Snímací proces prebieha v prednej časti. Mikrotubuly v zadnej časti 

slúžia ako chvost šarkana na stabilizáciu. Sú však schopné aj aktívne šľahať a zabezpečovať 

pohyb. Obrátime kameru na prednú časť... Výborne. Ďakujem. Teraz spredu. Vidíte v strede 

ten zárez? To je miniatúrny fotónový detektor na báze arzenidu gália. Detektor pôsobí ako 

sietnica. Obopína ho bioluminiscenčný pás, pripomínajúci radiálnu pneumatiku. Ten 

osvetľuje priestor pred sebou. V prednej časti sa vám azda podarí rozpoznať pomerne zložitú 

sériu skrútených molekúl. To je naša kaskáda z adenozíntrifosfátu. Možno ju označiť za 

primitívny mozog, ktorý usmerňuje správanie kamery - toto správanie je síce veľmi 

obmedzené, ale na náš účel to postačuje." 

V reproduktore zašumelo, nato sa ozvalo zakašlanie. V rohu obrazovky sa zjavilo malé 

okienko a v ňom Fritz Leidermeyer z Nemecka. Investor s obrovským telom sa pohniezdil. 

"Prepáčte, slečna Formanová. Nemohli by ste mi, prosím, povedať, kde je šošovka?" 

"Kamera nemá šošovku." 

"Ako môže existovať kamera bez šošovky?" 

"Postupne vám to vysvetlím," odvetila. 

Ozval som sa, zahľadený na obrazovku. "Podistým tam bude camera obscura." "Správne," 

prikývla Júlia. 

Camera obscura - latinský názor pre tmavú komoru - je najstarší snímací vynález. Rimania 

objavili, že keď človek urobí malú dierku v stene tmavej miestnosti, zjaví sa na protiľahlej 

stene prevrátený obraz exteriéru. Uskutočňuje sa to zásluhou toho, že svetlo prechádzajúce 

cez drobný otvor sa zaostrí, akoby prechádzalo cez šošovku. Je to ten istý princíp ako v 

detskom ďalekohľade. Od čias Rimanov sa preto snímacie prístroje nazývajú ,kamery?. Lenže 

v tomto prípade..." 

"Ako sa rieši ten otvor?" spýtal som sa. "Je tam malá dierka?" 

"Myslela som, že to vieš," odvetila. "Za túto časť si zodpovedný ty." "Ja?" 

"Áno. Xymos má licenciu na niektoré algoritmy agentového systému, ktoré napísal tvoj 

tím." 

"O tom som nevedel. Na ktoré algoritmy?" 

"Na tie, ktoré spravujú sieť častíc." 

"Vaše kamery vytvárajú sieť? Tie malé kamery navzájom komunikujú?" 

"Áno," odvetila. "Fakticky vytvárajú roj." Dosiaľ sa usmievala a na mojich reakciách 

zabávala. 

"Roj?" Zamyslel som sa a usiloval jej slová pochopiť. Môj tím nepochybne napísal značný 

počet programov, ktoré usmerňujú roje agentov. Za vzor im poslúžilo správanie včiel. 

Programy mali množstvo vlastností, ktoré sa dajú zužitkovať v praxi. Keďže sa roje skladali z 

mnohých agentov, boli schopné reagovať na okolité prostredie. Ak sa ocitli v nových a 

neočakávaných podmienkach, nezrútili sa. Iba obišli prekážky a fungovali ďalej. 

Lenže naše programy pracovali na báze virtuálnych agentov v počítači. Júlia však vytvorila 

skutočné agenty v skutočnom svete. Sprvu som nechápal, ako sa naše programy dali 

prispôsobiť zámerom Xymosu. 

"Program používame na vytvorenie štruktúr," prehodila. "Modeluje štruktúru roja." 

Pochopil som. Jedna molekulárna kamera by sotva prenášala obraz. Prenos obrazu sa 

uskutočňuje kombináciou miliónov kamier, ktoré pracujú súčasne. Kamery sa však v priestore 

musia usporiadať do organizovanej štruktúry - pravdepodobne gule. Tu do hry prichádza 

programovanie. To zároveň znamená, že Xymos zrejme vytvára ekvivalent... 

"Vyrábate oko!" 

"Do istej miery. Áno." 

"No kde majú kamery zdroj svetla?" 

"Svetlo zabezpečuje bioluminiscenčný perimeter," 

"Ten by asi nestačil." 

"Ba stačí. Len pozri!" 



Medzitým sa Júlia na obrazovke obrátila a ukázala na infúznu hadičku za sebou. Zdvihla z 

neďalekého vedierka s ľadom injekčnú striekačku. Jej valec zrejme zapĺňala voda. "V tejto 

injekčnej striekačke je približne dvadsať milión kamier v izotonickej slanej suspenzii," 

vysvetľovala. "Momentálne jestvujú v podobe elementárnych častíc. No len čo sa vstreknú do 

krvného obehu, zvýši sa ich teplota, zakrátko sa zhluknú a vytvoria metatvar. Tak ako sa 

kŕdeľ vtákov zoskupí do V." 

"Aký tvar?" spýtal sa jeden z investorov. 

"Guľu," odvetila. "S malým otvorom na jednom konci. Možno to pripomína blastulu, ktorú 

poznáme z embryológie. Častice však fakticky fungujú ako oko. Obraz z takéhoto oka je 

zloženinou obrazov miliónov fotónových snímačov. Pripomína to ľudské oko, ktorému 

umožňujú vidieť tyčinky a sietnicové čapíky." 

Obrátila sa k monitoru, ktorý ukazoval animovanú a ustavične sa opakujúcu slučku. Kamery 

vstúpili do krvného obehu ako neupravená, neusporiadaná masa, ako vírivý obláčik. Prietok 

krvi tento obláčik najprv stlačil do podlhovastého pásu. Ale o niekoľko sekúnd pás zase 

splynul do guľového tvaru. Bol čoraz zreteľnejší a napokon sa zdalo, že je takmer pevný. 

"Ak vám to pripomína skutočné oko, má to svoju príčinu. Netajíme, že v Xymose 

napodobňujeme morfológiu orgánov," poznamenala Júlia. "Keďže pracujeme s organickými 

molekulami, uvedomujeme si, že za milióny rokov sa zásluhou evolúcie nahromadili okolo 

nás mnohé funkčné molekulové štruktúry. Prečo by sme ich teda nevyužili?" 

"Hádam nechcete znova objaviť Ameriku?" spýtal sa ktosi. 

"Ameriku. Alebo očnú guľu." 

Júlia dala znamenie a plochá anténa sa spustila, až kým nebola niekoľko centimetrov nad 

figurantom. 

"Táto anténa dodá kamere energiu a zachytí prenášaný obraz," vysvetľovala. "Obraz možno, 

pravdaže, digitálne uložiť do pamäti, zaostriť, upravovať, narábať s ním ako s číselnými 

údajmi. Ak už nemáte iné otázky, môžeme začať." 

Nasadila na injekčnú striekačku ihlu a zabodla ju do gumenej zátky na infúznej hadičke. 

"Východiskový čas!" 

"Nula celá nula." 

"Začíname." 

Chytro stlačila piest. "Ako vidíte, postupujem rýchlo," dodala. "Naša metóda si nevyžaduje zvýšenú opatrnosť. Nemožno nič pokaziť ani ničomu ublížiť. Prúd vstrekovanej kvapaliny je 

schopný vyvolať mikroturbulenciu. Keby sa aj tubuly niekoľkých tisícok kamier poškodili, 

nič sa nestane. Máme ich ďalšie milióny. Dosť na to, aby splnili svoju úlohu." Vytiahla ihlu. 

"Jasné? Zvyčajne čakáme vari desať sekúnd, kým sa začne formovať tvar, a potom by sme už 

mali dostávať obraz... Aha, zrejme sa už niečo zjavuje... Pozrite!" 



Obrazovka ukázala kameru, ktorá sa rútila značnou rýchlosťou cez priestor pripomínajúci 

pole asteroidov. Ibaže asteroidmi boli červené krvinky, purpurové vrecúška, ktoré sa 

pohybujú v čírej, až žltkastej tekutine. Na okamih sa zjavili oveľa väčšie biele krvinky, potom 

sa stratili. Obraz sa ponášal skôr na videohru než na medicínsku snímku. 

"Júlia," zvolal som, "to je úžasné!" 

Júlia sa ku mne pritisla a usmiala sa. "Predpokladala som, že ťa to zaujme." 

Na obrazovke pokračovala: "Vstúpili sme do žily, takže červené krvinky sa nemôžu 

okysličovať. Naša kamera smeruje k srdcu. Uvidíte, ako sa zväčšujú cievy, ako sa presúvame 

vyššie po žilovej sústave... Áno, blížime sa k srdcu... V krvnom obehu vidíte pulzáciu, ktorú 

vyvolávajú komorové sťahy..." 

Bola to pravda. Zazrel som, ako sa kamera na chvíľu zastavila, potom pokračovala a zase sa 

zastavila. K tomu sa pripájal zvukový záznam tlkotu srdca. Figurant na stole ležal bez 

pohybu, plochá anténa tesne nad jeho telom. 

"Prichádzame do pravej predsiene a mali by sme vidieť mitrálnu chlopňú. Aktivizujeme 

bičíky, aby kameru spomalili. Toto je chlopňa. Sme v srdci." Zazrel som červené laloky, ktoré 

sa ako ústa otvárali a zatvárali, potom kamera prešla cez ne do komory a zase z nej vyšla. 

"Teraz vstúpime do pľúc, kde uvidíte, čo sa doteraz ešte nikomu nepodarilo zazrieť. 

Okysličovanie buniek." 

Na krátku chvíľu sa krvná cieva zúžila, potom sa bunky našuchorili a jedna po druhej jasne 

očerveneli. Odohralo sa to nesmierne rýchlo. Netrvalo ani sekundu, a všetky boli červené. 

"Červené krvinky sa okysličili," pokračovala Júlia, "a vraciame sa k srdcu." 

Obrátil som sa k Júlii na posteli. "To sú vskutku fantastické zábery!" zvolal som. 

Ale Júlia mala privreté oči a jemne dýchala. 

"Júlia?" 

Zaspala. 



Júlia pri sledovaní televízie vždy mala sklon zadriemať. Nečudo, že zaspala aj počas 

vlastnej prezentácie. Už bolo dosť neskoro. Sám som bol unavený. Rozhodol som sa, že 

zvyšok prezentácie dopozerám inokedy. Koniec koncov, videla sa mi dosť zdĺhavá. Ktovie, 

ako dlho ju už sledujem. Skôr než som tefevízor vypol, pozrel som na časový údaj v dolnej 

časti obrazu. Čísla sa chytro striedali a odkrajovali stotiny sekundy. Ostatné čísla vľavo sa 

nemenili. Zachmúril som sa. Ukazovali dátum záznamu. Predtým som si ho nevšimol, lebo 

bol usporiadaný do medzinárodného formátu - najprv rok, potom deň a mesiac. Ukazoval 

02.21.09. 

21. september. 

To bolo včera. 

Záznam prezentácie teda pochádza zo včerajšieho, a nie dnešného dňa. 

Vypol som televízor a zhasol svetlo pri posteli. Zložil som hlavu na vankúš a pokúšal sa 

zaspať. 







Druhý deň     9:02 





Potrebovali sme nízkotučné mlieko, toastový chlieb, ovocné koláče, želatínu, čistiaci 

prostriedok do umývačky riadu a bohviečo ešte, ale nevedel som prečítať vlastný rukopis. 

Ráno o deviatej som postával v uličke supermarketu a lúštil lístok s poznámkami. "Ahoj, 

Jack. Ako dýchaš?" 

Zazrel som Rickyho Morsa, vedúceho jednej z divízií v Xymose. 

"Ahoj, Ricky. A ty?" Podal som mu ruku a úprimne ma potešilo, že ho vidím. S Rickym 

som sa rád stretal. Bol opálený, plavé vlasy mal na ježka a široko sa usmieval. Nebyť trička s 

nápisom SourceForge 3.1, čím dával najavo príslušnosť k programátorskej komunite, 

pripomínal skôr surfistu. Ricky bol odo mňa iba o niekoľko rokov mladší, ale pôsobil ako 

večný mladík. Hneď po absolvovaní univerzity nastúpil do môjho oddelenia, ale rýchlo sa 

vyšvihol do riadiacich funkcií. Vďaka svojej bodrosti a optimizmu sa stal ideálnym 

projektovým manažérom, hoci rád problémy zľahčoval a zaväzoval sa k nereálnym termínom. 

Podľa Júlie ľudí v Xymose z toho bolela hlava. Ricky sľuboval viac, ako bol schopný 

splniť, a občas sa uchyľoval aj ku klamstvám. Bol však veselý a príťažlivý, takže mu 

nakoniec každý odpustil. Ani ja som sa nevedel naňho nahnevať, keď pracoval v mojom 

oddelení. Obľúbil som si ho a vnímal takmer ako mladšieho brata. Keď sa uchádzal o miesto 

v Xymose, odporúčal som ho prijať. 

Ricky tlačil pred sebou nákupný vozík, v ktorom mal papierové plienky vo veľkých 

plastových obaloch. Tiež mal doma dojča. Spýtal som sa ho, ako je možné, že dnes nakupuje 

a nie je v práci. 

"Mary dostala chrípku, a ešte aj slúžka nám odcestovala do Guatemaly. Ponúkol som sa, že 

aspoň nakúpim." 

"Vidím, že uprednostňuješ huggiesky," poznamenal som. "Ja dávam prednosť 

pamperskám." 

"Podľa mňa huggiesky majú väčšiu absorpčnú schopnosť," vysvetľoval. "A pampersky sú 

pritesné. Omínajú stehná." 

"Ale pampersky majú vrstvu, ktorá odstraňuje vlhkosť, a dieťa má pod zadkom sucho," 

obhajoval som svoju značku. "Pri pamperskách býva menej vyrážok." 

"Kedykoľvek som ich použil, zakaždým sa na nich odopol zapínací systém. A potom 

pretečú, decko má mokré nohy a rodič robotu navyše. Preto si myslím, že huggiesky sú 

kvalitnejšie." 

Okolo prechádzala s nákupným vozíkom akási žena, ktorá na nás začudovane pozrela. 

Rozosmiali sme sa, lebo náš rozhovor zrejme pripomínal televíznu reklamu. 

"Čo myslíš, ako skončia Giants?" zvolal Ricky smerom k chrbtu vzďaľujúcej sa ženy. 

"Predsa prví! Či nie?" poškrabal som sa. 

Zasmiali sme sa, potom sme spolu tisli vozíky uličkou. "Chceš počuť holú pravdu?" ozval 

sa Ricky. "Huggiesky má rada Mary, takže o tom už nehovorme," 

"Rozumiem," prikývol som. 

Ricky pozrel do môjho vozíka. "Vidím, že kupuješ nízkotučné mlieko..." 

"Prestaň s takýmito rečami," odvrkol som. "Čo nové máte v robote?" 

"Musím zaklopať," odvetil. "Ak mám hovoriť za seba, za-vádzame novú techniku. Minule 

sme pre našich budúcich chlebodarcov uskutočnili prezentáciu a dopadlo to dobre." 

"Aj Júlii sa darí?" spýtal som sa s čo najväčšou nenútenosťou. 

"Veľmi sa usiluje. Aspoň pokiaľ do toho vidím," odvetil Ricky. 

Pozrel som naňho. Neodpovedá mi zrazu rezervovane? Akoby mu tvár skamenela a ovládal 

si každý sval. Nezakrýva čosi? Ktovie. 

"Fakticky sa s ňou stretávam málo," dodal Ricky. "V súčasnosti na ňu ledva naďabím." 

"Ani ja sa s ňou veľmi nevidím," poznamenal som. 

"Trávi kopu času vo výrobnom areáli. Teraz tam je totiž náš hlavný stan." Ricky na mňa 

úkosom pozrel. "Spúšťame nové výrobné postupy." 

Výrobný areál Xymosu postavili v rekordne krátkom čase, hoci išlo o veľmi zložité 

zariadenie. Slúžil na produkciu molekúl, ktoré sa tam zliepali z atómov ako lego. Prevažná 

časť výroby sa uskutočňovala vo vákuovom prostredí a vyžadovala si nesmierne silné 

magnetické polia. Fabrická budova mala obrovské kompresory a účinné chladiace zariadenie, 

ktoré magnety ochladzovalo. Podľa Júlie sa množstvo technického vybavenia vyrobilo 

výlučne pre tento areál. Nič podobné sa doteraz nevybudovalo. 

"Človek žasne, ako rýchlo tú budovu postavili." 

"Ustavične sme na to tlačili. Na chrbát nám už dýcha Molecular Dynamics. Konečne sa nám 

podarilo uviesť fabriku do prevádzky a máme za vagón patentových prihlášok. Lenže kamoši 

v MolDyne a NanoTechu za nami veľmi nezaostávajú. Nanajvýš niekoľko mesiacov. Pri 

troche šťastia si udržíme pred nimi polročný náskok." 

"Takže vy sa v tej fabrike venujete kompletizácii molekúl?" spýtal som sa. 

"Presne tak. To je náš jediný výrobný program. Už niekoľko týždňov ideme na plný plyn." 

"Nevedel som, že sa Júlia zaujíma aj o také veci. Keďže mala psychologické vzdelanie, 

vždy som jej pracovné zameranie vnímal skôr v oblasti medziľudských vzťahov. 

"Predstav si, že sa skutočne zaujíma o techniku. Momentálne sa u nás robí aj množstvo 

programátorskej práce," dodal. "Na vyladenie výrobného procesu potrebujeme napríklad 

iteračné cykly." 

Prikývol som. "Na aký druh programovania sa orientujete?" 

"Na distribuované spracovanie údajov. Na multiagentové siete. Pôsobenie jednotlivých 

komponentov takto koordinujeme a dosahujeme ich vzájomnú spoluprácu." 

"To všetko potrebujete na výrobu lekárskej snímacej techniky?" 

"Áno," Zmĺkol. "Okrem iného." Pozrel na mňa v pomykove, akoby porušil služobné 

tajomstvo. 

"Ak nechceš, nemusíš mi o tom rozprávať." 

"Prečo nie?" povedal rýchlo. "Ježišmária, Jack, veď sa poznáme peknú kôpku rokov." Plesol ma po pleci. "Koniec koncov, vo vedení firmy pracuje tvoja manželka. Prečo by som robil 

tajnosti?" Ale ešte vždy bol akýsi nesvoj. Tváril sa celkom inak, ako hovoril. A keď vyslovil 

slovo ,manželka?, odvrátil odo mňa pohľad. 

Rozhovor sa chýlil ku koncu a vo mne vznikol nepríjemný pocit napätia, trápne vedomie, že 

človek, s ktorým sa zhováram, mi nemieni povedať všetko, čo vie. Prišiel do rozpakov, lebo 

nerád by sa do niečoho zaplietol, ale zároveň verí, že jeho partner si beztak všetko domyslí. 

Najmä keď ide o jeho manželku. Júlia ma tam podistým s niekým podvádza. Ricky si ma 

premeriaval ako ťažko ranenú osobu, ktorej už nič nepomôže, a preto je škoda slov. Muž 

spravidla nikdy nepovie inému mužovi zlú správu o jeho manželke. Zato žena inej žene hneď 

vykváka, keď sa dopočuje o nevere jej manžela. 

Takto to vo svete chodí. 

Zmocnilo sa ma strašné napätie a už som mal na jazyku... 

"Pozri, koľko je už hodín!" Ricky na mňa vyceril zuby. "Meškám. Mary ma zabije, takže 

musím bežať. Beztak sa na mňa hnevá, lebo niekoľko najbližších dní strávim vo výrobnom 

areáli. Slúžka nám odcestovala, a ešte aj ja budem preč..." Pokrčil plecami. "Vieš, aké to je." 

"Áno, chápem. Veľa šťastia!" 

"Dávaj na seba pozor, starec!" 

Podali sme si ruky. Ešte raz sme si vymenili zdvorilostné frázy. Ricky zabočil za roh uličky 

a stratil sa. 

Niekedy človek nie je schopný uvažovať o nepríjemných veciach, nemôže sa na ne 

sústrediť. Myšlienky sa mimovoľne uberajú iným smerom, menia tému. To sa mi stalo aj 

teraz. Nedokázal som premýšľať o Júlii, a tak som sa uvažoval o tom, čo mi Ricky rozprával 

o výrobnom programe Xymosu. Pravdepodobne to malo logiku hoci to protirečilo tradičným 

názorom na nanotechnológiu. 

Nanotechnológovia si naivne predstavovali, že raz niekto vyrieši výrobu na stupni atómov. 

S podobnou pochybnosťou možno očakávať, že sa človeku podarí zabehnúť míľu pod štyri 

minúty. Keby sme boli schopní skladať atómy, rozpúta sa ako na páse výroba zázračných 

molekulových výtvorov. Zakrátko by táto nová technológia celkom zmenila ľudský život. 

Naozaj stačí iba teoretické poznatky uplatniť v praxi. 

Pravdaže, to sa nikdy nestane. Samotná predstava sa mi videla absurdná. Molekulárna 

výroba sa v podstate nemohla veľmi líšiť od montáže počítačov, prietokových ventilov, 

automobilov alebo iných produktov. Nájsť správny postup bola iba otázka času. Skladanie 

atómov do novej molekuly sa podobalo tvorbe počítačového programu, ktorého kód vzniká na 

základe jednotlivých riadkov. Počítačový kód sa ešte nikomu nepodarilo zostaviť na prvý raz. 

Programátori sa k nemu neustále vracali a jednotlivé riadky opravovali. Nepochodili ani na 

druhý raz. Ani na stý raz. Ustavične ho vylaďovali. A zase vylaďovali. 

Bol som presvedčený, že podobne to bude aj s konštruovaním molekúl - kým začnú správne 

fungovať, musia sa opakovane vylaďovať. Ak v Xymose chceli, aby ,zoskupenia? molekúl 

navzájom spolupracovali, musia vyladiť aj spôsob, akým molekuly medzi sebou komunikujú, 

a to bez ohľadu na ohraničenosť takejto komunikácie. Keď raz molekuly začnú komunikovať, 

vytvoria vlastne primitívnu sieť. Kto v nej chce zaviesť istý poriadok, pravdepodobne ju 

naprogramuje ako distribuovanú. Čosi podobné som už dávnejšie vyvíjal v MediaTronics. 

Plne som pochopil, prečo sa v Xymose popri výrobnej činnosti musia venovať aj 

programovaniu. Ale dosiaľ mi nešlo do hlavy, čo tam môže robiť Júlia. Výrobný areál je od 

centrály Xymosu ďaleko. Doslovne ďaleko od civilizácie - na púšti blízko nevadskej 

Tonopahy. A Júlia sa mimo civilizovaného sveta zdržiavala nerada. 



Sedel som v čakárni detského lekára, lebo našu malú čakalo ďalšie kolo očkovania. Štyri 

matky kolísali na kolenách svoje choré ratolesti, staršie deti sa hrali na zemi. Matky sa medzi 

sebou zhovárali a dôsledne ma ignorovali. 

Už som si na to zvykol. Muž, ktorý zavíta do podobného zariadenia, ako je ordinácia 

detského lekára, je čosi nezvyčajné. Zároveň to naznačuje, že čosi s ním nie je v poriadku. 

Zrejme nie je celkom normálny, keď si nemôže zohnať zamestnanie. Azda ho vyhodili z práce 

pre alkoholizmus alebo užívanie drog, možno mu vyhovuje život povaľača. Bez ohľadu na 

dôvody nebývalo bežné, aby muž uprostred dňa čakal v ordinácii detského lekára, Ostatné 

matky teda predstierali, že tam vôbec nie som. 

Pravdaže, občas na mňa vrhli znepokojený pohľad, akoby som im za chrbtom striehol na 

okamih, keď ich znásilním. Ani sestra Glória sa nemohla zbaviť podozrenia. Pozrela na malú, 

ktorú som držal na rukách. Amanda neplakala, iba trošku posmrkávala. "Čo je tomu dieťaťu?" 

Vysvetlil som, že som prišiel na očkovanie. 

"Už tu predtým bola?" 

Áno, od narodenia navštevuje tohto lekára. 

"Vy ste príbuzný?" 

Áno, otec. 

Nakoniec nás vpustila do ordinácie. Lekár mi podal ruku, správal sa priateľsky a vôbec sa 

nespytoval, prečo som tu namiesto manželky alebo opatrovateľky. Vpichol Amande dve 

injekcie. Zvrieskla. Kolísal som ju na pleci a tíšil. 

"Možno jej to trocha opuchne a vytvorí sa malý červený fliačik. Zavolajte mi, keby sa do 

dvoch dní nestratil." 

Vrátil som sa do čakárne a hľadal vo vrecku kreditnú kartu, aby som zaplatil účet. Malá 

vrieskala. V tej chvíli mi zavolala Júlia. 

"Ahoj. Kde si?" Určite začula Amandin nárek. 

"Práve platím u detského lekára." 

"Volám nevhodne?" 

"No..." 

"Dobre. Počúvaj! Chcem ti iba oznámiť, že dnes večer skončím skôr a budem večerať 

doma. Čo mám cestou domov kúpiť?" 

"To je úžasné!" zvolal som. 



Ericov futbalový tréning sa pretiahol. Na ihrisku sa už stmievalo. Tréner mal vo zvyku 

tréning predlžovať. Chodil som popri postranných čiarach a uvažoval, či mu nemám niečo 

povedať. Človek ťažko posúdi, kedy dieťa rozmaznáva a kedy ho oprávnene ochraňuje. 

Nicole zavolala mobilom, prečo som po ňu neprišiel, lebo divadelná skúška sa už skončila. 

Kde trčím? Odvetil som, že dosiaľ som na Ericovom tréningu. Navrhol som, aby sa domov 

zviezla s niektorou kamarátkou. 

"Ocko..." vzoprela sa podráždene. Ani čo by som ju požiadal priliezť domov štvornožky! 

"Momentálne ešte nemôžem odtiaľto odísť." "Večne niekde tvrdneš," odvrkla sarkasticky. 

"Dávaj si pozor na jazyk, slečna." 

Ale o niekoľko minút sa futbalový tréning nečakane skončil. Na ihrisko zamierilo veľké 

zelené údržbárske vozidlo. Vystúpili z neho dvaja muži, na tvárí masky, na rukách gumové 

rukavice, na chrbte rozstrekovacie nádrže. Zrejme prišli na ihrisko vykonať postrek proti 

burine a do rána sa na ňom nikto nesmie zdržiavať. 

Zavolal som Nicole, že ju predsa vyzdvihnem. 

"Kedy?" 

"Už sme na ceste." 

"Z tréningu toho krpáňa?" 

"Prestaň, Nicole." 

"Prečo ho ustavične uprednostňuješ?" "Nie je vždy u mňa prvý." "Ba je! Taký krpáň!" 

"Nicole..." 

"Prepáč." 

"Dovidenia." Vypol som telefón. Deti sú dnes oveľa vyvinutejšie. Puberta sa začína už od 

jedenástich rokov. 



O pol šiestej boli deti doma a plienili chladničku. Nicole sa vrhla na veľký kus syrového 

korbáčika. Požiada] som ju, aby sa prestala napchávať. Nebude jej chutiť večera. Potom som 

sa vrátil k prestieraniu stola. 

"Kedy bude večera?" 

"O chvíľu. Prinesie ju mama." 

"Fíha!" Nicole sa na chvíľu stratila, potom sa zase vrátila. "Vraj mamu mrzí, že ti nestihla zavolať, ale príde domov neskôr." 

"Čože?" Nalieval som vodu do pohárov na stole. 

"Mrzí ju, že ti nestihla zavolať, ale vráti sa neskôr. Práve som s ňou dohovorila." 

"Ježišmária!" Rozčúlilo ma to. Usiloval som sa nedávať pred deťmi najavo hnev, ale 

tentoraz som sa neovládol. Vzdychol som. "Poradíme si inak." 

"Ocko, naozaj som už hladná." 

"Vezmi brata a nasadnite do auta," prikázal som jej. "Zájdeme do motoreštaurácie." 



Ten večer Amanda bola nepokojná a odmietala zaspať. Azda to vyvolali tie injekcie. Keď 

na Amandu neprichádzal spánok, pomohlo jedine vziať ju na ruky. Prechádzal som sa s ňou 

po dome, ticho sa jej prihováral, ukazoval kvety, fotografie na stenách, postál pri obloku. 

Takto som ju nosil, až kým nezačala zívať. Vtedy som ju uložil. Ale zakaždým chvíľu trvalo, 

kým zažíva. 

Chodil som s ňou po detskej izbe, ukazoval jej na tienidle lampy postavičky z Macka Pú, 

hodiny s tvárou Cookieho Monstera i hrkálky. Ešte nezazívala. Odniesol som ju do obývačky 

a umožnil jej prehliadku fotografií na knižných poličkách. 

Medzi nimi bola fotografia Júlie. 

Keď som neskôr ten večer odnášal malú do postele, v obývačke som lakťom zavadil o 

fotografiu v rámiku na poličke. S buchotom spadla na zem. Zohol som sa a zdvihol ju. Bola to 

fotografia Júlie a štvorročného Erica v Sun Valley. Obaja boli v lyžiarskych kombinézach. 

Júlia ho učila lyžovať a žiarivo sa usmievala. Vedľa nej bola fotografia Júlie a mňa, keď sme 

v havajskej Kone oslavovali jedenáste výročie našej svadby. Mal som krikľavú havajskú 

košeľu, ona okolo krku pestrý veniec z kvetov a pri západe slnka sme sa bozkávali. Bola to 

fantastická dovolenka. Uverili sme, že tam sme počali Amandu. Spomínam si, ako Júlia raz 

prišla z práce a vyhlásila: "Milý môj, spomínaš si, ako si mi vravel, že koktail Mai Tai je 

nebezpečný?" "Isteže..." odvetil som. "Poviem to teda takto," dodala. "Bude to dievčatko." 

Tak ma to ohromilo, že sóda, ktorú som práve pil, mi vošla do nosa a obaja sme vybuchli do 

smiechu. 

Ďalšia snímka zachycovala Júliu, ako s Nicole pečú košíčky. Nicole bola taká malá, že 

sedela na kuchynskom pulte a nohy jej nesiahali ani k jeho okraju. Mala nanajvýš pol druha 

roka. Držala v ruke kus cesta a zamračená sa ho usilovala rozgniaviť. Júlia potláčala smiech. 

Na fotografii z pešej túry v Colorade Júlia držala za ruku šesťročnú Nicole, zatiaľ čo ja som 

niesol na pleciach Erica. Ak si na ten deň dobre spomínam, golier košele som mal tmavý od 

potu, ak nie od dačoho horšieho, Eric mal vtedy okolo dvoch rokov. Ešte nosil plienky. 

Pamätám si, ako sa zabával tým, že mi cestou po horskom chodníčku zakrýval oči. 

Snímka z turistickej výpravy sa v ráme posunula a stála nakrivo. Poklepal som po ráme, aby 

som ju vyrovnal, ale nepomohlo to. Všimol som si, že niekoľko fotografií vybledlo, alebo sa 

emulziou prilepilo na sklo. Nikdy nám nezišlo na um, aby sme sa o tie fotografie starali. 

Amanda mi na rukách posmrkávala, pastičkami si trela oči. Bol čas, aby som ju uložil. Vrátil 

som fotografie na poličku. Akoby so mnou nemali nič spoločné. Všetko je iné. 

Aj svet je už iný. 

Stôl som v ten večer nechal prestretý ako nemú výčitku. Keď sa Júlia okolo desiatej vrátila, 

hneď si to všimla. "Mrzí ma to, zlatko." 

"Viem, že si mala veľa roboty," poznamenal som. 

"Veru tak. Odpustíš mi?" 

"Pravdaže." 

"Si najlepší muž pod slnkom." Poslala mi cez miestnosť letmý bozk. "Idem sa osprchovať," 

oznámila. Zamierila na chodbu. Sledoval som ju očami. 

Cestou nazrela do Amandinej izby a potom do nej vstúpila. O chvíľu som začul, ako sa s 

malou mazná. Dieťa sa rozmrnčalo. Zdvihol som sa zo stoličky a pobral za ňou. 

Júlia v stemnenej detskej izbe držala malú v náručí a obtierala sa o ňu nosom. 

"Júlia... zobudila si ju," napomenul som ju. 

"Nie, Amanda bola hore. Však si nespala, holubička moja? Však si nespala, ty moja 

okaňa?" 

Malá si šúchala oči drobnými pastičkami a zívala. "Vážne som ju nezobudila. Čo na mňa 

tak zízaš?" 

"Čo sa ti na mojom pohľade nepáči?" 

"Si samá výčitka." 

"Nič ti nevyčítam." 

Amanda fňukala, potom sa pustila do plaču. Júlia sa dotkla plienky. "Tuším je mokrá," 

vyhlásila, a keď vychádzala z izby, malú mi podala. "Prebaľ ju, ty vzorný otec!" 



Zase medzi nami zavládlo napätie. Keď som malej vymenil plienku a uložil ju do postieľky, 

Júlia vyšla z kúpeľne a prudko zacapila dvere. Ak búchala dverami, bolo to pre mňa 

znamenie, že čaká, aby som sa s ňou uzmieril. Dnes večer som vôbec nemal chuť na takú 

komédiu. Bol som nahnevaný, že malú zobudila, a zlostila ma aj jej nespoľahlivosť. Na jednej 

strane oznámi skorý návrat domov, a potom ani nezavolá, že sa situácia zmenila. Čo ak jej 

nehodnovernosť vyplýva z toho, že jej po rozume chodí nová láska? Možno jej na rodine už 

nezáleží. Netušil som, ako sa s tým vyrovnám, a nemal som štipku vôle odstraňovať napätie. 

Nech si len búcha dverami! Zatvorila posuvné dvere na šatníku s takou silou, že drevo 

zapraskalo. Zahrešila. To bolo ďalšie znamenie, že mám za ňou pribehnúť. 

Vrátil som sa do obývačky a sadol si. Vzal som rozčítanú knihu a zízal na otvorenú stranu. 

Pokúšal som sa sústrediť, ale nedarilo sa mi to. Bol som napajedený, a zase ku mne doľahol 

buchot spálňových dverí. Ak v tom bude pokračovať, zobudí aj Erica, a potom sa s ňou už 

musím pozhovárať. Ale hádam to až tak ďaleko nezájde. 

Konečne hrmot prestal. Pravdepodobne si ľahla. V takom prípade čoskoro zaspí. Po hádke 

Júliu vždy premohol spánok. Mňa nie. Bdel som, nahnevane sa prechádzal a pokúšal 

upokojiť. 

Keď som sa konečne uložil, Júlia už tvrdo spala. Vkĺzol som pod prikrývku a odvrátil sa od 

nej na bok. 



V noci o jednej sa malá rozplakala. Hmatkal som po lampe, pričom som prevrátil budík. V 

ňom sa spustilo rádio, z ktorého vrieskala rokenrolová hudba. Zahrešil som, zase šmátral v 

tme a konečne sa mi podarilo pri posteli rozsvietiť a rádio vypnúť. 

Amanda neprestávala nariekať. 

"Čo je s ňou?" spýtala sa Júlia ospalo. 

"Neviem," pokrčil som plecami. Vstal som a usiloval sa prebrať. Vošiel som do detskej izby 

a rozsvietil. Izba ožila svetlom, tapeta pomaľovaná šašami sýtožlto zažiarila. Prečo nechce 

žlté podložky pod taniere, keď celú detskú izbu vyzdobila nažlto? zišlo mi zrazu na um. 

Malá sa v postieľke dvíhala, držala zábradlia, zavýjala a s otvorenými ústami prerušovane 

dychčala. Po lícach jej stekali slzy. Vystrel som k nej ruky a načiahla sa ku mne. Tíšil som ju. 

Domnieval som sa, že mala zlý sen. Jemne som ju kolísal a utešoval. Naďalej však neúnavne 

vrieskala. Azda ju niečo bolí, možno ju tlačí plienka. Obzrel som jej telo. Na bruchu som 

zazrel červené vyrážky, ktoré sa šírili od pása hore chrbtom až ku krku. 

Vstúpila Júlia. "Nemôžeš ju utíšiť?" 

"Čosi s ňou nie je v poriadku," odvetil som a ukázal jej vyrážky. 

"Nemá horúčku?" 

Dotkol som sa Amandinej hlavy. Bola spotená a rozhorúčená, ale to mohlo byť od plaču. 

Zvyšok tela mala na dotyk chladný. "Neviem. Nemyslím." 

Teraz som vyrážky zazrel aj na stehnách. Mala ich tam aj pred chvíľou? Zazdalo sa mi, 

akoby sa mi šírili priamo pred očami. Vrieskala ešte hlasnejšie. 

"Kristepane!" zvolala Júlia. "Zavolám lekárovi." 

"Áno, zavolaj." Položil som malú na chrbát - plakala ešte usedavejšie - a dôkladne som jej 

skúmal telo. Výsyp sa nepochybne rozširuje. A zrejme ju to aj bojí, lebo kričí, akoby ju 

krájali. 

"Chudiatko moje..." chlácholil som ju. Vyrážok je čoraz viac. 

Júlia sa vrátila. Vraj lekárovi nechala odkaz. "Nemienim čakať. Vezmem ju na pohotovosť," 

navrhol som. "Myslíš, že je to skutočne potrebné?" Neodpovedal som. Vrátil som sa do spálne 

a obliekol. "Mám ísť s tebou?" 

"Nie, ostaň s deťmi," odmietol som jej ponuku. 

"Myslíš to vážne?" 

"Áno." 

"Dobre," odvetila. Vrátila sa do spálne. Vzal som si kľúče od auta. 

Malá nariekala ďalej. 



"Určite je to nepríjemné," poznamenal mladý začínajúci lekár v pohotovostnej ambulancii. 

"Ale nebolo by rozumné, keby sme jej podali utišujúce prostriedky." Boli sme v kóji so 

zatiahnutými závesmi. Lekár sa skláňal nad plačúcou Amandou a díval sa jej svojím 

nástrojom do uší. Amandino telo bolo od jedu červené ako oheň. Akoby ju niekto predvaril. 

Zmocnil sa ma strach. Ešte som nepočul, že by dieťa tak prudko očervenelo, a ľakal ma aj 

neprestajný plač. Lekár sa mi videl veľmi mladý a bohvieako som mu nedôveroval. Sotva má 

nejaké skúsenosti. Tuším sa ešte ani neholí. Bol som nervózny, prešľapoval som z nohy na 

nohu, Už mi praskali nervy, lebo za celú hodinu dcéra ani na okamih plakať neprestala. 

Unavovalo ma to. Lekár si to nevšímal. Nechápal som, ako môže byť taký ľahostajný. 

"Horúčku nemá," vyhlásil, keď čosi zapisoval do zdravotnej karty. "No pri deťoch v 

takomto veku to nič neznamená. Deti mladšie ako rok nemusia mať horúčku ani v prípade 

vážnej infekčnej choroby." 

"Vari sa nakazila?" zhrozil som sa. "Ide o infekčnú chorobu?" 

"Neviem. Vyrážky naznačujú, že máme do činenia s vírusom. O chvíľu dostaneme 

predbežné výsledky rozboru krvi - aha, výborne!" Podišla k nemu sestra a podala mu papierik, 

"No... hmmm..." Zmĺkol, "Slovom..." 

"Slovom čo?" úzkostlivo som prešľapoval. 

Krútil hlavou, keď si sestra obzerala papierik. Neodpovedal. 

"Slovom čo?" 

"Nie je to infekcia," vyhlásil. "Počet bielych krviniek je normálny, frakcia proteínov 

normálna. Vôbec sa v nej nemobilizovali imunitné mechanizmy." 

"Čo to znamená?" 

Lekár iba zvraštil čelo a nehybne premýšľal. Chvíľami sa mi zdalo, akoby bol nemý. V 

súčasnosti človek málokedy natrafí v medicíne na schopnejších odborníkov, aspoň nie medzi 

lekármi, ktorí zabezpečujú služby v rámci zdravotnej poisťovne. Tento chlapec zrejme patrí k 

novej generácii nemých lekárov. 

"Musíme diagnostickú sieť rozšíriť," vyhlásil. "Objednám na konzultáciu chirurga, 

neurológa, na ceste už je dermatológ a infektológ. To znamená, že o vašej dcére sa s vami 

pozhovára viac lekárov. Budú vám klásť tie isté otázky, ale..." 

"Nech sa spytujú," odvetil som. "Mne to neprekáža. No... čo je podľa vás tomu dieťaťu?" 

"Neviem, pán Forman. Ak to nie je infekčné ochorenie, hľadajme iné dôvody na takú 

reakciu kože. Neboli ste s ňou v poslednom čase na vidieku?" "Nie," zavrtel som hlavou. 

"Nebola vystavovaná ťažkým kovom alebo toxínom?" "Čomu napríklad?" 

"Neboli ste s ňou v blízkosti skládok odpadu priemyselných podnikov, chemikálií..." "Nie, 

nie." 

"Neschádza vám na um niečo, čo by mohlo takúto reakciu vyvolať?" 

"Nie, nič... Počkajte, včera ju očkovali," "Proti čomu?" 

"Neviem. Dostala injekcie, ktoré sa dávajú deťom v jej veku..." 

"Neviete, aké injekcie?" spýtal sa. Mal otvorený notes, nad ním držal ceruzku. 

"Prekristapána, neviem!" zvolal som podráždene. "Neviem, aké to boli injekcie. Keď s ňou 

zájdeme k pediatrovi, vždy jej čosi pichnú. Preboha, veď ste lekár a..." 

"Upokojte sa, pán Forman," chlácholil ma. "Viem, že vás to stresuje. Ak mi poviete, ako sa volá váš detský lekár, zavolám mu." 

Súhlasil som. Utrel som si rukou spotené čelo. Potom som odhláskoval meno detského 

lekára. Zapísal si ho do notesa. Pokúšal som sa upokojiť. Nad všetkým sa jasnejšie zamyslieť. 

Amanda však po celý ten čas vrieskala. 



O pol hodiny dostala bolestivé kŕče. Začali sa vo chvíli, keď sa nad ňou skláňal jeden z 

odborných lekárov v bielom plášti. Malé telíčko sa prudko myklo a skrútilo. Vydávala zvuky, 

akoby chcela vracať. Nohami jej kŕčovito trhalo. Chripela. Prevrátila oči. 

Nespomínam si, čo som vtedy povedal alebo urobil, ale do kóje vstúpil mohutný sanitár s 

postavou futbalistu, odtisol ma nabok a držal ma za ruky. Ponad jeho veľké plecia som 

zbadal, ako sa okolo mojej dcéry zhŕklo šesť osôb a sestra v tričku s vyobrazením Barta 

Simpsona Amande zapichla do čela ihlu. Začal som kričať, bránil som sa. Sanitár opakovane 

vykrikoval: "Do žila, do žila!" Až vzápätí som z jeho skomolenej angličtiny pochopil, že 

vraví: Do žily! Vysvetľoval mi, že dieťaťu musia podať infúziu, lebo je dehydrované. Preto 

má kŕče. Počul som rozprávať o elektrolytoch, magnéziu a draslíku. 

Kŕče o krátku chvíľu prestali. Ale Amanda plakala ďalej. 



Zavolal som Júlii. Nespala. "Ako sa má?" 

"Rovnako." 

"Ešte plače? Ešte vždy plače?" 

"Áno." Amandin nárek v úzadí určite počula. 

"Panebože!" Júlia zastenala. "A čo hovoria lekári?" 

"Príčinu ešte nevedia." 

"Úbožiatko!" 

"Už sa na ňu prišlo pozrieť päťdesiat lekárov." "Mohla by som nejako pomôcť?" "Asi nie." 

"Dobre. Zavolaj mi." 

"Zavolám." 

"Nespím." 

"Zavolám." 



Krátko pred svitaním kopa konzultantov oznámila, že Amanda trpí buď nepriechodnosťou 

čriev alebo mozgovým nádorom, a nariadili vyšetriť ju magnetickou rezonanciou. Obloha už 

nadobúdala bledosivú farbu, keď ju odviezli do vyšetrovne. Uprostred miestnosti stál veľký 

biely prístroj. Sestra mi pripomenula, že dieťa by sa azda utíšilo, ak ho sám pripravím na 

vyšetrenie. Potom jej z hlavy vybrala ihlu, lebo počas snímania nemôže mať na tele nijaký 

kov. Amande z čela do oka stekala krv. Sestra jej ju utrela. 

Amandu priviazali k bielej doske, na ktorej ju zasunú do útrob prístroja. Hľadela na prístroj 

s hrôzou a vrieskala. Sestra ma vyzvala, aby som počkal vo vedľajšej miestnosti, v ktorej je 

technik. Bol z nej cez sklené okno výhľad na prístroj. 

Technik bol cudzinec s tmavou pleťou. "Vek? Chlapček alebo dievčatko?" 

"Dievčatko. Deväť mesiacov." "Má dobré pľúca." 

"Áno." 

"Začneme." Pohrával sa s tlačidlami a ciferníkmi, sotva na Amandu pozrel. 

Malá sa ocitla v hĺbke prístroja. Jej vzlyk znel v reproduktore plechovo. Technik stisol 

hlavný spínač a ozvalo sa čerpadlo. Vydávalo hlasný hukot. Ale aj tak som počul dcérin 

vresk. 

A zrazu prestala plakať. Celkom stíchla. 

"Preboha!" zvolal som. Pozrel som na technika a na sestru. Ich tváre prezrádzali šok. Všetci 

sme mysleli na to isté: prihodilo sa čosi strašné. Srdce sa mi zrazu rozbúšilo ako zvon. 

Technik náhlivo zastavil čerpadlo a vbehli sme do miestnosti. 

Dcéra tam dosiaľ ležala, sťažka dýchala, ale jej stav sa očividne zlepšil. Zažmurkala, akoby 

bola oslnená. Koža už nadobudla zreteľne svetlejší a ružovejší odtieň, niekde mala normálnu 

farbu. Vyrážky nám mizli priamo pred očami. 

"Pánabeka!" zvolal technik. 



Keď sme sa vrátili do pohotovostnej ambulancie, Amandu nechceli pustiť domov. 

Chirurgovia si ešte vždy mysleli, že má tumor alebo nepriechodnosť čriev, a chceli si ju 

nechať v nemocnici na pozorovanie. Ale výsyp naďalej ustupoval. 

V 

priebehu ďalšej hodiny vybledla a postupne sa vytratila aj ružová farba. 

Nikto nechápal, čo sa stalo, a lekári boli v rozpakoch. Zase dostala infúziu, tentoraz na 

druhú stranu čela. Pridržal som jej fľašku s detskou výživou a lačno ju vycedila. Upierala na 

mňa zvyčajný hypnotický pohľad ako pri každom bežnom kŕmení. Zdalo sa mi, že sa jej 

skutočne podstatne uľavilo. 

V 

náručí mi zaspala. 

Ostal som tam ďalšiu hodinu a potom som sa začal hlučne domáhať, aby nás pustili domov, 

kde na mňa čakajú ostatné deti, ktoré musím odviezť do školy. Zakrátko lekári oznámili 

ďalšie víťazstvo modernej medicíny a poslali ma s malou domov. Amanda počas cesty spala 

ako zarezaná a nezobudila sa ani vtedy, keď som ju vyberal zo sedačky v aute. Keď som 

zabočil na príjazdovú cestu k nášmu domu, noc už vystriedala sivá obloha. 

V dome vládlo ticho. Deti ešte spali. Júlia stála v jedálni pri obloku a hľadela na zadnú 

záhradku. Už sa spustilo zavlažovacie zariadenie, syčalo a klepotalo. Júlia držala v ruke šálku 

s kávou a nehybne zízala von oknom. 

"Vrátili sme sa," ozval som sa. 

Obrátila sa. "Amanda je v poriadku?" 

Ukázal som jej malú. "Zrejme." 

"Chvalabohu!" zvolala. "Jack, strašne som sa trápila." Ale k Amande sa nepriblížila, ani sa jej nedotkla. "Strašne som sa trápila." 

Hlas mala čudný, vzdialený. V skutočnosti neznel ustarostené, ale skôr neosobne, akoby 

niekto odriekal obradné reči patriace do kultúry, ktorej vôbec nerozumie. Chlipla si kávy. 

"Celú noc som nespala," prehodila. "Strašne som sa trápila. Cítila som sa príšerne. Panebože!" 

Pozrela mi do tváre, potom sa odvrátila. Tvárila sa kajúcne. 

"Nechceš si ju podržať?" 

"Ja... ehm..." Júlia pokrútila hlavou a sklonila sa nad šálku. "Teraz nemôžem," odvetila. 

"Musím dávať pozor na zavlažovacie zariadenie. Pôda pod ružami je už premočená." Vyšla 

do zadnej záhradky. 

Sledoval som, ako sa pristavila pri postrekovačoch a obzerala si ich. Obrátila sa smerom ku 

mne, potom sa zastavila pri časovom spínači vsadenom do múra. Otvorila vrchnák jeho 

puzdra a pozrela dnu. Nechápal som to. Záhradníci nastavovali spínač minulý týždeň. Možno 

to urobili nesprávne. 

Amanda v mojom náručí posmrkávala. Odniesol som ju do detskej izby, prebalil a uložil do 

postieľky. 

Keď som sa vrátil, Júlia už bola v kuchyni a hovorila s kýmsi mobilným telefónom. To bol 

jej ďalší nový návyk. Pevnú linku veľmi nepoužívala. Uprednostňovala mobil. Keď som sa jej 

na to spytoval, odvetila, že takto je to jednoduchšie, lebo má veľa medzimestských hovorov a 

účet za mobilný telefón jej prepláca firma. 

Spomalil som a kráčal po koberci. Počul som, ako vraví: "Dočerta, áno, pravdaže to robím, 

ale odteraz musíme byť opatrnejší..." 

Zdvihla pohľad a zazrela ma. Jej tón sa ihneď zmenil. "Dobre, hm... Pochop, Carol, hádam 

to zvládneme aj telefonátom do Frankfurtu. Pokús sa o faxové spojenie a daj mi vedieť, ako 

zareagovali, jasné?" Vypla telefón. Vošiel som do kuchyne. 

"Jack, veľmi ma mrzí, že vás musím opustiť ešte predtým, ako sa deti prebudia, ale..." 

"Už odchádzaš?" 

"Bohužiaľ. Musím niečo vyriešiť." 

Pozrel som na hodinky. Bolo trištvrte na šesť. "Ako myslíš." "Postaráš sa... ehm... o deti...?" 

"Pravdaže. Zvládnem všetko aj sám." "Vďaka. Zavolám ti." A odišla. 



Bol som taký unavený, že som nebol schopný ani poriadne myslieť. Malá spala a hádam sa 

mi pošťastí, že ostane v ríši snov ešte niekoľko hodín. Naša gazdiná Maria prišla o pol 

siedmej a odpratala riady po raňajkách. Deti sa najedli a vzal som ich do školy. Iba s námahou 

som sa udržiaval v bdelom stave. Zíval som. 

Eric sedel vedľa mňa na prednom sedadle. Aj on zíval. 

"Si dnes ospalý?" 

Prikývol. "Tí chlapi ma ustavične budili," odvetil. "Akí chlapi?" 

"Tí, čo k nám prišli včera večer." "Akí chlapi?" spýtal som sa. 

"Chlapi s vysávačmi," odvetil. "Všetko vysávali. Vysali aj to strašidlo." 

Nicole na zadnom sedadle sa zachichotala. "Strašidlo..." 

"Zrejme sa ti to snívalo, synak," poznamenal som. V poslednom čase Eric mával živé sny, 

ktoré ho neraz v noci budili. Bol som presvedčený, že Nicole ho úmyselne núti sledovať 

hororové filmy, lebo vie, ako ho rozrušia. Nicole bola vo veku, keď mala v obľube filmy o 

maskovaných zabijakoch, ktorí vraždili mladé dievčatá, ale najprv sa s nimi pomilovali. 

Platila v nich zásada: keď sa pomiluješ, umrieš. Pre Erica také filmy vhodné neboli. Často 

som Nicole vyčítal, že mu dovoľuje dívať sa na ne. 

"Nie, ocko, to nebol sen," Eric znova zažíval. "Vážne k nám prišli tí chlapi. Bola ich celá kopa." 

"Fíha! A čo to strašidlo?" 

"Bol to skutočný prízrak. Celý zo striebra, ligotavý, ale bez tváre." 

"No..." Už sme stáli pred školou a Nicole povedala, aby som ju vyzdvihol o štvrť na päť 

namiesto o trištvrte na štyri, lebo po vyučovaní má skúšku divadelného súboru. Eric vyhlásil, 

že ho už nikto nedostane k lekárovi, ak tam má dostať ďalšiu injekciu. Zopakoval som večnú 

rodičovskú mantru: "Uvidíme." 

Obe deti vystúpili z auta a ťahali za sebou plecniaky. Každý plecniak vážil okolo desať 

kilogramov. Nikdy som si na to nezvykol. Keď som bol v ich veku, deti toľkú ťarchu do školy 

nevláčili. Vôbec sme nemali plecniaky. Teraz ich nosili všetky deti. Keď malí druháci 

prechádzali cez školskú bránu, prehýbali sa pod ťarchou plecniakov ako horskí nosiči. 

Niektoré deti mali plecniaky na kolieskach a ťahali ich za sebou ako kufre na letisku. Nešlo 

mi to do hlavy. Svet sa zdigitalizoval. Všetko je menšie a ľahšie. Iba školáci sa plahočia ešte s 

ťažším bremenom ako kedysi. 

Pred niekoľkými mesiacmi som na rodičovskom združení tento problém otvoril. "Áno, je to 

veľký problém," zareagoval riaditeľ. "Všetkých nás znepokojuje." A potom zmenil tému. 

Nerozumel som tomu. Ak ich to znepokojuje, prečo niečo proti tomu nepodniknú? 

Pravdaže, taká už je ľudská povaha. 

Konáme, keď už je neskoro. Najprv na križovatke auto zrazí dieťa, a až potom tam 

nainštalujeme semafor. 

Vracal som sa domov v hustom prúde áut, ktoré sa ráno pohybovali ako slimáky. Azda sa 

mi ešte podarí na niekoľko hodín zaspať. Na nič iné som nemyslel. 



Maria ma zobudila okolo jedenástej a tvrdošijne ma triasla za plece. "Pán Forman. Pán 

Forman." 

Bol som ako opitý. "Čo je?" 

"Malá." 

Ihneď som precitol. "Čo je s ňou?" "Choďte sa na ňu pozrieť, pán Forman. Malá je celá..." 

Urobila posunok - škrabala si plece i rameno. "Čo je celá?" 

"Len sa na ňu pozrite, pán Forman." 

Vytackal som sa z postele a pobral do detskej izby. Amanda v postieľke stála a držala sa 

zábradlia. Poskakovala a šťastne sa usmievala. Všetko sa mi videlo normálne, iba jej telo 

nadobudlo purpurovomodrú farbu. Akoby ho pokrývala veľká súvislá sinka. 

"Ježišmária!" zvolal som. 

Už som odmietal prežívať ďalšiu nemocničnú epizódu, ľakalo ma, že malú obstúpi ďalšia 

svorka lekárov, ktorí beztak nič nepovedia. Nemal som najmenšiu chuť znova prežívať ten 

strach. Ešte som sa z predchádzajúcej noci nespamätal. Pri predstave, že s dcérou je zase zle, 

sa mi zovrel žalúdok. Keď som sa k Amande priblížil, šťastne zamrnčala a usmiala sa. 

Vystrela ku mne ruku a lapala ňou vo vzduchu, čo naznačovalo, že ju mám vziať na ruky. 

Zdvihol som ju. Vyzerala v poriadku, ihneď mi chmatla do vlasov, a tak ako vždy mi chcela 

odsunúť okuliare. Pocítil som úľavu, ale až teraz som si dôkladnejšie všimol jej pokožku. 

Akoby ju niekto ponoril do farby. Rovnomernosť, s akou bola na nej farba nanesená, ma 

ľakala. 

Napokon som sa rozhodol, že zavolám lekárovi z pohotovosti. Vylovil som z vrecka jeho 

vizitku, zatiaľ čo sa Amanda ustavične načahovala k mojim okuliarom. Jednou rukou som 

vykrútil číslo. Naučil som sa veľa vecí robiť jednou rukou. Hneď som ho dostal k telefónu. 

Pôsobil prekvapene. 

"Predstavte si!" zvolal. "Práve som vám chcel zavolať. Ako sa má vaša dcéra?" 

"Celkom dobre," odvetil som a zaklonil hlavu, aby mi Amanda nestrhla okuliare. Chichotala 

sa. Pre ňu to bola hra. "Ujde to," pokračoval som, "lenže zdá sa mi..." 

"Zdá sa vám, akoby mala na tele podliatiny?" 

"Áno," odvetil som. "Nielenže sa mi to zdá. Má ich naozaj! Preto vám volám." 

"Podliatiny na celom tele? Všade rovnomerne?" 

"Áno," prisvedčil som. "Má ich veľa. Prečo sa spytujete?" 

"Už nám prišli laboratórne výsledky," pokračoval lekár, "a všetko je normálne, Celkom 

normálne. Dieťa je zdravé. Ešte čakáme na výsledky z magnetickej rezonancie, ale prístroj sa 

pokazil. Vraj nebude v prevádzke niekoľko dní." 

Nemohol som pred malou ustavične uhýbať a ustupovať. Počas telefonátu som ju uložil do 

postieľky. Pravdaže, nepáčilo sa jej to, zvraštila tvár a chystala sa spustiť plač. Dal som jej 

Cookieho Monstera. Sadla si a hrala sa s ním. Uvedomoval som si, že ju Cookie Monster 

bude baviť asi päť minút. 

"V každom prípade som rád, že sa jej vodí dobre," pokračoval lekár. 

Odvetil som, že i ja som tomu rád. 

Na okamih sme obaja zmĺkli. Lekár zakašlal. 

"Pán Forman, všimol som si na prijímacom liste, že ste po-volaním programátor." 

"Správne." 

"Znamená to, že sa zapájate aj do výroby?" 

"Nie. Iba vyvíjam programy." 

"A kde pracujete?" 

"V Silicon Valley." 

"Nepracujete napríklad v továrni?" 

"Nie. Iba v kancelárii." 

"Aha." Pauza. "Smiem sa vás spýtať kde?" 

"V tejto chvíli som fakticky nezamestnaný." 

"Aha. Rozumiem. Koľko ste už nezamestnaný?" 

"Pol roka." 

"Aha," Krátka prestávka, "Dobre, iba som si to chcel vyjasniť." 

"Prečo?" spýtal som sa, "Prepáčte." 

"Prečo mi dávate takéto otázky?" "Nuž... Vyžaduje si to dotazník." 

"Aký dotazník?" bol som zvedavý. "V nemocnici som vyplnil všetky dotazníky." 

"Toto je iný dotazník," odvetil. "Aj Úrad pre zdravie a bezpečnosť si robí prieskum." "O 

čom to vlastne hovoríte?" 

"Uvádza sa ďalší prípad, ktorý je veľmi podobný ťažkostiam vašej dcéry," pokračoval. 

"Kde sa to stalo?" "V Sacramente General." "Kedy?" 

"Pred piatimi dňami. Ale vyskytol sa za celkom odlišnej situácie. Ide o štyridsaťdvaročného 

prírodovedca, ktorý spal pod šírym nebom v Sierre Nevade. Špecializuje sa na poľné kvety. 

Zrejme sa uňho prejavila reakcia na nejaký kvet. Museli ho v Sacramente hospitalizovať. 

Klinické príznaky boli podobné ako v prípade vašej dcéry - začalo sa to neočakávane, z 

nevysvetliteľných dôvodov, bez horúčky. Bolestivo mu sčervenala koža." 

"A po magnetickej rezonancii sa to zastavilo?" 

"Neviem, či ho vyšetrovali magnetickou rezonanciou," po-kračoval. "Ale očividne sa tento 

syndróm - nech už je to čokoľvek - stráca spontánne, bez liečenia. Z ničoho nič sa zjaví a z 

ničoho nič sa skončí." 

"Ten prírodovedec už je v poriadku?" 

"Celkom sa pozviechal. Niekoľko dní mal sinky, a dosť." 

"Výborne!" zvolal som. "To rád počujem." 

"Predpokladal som, že vás to bude zaujímať," dodal lekár. Nato sa ma spýtal, či mi prípadne 

môže ešte zavolať a položiť niekoľko ďalších otázok. Odvetil som, že mu kedykoľvek rád na 

ne odpoviem. Lekár ma vyzval, aby som zatelefonoval, keby sa Amandin stav zmenil. 

Prisľúbil som mu to a rozhovor sa skončil. 

Amanda pustila z ruky Cookieho Monstera, v postieľke sa postavila, jednou rukou sa chytila 

zábradlia, druhú vystrela ku mne a zahmatkala vo vzduchu prštekmi. 

Vzal som ju na ruky - a v tej chvíli mi strhla okuliare. Chmatol som za nimi a Amanda 

radostne skvíkla. "Amanda..." Ale už bolo neskoro. Padli na zem. 

Zažmurkal som. 

Bez okuliarov som ako slepý. Mali drôtené rámiky a nikde som ich nevidel. Spustil som sa s 

malou na rukách na kolená a šmátral okolo seba po dlážke v nádeji, že narazím na sklá. 

Neúspešne. Konečne sa pod postieľkou čosi zalesklo. Položil som malú na zem a konečne 

okuliare vylovil. Nasadil som si ich, ale vzápätí som buchol hlavou do postieľky a znova sa 

spustil na zem. 

V tej chvíli mi pod postieľkou padla do oka elektrická zásuvka. Bola do nej pripojená malá 

plastová škatuľka. Vytiahol som ju a obzeral si ju. Mala tvar kocky s rozmerom päťkrát päť 

centimetrov. Na prvý pohľad som usudzoval, že je to poistka proti prepätiu, bežný obchodný 

artikel, aký sa vyrába v Thajsku. Do plastu boli vlisované údaje o vstupnom a výstupnom 

napätí. Na dne bol biely štítok s nápisom MAJETOK SSVT a čiarový kód. Podobným 

spôsobom firmy označujú svoj inventár. 

Kocku som v ruke obracal. Odkiaľ sa tam nabrala? Za po-sledných šesť mesiacov som mal 

domácnosť na starosti iba ja. Vedel som o všetkom, čo sa v nej vyskytovalo. Amanda vo 

svojej izbe určite nepotrebovala ochranu pred prepätím. Takto sa chránia iba citlivé elektrické 

prístroje, napríklad počítače. 

Postavil som sa a obzrel po izbe, či sa v nej ešte niečo nezmenilo. Na svoje prekvapenie 

som si uvedomil isté rozdiely - všetko bolo trochu inak. Na tienidle Amandinej nočnej lampy 

boli vytlačené postavičky z Macka Pú. Dbal som na to, aby bol tiger obrátený k postieľke, 

lebo toho mala Amanda najradšej. Lenže teraz k postieľke smerovala postavička Iháčika. Na 

Amandinej prebaľovacej podložke bol v jednom rohu fľak. Vždy býval vľavo dole. Teraz 

však bol vpravo hore. Oleje a zásypy, ktorými som jej ošetroval zaparené miesta, som ukladal 

na pult vľavo, aby na ne nedočiahla. Teraz stáli oveľa bližšie, v jej dosahu. Všimol som si aj... 

Vstúpila gazdiná. "Maria," ozval som sa, "túto izbu ste upratovali?" 

"Nie, pán Forman." 

"Lenže všeličo sa tu pomenilo," vyhlásil som. 

Obzrela sa okolo seba a pokrčila plecami. "Nie, pán Forman. Všetko je rovnaké." 

"Nie, nie," trval som na svojom. "Sú tu odlišnosti. Pozrite!" Ukázal som na tienidlo na lampe a prebaľovaciu podložku. "Takto to predtým nebolo." 

Znova pokrčila plecami. "Ako myslíte, pán Forman." Vybadal som jej na tvári rozpaky. 

Buď nevníma, čo jej hovorím, alebo ma pokladá za blázna, Pravdepodobne som pôsobil 

nenormálne, keď som s takou vážnosťou rozprával že niekto poobrátil tienidlo z Macka Pú. 

Ukázal som jej kocku, ktorú som držal v ruke. "Toto ste už niekedy videli?" 

Zavrtela hlavou. "Nie." 

"Našiel som to pod postieľkou." 

"Neviem, pán Forman." Skúmala kocku, obracala ju v ruke. Stisla plecia a vrátila mi ju. 

Správala sa prirodzene, ale oči jej spozorneli. Začal som sa cítiť nepríjemne. 

"Dobre, Maria," povedal som. "To nič." 

Sklonila sa a vybrala Amandu z postieľky. "Nakŕmim ju." 

"Nech sa páči." 

Vyšiel som z izby s čudným pocitom. 



Z dlhej chvíle som si v intemete vyhľadal odkazy na skratku SSVT. Označovala Chrám 

Višnu v Srí Sive, výcvikový tábor Waffen-SS v Könitzi, ponuky na predaj nacistických 

regálií, prehľad vzoriek technických podsystémov, strednú odbornú technickú školu v South 

Shore, kryostatové optické systémy VariTemp, dyhované dlážky do domácností, hudobnú 

skupinu Slingshot Venus, švajčiarsku streleckú federáciu a tak ďalej. 

Odvrátil som sa od počítača. 

Civel som z obloka. 

Maria mi ešte predtým dala zoznam - ťažkou rukou spísala, čo všetko treba nakúpiť. Mohol 

by som do obchodu zájsť ešte predtým, ako vyzdvihnem deti. Ale ani som sa nepohol. Bývali 

chvíle, keď ma celkom ovládlo pomalé tempo života v domácnosti a cítil som sa totálne 

vyčerpaný a prázdny. Vtedy som bol schopný nečinne presedieť celé hodiny. 

Ťažilo sa mi urobiť čo len krok. 

Ktovie, či mi dnes večer Júlia zavolá a akú výhovorku si zase vymyslí. A ktovie, čo urobím, 

keď raz príde domov a oznámi mi, že sa zaľúbila do niekoho iného. Nemal som predstavu, čo 

by som si počal, keby som bol ešte aj vtedy bez zamestnania. 

Ešte je vo hviezdach, kedy znova získam miesto. Tak ako mi plynuli myšlienky, obracal 

som v ruke malú poistku prepätia. 

Priamo pred oknom rástol veľký koralník s hrubými listami a zeleným kmeňom. Zasadili 

sme ho ako oveľa menší strom krátko po tom, ako sme sa do tohto domu nasťahovali. 

Pravdaže, urobili to profesionáli, ale všetci sme vyšli z domu a prizerali sa. Nicole mala 

plastovú lopatku a vedierko. Eric sa plazil na trávniku v plienkach. Júlia svojím čarom 

robotníkov presviedčala, aby neodišli, keď sa im skončí pracovný čas, a svoju prácu ešte v ten 

deň dokončili. Keď sa rozhodli ostať, pobozkal som ju a zotrel jej z nosa smietku. "Ten strom 

nám raz zakryje celý dom," poznamenala. 

Zhodou okolností sa to nestalo. Jeden konár sa odlomil v búrke, takže strom rástol dosť 

nesúmerne. Drevo koralníka je mäkké, konáre sa ľahko lámu. Nikdy nedorastie do takej 

veľkosti, aby zastrel dom. 

Vybavovali sa mi veľmi živé spomienky. Díval som sa cez oblok a zase som nás všetkých 

videl na trávniku. Ale spomienky sú iba spomienky. Ktovie, či sa k nim mám ešte vôbec 

hlásiť. 



Keď človek roky pracuje s multiagentovými systémami, aj svet vníma v pojmoch týchto 

programov. 

Multiagentové prostredie si v podstate možno predstaviť ako šachovnicu, na ktorej sú 

jednotlivé agenty ako šachové figúrky. Tak ako je spoločnou úlohou šachových figúrok 

vyhrať hru, aj agenty sa vzájomne ovplyvňujú, aby dosiahli vytýčený cieľ. V záujme želaného 

výsledku komunikujú medzi sebou autonómne. 

Ak agentom naprogramujete pamäť, vyznajú sa vo svojom prostredí. Pamätajú si, kde na 

pomyselnej šachovnici stáli predtým a čo sa tam stalo. S istým očakávaním sa na niektoré 

miesta vracajú. Programátori tvrdia, že agent má určitú predstavu o svojom prostredí a koná 

na jej základe. Prirodzene, nie je to pravda doslova, ale ani to nemožno vylúčiť. Človek nikdy 

nevie. 

Zaujímavá na tom je však skutočnosť, že časom sa v niektorých agentoch vyvinie mylná 

predstava. Azda ich niečo núti vstupovať do konfliktov, azda to vyplýva z iných dôvodov, ale 

skôr či neskôr sa začnú správať neprimerane. Akoby si neuvedomovali, že prostredie okolo 

nich sa mení. Tvrdošijne opakujú zastarané postupy. Ich správanie už nezodpovedá situácii na 

šachovnici. Ani čo by uviazli vo svojej minulosti. 

V evolučných programoch takéto agenty majú krátky život. Sú bez potomstva. V iných 

multiagentových programoch zdravé jadro agentov funguje ďalej a poblúdencov obchádza 

alebo vytláča na okraj. Súčasťou niektorých programov je ,likvidačný? modul, ktorý občas 

agenty preosieva a neduživých jedincov zo šachovnice odstraňuje. 

Hlavným nedostatkom takýchto agentov je zahľadenosť do vlastnej minulosti. Niekedy sa 

samy od seba pozviechajú a vrátia na správnu cestu. Inokedy nie. 

Tieto myšlienky ma čoraz väčšmi privádzali do rozpakov. Pohniezdil som sa na stoličke a 

pozrel na hodiny. S úľavou som zistil, že už je čas vyzdvihnúť deti. 



Eric si urobil domácu úlohu v aute, zatiaľ čo som čakal, kým sa Nicole skončí divadelná 

skúška. Vyšla zo školy v zlej nálade. Dúfala, že jej v predstavení zveria hlavnú úlohu, ale 

namiesto toho ju učiteľ zaradil iba do zboru. "Mám sa naučiť iba dva riadky!" precedila a 

zabuchla dvere na aute. "Chceš vedieť, čo tam poviem? ,Hľa, už prichádza John!? A v 

druhom dejstve: ,To vyzerá dosť vážne.? Dva riadky!" Sadla si a privrela oči. "Nechápem, čo 

to pánu Blakeymu zišlo na um!" 

"Azda ťa pokladá ešte za dojča," podpichol ju Eric. 

"Konské hovno!" Udrela ho po hlave. "Kretén!" 

"Stačí," prerušil som ich a naštartoval auto. "Pripútajte sa!" 

"Ten krpatý smradúch nemá ani za náprstok rozumu," pokračovala Nicole, keď si zapínala 

bezpečnostný pás. "Už som povedal, že stačilo." 

"Ak už niekto smradí, tak si to ty!" zahriakol ju Eric, "Šťanda odporná!" "Prestaň, Eric." 

"Veru tak, Eric. Poslúchni ocka a sklapni." "Nicole..." Pozrel som do spätného zrkadla. 

"Prepáč." 

Zrejme mala slzy na krajíčku. "Milá moja, skutočne ma mrzí, že si nedostala vysnívanú 

úlohu," chlácholil som ju. "Viem, ako strašne si po nej túžila, a zrejme ťa to poriadne 

zobralo." 

"Nie. Mne je to fuk." 

"Tak odpusť." 

"Vážne, ocko. Mne je to fuk. To už je minulosť. Povzniesla som sa nad to." O chvíľu 

dodala: "Vieš, kto tú rolu dostal? Tá podlízavá Katie Richardsová! Pán Blakey je obyčajný 

kokot!" Skôr než som stihol zareagovať, vyhŕkli jej slzy a nahlas a teatrálne vzlykala. Eric na 

mňa pozrel a zagúľal očami. 

Odviezol som ich domov, pričom som si zapísal do pamäti, že sa s Nicole po večeri, keď sa 

upokojí, pozhováram o jej hrubom jazyku. 



Krájal som zelenú fazuľu, aby sa zmestila do hrnca, keď sa zjavil Eric a ostal stáť medzi 

kuchynskými dverami. "Ocko, kde mám MP3 prehrávač?" 

"Netuším." Nikdy som si nezvykol na predstavu, že by som mal vedieť, kde si kto založil 

osobné veci, Kde je Ericov Gameboy a bejzbalová rukavica, Nicolina vesta a náramok... 

"Nemôžem ho nájsť." Eric ostal na prahu, nepodišiel bližšie, aby som ho nebodaj 

nepožiadal o pomoc pri prestieraní. 

"Hľadal si ho?" 

"Všade, ocko." 

"No... Aj vo svojej izbe?" 

"Celú som ju preštúral." 

"V obývačke?" 

"Všade." 

"V aute? Možno si ho zabudol v aute." "Tam som ho nenechal, ocko." "Neostal v školskej skrinke?" "V škole nemáme skrinky, ale kabínky." "Pozrel si do vreciek na bunde?" 

"Ocko. Nežartuj! To všetko som už prehľadal. Nemôžem byť bez neho!" 

"Ak si po ňom všade pátral, ani ja ho zrejme nenájdem." 

"Ocko! Predsa mi len, prosím ťa, pomôž." 

Mäso sa malo dusiť ešte ďalšiu polhodinu. Odložil som nôž a pobral sa do Ericovej izby. 

Díval som sa na zvyčajné miesta, do šatníka, kde mal šatstvo pohádzané na kopu (musím si o 

tom pohovoriť s Máriou), pod posteľ, za nočný stolík, do dolnej zásuvky v kúpeľni a pod 

haraburdy, ktorými mal zaprataný stôl. Potvrdilo sa, že prehrávač skutočne nie je v jeho izbe. 

Zamierili sme do obývačky. Cestou som nazrel i do detskej izby. A hneď som ho zbadal. Bol 

na poličke pri prebaľovacom pulte, hneď pri tubách s detskými mastičkami. Eric ho schmatol. 

"Ďakujem, ocko!" Odbehol. 

Nemalo zmysel spytovať sa, ako sa dostal do detskej izby. Vrátil som sa do kuchyne a 

pokračoval v krájaní fazule. Vtom som zase začul Erica: 

"Oc-kó!" 

"Čo je?" zvolal som. 

"Prehrávač nefunguje!" 

"Nevykrikuj!" 

Vrátil sa do kuchyne so zachmúreným pohľadom. "Ona ho pokazila." 

"Kto ho pokazil?" 

"Amanda. Tuším ho zaslintala a pokazila. To nie je fér!" 

"Skontroloval si baterky?" 

Ľútostivo na mňa pozrel. "Pravdaže, ocko. Už som ti povedal, že Amanda ho pokazila. To 

nie je fér!" 

Pochyboval som, že prehrávač je poškodený. Takéto prístroje sú z pevného materiálu, 

súčiastky sa nedajú oddeliť. Navyše dojča by taký veľký predmet sotva udržalo v ruke. 

Presýpal som fazuľu do paráka a natiahol ruku. "Ukáž!" 

Pobrali sme sa do garáže, kde som vzal puzdro s náradím. Eric sledoval každý môj pohyb. 

Mal som kompletnú súpravu drobných nástrojov, ktoré človek potrebuje na opravu počítačov 

a elektronických prístrojov. Pracoval som rýchlo. V rukách mi ostali štyri okrúhle hlavy 

skrutiek a zadný kryt prístroja. Zahľadel som sa na zelenú obvodovú dosku. Pripomínala 

zaprášené vnútro sušičky bielizne: všetky elektronické súčiastky pokrývala jemná vrstva 

sivého prachu. Mal som podozrenie, že Eric sa pri bejzbale vrhol na domácu métu s 

prehrávačom vo vrecku. Pravdepodobne preto nefunguje. No všimol som si gumové tesnenie 

na miestach, kde sa zadný kryt dotýka prístroja. Dnes sa takéto prístroje uzatvárajú 

nepriedušne... Ani tento prehrávač nie je výnimkou. 

Odfúkol som prach a pozrel lepšie. Predpokladal som, že sa azda uvoľnil kontakt s 

baterkami, prípadne sa teplom posunul čip. Slovom, pôjde o chybu, ktorú ľahko opravím. 

Prižmúril som oči a pokúšal sa prečítať nápisy na čipoch. Nápis na jednom čipe bol nejasný, 

zazdalo sa mi, že sa na ňom zjavuje akási... 

Zarazil som sa. 

"Čo je?" spýtal sa Eric, ktorý ma sledoval. "Podaj mi lupu." 

Eric mi podal veľké zväčšovacie sklo. Sklonil som čo najnižšie silnú lampu, zohol sa k čipu 

a podrobne ho skúmal. Nečitateľnosť nápisu spôsobila korózia. Na povrchu čipu bolo 

množstvo drobných kanálikov pripomínajúcich miniatúrnu riečnu deltu. Konečne som odhalil, 

odkiaľ sa ten prach nabral. Z rozožratého povrchu čipu. 

"Ocko, si ho schopný opraviť?" spýtal sa Eric. "Zvládneš to?" 

Čo vyvolalo koróziu? Ostatná časť základnej dosky pôsobila neporušené. Čip regulátora bol 

v poriadku. Iba pamäťový čip sa poškodil. Nešpecializoval som sa na hardvér, ale počítač som 

si vedel opraviť aj sám. Zvládol som inštaláciu pevných diskov, rozšírenie pamäti a podobne. 

Mal som do činenia s pamäťovými čipmi už predtým, ale s podobným kazom som sa ešte 

nestretol. Možno bol ten čip chybný. MP3 prehrávače sa zrejme vyrábajú z najlacnejších 

komponentov. "Ocko? Opravíš to?" 

"Nie," odvetil som. "Musíme vymeniť čip. Dozajtra ti ho zoženiem." 

"Amanda ho zaslinila?" "Nie. Ten čip bol asi chybný." 

"Ocko, ten prehrávač po celý rok fungoval. Až kým ho ne-zaslinila Amanda. To nie je fér!" 

V tej chvíli sa malá rozplakala. Nechal som prehrávač v garáži na stole a vrátil sa do domu. 

Pozrel som na hodiny. Už bol čas Amandu prebaliť a skôr než sa mäso udusí, zmixovať pre 

ňu cereálie. 



O deviatej mladšie deti zaspali a v dome sa ozýval iba Nicolin hlas, ktorý opakoval: "To 

vyzerá dosť vážne. To vyzerá dosť vážne. To vyzerá dosť vážne... To vyzerá dosť vážne." 

Stála v kúpeľni pred zrkadlom, hľadela na seba a odriekala svoju rolu. 

Ešte predtým som dostal od Júlie hlasový odkaz, v ktorom mi oznamovala, že sa vráti do 

ôsmej. Ale zase nedodržala slovo. Nemal som chuť zavolať jej a skontrolovať ju. V každom 

prípade ma premáhala únava a neostávala mi energia, aby som si kvôli nej robil starosti. Za 

posledné mesiace som sa naučil množstvu domácich trikov - napríklad som začal používať 

alobal, čo mi uľahčilo čistenie panvíc -, ale aj tak som musel navariť, prestrieť stôl, nakŕmiť 

deti, predvádzať Amande lietadlo, aby som ju nadžgal cereáliami, odpratať stôl, poutierať 

detskú stoličku, uložiť malú do postele a potom upratať kuchyňu. To všetko ma vyčerpávalo. 

Amanda cereálie vypľúvala a Eric počas večere opakoval, že nie je fér, ak namiesto 

vyprážanej kuraciny musí jesť dusené mäso. 

Zvalil som sa na posteľ a zapol televízor. 

Iba v ňom zapraskalo, a vtedy som si uvedomil, že dosiaľ je zapnutý prehrávač DVD, čím 

sa prerušilo káblové spojenie. Stisol som tlačidlo na diaľkovom ovládači a v prehrávači sa 

spustil disk. Bol to záznam Juliinej prezentácie spred niekoľkých dní. 



Kamera sa pohybovala v krvnom obehu späť k srdcu. Znova som videl, že krv je takmer 

bezfarebná tekutina, v ktorej poskakujú červené krvinky. Júlia pokračovala vo výklade. Jej 

slová sprevádzal tlkot srdca. Figurant na stole ležal nehybne, anténa tesne nad telom. 

"Prichádzame do srdcovej komory a vpredu vidíte aortu... A teraz sa vydáme do 

arteriálneho systému..." 

Obrátila sa tvárou k prístroju. 

"Videli ste iba niekoľko letmých záberov. Kamera však môže snímať krvný obeh aj pol 

hodiny a získame tak detailné zábery všetkého, čo nás zaujíma, Použitím silného 

magnetického poľa možno snímanie prerušiť. Na konci vyšetrenia prietok krvi jednoducho 

odkloníme intravenóznou slučkou, pomocou magnetického poľa častice odstránime a pacient 

sa môže vrátiť domov." 

Júlia sa zase pozrela do kamery. "Snímacia technika Xymosu je bezpečná, spoľahlivá a 

ľahko ovládateľná. Nevyžaduje si osobitne vyškolený personál. Zvládne ju zdravotná sestra 

alebo medicínsky laborant. Každoročne iba v Spojených štátoch umiera na kardiovaskulárne 

choroby milión osôb. A na tieto choroby trpí vyše tridsať miliónov ľudí! Preto sú vyhliadky 

na komerčné využitie tejto snímacej techniky obrovské. Keďže je bezbolestná, jednoduchá a 

bezpečná, nahradí iné snímacie techniky, ako sú komputerizovaná axiálna tomografia a 

angiografia, a stane sa bežným postupom. Mienime uviesť na trh nanotechnologické kamery, 

antény i monitorovacie systémy. Náklady na jedno vyšetrenie poklesnú na dvadsať dolárov. 

To náš produkt odlišuje od iných bežných technológií, kde jedno vyšetrenie stojí dvetisíc až 

tritisíc dolárov. S prihliadnutím na nízke prevádzkové náklady očakávame už v prvom roku 

produkcie našich kamier príjem vyše štyristo miliónov dolárov. Keď sa táto vyšetrovacia 

metóda stane univerzálnou, tieto čísla sa strojnásobia. Naša snímacia technika vyprodukuje 

jednu miliardu dvesto miliónov dolárov ročne. Ak máte teraz nejaké otázky..." 

Zazíval som a vypol televízor. Ohromovalo to, jej argumentácia bola presvedčivá. Nešlo mi 

do hlavy, prečo má Xymos problém získať v ďalšom kole finančné prostriedky. Investorom sa 

ponúka sliepka, ktorá bude znášať zlaté vajcia. 

Lenže pochybujem, že by Júliu až tak trápil nedostatok financií. Situáciu vo firme kreslí 

čiernymi farbami iba preto, aby zdôvodnila, prečo v zamestnaní ostáva do neskorého večera. 

Pričom tam pravdepodobne ostáva z osobných dôvodov. 

Zhasol som svetlo. Keď som ležal na posteli a v tme hľadel na povalu, mihali sa mi pred 

očami rozličné krátke výjavy. Juliino stehno opreté o nohu iného muža. Juliin prehnutý 

chrbát. Júlia sťažka dychčiaca, napäté svaly. Rukou siaha k záhlaviu postele. Nemohol som 

striedaniu týchto obrazov zabrániť. 

Vstal som z postele a pobral sa skontrolovať deti. Nicole bola ešte hore, posielala 

priateľkám elektronické listy. Upozornil som ju, že by mala zaľahnúť. Eric si odkopal 

prikrývku. Musel som ho znova prikryť. Amanda ešte mala purpurovú pokožku, ale spala 

zdravo, dýchala zľahka a pravidelne. 

Vrátil som sa do postele. Túžil som zaspať, premýšľať o niečom inom. Prehadzoval som sa 

a obracal, naprával si vankúš, vstal som, aby som si zobral pohár mlieka a sušienky. Konečne 

som upadol do nepokojného spánku. 

A mal som veľmi čudný sen. 



V noci som sa prevalil a zbadal, že Júlia stojí pri posteli a vyzlieka sa. Pomalými pohybmi, 

akoby bola unavená alebo zasnená, si rozopínala blúzku. Bola odo mňa odvrátená, ale zazrel 

som jej tvár v zrkadle. Vyzerala krásna ako kráľovná, Jej črty boli ešte sošnejšie ako 

zvyčajne, ale azda to robilo iba osvetlenie. 

Oči som mal napoly privreté. Nevšimla si, že som hore. 

Naďalej si rozopínala blúzku. Pery sa jej pohybovali, akoby čosi šeptala, alebo akoby sa 

modlila, Hľadela do prázdna, pohrúžená do myšlienok. 

Naraz jej pery očerveneli a potom sčerneli. Akoby si to nevšimla. Čierna farba sa šírila od 

úst cez líca, potom k brade a na krk. Zadržal som dych. Zacítil som veľké nebezpečenstvo. 

Teraz sa čerň spustila dolu telom, kým jej postavu nezakryla ani plášť. Iba hornú časť tváre 

mala odhalenú. Črty mala vyrovnané. Vlastne pôsobila nevšímavo, hľadela do prázdna a 

nemo pohybovala tmavými perami. Po tele mi prebehla triaška a zamrazilo ma až do kostí. 

Krátko nato z nej čierna vrstva skĺzla na zem a zmizla. 

Júlia, zase normálna, si konečne rozopla blúzku a zamierila do kúpeľne. 

Chcel som vstať a pobrať sa za ňou, ale zistil som, že nie som schopný pohnúť sa. Strašná 

vyčerpanosť akoby ma k posteli priklincovala a celkom znehybnila. Bol som taký zmorený, 

že som sotva dýchal. Dusivá únava narastala a celkom ma premohla, Prestal som vnímať. Iba 

som si uvedomil, že zatváram oči, a zaspal som. 

Ráno mi sen ostal v pamäti ešte čerstvý, živý a znepokojujúci. Prichodil mi skôr ako 

skutočný zážitok. 

Júlia už v posteli nebola. Vstal som a pobral sa k miestu, kde som ju v noci videl. Obzrel 

som si koberec, nočný stolík, pokrkvanú prikrývku a vankúš. Nebolo na nich nič čudné, 

všetko bolo ako zvyčajne. Nikde nijaké čierne čiary ani stopy. 

Vošiel som do kúpeľne a pozrel na Juliine kozmetické pro-striedky, ktoré mala v úhľadnom 

rade rozostavené na svojej strane umývadla. Všetko vyzeralo ako inokedy. Hoci ma sen 

znepokojil, nesmiem podliehať preludom. 

Ale jedna časť sna predsa len bola pravdivá. Júlia akoby opeknela. Keď som ju zazrel v 

kuchyni nalievať si kávu, tvár mala skutočne vybrúsenejšiu, výraznejšiu. Predtým bývala 

bucľatá. Teraz sa jej tvár pretiahla, zhranatela. Mohla by robiť profesionálnu manekýnku. Aj 

telo - keď som sa lepšie prizrel - zoštíhlelo, zosvalnatelo. Neschudla, no bola udržiavanejšia, 

pevnejšia, mocnejšia. 

"Vyzeráš fantasticky!" zvolal som. 

Zasmiala sa. "Nechápem prečo. Som unavená." 

"O koľkej si sa vrátila?" 

"O jedenástej. Dúfam, že som ťa nezobudila." 

"Nie. Ale mal som čudný sen." 

"Vážne?" 

"Áno, snívalo sa mi..." 

"Mama! Mama!" vtrhol do kuchyne Eric. "To nie je fér! Nicole nechce vyjsť z kúpeľne. Už 

tam trčí celú hodinu! To nie je fér." 

"Použi našu kúpeľňu." 

"Lenže potrebujem ponožky, mama. To nie je fér." 

Toto bol náš večný rodinný problém. Eric mal niekoľko párov ponožiek, ktoré nosieval 

dovtedy, kým neboli čierne od špiny. Z istého dôvodu ho iné ponožky, ktoré mu zapĺňali 

priečinok, neuspokojovali. Nikdy som ho nedonútil, aby mi to vysvetlil. Ale každé ráno bol 

jeho najväčší problém navliecť si ponožky. 

"Eric," poznamenal som. "Už sme sa na túto tému zhovárali. Mal by si si vziať čisté 

ponožky." 

"Ale tie sú ešte dobré." 

"Eric! Veď máš kopu slušných ponožiek." 

"Ocko, to nie je fér. Nežartujem, už tam trčí celú hodinu." 

"Vyber si iné ponožky." 

"Ocko..." 

Ukázal som prstom k jeho izbe. 

"Dočerta!" Keď odchádzal, ešte vždy si mrmlal, že to nie je fér. 

Obrátil som sa k Júlii, aby som pokračoval v rozhovore. Chladno na mňa pozrela. "Ty si to 

neuvedomuješ?" "Čo si neuvedomujem?" 

"Prišiel za mnou, a ty si sa hneď ujal iniciatívy. Zase si jeho problém prevzal do svojich 

rúk." 

Uvedomil som si, že má pravdu. "Prepáč," ospravedlnil som sa. 

"Jack, v týchto dňoch sa s deťmi vidím strašne málo. Hádam by som sa mohla s nimi 

pozhovárať aj bez toho, aby si do toho ustavične zasahoval." 

"Prepáč. Celý deň riešim takéto spory a hádam..." 

"Jack, vážne ti to zazlievam." 

"Už som sa ti ospravedlnil." 

"Viem, ale sotva si to myslel úprimne, lebo ani teraz ešte nemeníš svoje panovačné 

správanie." 

"Júlia!" Usiloval som sa ovládnuť. Nadýchol som sa. "Máš pravdu. Mrzí ma, že sa to stalo." 

"Vylučuješ ma z rodiny," zaútočila. "Zabraňuješ mi stýkať sa s deťmi..." 

"Júlia, dočerta, veď vôbec nie si doma!" 

Mrazivé ticho. Nato: "Ale teraz som doma. Vari to neberieš do úvahy?" 

"Počkaj, počkaj! V akom čase bývaš doma? Kedy si naposledy stihla prísť na večeru? 

Nevečerala si s nami včera ani predvečerom, ba ani predchádzajúce dni. Už týždeň, Júlia, 

Vôbec nebývaš doma." 

Zazrela na mňa. "Neviem, o čo ti ide. Čo za hru so mnou hráš?" 

"Nehrám s tebou nijakú hru. Iba konštatujem." 

"Som dobrá matka. No balansujem medzi veľmi náročným zamestnaním a potrebami svojej 

rodiny. A nemám v tebe najmenšiu podporu." 

"O čom to rozprávaš?" čoraz väčšmi som zvyšoval hlas. Prichodilo mi to strašne 

neskutočné. 

"Podkopávaš mi autoritu, sabotuješ moje úsilie, obraciaš proti mne deti," pokračovala. 

"Dobre ti vidím do kariet. Nemysli si, že som slepá. Vôbec mi nepomáhaš. Po toľkých rokoch 

manželstva ti musím povedať, že takto sa správať k vlastnej manželke je svinstvo." 

Odišla z miestnosti so zaťatými päsťami. Bola taká nazlostená, že si vôbec nevšimla, ako 

Nicole stojí medzi dverami a počúva našu hádku. Keď sa matka popri nej prerútila, uprene na 

mňa pozrela. 

Mierili sme autom do školy. "Preskočilo jej, ocko." "Nie, nepreskočilo." 

"Vieš, že je to tak. Iba sa tváriš, že sa nič nedeje." "Nicole, je to tvoja matka," zahriakol som ju. "Mame nepreskakuje. No v zamestnaní má veľa roboty." "To si povedal po vašej hádke už 

minulý týždeň." "Zhodou okolností je to pravda," "Predtým si sa s ňou nikdy nehádal." 

"Oboch nás to stresuje." 

Nicole si odfrkla, skrížila ruky a zahľadela sa pred seba. "Nechápem, ako to s ňou vydržíš." 

"A ja zase nechápem, ako môžeš počúvať pri dverách rozhovory, do ktorých ťa nič nie je." 

"Ocko, prečo mi tlačíš do hlavy také kaleráby?" 

"Nicole..." 

"Prepáč. No nemôžeš sa aspoň raz so mnou pozhovárať vážne? Aspoň teraz ju nebráň! To 

nie je normálne, ako sa správa. Som presvedčená, že jej švitorí." 

"Mýliš sa," odvetil som. 

Eric ju zo zadného sedadla udrel do zátylku. "Tebe švitorí!" zvolal. 

"Čuš, ty smrad!" 

"Zavri klapačku, žalobaba!" 

"Už od vás nechcem počuť ani slovo!" okríkol som ich. "Nemám náladu na vaše reči." 

Už sme prešli cez kruhový objazd. Deti sa vyhrnuli z auta. Nicole vyskočila z predného 

sedadla, potom sa obrátila, aby si vzala plecniak. Ešte raz na mňa pozrela a zmizla. 



Nemyslel som si, že Júlii preskakuje, ale čosi sa v nej určite zmenilo, a keď som si v hlave 

znova premietal náš ranný rozhovor, znepokojilo ma čosi iné. Väčšina jej poznámok akoby 

vychádzala z pripravovaného návrhu na rozvod. Sypala zo seba argument za argumentom. 

Vylučuješ ma z rodiny. Zabraňuješ mi stýkať sa s deťmi. 

Neberieš do úvahy, že som doma. 

Som dobrá matka. No balansujem medzi veľmi náročným zamestnaním a potrebami svojej 

rodiny. 

Nemám v tebe najmenšiu oporu. Podkopávaš mi autoritu, sabotuješ moje úsilie. 

Obraciaš proti mne deti. 

Živo som si predstavil, ako tieto výčitky odriekava pred súdom jej právnik. Podľa článku, 

ktorý som nedávno čítal v časopise Redbook, medzi módne dôvody rozvodu patrí v súčasnosti 

,citové odcudzenie?. Otec obracia deti proti matke. Slovom i skutkami v ich malom mozgu 

vytvára chaos. A matka z takéhoto sporu vyviazne čistá ako ľalia. 

Otcovia si uvedomujú, že sa právny systém bezvýhradne prikláňa na matkinu stranu. Súdy 

síce majú plno rečí o rovnoprávnosti, ale nakoniec vyhlásia, že dieťa potrebuje matku. I keby 

vôbec nechodila domov. Aj keby ich bíjala, alebo im nedala jesť. Kým nezačne do nich 

strieľať alebo kým im nedoláme kosti, v očiach súdu je spôsobilá na úlohu matky. Bývalá 

manželka priateľa z Média Tronics bola závislá od heroínu a dlhé roky chodila na rozličné 

odvykacie kúry. Po rozvode im deti zverili do spoločnej starostlivosti. Matka sa vraj závislosti 

zbavila, ale deti tvrdili opak. Priateľa to znepokojovalo. Nechcel, aby niekdajšia manželka 

vozila deti autom nadrogovaná. Obával sa, že sa do blízkosti detí dostanú drogoví díleri. 

Obrátil sa na súd a žiadal, aby mu deti zverili do výlučnej starostlivosti, ale nepochodil. Sudca 

vyhlásil, že bývalá manželka sa úprimne pokúša zbaviť závislosti a deti matku potrebujú. 

Taká je skutočnosť. A podľa všetkého Júlia ma napokon donúti k rozvodu. Prebehol mi po 

chrbte mráz. 



Keď som bol na pokraji zúfalstva, zazvonil mobilný telefón. Volala Júlia. Chcela sa 

ospravedlniť. 

"Veľmi ma to mrzí. Dnes som potárala hlúposti. Nemyslela som to vážne." 

"Čo máš na mysli?" 

"Jack, viem, že si mi oporou. Namojdušu. Bez teba by som to nezvládla. O deti sa staráš 

úžasne. Jednoducho nie som v týchto dňoch vo svojej koži. Jack, bola to odo mňa hlúposť. Je 

mi ľúto, čo všetko som povravela." 

Škoda, že som si tento telefonát nezaznamenal! 



O desiatej som mal schôdzku s personálnou agentkou Annie Gerardovou. Stretli sme sa na 

slnečnej terase malej kaviarničky na Baker Street. Vždy sme si dali schôdzku pod šírym 

nebom, aby Annie mohla fajčiť. Mala so sebou laptop a k nemu pripojený modem schopný 

bezdrôtovej komunikácie. Keď na mňa pozrela cez oblak dymu, v ústach sa jej pohojdávala 

cigareta. 

"Niečo si zohnala?" spýtal som sa a sadol si oproti nej. 

"Áno, fakticky áno. Mám pre teba dve veľmi výhodné ponuky." 

"To je skvelé!" zvolal som a zamiešal som si kávový koktail. "Aké ponuky?" 

"Čo by si povedal na miesto v IBM? Hľadajú hlavného analytika, ktorý by mal na starosti 

architektúru distribuovaných systémov." 

"To je moja parketa!" 

"I ja si myslím. Si na takúto funkciu vysoko kvalifikovaný. Viedol by si výskumné 

laboratórium, v ktorom pracuje šesťdesiat ľudí. Na päťročné obdobie ponúkajú základný plat 

dva a pol tisíc plus prémie a plus honorár za všetko, čo sa v laboratóriu vyvinie." 

"To znie skvelo! A kde je to voľné miesto?" 

"V Armonku." 

"V štáte New York?" Zavrtel som hlavou. "V nijakom prípade, Annie. Čo máš ešte?" 

"Vedúci tímu, ktorý má navrhnúť multiagentový systém, zhromažďujúci údaje pre 

poisťovaciu spoločnosť. Je to vynikajúca príležitosť a..." 

"Kde to je?" 

"V Austine." 

Vzdychol som. "Annie, Júlia má prácu, ktorej sa venuje s plným nasadením, a teraz 

neodíde. Deti chodia do školy a..." 

"Jack, ľudia sa ustavične sťahujú. Každý má školopovinné deti. Ale tie sa prispôsobia." 

"Júlia však..." 

"Aj iní majú zamestnané manželky. A predsa sa sťahujú." 

"Viem, ale Júlia..." 

"Rozprával si sa s ňou o tom? Nadhodil si jej niekedy takúto možnosť?" "Nie, lebo..." 

"Jack!" Annie pozrela na mňa ponad obrazovku laptopu. "Radšej si zahryzni do jazyka. Vo 

svojej situácii nemôžeš byť veľmi prieberčivý. Aj najlepší tovar sa po záručnej lehote začne 

kaziť." 

"Lenže nie vlastnou vinou sa zo mňa stal odložený človek," pripomenul som. 

"Máš síce pravdu, Jack, lenže už pol roka si mimo pracovného procesu, Ak sa niekto 

zaoberá najnovšími technológiami, nemôže tak dlho stáť, Každá firma je presvedčená, že s 

človekom, ktorý si tak dlho nevie nájsť zamestnanie, nie je čosi v poriadku. Keďže nemajú 

dostatok informácií, začnú uchádzača posudzovať podľa toho, koľkokrát predtým pri hľadaní 

zamestnania nepochodil. Zakrátko ťa nepozvú ani na pohovor. Vykašľú sa na teba aj v San 

Jose, Armonku, Austine či v Cambridgei. Utečie ti vlak. Počúvaš ma vôbec? Nemám 

pravdu?" 

"Áno, ale..." 

"Nijaké ale, Jack. Pozhováraj sa s manželkou. Nesmieš ostať bokom." 

"Nemôžem opustiť Silicon Valley. Musím tu ostať." 

"Tu môžeš med lízať iba cez sklo." Zase zapla obrazovku. "Kedykoľvek spomeniem tvoje 

meno, ustavične mi vravia... Mimochodom, čo sa vlastne deje v Média Tronics? Neskončí 

Don Gross na lavici obžalovaných?" 

"Neviem." 

"Už mesiace sa o tom povráva, ale dosť o tom pochybujem. Hoci by bolo v tvojom záujme, 

keby sa to stalo čím skôr." 

"Nejde mi to do hlavy," odvetil som. "Presadil som sa na takej horúcej pôde, ako sú 

multiagentové distribuované projekty, a..." 

"Horúcej?" pozrela na mňa úkosom. "Prácou na distribuovaných projektoch sa človek ocitá 

nielen na horúcej pôde. 

Dočerta, to je doslova rádioaktívna pôda. V Silicon Valley si každý myslí, že prielom v 

konštruovaní umelého života sa dosiahne práve pomocou distribuovaného spracovania 

údajov." "To sa aj stane," prikývol som. 

Namiesto umelej inteligencie sa v posledných rokoch dlhodobým cieľom programovania 

stal umelý život. Programy mali ambíciu napodobňovať vlastnosti živých bytostí - najmä ich 

schopnosť prispôsobovať sa daným podmienkam, vzájomne spolupracovať, učiť sa a 

upravovať svoje správanie. Mnohé z takýchto vlastností boli dôležité najmä v robotike a 

distribuované spracovanie údajov ich umožňovalo simulovať. 



Distribuovaný prístup znamenal rozdeliť úlohy medzi niekoľkých spracovateľov alebo do 

siete virtuálnych agentov v rámci jedného počítača. Metódy boli rozličné. Napríklad sa 

vytvoril značný počet viac-menej neinteligentných agentov, ktoré spolupracovali na vytýčenej 

úlohe podobne ako kolónia mravcov. Môj niekdajší tím rozvíjal najmä takýto postup. 

Inou metódou bolo vytvoriť takzvanú neurálnu sieť, napo-dobňujúcu sieť neurónov v 

ľudskom mozgu. Ukázalo sa, že aj jednoduché neurálne siete majú prekvapujúce schopnosti. 

Sú schopné učiť sa a využívať prechádzajúcu skúsenosť. Aj túto metódu sme vyskúšali. 

Treťou technológiou bolo vytvoriť v počítači virtuálne gény a potom ich vystaviť vývinu 

vo virtuálnom svete s očakávaním, že splnia určenú funkciu. 

Jestvovalo aj niekoľko ďalších postupov. Každý z nich v zásade predstavoval obrovskú 

zmenu v porovnaní so staršími predstavami o umelej inteligencii alebo umelom intelekte. 

Predtým programátori stanovovali programu pravidlá, ktoré sa mali uplatniť v príslušnej 

situácii. Napríklad počítač naučili, že ak niekto niečo kúpi vo virtuálnom obchode, nemôže z 

neho bez zaplatenia odísť. Ale ukázalo sa, že naprogramovať pravidlá pre bežné rozumové 

správanie je veľmi ťažké. Počítače sa dopúšťali omylov. Preto sa pridávali ďalšie pravidlá, 

ktoré mali omylom zabrániť. Vznikali ďalšie omyly a vymýšľali sa ďalšie pravidlá. Takýto 

typ programov nadobudol nakoniec gigantické rozmery, tvorili ho milióny riadkov kódu a 

napokon pre svoju vysokú zložitosť zlyhával. Jeho veľkosť bránila tomu, aby sa dal doladiť. 

Ba nedalo sa ani odhaliť, z čoho vyplývajú jeho omyly. 

Postupne sa zdalo, že umelý intelekt, založený na vytýčených pravidlách, nikdy nebude 

fungovať spoľahlivo. Množili sa pesimistické predpovede o konci umelej inteligencie. V 

osemdesiatych rokoch konzervatívne akademické kruhy vyslovovali presvedčenie, že počítače 

nikdy nedosiahnu ľudskú inteligenciu. 

Ale distribuované agentové siete ponúkli celkom nový prístup. Aj filozofia programovania 

sa úplne zmenila. Staromódne programovanie pomocou pravidiel postupovalo metódou ,zhora 

nadol?. Pravidlá správania sa určili systému ako celku. 

Nové programovanie si osvojilo zásadu ,zdola nahor?. Program definoval správanie agentov 

na najnižšej štrukturálnej úrovni. Správanie systému ako celku sa nedefinovalo, ale bolo 

výsledkom stovky drobných interakcií prebiehajúcich na nižšej úrovni. 

Keďže sa systém neprogramoval, mohol vyprodukovať prekvapujúce výsledky. 

Programátori ich nemohli predvídať a boli dôsledkom ,života? agentov. Aj preto bola táto 

oblasť taká horúca... 



"Jack." 

Annie mi poklopkala po ruke. Zažmurkal som. 

"Jack, počul si, čo ti vravím?" 

"Prepáč." 

"Vôbec mi nevenuješ pozornosť," napomenula ma. Vyfúkla mi do tváre cigaretový dym. 

"Áno, máš pravdu, presadil si sa na horúcej pôde. Ale tým väčšmi by ťa malo trápiť, že si sa 

dal odložiť. Nie si v situácii povedzme elektroinžiniera, ktorý sa špecializuje na mechanizmus 

optickej indukcie. Tá tvoja horúca pôda sa rýchlo rozžeraví, ale rovnako rýchlo môže aj 

vychladnúť. Za šesť mesiacov môže firma v tejto oblasti urobiť dieru do sveta i skrachovať." 

"Viem." "Vystavuješ sa riziku." "Chápem." 

"Nepozhováraš sa s manželkou? Prosím ťa o to." "Pozhováram." 

"Výborne," uzavrela. "Ale určite to urob. Lebo inak ti nepo-môžem." Odhodila horiacu 

cigaretu do zvyškov môjho koktailu. Ohorok zasyčal a zhasol. Zatvorila laptop, vstala a 

odišla. 



Zavolal som Júlii, ale neohlásila sa. Nechal som jej hlasový odkaz. Bol som presvedčený, že 

by bolo stratou času, keby som jej nadhodil, či by sme sa nepresťahovali. Určite to zamietne - 

najmä ak má nového priateľa. Ale Annie má pravdu. Dostávam sa do kritickej situácie. 

Musím niečo urobiť. Aj na to sťahovanie sa Júlie opýtať. 

Sedel som doma za stolom, pohrával sa s kockou, ktorá bola ,majetkom SSVT?, a 

rozmýšľal, čo urobím. Ostávalo mi ešte pol druha hodiny, kým vyzdvihnem deti zo školy. 

Skutočne by som sa mal pozhovárať s Júliou. Zavolám jej tentoraz cez telefónnu centrálu a 

azda ju vypátram. 

"Xymos Technology," 

"Prosím si Júliu Formanovú." 

"Moment." Chvíľu znela vážna hudba, nato sa ozval iný hlas: "Sekretariát pani 

Formanovej." 

Spoznal som hlas Carol, jej asistentky. "Carol, tu Jack." "Dobrý deň, pán Forman. Ako sa 

máte?" "Ďakujem, ujde to." "Hľadáte Júliu? "Áno." 

"Dnes je vo výrobnom areáli v Nevade. Mám vás s ňou spojiť?" "Prosím vás." "Moment." 

Čakal som dosť dlho. 

"Pán Forman, Júlia bude ešte hodinu na porade. Poviem jej, aby vám zavolala, keď sa 

porada skončí. Chcete s ňou aj potom hovoriť?" 

"Áno, prosím." "Mám jej niečo odkázať?" 

"Nie," odvetil som. "Iba ju požiadajte, aby mi zavolala." "Zariadim to, pán Forman." 

Zavesil som, hľadel do prázdna a obracal v ruke kocku s označením SSVT. Dnes je vo 

výrobnom areáli v Nevade. Júlia sa mi ani slovom nezmienila, že by dnes mala ísť do 

Nevady. Znova som si v mysli premietal rozhovor s Carol. Nepôsobila Carol rozpačito? 

Neskrýva niečo? Nemôžem si byť istý. Teraz som si už ničím nie istý. Hľadel som do obloka. 

Práve sa spustilo zavlažovacie zariadenie, postrekovače prúdmi vody zalievali trávnik. Bolo 

pravé poludnie, najhorší čas na polievanie. Vtedy by sa zariadenie spúšťať nemalo. Iba pred 

niekoľkými dňami ho opravovali. 

Hľadel som na vodu a zmocňovala sa ma skľúčenosť. Akoby všetko bolo hore nohami. 

Nemám zamestnanie, manželka je ustavične preč z domu, musím sa starať o decká, s ktorými 

si chvíľami neviem rady - a ešte aj tie posraté postrekovače nefungujú, ako by mali. Dočerta, 

trávnik sa celkom spáli. 

Ozval sa Amandin plač. 



Čakal som na Juliin telefonát. Ale neozývala sa. Vykostil som kuracie prsia (podarí sa to iba 

vtedy, keď je mäso v chlade, takmer zmrazené). Ak je na večeru kuracina v plátkoch, deti 

neprotestujú. Postavil som vodu s ryžou. Našiel som v chladničke mrkvu. Hoci bola už dosť 

stará, dnes večer ju ešte použijem. 

Pri krájaní mrkvy som sa porezal. Nebola to veľká rana, ale silne krvácala a ani náplasť 

veľmi nepomohla. Krv presiakla cez podložku, a tak som náplaste musel vymieňať. 

Otravovalo ma to. 

S večerou som sa oneskoril a deti boli mrzuté. Eric sa otvorene sťažoval, že kuracie plátky 

sú hrubé a v MacDonaldovi ich pripravujú oveľa kvalitnejšie. Prečo som ich nekúpil radšej 

tam? Nicole si rozličným spôsobom odriekavala svoju rolu a Eric ju šeptom napodobňoval. 

Malá po dúškoch vypľúvala cereálie a nakoniec som ich musel zmixovať s roztlačeným 

banánom. Potom už jedla pokojne. Neviem, prečo som na to neprišiel skôr. Amanda rastie, a 

čo jej nechutí, to odmieta. 

Eric si v škole zabudol zošit s domácou úlohou. Prikázal som mu zavolať kamarátom a 

zistiť, čo má za úlohu, ale neposlúchol ma. Nicole celú hodinu četovala. Občas som nazrel do 

jej izby a upozornil ju, aby na počítač nesiahla, kým si neurobí úlohu. "Už iba chvíľočku, 

ocko," vyhovárala sa. Malá vystrájala a až po dlhšej chvíli som ju utíšil. 

Vrátil som sa do Nicolinej izby. "Dočerta, vypnem ti to!" Nicole sa rozplakala. Vstúpil Eric 

a prejavil otvorenú škodoradosť. Spýtal som sa, prečo nie je v posteli. Keď zbadal, aký som 

mrzutý, chytro odbehol. Nicole sa so vzlykotom domáhala, aby som sa jej ospravedlnil. 

Pripomenul som jej, že už dvakrát predtým som ju vystríhal. Odišla do kúpeľne a tresla 

dverami. 

Eric zo svojej izby vykríkol: "V takomto bengáli nezaspím." 

"Ešte slovo, a týždeň si nesadneš k televízoru," zreval som. 

"To nie je fér!" 

Vstúpil som do spálne a zapol televízor, aby som si pozrel aspoň záver športového prenosu. 

O pol hodiny som deti skontroloval. Malá spala ako zarezaná. Eric drichmal s odkopanou 

prikrývkou. Zakryl som ho. Nicole sa ešte učila. Keď ma zbadala, ospravedlňovala sa. Pritúlil 

som si ju. 

Vrátil som sa do spálne, a kým som nezaspal, ďalších desať minút som sledoval bejzbalové 

stretnutie. 







Piaty deň    7:10 





Keď som sa ráno zobudil, zbadal som, že posteľ na Juliinej strane je dosiaľ ustlaná, vankúš 

nepokrkvaný. Vôbec neprišla v noci domov. Pozrel som telefónny odkazovač. Nenašiel som 

nijaký odkaz. Vstúpil Eric a zbadal ustlanú posteľ. "Kde je mama?" 

"Neviem, synak." 

"Už odišla?" 

"Zrejme..." 

Uprene na mňa hľadel, potom pozrel na neodostlanú posteľ. Vyšiel z izby. Nechcelo sa mu 

tým zapodievať. 

No ja sa nad tým musím vážne zamyslieť. Ba možno by som sa mal poradiť aj s právnikom. 

No osloviť právnika by bol krok, z ktorého možno iba ťažko vycúvať. Pri súčasných 

problémoch by to bolo zrejme osudné. Nechcel som uveriť, že sa moje manželstvo skončilo, a 

preto som návštevu právnika odložil. 

Rozhodol som sa zavolať sestre do San Diega. Ellen sa zaoberá klinickou psychológiou a 

vykonáva prax v La Tolle. Bolo zavčasu a pravdepodobne do ordinácie ešte neprišla. Doma 

však telefón zdvihla. Zrejme ju prekvapilo, že volám. Mám sestru rád, ale sme veľmi odlišní. 

Stručne som jej opísal, z čoho podozrievam Júliu a prečo. 

"Hovoríš, že Júlia neprišla domov a vopred ťa o tom nein-formovala?" 

"Tak je." 

"Už si jej zavolal?" "Ešte nie." "Ako je to možné?" "Neviem." 

"Možno prišlo k dopravnej nehode. Čo ak je zranená...?" 

"Nemyslím." 

"Prečo nie?" 

"Ak sa stane nehoda, človek sa to dozvie. Ale nič podobné sa nestalo." 

"Tuším ťa to vykoľajilo, Jack." "Neviem. Asi." 

Sestra chvíľu mlčala. Nato povedala: "Jack, vidím, že ťa čosi trápi. Prečo proti tomu nič 

nepodnikneš?" "Čo napríklad?" 

"Mal by si, napríklad, navštíviť manželskú poradňu. Alebo právnika." "Ježišmária!" 

"Nepokladáš to za vhodné?" spýtala sa. "Neviem. Nie. Ešte nie." 

"Jack, v noci neprišla domov a neunúvala sa ti ani zavolať. Keď chce žena niečo naznačiť, 

urobí to s presnosťou bombového zameriavača. Má ti to povedať ešte jasnejšie?" 

"Neviem." "Ustavične opakuješ ,neviem?. Uvedomuješ si to?" "Hádam." 

Pauza. "Jack, si v poriadku?" "Neviem." 

"Nemám na pár dní za tebou prísť? Nič mi v tom nebráni. Pôvodne sme mali s priateľom 

odcestovať, ale jeho firma iba štartuje a nemôže sa vzdialiť. Takže som voľná, a ak si to želáš, 

skočím za tebou." 

"Nie. To nie je potrebné." 

"Si o tom presvedčený? Bojím sa o teba." 

"Nie, nie," odvetil som. "Nemusíš sa báť." 

"Netrpíš depresiou?" 

"Nie. Prečo?" 

"Spávaš dobre? Cvičíš?" 

"Spávať spávam. Ale veľmi necvičím." 

"Hm. A zamestnanie už máš?" 

"Nie." 

",A vyhliadky?" "Vlastne nijaké." 

"Jack," zopakovala. "Musíš navštíviť právnika." "Azda ho časom navštívim." 

"Jack, čo sa to s tebou robí? Veď si mi jasne povedal: manželka sa k tebe správa chladne a 

podráždene. Klame ti. Čudne zaobchádza s deťmi. Akoby sa vôbec nestarala o rodinu. Je 

zlostná, veľa času trávi mimo domu. Váš vzťah sa zhoršuje. Domnievaš sa, že sa zaplietla s 

nejakým mužom. Včera večer dokonca neprišla domov ani ti nezavolala. A ty ani prstom 

nepohneš?" 

"Čo mám urobiť?" 

"Už som ti povedala. Navštív právnika." "Myslíš?" 

"Preboha, pravdaže." "Neviem..." 

Vzdychla, sipľavo vydýchla. "Jack, pochop. Možno ti vyhovuje správať sa pasívne, ale..." 

"Nesprávam sa pasívne," odvetil som. "A neznášam, keď zo mňa robíš cvoka." 

"Manželka ti s kýmsi kefuje, máš podozrenie, že ťa čaká súd, na ktorom ťa pripraví o deti, a 

ty iba čakáš so založenými rukami. Takýto prístup je naozaj pasívny!" "Čo mám teda urobiť?" 

"Už som ti povedala." Zase dlhý sipľavý výdych. "Dobre. Uvoľním sa na pár dní a zájdem k 

vám." "Ellen..." 

"Neodporuj. Prídem. Môžeš Júlii povedať, že ti chcem pomôcť s deťmi. Dnes popoludní 

som u vás." "Lenže..." "Neodporuj mi." Zložila. 



Nesprávam sa pasívne. Chcem si však všetko dôkladne premyslieť. Ellen je veľmi 

energická, svojimi vlastnosťami sa vynikajúco hodí na psychológa, lebo rada ľuďom radí, čo 

majú robiť. Ak mám byť úprimný, prekáža mi jej dotieravosť. Vraj som pasívny! 

Takto si ma Ellen aspoň predstavuje. Koncom sedemdesiatych rokov som sa zapísal na 

Stanfordovu univerzitu a študoval som populačnú biológiu - čisto akademický odbor bez 

akejkoľvek praktickej aplikácie. S takouto kvalifikáciou sa možno uplatniť výlučne na 

univerzitách. V tých časoch sa populačná biológia revolucionalizovala terénnym prieskumom 

živočíchov a pokrokmi v genetickom skríningu. Obe disciplíny si vyžadovali počítačovú 

analýzu a najmodernejšie matematické algoritmy. Nebol som schopný nájsť typ programov, 

ktoré som potreboval na výskum, a preto som si ich začal vytvárať sám. Takto som sa dostal k 

vede o počítačoch - ďalšej čudnej a čisto akademickej disciplíne. 

Štúdium som zhodou okolností končil v období rozkvetu Silicon Valley a prudkého rozvoja 

osobných počítačov. Pracovníkom začínajúcich spoločností, v ktorých nebola vysoká 

zamestnanosť, sa v osemdesiatych rokov podarilo zbohatnúť a mne tiež sa u prvého 

zamestnávateľa darilo celkom dobre. Zoznámil som sa s Júliou, zosobášili sme sa, mali sme 

deti. Všetko šlo hladko ako po masle. Pracovali sme s nadšením, už samotný typ práce nás 

vzrušoval. Do svojich služieb ma zlákala iná firma. Ponúkala viac výhod, ďalšie možnosti. Na 

vlne ustavičného pokroku som sa preniesol do deväťdesiatych rokov. Vtedy som už 

neprogramoval, iba sledoval vývoj softvéru. Všetko mi padlo priamo do lona. Lietali mi do 

úst pečené holuby. Vlastne som ani nemusel prejaviť väčšie úsilie. 

Takto o mne uvažuje Ellen. Na prácu v tomto odbore mám však odlišný názor. V Silicon 

Vallay vládne vo firmách najväčšia súťaživosť v dejinách tejto planéty. Každý pracuje stovky 

hodín týždenne. Sú to šialené preteky, vývojové cykly sa ustavične skracujú. Vývojový cyklus 

pred uvedením nového produktu alebo novej verzie trval tri roky. Potom sa skrátil na dva 

roky. Na osemnásť mesiacov. A teraz je to už iba dvanásť mesiacov - každý rok nová verzia. 

Ak vyladenie beta verzie na spoľahlivý funkčný produkt prebieha štyri mesiace, na faktický 

vývoj ostáva osem mesiacov. Za tých osem mesiacov programátor musí upraviť desať 

miliónov riadkov kódu a zabezpečiť, aby všetko správne fungovalo. 

Slovom, Silicon Valley nie je priestor, v ktorom by sa uplatnili pasívne osoby, a ja k nim 

určite nepatrím. Drel som ako kôň. Musel som dennodenne svoje schopnosti dokazovať - inak 

by mi ukázali dvere. 

Takto hodnotím seba sám. A určite mám pravdu. 



Ale Ellen sa nemýlila v jednej veci. Počas mojej kariéry sa občas vskutku usmiala na mňa 

šťastena. Keďže mojím pôvodným odborom bola biológia, ocitol som sa vo výhode, keď 

počítačové programy začali napodobňovať biologické systémy. Niektorí programátori 

oscilovali medzi počítačovou simuláciou a výskumom živočíšnych skupín vo voľnej prírode, 

pričom prenášali poučenia z jednej oblasti do druhej. 

Navyše som sa špecializoval na populačnú biológiu, čo bol výskum skupín živých 

organizmov. Veda o počítačoch sa pre-dovšetkým vyvíjala smerom k paralelným sieťovým 

štruktúram - začali sa programovať populácie inteligentných agentov. Na ich zvládnutie sa 

vyžadoval osobitný spôsob myslenia a za tie roky som získal veľkú prax. 

Bol som ako stvorený na nové trendy a dosahoval som v ich rozvíjaní vynikajúce výsledky. 

Ocitol som sa v správnom čase na správnom mieste. 

Taká je teda pravda. 



Programy založené na agentoch a napodobňujúce biologické populácie nadobúdali čoraz 

väčší praktický význam. Napríklad moje programy simulujúce pechorenie mravcov za 

potravou sa uplatnili pri ovládaní veľkých komunikačných sietí. Programy imitujúce deľbu 

práce v kolóniách termitov poslúžili na reguláciu teploty vo výškovej budove. Široké využitie 

mali aj programy modelujúce genetický výber. Svedkovia zločinu mali z deviatich tvárí, z 

ktorých ani jedna nebola reálna, vybrať tú, ktorá sa najviac podobala kriminálnikovi. Nato 

program ukázal deväť ďalších tvárí a svedkovia znova vyberali. Množstvom vygenerovaných 

podôb sa napokon dospelo k veľmi presnému obrazu tváre, akú by nevyprodukoval nijaký 

policajný portrétista. Svedkovia nemuseli povedať, čo si myslia o jednotlivých tvárach. Iba si 

zakaždým vybrali tú, ktorá sa im videla najbližšia k skutočnosti, a všetko ostatné zariaďoval 

program. 

Keď biotechnologické spoločnosti zistili, že nie sú schopné vyprodukovať nové proteíny, 

lebo u proteínov sa prejavil sklon vytvárať čudné zloženiny, ,vyvinuli? ich za pomoci 

genetického výberu. Za posledné roky sa takéto postupy stali bežnou praxou. Ich význam a 

dosah neustále narastali. 

Áno, naozaj som sa ocitol v správnom čase na správnom mieste. Nebol som pasívny a mal 

som šťastie. 



Ešte som sa neosprchoval a neoholil. Pobral som sa do kúpeľne, vyzliekol si tričko a 

zahľadel sa na seba do zrkadla. S ohromením som zistil, že mi ochabli brušné svaly. Vôbec 

som si to neuvedomoval. Pravdaže, mám už štyridsať rokov a v poslednom čase som cvičenie 

zanedbával. Nevyhýbal som sa mu z pocitu skľúčenosti. Mal som plné ruky práce s deťmi a 

ustavične ma premáhala únava. Slovom, nič ma nelákalo zacvičiť si. 

Hľadel som na svoj obraz v zrkadle a vŕtalo mi v hlave, či Ellen nemá pravdu. 



Človek môže oplývať vedomosťami z oblasti psychológie, ale málokedy ich dokáže 

aplikovať na seba. S neuveriteľnou pre-nikavosťou odhalíme nedostatky na svojich 

priateľoch, manželských partneroch, deťoch. Ale do seba nevidíme. Človek, ktorý 

chladnokrvne a bystro vníma okolitý svet, zrazu podľahne fantazmagóriám, keď má hodnotiť 

seba. Ak sa pozrieme na seba do zrkadla, nijaká psychológia nám nepomôže. Túto bizarnosť 

sa ešte nikomu nepodarilo vysvetliť. 

Pri podobných úvahách som si vždy spomenul na programovací postup, ktorý sa nazýva 

rekurzia. Rekurzia znamená vrátiť program do pôvodnej štruktúry a na základe získaných 

informácií ho opakovane prerábať, kým sa nedosiahne očakávaný výsledok. Rekurzia sa 

využíva pri algoritmoch na triedenie údajov a podobne, Musíme ju však vykonať veľmi 

opatrne, inak riskujeme, že počítač upadne do takzvanej nekonečnej regresie. Tá pripomína 

labyrint v zábavnom parku: zrkadlá sa od seba odrážajú, ale sú čoraz menšie a napokon sa 

strácajú niekde v nekonečne. Program ešte funguje, donekonečna sa opakuje, ale už nič 

pozoruhodné nevyprodukuje. Prístroj sa zasekne. 

Čosi podobné sa zrejme prihodí, keď človek začína svoje psychologické poznatky aplikovať 

na seba. Mozog sa zasekne. Myšlienkový proces síce pokračuje, ale nevedie nikam. Azda 

preto ľudia majú o sebe neurčité predstavy. Ba podaktorí sa v týchto predstavách mýlia. 

Dôkladné sebaskúmanie ešte nikoho nezmenilo. Nie sme schopní lepšie sa pochopiť, Úprimné 

sebapoznanie je vzácnosť. 

Ak sa chceme o sebe niečo dozvedieť, zväčša na to potrebujeme niekoho iného. Aby nám 

aspoň podržal zrkadlo. Nie je to čudné? 

Možno ani nie. 

Odborníci na umelú inteligenciu si oddávna kladú otázku, či si program uvedomuje sám 

seba. Väčšina programátorov tvrdí, že to nie je nemožné. Veď ani ľuďom sa nedarí, hoci sa o 

to úporné usilujú. 

Túto otázku si možno položiť aj z iného uhla: uvedomuje si prístroj aspoň svoju činnosť? 

Podaktorí aj túto možnosť vylučujú. Tak ako si človek nemôže pohrýzť vlastné zuby, ani stroj 

nedovidí do seba. Sebapoznanie je neuskutočniteľné. Ľudský mozog je síce najzložitejšia 

štruktúra v okolitom svete, ale ani ten o sebe fakticky veľa nevie. 

Už tridsať rokov sa takéto otázky skôr žartom pretriasajú v piatok pri pive, keď sa skončí 

pracovný čas. Doteraz ich nikto nebral vážne. Keďže sa však dosiahol rýchly pokrok pri 

reprodukovaní istých funkcií mozgu - nie celého mozgu, iba niekoľkých jeho funkcií -, 

uvedené filozofické otázky nadobúdajú nový význam. Predtým ako ma z firmy vyhodili, môj 

tím používal pri programovaní multiagentové spracovanie údajov, ktoré počítaču umožňovalo 

učiť sa, rozpoznávať isté schémy v údajovej základni, rozumieť prirodzeným jazykom, 

uprednostňovať vybrané úlohy a spúšťať ich. Zásluhou takýchto programov sa prístroje 

doslova učili. Získavali skúsenosti a ich činnosť sa skvalitňovala. Podobné výsledky 

nedosahujú ani ľudské bytosti. 

Zazvonil telefón. Bola to Ellen. "Už si zavolal právnikovi?" 

"Prekristapána! Ešte nie." 

"Odchádzam do San Jose o dve desať. Okolo piatej som u teba." 

"Ellen, to naozaj nie je potrebné..." "Viem. Ale rada by som vypadla z mesta. Potrebujem sa trocha prevetrať. Do skorého videnia." Zavesila. A teraz začne so mnou manipulovať. 





Usúdil som, že nemá zmysel, aby som dnes zavolal právnikovi. Mal som kopu iných 

povinností. Zastavil som sa v čistiarní, kde som vyzdvihol šatstvo. Na druhej strane ulice som 

zbadal predajňu siete Starbuck. Rozhodol som, že v nej kúpim domov kávový koktail. 

Zrazu som tam zazrel právnika Garyho Mardera. Stál pred pokladnicou v rade s veľmi 

mladou blondínou v bedrových džínsach a krátkej veste, ktorá jej odhaľovala brucho. Obaja 

sa k sebe túlili. Dievčina možno ešte neopustila ani školské lavice. Upadol som do rozpakov, 

chcel som sa zvrtnúť a odísť, ale vtom ma Gary zbadal a zakýval mi. 

"Ahoj, Jack!" 

"Ahoj, Gary!" 

Podal mi ruku. "Zoznám sa s Melissou," vyzval ma. 

"Dobrý deň, Melissa," zahundral som. 

"Dobrý deň." Nebol som si celkom istý, ale zrejme jej toto vyrušenie neprišlo veľmi vhod. 

Mala prázdny výraz, aký mávajú mladé dievčatá v blízkosti mužov. Usúdil som, že je 

nanajvýš o šesť rokov staršia ako Nicole. Čo tu robí s Garym? 

"Ako sa máš, Jack?" prehodil Gary a objal rukou Melissin holý driek. 

"Dobre," odvetil som. "Celkom to ujde." 

"Vážne? To rád počujem." No zamračene si ma obzeral. 

"Nuž... hm... pravdaže..." Váhal som, pred dievčaťom som sa cítil trápne. Očividne túžila, 

aby som odišiel. Ale predstavil som si, čo by povedala Ellen: Ty si náhodou naďabil na 

právnika a vôbec si sa s ním neporadil? 

"Gary, nemohol by som prehodiť s tebou pár slov?" začal som. 

"Prirodzene." Dal dievčaťu peniaze, aby zaplatila za kávu, a ustúpili sme nabok. 

Stíšil som hlas. "Gary, počúvaj," vyjachtal som. "Zrejme potrebujem právnu radu v 

súvislosti s rozvodom." 

"Prečo?" 

"Lebo mám dojem, že Júlia sa s niekým zaplietla." 

"Máš dojem? Alebo aj dôkazy?" 

"Nie. Nie som si tým istý." 

"Teda ju podozrievaš?" 

"Áno." 

Gary vzdychol. Pozrel na mňa. 

"A je tu aj ďalšia vec," dodal som. "Júlia tvrdí, že proti nej huckám deti." 

"Citové odcudzenie," prikývol hlavou. "Módne právnické klišé. Kedy ti vraví také veci?" 

"Keď sa hádame." 

Ďalší vzdych. "Jack, keď sa manželia hádajú, vykričia si všeličo. To ešte nič neznamená." 

"Lenže Júlia to myslí vážne. Bohužiaľ." "Až natoľko ťa to zobralo?" "Áno." 

"Bol si v manželskej poradni?" "Nie." 

"Zájdi tam." "Prečo?" 

"Z dvoch dôvodov. Po prvé, lebo sa to patrí. S Júliou si ženatý už dlho, a pokiaľ viem, 

zväčša ste spolu vychádzali výborne. A po druhé, získaš tým dôkaz, že si sa pokúšal zachrániť 

manželstvo. Môžeš ním namietať proti tvrdeniu, že medzi vami prišlo k citovému 

odcudzeniu." 

"Áno, ale..." 

"Ak má naozaj v úmysle požiadať o rozvod, správaj sa, kamarát, krajne opatrne. Citové 

odcudzenie je tvrdý oriešok, pred ktorým sa človek obhajuje veľmi ťažko. Decká sa zrejme na 

matku nasrali, a ona tvrdí, že v tom máš prsty. Ako dokážeš, že to nie je pravda? Sotva sa ti to 

podarí. Navyše veľa času tráviš doma, takže každý si ľahko domyslí, že obvinenie je asi 

pravdivé. Súd ťa bude vnímať ako nespokojného muža, ktorý nie je schopný prezrieť, že jeho 

manželka je zamestnaná." Zdvihol ruku. "Uvedomujem si, že to nie je tak, ale priprav sa na 

takúto argumentáciu. Jej právnik sa určite o to pousiluje. Deti si popudil proti nej preto, že ju 

nenávidíš." 

"To sú voloviny." 

"Pravdaže." Udrel ma po pleci. "Nájdi si dobrého advokáta. Ak potrebuješ nejaký tip, 

zavolaj do mojej kancelárie a Barbara ti dá niekoľko uznávaných mien." 



Chcel som Júlii oznámiť, že k nám na niekoľko dní príde Ellen. Pravdaže, zase som ju 

nezastihol a musel som použiť hlasovú schránku. Nechal som jej dlhší odkaz, kde som jej 

vysvetlil, že čakáme návštevu. Potom som sa pobral na nákupy, lebo ak sa Ellen u nás 

ubytuje, potrebujeme zásoby potravín navyše. 

Tisol som nákupný vozík v uličke supermarketu, keď sa mi ozval telefonát z nemocnice. 

Bol to ten holobriadok z pohotovosti. Spytoval sa na Amandin stav. Informoval som ho, že 

modriny sa takmer stratili. 

"Výborne!" zvolal. "To rád počujem." 

"A čo ukázala magnetická rezonancia?" spýtal som sa. 

Lekár odvetil, že výsledky z magnetickej rezonancie teraz už nie sú dôležité. Beztak prístroj 

zlyhal a Amandu vôbec nevyšetril, "Obávame sa, že údaje, ktoré sme v posledných týždňoch 

z tohto prístroja získali, nie sú hodnoverné," dodal. "Očividne sa kazil už dlhší čas." 

"Ako je to možné?" 

"Zasiahla ho korózia. Pamäťové čipy sa zmenili na prášok." 

Zamrazilo ma, lebo som si spomenul na Ericov prehrávač. "Čo to zapríčinilo?" spýtal som 

sa. 

"Koróziu azda spôsobil plyn, ktorý pravdepodobne v noci unikol z potrubia pri stene. 

Napríklad chlór. Ostáva však záhadou, prečo sa poškodili iba pamäťové čipy. Ostatné čipy sú 

v poriadku." 



Všetko sa mi videlo čoraz čudnejšie. A ešte väčšmi ma prekvapilo, keď mi o niekoľko 

minút zavolala Júlia a bodro, v dobrej nálade oznámila, že príde domov už popoludní a bude 

mať dosť času na prípravu večere. 

"To je úžasné, že konečne zase uvidím Ellen!" zvolala. "A prečo sa k nám vybrala?" 

"Mám dojem, že sa túži iba trocha prevetrať." 

"Zrejme ti príde vhod, že tu pár dní ostane. Konečne ti bude robiť spoločnosť aj dospelý 

človek." 

"To iste," súhlasil som. 

Čakal som, či mi vysvetlí, prečo neprišla domov. Ale iba dodala: "Jack, už musím, bežať. 

Neskôr sa pozhovárame..." "Júlia," zdržiaval som ju. "Ešte moment." "No?" 

Zaváhal som, nevedel som, ako to mám povedať. "Včera v noci som sa o teba bál," 

"Naozaj? A prečo?" "Neprišla si domov." 

"Miláčik, volala som ti. Ostala som trčať vo výrobnom areáli. Neskontroloval si 

záznamník?" "Áno..." 

"A nenašiel si tam môj odkaz?" "Nie. Nenašiel." 

"Nechápem, ako je to možné. Jack, naozaj som ti nechala odkaz. Najprv som volala domov 

a ozvala sa mi Maria, ale s tou som nechcela... Je to veľmi zložité... Potom som ti volala na 

mobil a nechala som ti odkaz, že až dodnes musím ostať vo výrobnom areáli." 

"Nič som nedostal," usiloval som sa nenaznačiť, že sa hnevám. 

"Mrzí ma to, miláčik, ale skontroluj si to v odkazovej službe. Ale naozaj už musím skončiť. 

Dovidenia večer. Bozkávam ťa." 

Zložila. 



Vytiahol som z vrecka mobilný telefón a skontroloval som ho. Nebol na ňom nijaký odkaz. 

Pozrel som si aj záznamník. Minulý večer som vôbec nemal telefonáty. 

Júlia mi nevolala. Nikto mi nevolal. 

Mal som pocit, akoby som sa topil, a postupne som zase upadal do depresie. Cítil som sa 

unavený, nebol som schopný pohybu. Upieral som pohľad na produkty vyložené na pultoch 

supermarketu. Nevedel som si spomenúť, prečo som tam. 

Práve som sa rozhodol, že zo supermarketu odídem, keď mi v ruke zazvonil mobilný 

telefón. Prevzal som hovor. Volal Tim Bergman, muž, ktorý prevzal po mne miesto v Média 

Tronics. "Sedíš na zadku?" 

"Nie. Prečo?" 

"Mám pre teba veľmi zvláštnu novinku. Drž sa!" "No..." 

"Chce ti zavolať Don." 


Don Gross bol šéf spoločnosti, človek, ktorý ma vyhodil. "Prečo?" 

"Vraj ťa prijme späť." 

"Čože?" 

"Isteže to znie nenormálne. Ale chce ťa zase prijať." "Prečo?" spýtal som sa. 

"Máme isté problémy s distribuovanými systémami, ktoré sme predtým predali 

zákazníkom." "S ktorými?" 

"Nuž... napríklad s DRAVCOM." 

"To je jeden zo starších systémov," poznamenal som. "Kto ho predal?" DRAVEC bol 

systém, ktorý sme naprojektovali pred vyše rokom. Tak ako väčšina našich programov, aj 

tento vychádzal z biologických modelov. Bol to vyhľadávací program, založený na 

dynamickom vzťahu dravca a obete. Jeho štruktúra však bola úplne nenáročná. 

"Xymos potreboval čosi veľmi jednoduché," podotkol Tim. 

"Vy ste DRAVCA predali Xymosu?" 

"Áno. Vlastne sme im poskytli licenciu. Zmluvne sme sa zaviazali poskytovať programu 

podporu. To nás teraz privádza do zúfalstva." 

"Prečo?" 

"Program nepracuje správne. Zmätkuje pri vyhľadávaní. Zväčša stráca určený cieľ." 

"To ma neprekvapuje," poznamenal som, "lebo sme bližšie nešpecifikovali reinforcery." 

Reinforcery boli váhové kódy programu, ktoré ho udržiavali na vytýčenej trase. Program sa 

bez nich nemohol zaobísť, lebo len čo sa agenty vytvorené v sieti začnú učiť, ľahko sa môžu 

od pôvodného cieľa odchýliť. Ten treba niekde uložiť, aby sa nestratil. Agenty pripomínali 

malé deti. Všeličo zabúdali, strácali alebo zapotrošili. 

Bolo to typické emergentné správanie. Hoci vyplývalo z programu, nebolo 

naprogramované. To sa očividne stalo v Xymose. 

"Don sa domnieva, že si ako stvorený na to, aby si dal program do poriadku, lebo sám si stál 

na čele tímu jeho tvorcov," pokračoval Tim. "Navyše tvoja manželka zastáva v Xymose 

vedúcu funkciu a tvoju osobnú účasť v tíme, ktorý program opravuje, by predstavitelia firmy 

určite privítali." 

Dosť som o tom pochyboval, ale nezareagoval som. 

"Naznačil som ti základnú situáciu," dodal Tim. "A zisťujem, či ti Don môže zavolať. 

Mrzelo by ho, keby si odmietol." 

Mal som pocit, že vybuchnem. Mrzelo by ho, keby si odmietol. "Tim," namietol som. 

"Nemôžem sa k vám vrátiť." 

"Veď nebudeš pracovať u nás. Tvoje pracovisko bude vo výrobnom komplexe Xymosu." 

"Vážne? To si neviem predstaviť." 

"Don spomínal, že ťa prijme do funkcie akéhosi detašovaného konzultanta." 

"Aha," zahundral som vyhýbavo. Návrh sa mi videl dosť neprijateľný. Vôbec som sa netúžil 

vrátiť k tomu sviniarovi Donovi. Platí stará múdrosť, že by sme za nijakých okolností a za 

nijakých podmienok nemali dvakrát vstupovať do tej istej Ricky. 

Lenže keby som s návrhom súhlasil, zbavím sa svojho problému - konečne prestanem mať 

pocit odloženého človeka. A vyslobodím sa z domácnosti. Vyrieši to množstvo vecí. Krátko 

som sa odmlčal a dodal: "Tim, nemôžem si to trocha premyslieť?" 

"Zavoláš mi?" 

"Áno. Zavolám." 

"Kedy?" spýtal sa. 

V jeho hlase bolo zjavné napätie. "Zrejme vám to súri..." poznamenal som, 

"Áno, súri, Zmluva, ktorú sme so Xymosom uzavreli, nás privádza do šialenstva. Z tvojho 

pôvodného tímu vo výrobnom areáli Xymosu tvrdne už päť programátorov. Ale s problémom 

si nevedia poradiť. Ak nám nepomôžeš, musíme sa poobzerať niekde inde." 

"Dobre. Zajtra ti zavolám," uzavrel som. 

"Zajtra ráno?" nástojil. 

"Dohodnuté," odvetil som. "Zajtra ráno." 



Po Timovom telefonáte som mal vlastne pookriať, ale veľkú úľavu som necítil. Vzal som 

malú do parku a chvíľu som ju kolísal na hojdačke, Amanda to mala rada. Vydržala na 

hojdačke dvadsať až tridsať minút, a keď som ju zložil, zvyčajne sa rozplakala. Potom som si 

sadol na betónovú obrubu pieskoviska, zatiaľ čo Amanda okolo mňa lozila, chytala sa 

betónových korytnačiek a iných preliezačiek a pokúšala postaviť. Iné dieťa ju zvalilo, ale 

neplakala. Znova sa zdvihla na nohy. Akoby sa jej celkom páčilo, že je medzi staršími deťmi. 

Pozoroval som ju a rozmýšľal o svojom návrate do práce. 



"Prirodzene, súhlasil si," uzavrela moje rozprávanie Ellen. Boli sme v kuchyni. Práve 

pricestovala, v kúte ešte stál nevybalený čierny kufor. Vyzerala ako vždy - tenká ani zápalka, 

energická a činorodá. Akoby vôbec nestarla. Popíjala čaj vylúhovaný z vrecúšok, ktoré si so 

sebou priniesla. Bol to špeciálny tmavý čínsky čaj zo špeciálneho obchodu v San Franciscu. 

Ani v tom sa nezmenila - už ako dieťa bola v jedle a pití prieberčivá. V dospelom veku všade 

cestovala s vlastnými čajmi, šalátovým dressingmi a vitamínmi v malých prie-svitných 

téglikoch. 

"Nie, ešte nie," odvetil som. "Nepovedal som, že to prijímam. Iba som im prisľúbil, že o 

tom pouvažujem." 

"Pouvažuješ? Hádam nežartuješ! Jack, ty sa musíš vrátiť do práce. Sám si to uvedomuješ." 

Premeriavala si ma. "Trpíš depresiou." 

"Nie." 

"Mal by si sa napiť tohto čaju," navrhla. "Káva nervom ne-prospieva." 

"V čaju je viac kofeínu ako v káve." "Jack. Ty sa musíš vrátiť do práce." "Viem, Ellen." 

"Ak je to práca konzultanta... Nie je to ideálne miesto? Nevyrieši to všetky tvoje 

problémy?" "Neviem," váhal som. "Vážne? Čo nevieš?" 

"Celkom tomu nerozumiem," poznamenal som. "Ak má totiž Xymos problémy s tým 

programom, nechápem, prečo mi Júlia o tom nič nepovedala." 

Ellen pokrútila hlavou. "Zrejme Júlia v súčasnosti vôbec veľmi nerozpráva." Uprene na mňa 

pozrela. "Prečo si to hneď neprijal?" 

"Najprv si to musím preveriť." 

"Čo si chceš preveriť, Jack?" Z jej tónu presakovala nedôvera. Ellen sa správala, akoby ma 

sužoval závažný psychologický problém, ktorý treba odstrániť. Sestra mi vidí do žalúdka, 

hoci sme spolu iba niekoľko minút. Správa sa ku mne, akoby som bol ešte vždy malé dieťa. 

"Niečo ti poviem, Ellen," začal som. "Už roky pracujem v tomto odbore a viem, ako to v ňom chodí. Don ma chce získať späť iba z dvoch možných príčin. Po prvé, firma sa ocitla v kaši a 

myslia si, že ich z nej vytiahnem," 

"Veď ti to aj otvorene povedali." 

"Áno, povedali. Ale jestvuje aj druhá možnosť - program v Xymose sa natoľko zbabral, že 

sa už nedá opraviť." 

"Potrebujú niekoho, na koho by zvalili vinu?" 

"Presne tak. Radi by našli obetného baránka, na ktorého všetko našijú." 

Zachmúrila sa. Zbadal som, že zaváhala. "Naozaj si to myslíš?" 

"Bohužiaľ, nie som si tým istý," odvetil som. "Ale zistím to." "Ako?" 

"Niekoľkými telefonátmi. Možno ich prekvapím a zajtra zavítam do výrobného areálu." 

"Súhlasím. Vidí sa mi to rozumné." 

"Chvalabohu, že môj postup schvaľuješ." Nemohol som sa zbaviť podráždenosti v hlase. 

"Jack!" Vstala a objala ma. "Bojím sa o teba." 

"Tvoj postoj si vážim," odvetil som. "Ale to mi nepomôže." 

"Ako ti teda môžem pomôcť?" 

"Postráž deti a ja budem medzitým telefonovať." 



Rozhodol som sa, že prvému zavolám Rickymu Morsovi, ka-marátovi, s ktorým som sa 

stretol v supermarkete, keď som kupoval pampersky. Pracuje v Xymose a zrejme si nebude 

dávať veľký pozor na jazyk, keď sa popýtam, čo sa v ich firme deje. Jediný problém je však v 

tom, že Ricky pracuje v Silicon Valley, a už mi povedal, že všetko sa odohráva vo výrobnom 

areáli. Ale od niekoho musím začať. 

Zavolal som do jeho kancelárie, ale ozvala sa iba sekretárka. "Pán Morse, bohužiaľ, nie je 

na pracovisku." 

"Kedy sa vráti?" 

"To vám naozaj neviem povedať. Chcete mu niečo odkázať?" 

Nahral som Rickymu hlasový odkaz. Potom som vyťukal jeho domáce číslo. 

Slúchadlo zdvihla jeho manželka. Mary si robila veľký doktorát z francúzskych dejín. 

Predstavil som si, ako s knihou na kolenách kolíše dieťa. "Ako sa máš, Mary?" nadviazal som 

s ňou rozhovor. 

"Ujde to." 

"A čo malá? Ricky tvrdí, že sa jej od plienok nikdy nevysypú vyrážky. Žiarlim." Usiloval 

som sa pôsobiť nenútene. Môj telefonát má výlučne spoločenský charakter. 

Mary sa zasmiala. "Je to dobré dieťa a, chvalabohu, ani koliku nemáva. Ale Ricky to s tými 

vyrážkami trocha zveličuje," dodala. "Už sa viac ráz vysypala." 

"Vlastne by som rád prehodil pár slov s Rickym," prerušil som ju. "Je doma?" 

"Nie, Jack. Celý týždeň sa zdržiava mimo domu, Momentálne je v tej nevadskej fabrike." 

"Aha, áno." Spomenul som si, že mi to Ricky pri stretnutí v supermarkete spomínal. 

"Už si v tej fabrike niekedy bol?" spýtala sa Mary. Z jej tónu som vycítil istú stiesnenosť. 

"Nebol, ale..." 

"Nepochybne aj Júlia tam trávi veľa času. Rozpráva o tom doma?" Určite ju táto situácia 

znepokojuje. 

"Ani veľmi nie. Mám dojem, že tam zavádzajú novú techniku, s ktorou robia veľké tajnosti. 

Prečo?" 

Zaváhala. "Možno si to iba namýšľam,.." 

"Čo máš na mysli?" 

"Keď mi Ricky niekedy zavolá, pôsobí veľmi čudne." "Čím?" 

"Nepochybne má kopu starostí a trpí prepracovanosťou. Ale rozpráva dosť čudne. Niekedy 

mu ani celkom nerozumiem. Na všetko odpovedá vyhýbavo. Akoby čosi zatajoval." 

"Čo by zatajoval?" 

Trpko sa nad sebou zasmiala. "Dokonca mi zišlo na um, či sa do niekoho nezaľúbil. Pracuje 

tam totiž Mae Changová, ktorá sa mu vždy páčila. Je to veľká krásavica." 

Nevedel som, že Mae Changová je zamestnaná vo fabrike. "Vážne?" 

"Áno. Nastúpila tam kopa ľudí, s ktorými si pracoval v Média Tronics." 

"Nie, Mary," chlácholil som ju. "Nemyslím, že by sa Ricky zaľúbil. To nemá v povahe. Ani 

Mae si na ľúbostné romániky nepotrpí." 

"Tichá voda brehy myje," poznamenala so zrejmou narážkou na Mae. "Dojčím, takže 

doteraz som ani o gram neschudla. Stehná mám hrubé ako stĺpy." 

"Pochybujem, že by..." 

"Keď kráčam, obtierajú sa o seba. Mám ich celkom odreté." "Pochybujem..." 

"Jack, a ako sa má Júlia? Nespráva sa aj ona nevyspytateľné?" 

"Tá je nevyspytateľná vždy," usiloval som sa žartovať. Keď som to povedal, cítil som sa 

nanič. Už dlhšie som si želal stretnúť sa s niekým, kto by v názoroch na Júliu so mnou 

súhlasil. Teraz sa so svojimi skúsenosťami môžem podeliť s Mary, a predsa reagujem 

vyhýbavo. Radšej som si zahryzol do jazyka. "Júlia má plné ruky práce," prehodil som, "a 

niekedy nie je celkom vo svojej koži." 

"Nerozpráva ti o čiernom oblaku?" 

"Hm... nie." 

"A o novom svete? Že stojí pri zrode nového poriadku vo svete?" 

Vyslovila to sprisahanecky. Ako človek, ktorý si robí starosti z Trilaterálnej komisie a 

domnieva sa, že svetu vládnu Rockefellerovci. "Nie, nič také." 

"Nezmieňuje sa o čiernom plášti?" 

Zrazu mi to vyrazilo dych. Celkom som stratil reč. "O čom?" 

"Raz večer mi Ricky rozprával o čiernom plášti. O tom, ako ho zahalil čierny plášť. Už bolo 

neskoro, bol unavený a zdalo sa mi, že trepe nezmysly." 

"Čo povedal o čiernom plášti?" 

"Nič. Iba ho spomenul." Zmĺkla. "Čo ak tam užívajú drogy?" 

"Neviem," odvetil som. 

"Vieš, pracujú v strese aj dvadsaťštyri hodín denne a veľmi sa nevyspia. Ktovie, či v tom 

nie sú drogy." "Ako sa môžem s Rickym spojiť?" zmenil som tému. 



Mary mi nadiktovala číslo jeho mobilu a zapísal som si ho. Chcel som mu zavolať, no vtom 

buchli dvere a začul som Erica: "Ahoj, mama! Kto je ten muž, ktorý s tebou sedel v aute?" 

Vstal som a pozrel cez oblok na príjazdovú cestu. Stál tam Juliin kabriolet BMW so 

spustenou strechou. Pozrel som na hodinky. Bolo iba 16:30. 

Vyšiel som do predsiene a zbadal som, ako si Júlia pritúlila Erica. "Zrejme sa slnko 

odrážalo od predného skla," povedala. "V aute nikto iný nesedel." 

"Áno, sedel. Videl som ho." 

"Vážne?" Otvorila vchodové dvere. "Choď sa presvedčiť!" Eric vyšiel na trávnik. Júlia sa na mňa usmiala. "Myslí si, že v aute bol ešte niekto." 

Eric sa vrátil a pokrčil plecami. "No... Zrejme tam nikto nie je." 

"Správne, milý môj." Júlia zamierila ku mne. "Už tu máš Ellen?" "Prišla pred chvíľou." 

"To je skvelé! Osprchujem sa a potom sa pozhovárame. Otvoríme fľašu s vínom. Čo chceš 

na večeru?" "Už som nachystal steaky." "Sláva! To je úžasné!" Bodro mi zamávala a pobrala sa chodbou. 



Bol teplý večer a večerali sme v zadnej záhrade. Rozprestrel som obrus s červenými 

kockami, opekal som na ohni steaky a mal som kuchársku zásteru s nápisom ,Kuchárovo 

slovo je zákon?. Absolvovali sme tradičnú americkú rodinnú večeru. 

Júlia prekypovala šarmom a zhovorčivosťou, rozprávala sestre o deťoch, škole, zmenách, 

ktoré by rada v dome uskutočnila. "To okno odtiaľ zmizne," ukazovala na kuchyňu, "a 

nahradíme ho sklenými dverami, ktoré sa budú otvárať do záhrady. Bude to úžasné!" Juliin 

výkon ma udivoval. Aj deti na ňu hľadeli ako teľa na nové vráta. Júlia spomenula, aká je 

pyšná, že Nicole bude hviezdou školského divadelného predstavenia. "Mama, dostala som iba 

malú úlohu," prerušila ju Nicole. 

"To hádam nemyslíš vážne, miláčik," zahriakla ju Júlia. "Smrteľne vážne. Môj text sú iba 

dva riadky." "Nerozprávaj! Určite..." 

Ozval sa Eric. " ,Hľa, už prichádza John.? ,To znie dosť vážne.? 

"Čuš, ty tchor!" 

"Ustavične to rapoce v kúpeľni," vyzrádzal Eric. "Miliónkrát." 

"Aký John?" spýtala sa Júlia. "To je celý jej text." 

"Som presvedčená, že budeš v tej hre fantastická. A náš malý Eric robí veľké pokroky vo 

futbale. Nemám pravdu, zlato moje?" 

"Na budúci týždeň bude s futbalom koniec," Eric sa zatváril mrzuto. Túto jeseň neprišla ani 

raz na jeho zápas. 

"Veľmi mu to prospelo," poznamenala Júlia Ellen. "Kolektívne športy rozvíjajú v človeku 

zmysel pre spoluprácu, Najmä chlapcom takáto súťaživosť osoží." 

Ellen nepovedala nič, iba prikyvovala a počúvala. 

Tento večer Júlia chcela malú nakŕmiť sama a pritiahla si vysokú detskú stoličku. Ale 

Amanda sa počas každého jedla hrávala na lietadlo. Čakala, kým jej niekto zamieri k ústam 

lyžičkou a povie: "Vŕŕŕŕŕŕ... prichádza lietadielko... otvor mu dvierka!" Keďže Júlia na to 

zabudla, Amanda držala ústa pevne zavreté. Aj to bolo súčasťou hry. 

"Tuším nie je hladná," Júlia pokrčila plecom. "Jack, nedal si jej pred chvíľou piť z fľaše?" 

"Nie," odvetil som. "Fľašu dostáva až po večeri." 

"Viem. Ale mala som na mysli, či si jej ju nedal predtým." 

"Nie," odvetil som. "Pred večerou jej zásadne fľašu nedávam." Ukázal som na Amandu. 

"Mám to skúsiť ja?" 

"Isteže." Júlia mi podala lyžičku. Sadol som si vedľa Amandy a začal som napodobňovať 

lietadlo. "Vŕŕŕŕŕŕ..." Amanda sa hneď usmiala a otvorila ústa. 

"Jack si s deťmi vie fantasticky poradiť... Fantasticky!" obrátila sa Júlia k Ellen. 

"Mužovi sa celkom zíde, keď skúsi aj život v domácnosti," prehodila Ellen. 

"Veru tak. Osoží mu to. Jack mi všestranne pomáha." Potľapkala ma po kolene. "Hovorím 

to vážne." 

Bolo mi jasné, že Júlia sa správa až neprimerane veselo a bodro. Mala dobrú náladu, rýchlo 

rozprávala a očividne sa usilovala na Ellen urobiť dojem, aká je dobrá manželka a matka. 

Všimol som si, že Ellen jej nenaletela. Júlia bola taká rozjarená, že si to ani neuvedomila. 

Ktovie, či nie je nadrogovaná. Jej nezvyčajné správanie má zrejme svoju príčinu. Nedopuje sa 

amfetamínmi? 

"V práci prežívam neuveriteľné dni," pokračovala Júlia. "Xymosu sa podaril obrovský 

prielom - na taký pokrok ľudia čakali už vyše desať rokov. Konečne to tu máme!" 

"Čierny plášť?" hodil som návnadu. 

Júlia zažmurkala. "Čože?" Zavrtela hlavou. "O čom to rozprávaš, zlatko?" 

"O čiernom plášti. Nerozprávala si minule o čiernom plášti?" 

"Nie..." Pokrútila hlavou. "Neviem, čo máš na mysli." Obrátila sa zase k Ellen. "Trvalo trocha dlhšie, kým sa molekulárna technológia presadila aj komerčne. Ale teraz už je to 

skutočnosť." 

"Vidím, že ťa to veľmi vzrušuje," podotkla Ellen. 

"Veď je to strhujúci pocit!" Stíšila hlas. "Navyše firma na tom pravdepodobne fantasticky 

zarobí." 

"To je fajn," poznamenala Ellen. "Ale zrejme si tomu obetovala množstvo hodín..." 

"Ani nie," odvetila Júlia. "Keď sa to tak vezme, dalo sa to vydržať. Iba posledný týždeň 

nám dal zabrať." 

Všimol som si, ako sa Nicole rozšírili oči. Aj Eric pri jedle uprene hľadel na matku. Deti 

však nič nepovedali. Aj ja som mlčal. 

"Je to iba prechodné obdobie," pokračovala Júlia. "Každá firma občas prechádza takým 

vypätím." "Prirodzene," prisvedčila Ellen. 

Slnko už zapadalo. Vzduch sa ochladil. Deti odišli od stola. Vstal som a začal odpratávať. 

Ellen mi pomáhala. Júlia ešte chvíľu rozprávala, potom povedala: "Rada by som s vami 

ostala, ale čakajú ma isté povinnosti a na chvíľu ešte odskočím do práce." 

Ellen to pravdepodobne prekvapilo, ale nedala nič najavo. Iba precedila: "Veď už je 

neskoro!" 

"Počas prechodného obdobia neplatí skoro ani neskoro." Obrátila sa ku mne. "Vďaka, že sa 

aspoň niekto stará o náš rodinný kozub." Pri dverách sa obrátila a poslala mi letmý bozk. 

"Ahoj, Jack." 

Odišla. 

Ellen sledovala jej odchod so zachmúreným pohľadom. "Čo povieš, nezdvihla sa dosť 

nečakane?" Pokrčil som plecami. "Ani s deťmi sa nerozlúči?" "Asi nie." 

"Jednoducho otvorí dvere, a už jej niet?" "Presne tak." 

Ellen pokrútila hlavou. "Jack," ozvala sa, "neviem posúdiť, či sa naozaj s niekým zaplietla, alebo neužíva nejaké lieky." "Pokiaľ viem, nie." 

"Určite niečo berie. Nezdá sa ti, že schudla?" "Áno. Trochu." 

"Spáva veľmi málo. Všetko robí v chvate. Nemám pravdu?" Ellen zase pokrútila hlavou. 

"Dnes vo firmách mnohí vedúci pracovníci trpia drogovou závislosťou." 

"Neviem," povedal som. 

Iba na mňa pozrela. 

Vrátil som sa do pracovne, lebo som chcel zavolať Rickymu. Z obloka som zazrel, ako Júlia 

cúva autom po prístupovej ceste. Chcel som jej zakývať, ale počas cúvania hľadela ponad 

plece dozadu. Vo večernom svetle som na prednom skle zazrel zlatistý odlesk stromov. Už sa 

takmer priblížila k hlavnej ceste, keď sa mi zazdalo, že na prednom sedadle niekto vedľa nej 

sedí. Akýsi muž. Cez predné sklo pohybujúceho sa auta som mu nevidel do tváre. Júlia sa s 

ním živo zhovárala. Nato zaradila jednotku a oprela sa o sedadlo. Na okamih sa mi naskytol 

jasný výhľad. Muž bol osvetlený zozadu, tvár mu ostávala v tieni. Zrejme sa k nej pootočil, 

ale ešte vždy som mu nezazrel tvár. Z jeho pohybov som mal dojem, že je to mladý, azda 

dvadsaťročný muž, ale možno ma zrak klamal. Zazrel som ho iba nakrátko. Vzápätí sa BMW 

pohlo a odbočilo na hlavnú cestu. 

Dočerta! zahrešil som v duchu. Vybehol som z domu a vyrazil k hlavnej ceste. Prišiel som 

neskoro. Júlia práve zastavila na najbližšej križovatke pri semaforoch a na aute jej zablikali 

brzdové svetlá. Už bola odo mňa vzdialená zhruba päťdesiat metrov. Ulicu osvetľovali nízke 

šikmé lampy. Hoci som dobre nevidel; všetko nasvedčovalo, že je v aute sama. Na okamih ma 

prenikol pocit úľavy i trápnosti. Celkom bezdôvodne postávam na ulici. Vlastný rozum si robí 

zo mňa dobrý deň! V aute nie je nikto. 

Keď auto zabočilo vpravo, zase sa v ňom zjavil ten muž. Skláňal sa, akoby čosi vyberal z 

odkladacej skrinky. Nato sa auto stratilo. A v tej chvíli ma opäť zaplavila skľúčenosť a šírila 

sa mi v hrudi a potom po celom tele ako horúca bolesť. Nemohol som sa nadýchnuť, zakrútila 

sa mi hlava. 

Predsa sa v tom aute niekto s ňou vezie! 

Vliekol som sa po prístupovej ceste späť k domu, v hlave mi vírili rozličné myšlienky a 

nemal som tušenie, čo urobím. 



"Nie si si istý, čo by si mal podniknúť?" spýtala sa Ellen. Umývali sme vo výlevke hrnce, 

panvice a riady, ktoré nemožno vložiť do umývačky. Ellen ich utierala, kým ja som ich drhol. 

"Zdvihni telefón a zavolaj jej." 

"Predsa teraz šoféruje." 

"Aj v aute má telefón. Len jej zavolaj." 

"Ehm," zajachtal som sa. "Ako jej to mám povedať? Júlia, čo za chlapa to máš v aute?" 

Zavrtel som hlavou. "To by bolo vyhlásenie vojny." 

"Možno." 

"Určite by to viedlo k rozvodu." Pozrela na mňa. "Ty sa teda nechceš rozviesť." "Dočerta, nie. Rád by som udržal rodinu pokope." "Jack, to azda nebude možné. Nie ty o tom budeš 

rozhodovať." 

"Nič z toho mi nedáva zmysel," povedal som. "Ten muž v aute vyzeral takmer ako dieťa, 

mala tam nejakého sopliaka." "Vážne?" 

"To nie je Juliin vkus." 

"Fakt?" Ellen zdvihla obočie. "Mohol mať dvadsať-tridsať rokov. Mimochodom, si si taký 

istý, aký má Júlia vkus?" "Veď s ňou žijem trinásť rokov!" 

S buchotom odložila hrniec. "Jack, chápem, že sa s tým ťažko zmieruješ." 

"Veru ťažko." V mysli som si znova premietal, ako auto cúva po prístupovej ceste. Na tej 

druhej osobe v aute bolo čosi čudné, jej zovňajšok bol nezvyčajný. Pokúšal som sa vybaviť si 

aj tvár, ale neúspešne. Jej črty rozmazávalo predné sklo i svetlo... Nevidel som oči, lícne kosti 

ani ústa. V pamäti mi ostala iba tmavá nezreteľná tvár. Spomenul som to Ellen. 

"To ma vôbec neprekvapuje." 

"Nie?" 

"Nie. V psychológii tomu hovoríme popieranie skutočnosti. Jack, pochop, máš očividný 

dôkaz. Jack, veď si toho muža videl! Nie je najvyšší čas, aby si uveril vlastným očiam?" 

Uvedomoval som si, že hovorí pravdu. "Áno," odvetil som. "Najvyšší čas." 

Zazvonil telefón. Ruky som mal až po lakte namydlené. Po-žiadal som Ellen, aby zdvihla 

slúchadlo, ale niektoré z detí ju predišlo. Podal som jej vydrhnutý záhradný gril, aby ho utrela. 

"Jack, mal by si vnímať svet okolo seba v jeho skutočnej, a nie vysnenej podobe," 

pokračovala Ellen. 

"Máš pravdu," rezignoval som. "Zavolám jej." 

V tej chvíli vstúpila do kuchyne Nicole, bledá ako krieda. 

"Ocko? Volá polícia. Chcú s tebou hovoriť." 







Piaty deň   21:10 





Juliin kabriolet približne osem kilometrov od domu zišiel z cesty. Zrútil sa do 

pätnásťmetrovej strmej strže a predral cez šalvie a borievkové kry. Potom sa podistým 

prevrátil, lebo ležal šikmo naklonený, hore kolesami. Videl som iba podvozok auta. Slnko už 

takmer zapadlo a v úžľabine bola tma. Tri sanitky na ceste blikali červenými svetlami a 

záchranári sa spúšťali na lanách nadol. Rozostavené prenosné reflektory zalievali vrak 

nepríjemným modrým svetlom. Počul som okolo seba praskot vysielačiek. 

Stál som na ceste vedľa policajta s motorkou. Už predtým som požiadal, aby mi dovolili 

zostúpiť, ale moju požiadavku odmietli. Musel som ostať na ceste. Keď som začul vysielačky, 

spýtal som sa: "Je ranená? Je moja manželka ranená?" 

"O chvíľu sa to dozvieme." Policajt bol pokojný. 

"A ten chlap?" 

"Vydržte chvíľu," odvetil. Pod prilbou mal slúchadlá s mi-krofónom, lebo začal rozprávať 

stíšeným hlasom. Znelo to ako kódy. Počul som: "... aktualizujte 402 na 739..." 

Stál som na okraji strže a usiloval sa dolu niečo uvidieť. Teraz okolo auta pobiehali 

záchranári, niektorých ukrývala prevrátená karoséria. Zdalo sa mi, že už uplynula dlhá chvíľa. 

"Vaša manželka je v bezvedomí," informoval ma policajt, "ale... Ale bola pripútaná a ostala v aute. Domnievajú sa, že neutrpela vážnejšie zranenie. Životne dôležité funkcie sú 

stabilizované. Chrbticu porušenú nemá, iba... iba ruku má asi zlomenú." 

"Inak je v poriadku?" 

"Údajne v poriadku." Odmlčal sa a počúval. Počul som ho, ako hovorí: "Mám pri sebe jej 

manžela, takže osem-sedem." Potom sa ku mne obrátil. "Áno. Už sa spamätáva. 



Musí sa podrobiť vyšetreniu v nemocnici, či nenastalo vnútorné krvácanie. A má zlomenú 

ruku. Ale vravia, že inak je v poriadku. Teraz ju položia na nosidlá." 

"Chvalabohu!" precedil som. 

Policajt prikývol. "Toto je nebezpečný úsek cesty." 

"Už sa tu vyskytli takéto nehody?" 

Prikývol. "Každých pár mesiacov. Nie vždy sa skončia tak šťastne." 

Zapol som mobilný telefón a zavolal Ellen. Požiadal som ju, aby deti upokojila, že sa mame 

nič vážnejšie nestalo. "Najmä Nicole uchláchoľ," dodal som. 

"Postarám sa o to," sľúbila Ellen. 

Vypol som telefón a obrátil k policajtovi. "A čo je s tým mužom?" spýtal som sa. "V aute 

bola sama." 

"Nie," namietol som. "Bol s ňou nejaký muž." 

Hovoril do mikrofónu, potom sa ku mne obrátil. "Potvrdzujú, že tam nie je nikto navyše. 

Ani stopy po ďalšej osobe." 

"Možno ho z auta vyhodilo," usúdil som. 

"Ešte sa na to spýtajú vašej manželky..." Chvíľu počúval. "Vraj bola sama." 

"Žartujete," povedal som. 

Pozrel na mňa a pokrčil plecami. "To aspoň tvrdí ona." V blikaní červených svetiel sanitiek 

som nebol schopný postrehnúť výraz jeho tváre. Ale jeho tón naznačoval: ďalší muž ktorý 

nepozná vlastnú manželku. Odvrátil som sa a pozrel ponad okraj cesty. 

Jedno zo záchranných vozidiel vystrelo nad strž oceľové rameno s navijakom. Spustili lano. 

Zbadal som, ako záchranári, ktorí na strmom svahu sotva udržiavali rovnováhu, pripevnili 

nosidlá k navijaku. Júliu na nosidlách som poriadne nevidel, bola pripútaná remeňmi a 

zakrytá veľkou striebornou prikrývkou. Začali ju vydvihovať, nosidlá preťali kužeľ belasého 

svetla a znova sa stratili v tme. 

"Spytujú sa na drogy a lieky," poznamenal policajt. "Užívala vaša manželka drogy alebo 

lieky?" 

"Neviem o ničom." 

"A čo alkohol? Nepila?" 

"Na večeru víno. Jeden-dva poháre." 

Policajt sa odvrátil a zase v tme potichu čosi hovoril. Po chvíli som ho počul povedať: "To 

súhlasí." 

Zavesené nosidlá sa rozhojdali. Jeden zo záchranárov sa v polovici svahu načiahol a ustálil 

ich. Zase vystupovali nahor. 

Júliu som zazrel až vo chvíli, keď sa nosidlá ocitli na úrovni cesty. Záchranári ich odopli z 

lana. Júlia bola opuchnutá. Ľavú lícnu kosť mala purpurovú a čelo nad ľavým okom takisto. 

Určite si silne udrela hlavu. Plytko dýchala. Pristúpil som k nosidlám. Zazrela ma a precedila: 

"Jack..." Pokúsila sa o úsmev. 

"Neznepokojuj sa," povzbudil som ju. Zakašlala. "Jack... Bola to nehoda." 

Sanitári manévrovali s nosidlami okolo motocykla. Musel som dávať pozor, aby som 

nezavádzal. "Pravdaže nehoda." 

"Určite si myslíš všeličo..." 

"Júlia, čo je s tebou?" Zdalo sa, že blúzni. Hlas jej prichádzal a odchádzal. 

"Viem, čo ti chodí po rozume." Chytila ma za ruku. "Jack, sľúb mi, že sa do toho 

nezapletieš!" 

Mlčky som vedľa nej kráčal. 

Zovrela mi ruku ešte silnejšie. "Sľúb mi, že sa do toho ne-zapojíš." 

"Sľubujem," odvetil som. 

Vtedy sa jej uľavilo a pustila mi ruku. "Celej našej rodiny sa to netýka. Deti budú v 

poriadku. Aj ty budeš v poriadku. Ale nepchaj do toho nos! Jasné?" 

"Jasné," chlácholil som ju. 

"Jack?" 

"Áno, zlato moje, tu som." 

Prišli sme k najbližšej sanitke. Dvere sa roztvorili. Jeden zo záchranárov sa ma spýtal: "Vy 

ste jej príbuzný?" "Manžel." 

"Chcete ísť s nami?" 

"Áno." 

"Naskočte." 

Nastúpil som do sanitky prvý, potom zasunuli dnu nosidlá, prisadli si k nám dvaja 

záchranári a dvere sa zabuchli. Vyrazili sme s kvíliacou sirénou. 

Záchranári ma odtisli a venovali sa Júlii. Jeden čosi zapisoval do handheldu, druhý jej do 

zdravej ruky zasunul infúznu hadičku. Starosti im robil klesajúci krvný tlak. Znepokojovalo 

ich to. Na Júliu som nevidel, počul som iba jej pošomrávanie. 

Pokúšal som sa dostať bližšie k nosidlám, ale záchranári ma odstrčili. "Nebráňte nám, 

prosím, v práci. Vaša manželka utrpela zranenia. Musíme ju ošetriť." 

Zvyšok cesty som sedel na malom skladacom sedadle a zvieral držadlo v stene sanitky, 

ktorá sa rútila zákrutami. Júlia jednoznačne blúznila, bľabotala nezmysly. Začul som čosi o 

,čiernych oblakoch?, ktoré ani nie sú ,také čierne?. Potom spustila doslova prednášku o 

,pubertálnej rebélii?. Spomenula Amandu a Erica a spytovala sa, či sú v poriadku. Zrejme 

bola rozrušená. Záchranári sa ju pokúšali utíšiť. Sanitka uháňala nočnými ulicami a Júlia iba 

opakovala: "Neurobila som nič zlé. Nemala som v úmysle urobiť nič zlé." 

Počúval som ju a nemohol som sa zbaviť obáv. 



Vyšetrenie naznačilo, že Juliine zranenia môžu byť rozsiahlejšie, než sa sprvu odhadovalo. 

Bolo potrebné vylúčiť množstvo podozrení: možnú zlomeninu panvy, hematóm, zlomeninu 

krčných stavcov. Azda sa ľavá ruka zlomila až na dvoch miestach a bude ju potrebné fixovať 

svorkou. Lekári sa najviac obávali o panvu. 

No Júlia bola pri vedomí, zachytila môj pohľad, občas sa na mňa usmiala a potom zase 

zaspala. Podľa lekárov jej momentálne nepomôžem. V noci ju budú budiť každú polhodinu. 

Údajne ostane v nemocnici najmenej tri dni, možno aj celý týždeň. 

Povedali mi, aby som si aj ja oddýchol. Nemocnicu som opustil krátko pred polnocou. 

Vrátil som sa taxíkom na miesto nehody, aby som presadol do svojho auta. Bola chladná 

noc. Policajné autá a sanitky tam už neboli. Ich miesto zaujalo veľké odťahovacie vozidlo, 

ktoré vydvihovalo zo strže Juliino auto. Navijak obsluhoval vychudnutý muž s cigaretou v 

ústach. 

"Už tu nič neuvidíte," povedal mi. "Všetkých odviezli do nemocnice." 

Vysvetlil som mu, že je to manželkino auto. 

"Nie je schopné jazdy," poznamenal. Požiadal ma o poistnú kartu. Vytiahol som ju z 

náprsnej tašky a podal mu ju, "Počul som, že vašej manželke sa nič vážne nestalo." 

"Viac-menej." 

"Máte šťastie." Ukázal prstom na druhú stranu cesty. "Tamtí patria k vám? 

Stála tam zaparkovaná malá biela dodávka. Na bokoch nemala nijaké nápisy, značky alebo 

logo firmy. Ale nízko na predných dverách bolo čiernou farbou namaľované sériové číslo. A 

pod ním: JEDNOTKA SSVT. 

"Nie," odvetil som. "Nepatria." 

"Parkujú tu už hodinu," dodal muž. "Iba sedia v aute." 

V dodávke som nikoho nezazrel. Predné sklo bolo tmavé. Zamieril som cez cestu k 

dodávke. Začul som slabý praskot vysielačky. Keď som bol od nej asi desať krokov, 

rozsvietili sa na nej reflektory, zahučal motor, auto ma minulo a v diaľke sa stratilo. 

Na okamih som zazrel vodiča. Mal lesklú kombinézu zo strieborného plastu, z podobného 

materiálu bola aj kapucňa. Zazdalo sa mi, že mu na krku visí akýsi smiešny strieborný 

prístroj. Vyzeralo to ako plynová maska, lenže tiež bola strieborná. Ale nebol som si celkom 

istý. 

Potom som už videl iba zadný nárazník s dvoma zelenými nálepkami, na každej veľké X. 

Bolo to logo Xymosu. Ale zaujala ma najmä tabuľka štátnej poznávacej značky. Naznačovala, 

že auto je z Nevady. 

Tá dodávka sem prišla až z výrobného areálu v púšti. 

Zachmúril som sa. Zišlo mi na um, že je čas, aby som tú fabriku navštívil. 

Vytiahol som mobilný telefón a zavolal Timovi Bergmanovi. Oznámil som, že som jeho 

ponuku zvážil a prácu konzultanta prijímam. 

"To je vynikajúce!" zvolal Tim. "Ron bude veľmi šťastný." 

"Chvalabohu!" odvetil som. "Kedy môžem začať?" 

Vibrácia vrtuľníka ma zrejme na niekoľko minút uspala. Prebudil som sa a zažíval. V 

slúchadlách som počul hlasy. Muži sa medzi sebou zhovárali. 

"O aký problém vlastne ide?" Hlas znel mrzuto. 

"Z tej fabriky zrejme do ovzdušia unikla nejaká látka. Bola to nehoda. V púšti sa našlo 

niekoľko zdochnutých zvierat. V blízkosti výrobného areálu." 

"Kto ich objavil?" Mrzuté zavrčanie. 

"Dvaja všeteční ochranári. Napriek výstražným tabuliam snorili okolo fabriky. Napísali 

vedeniu firmy sťažnosť a žiadajú uskutočniť vo fabrike inšpekciu." 

"To nemôžeme pripustiť." 

"Veru nie." 

"Ako to spravíme?" ozval sa ustráchaný hlas. 

"Minimalizujeme množstvo vypustených škodlivých látok a poskytneme údaje, ktoré 

možnosť nežiaducich dôsledkov celkom vylúčia." Hlas patril človeku s organizačnými 

schopnosťami. 

"Dočerta, ja by som to vôbec nerozmazával," namietol mrzutý hlas. "Radšej to kategoricky 

poprieme. Do ovzdušia sa nedostala nijaká škodlivina. Vari o tom jestvuje nejaký dôkaz?" 

"Mŕtve zvieratá. Kojot, niekoľko púštnych potkanov. Možno zopár vtákov." 

"V prírode predsa každú chvíľu hynú zvieratá. Spomínate si na prípad s roztrhanými 

kravami? Tvrdilo sa, že ich tak doriadili mimozemšťania z lietajúcich tanierov. Napokon sa 

ukázalo, že kravy zahynuli prirodzeným spôsobom. V zdochlinách sa nazhromaždil rozkladný 

plyn a roztrhol ich. Pamätáte sa na to?" 

"Matne." 

"Pochybujem, že si môžeme dovoliť všetko zatĺkať," ozval sa bojazlivec. 

"Doboha, a čo nám v tom bráni?" 

"Nejestvujú fotografie? Veď tí ochranári to aj fotografovali." 

"Na tom hovno záleží! Čo komu povie snímka zdochnutého kojota? Kto by sa vzrušoval pre 

skapatého kojota? Môžete mi veriť! Pán pilot! Doboha, kde sme teraz?" 

Otvoril som oči. Sedel som v prednej časti vrtuľníka vedľa pilota. Vrtuľník letel na východ, 

akoby do ohnivej gule nízkeho ranného slnka. Pod sebou som videl prevažne rovný terén s 

nízkymi trsmi kaktusov, borievok a kde-tu aj nešľachtenej juky. 

Pilot letel popri stĺpoch s elektrickým vedením, ktoré v rovnom rade pretínali púšť a 

pripomínali oceľových vojakov s roztiahnutými rukami. Stĺpy vrhali v rannom svetle dlhé 

tiene. 

Zavalitý muž sa zo zadného sedadla naklonil dopredu. Mal oblek a kravatu. "Pán pilot! Už 

sme tam?" 

"Práve sme prekročili nevadskú hranicu. Ešte desať minút." 

Zavalitý muž zavrčal a zase sa oprel. Zoznámil som sa s ním pred odletom, ale na jeho 

meno som si teraz nevedel spomenúť. Pozrel som za seba na troch spolucestujúcich, každý v 

obleku a s kravatou. Boli to experti, ktorých si Xymos najal na mediálnu kampaň. Odhadoval 

som, komu patril ktorý hlas. Chudý nervózny muž si žmolil ruky. Muž v strednom veku 

zvieral na kolenách aktovku. Starší zavalitý mrzút bol očividne ich vedúci. 

"Dočerta, prečo tú fabriku postavili v Nevade?" 

"Lebo tam platí menej byrokratických predpisov a nejestvuje ani taká prísna kontrola. V 

súčasnosti sa v Kalifornii nové priemyselné podniky zakladajú veľmi ťažko. Najmenej rok by 

trvalo, kým prekonajú všetky ochranárske predpisy. Aj schvaľovací proces je oveľa zložitejší. 

A tak sa rozhodli pre Nevadu." 

Mrzút pozrel cez okno na púšť. "To je naozaj strašná diera!" zavrčal. "Ja na ich mieste by som sa na všetko, čo sa tu deje, vysral." Obrátil sa ku mne. "Vy čo robíte?" 

"Som programátor." 

"Podpísali ste reverz o zachovávaní mlčanlivosti?" Akoby sa preľakol, že budem niekde 

rozprávať, čo som práve počul. 

"Pravdaže," odvetil som. 

"Prichádzate do fabriky pracovať?" 

"Mám tam robiť konzultanta," poznamenal som. 

"Konzultantom sa na svete žije ľahko," pokyvoval hlavou, akoby som bol jeho spojenec. 

"Nijaká zodpovednosť. Nijaké finančné riziko. Občas vysypú nejakú múdrosť, na ktorú aj tak 

každý kašle." 

V slúchadle zapraskalo a ozval sa pilot. "Priamo pred nami je Xymos Molecular 

Manufacturing," oznámil. "O chvíľu už uvidíte fabriku." 

Tridsať kilometrov pred nami som zazrel ma obzore osamelú skupinku nízkych budov. 

Mediálni experti sa naklonili dopredu. 

"To je celá fabrika?" ozval sa mrzút. "Tých pár barakov?" "Výrobný areál je oveľa väčší ako z nášho pohľadu," opravil ho pilot. 

Keď sa vrtuľník väčšmi priblížil, všimol som si, že budovy sú navzájom prepojené. Boli to 

jednotvárne betónové bloky, všetky nalíčené nabielo. Mediálnym expertom sa to zapáčilo a 

takmer zatlieskali. "Aká krása!" 

"Dočerta, celkom ako nejaký špitál!" 

"Obdivuhodná architektúra!" 

"Na fotografiách to bude vyzerať úžasne." 

"Prečo úžasne?" spýtal som sa. 

"Lebo na tých budovách niet nijakých výstupkov," poznamenal muž s aktovkou. "Nijaké 

antény, hroty - nevytŕča z nich nič. Ľudia sa hrotov a antén boja. Dokazujú to viaceré štúdie. 

Ale celkom radi prijímajú rovné a ploché budovy, na ktorých je všetko biele ako z alabastru. 

Ten výber farby vyvolá asociácie s panenskou, až nemocničnou čistotou." 

"Bodaj by šľak trafil tých ochranárov," zavrčal mrzút so za-dosťučinením. "V tých halách sa vykonáva medicínsky výskum?" 

"Nie celkom..." 

"Bohuprisahám, poradím im, aby sa do toho pustili. Me-dicínskemu výskumu verejnosť 

všetko odpúšťa." 

Pilot zakrúžil nad ďalšími budovami. "Ten prvý betónový blok je energetická základňa," 

vysvetľoval. "Tamtá spojovacia chodba vedie k ubytovacej časti. Vedľa sú jednotlivé fabrické 

prevádzky, laboratóriá a tak ďalej. A tá štvorcová trojpodlažná budova bez okien je hlavná 

fabrická hala. Údajne je to iba vonkajší obal, pod ktorým sa skrýva hlavná budova. Tá nízka 

plochá hala vpravo je sklad a vedľa nej zastrešené parkovisko. Keby autá neparkovali pod 

strechou, skrútia sa im palubné dosky. A volant by sa tak rozžeravil, že vám spôsobí 

popáleniny prvého stupňa." 

"Je tam teda aj ubytovacia časť?" 

Pilot prikývol. "Áno. Nevyhnutne. Najbližší motel sa nachádza vo vzdialenosti 

dvestopäťdesiat kilometrov. Až pri Rene. 

"Koľko ľudí žije v tomto areáli?" spýtal sa mrzút. 

"Ubytovať sa tam môže dvadsať ľudí," poznamenal pilot. "Ale bežne tam býva päť až osem 

osôb. Na riadenie fabriky veľa ľudí netreba. Podľa toho, čo som počul, všetko je 

automatizované." 

"Čo iné ste o tej fabrike ešte počuli?" 

"Mám o nej strašne málo informácií," precedil pilot. "Tunajší pracovníci sú skúpi na slovo. 

A dnu som ani nebol." 

"Teda sme sa dohodli," vrátil sa k pôvodnej téme mrzút. "Budeme vychádzať z toho, že sa 

tu robí medicínsky výskum." 

Pilot posunul riadiacu páku. Vrtuľník sa naklonil a začal klesať. 



Otvoril som plastové dvere okrúhleho kokpitu a chcel z vrtuľníka vystúpiť. Zdalo sa mi, že 

vchádzam do rozpálenej pece. Horúčava mi vyrazila dych. 

"To ešte nie je nič!" prekričal pilot vrčanie vrtule. "Veď teraz máme zimu. Nanajvýš je 

štyridsať stupňov!" 

"Pánabeka!" Nadýchol som sa horúceho vzduchu. Siahol som po cestovnej taške a laptope. 

Mal som ich pod sedadlom bojazlivca. 

"Musím sa ísť vyšťať," ozval sa mrzút a odopol si bezpečnostný pás. 

"Dave..." varovne zvolal muž s aktovkou. 

"Dočerta, o minútu som späť." 

"Dave..." Bojazlivec rozpačito pozrel na mňa, potom stíšil hlas. "Nezabúdaj! Povedali nám, že z vrtuľníka nemáme vystupovať." 

"Ježišmária! Ďalšiu hodinu už nevydržím. Koniec koncov, čo sa stane?" Ukázal rukou na 

okolitú púšť. "Na milióny kilometrov tu človek nenaďabí ani na hovno!" 

"Dave, predsa nám..." 

"Chlapi, s vami je strašná otrava! Idem si odliať, a basta!" Zdvihol sa zo sedadla a zamieril 

k dverám. 

Zvyšok ich rozhovoru som nepočul, lebo som si už zložil slúchadlá. Mrzút sa driapal z 

vrtuľníka. Vzal som svoju batožinu, zvrtol sa a prikrčený prešiel popod vrtuľu. Jej listy vrhali 

na pristávaciu plochu mihotavé tiene. Ocitol som sa na okraji heliportu, kde sa betónová 

plocha nečakane skončila a začínala sa neupravená cesta, ktorá medzi skupinkami opuncií 

viedla k bielemu energobloku vzdialenému asi päťdesiat metrov. Nikto ma nevítal - na dohľad 

nebolo ani človiečika. 

Keď som sa obzrel, mrzút si práve zaťahoval na nohaviciach zips a vzápätí nastúpil do 

vrtuľníka. Pilot zatvoril dvere a odštartoval. Keď sa dvíhal do vzduchu, ešte mi zakýval. Aj ja 

som mu zakýval a potom som zohol hlavu pred vírom fŕkajúceho piesku. Vrtuľník zakrúžil a 

zamieril na západ. Hukot ustal. 

Na púšti vládlo ticho, iba zo vzdialených drôtov elektrického vedenia doliehal bzukot. 

Vietor mi čechral košeľu, šuchoril nohavice. Pomaly som sa obrátil a uvažoval, čo mám teraz 

urobiť. Spomenul som si na slová muža s aktovkou: Nezabúdaj! Povedali nám, že z vrtuľníka 

nemáme vystupovať. 

"Hej! Vy tam!" 

Obzrel som sa. Na bielom energobloku sa pootvorili dvere a vystrčila sa z nich hlava. "Vy 

ste Jack Forman?" zvolal mužský hlas. 

"Áno," odvetil som. 

"Vari čakáte, že vám pošlem písomnú pozvánku? Prekristapána, poďte dnu!" 

Hneď za sebou zase zabuchol dvere. 

Takto ma prijali vo výrobnom areáli Xymosu. Zdvihol som batožinu a ťažkým krokom 

zamieril k dverám. Nikdy nič nedopadne tak, ako človek očakáva. 



Vstúpil som do malej miestnosti s tromi tmavosivými stenami. Boli z hladkého materiálu 

pripomínajúceho umakart. Chvíľu trvalo, kým sa mi oči prispôsobili šeru. Nato som zazrel, že 

štvrtá stena naproti mne je zo skla a vedie do neveľkej kabínky, za ktorou je ďalšia sklená 

stena. Sklené steny boli vybavené sklopnými oceľovými ramenami zakončenými kovovými 

príchytkami. Pripomínalo mi to bankový trezor. 

Za druhou sklenou stál urastený muž v modrej pracovnej kombinéze s logom Xymosu na 

vrecku. Bol to zrejme tunajší zamestnanec. Naznačil mi, aby som postúpil. 

"To je pretlaková komora. Dvere fungujú automaticky. Ne-zastavujte sa! Otvoria sa samy." 

Poslúchol som a sklené dvere zasyčali. Rozsvietilo sa červené svetielko. Kabínka bola 

vybavená mriežkami na stene, povale a na dvoch stenách. Zaváhal som. 

"Však to vyzerá ako hriankovač?" zaškľabil sa muž. Chýbalo mu niekoľko zubov. "Nebojte 

sa! Iba vás trocha prefúka. Vstúpte." 

Vošiel som a položil na zem tašku. 

"Nie! Tú tašku zdvihnite!" 

Zase som vzal tašku do ruky. V tej chvíli sa dvere za mnou so sykotom zatvorili, oceľové 

ramená sa nehlučne vystreli. Príchytky zaklapli. V ušiach mi zapraskalo, v kabínke sa zrejme 

menil tlak. Muž v modrej kombinéze zakričal: "Radím vám zatvoriť oči!" 



Privrel som oči, a vtom mi tvár i telo zo všetkých strán zaplavila spŕška chladných kvapiek. 

Šaty mi zvlhli. Zacítil som štipľavý pach, pripomínajúci acetón alebo odlakovač. Striasalo ma. 

Kvapalina bola veľmi studená. 

Nato zhora zadul prudký závan vzduchu, hučal ako hurikán. Pevnejšie som sa rozkročil, aby 

som udržal rovnováhu. Šatami mi zatrepotalo, nato sa prisali k telu. Prúdenie vzduchu 

zosilnelo, bál som sa, že mi z ruky vytrhne tašku. Potom sa na okamih všetko zastavilo a 

vzápätí sa spustil nový závan z podlahy. Zmiatlo ma to, ale trvalo to iba krátku chvíľu. Nato 

zakvílili vývevy a cítil som miernu bolesť v ušiach, ako keď klesá lietadlo. Zase zavládlo 

ticho. 

Počul som sa hlas. "Hotovo. Môžete ísť ďalej." 

Otvoril som oči. Tekutina z postreku sa vyparila. Aj šaty som mal suché. Dvere predo mnou 

sa so sykotom otvorili. Vykročil som z kabínky a muž v kombinéze sa zvedavo spýtal: "Ste 

živý?" 

"Dúfam." 

"Nemáte pocit svrbenia?" "Nie..." 

"Výborne. Niektorí ľudia sú na dezinfekčnú látku alergickí. No túto procedúru musíme 

robiť v záujme sterility tunajšieho prostredia." 

Prikývol som. Procedúra zrejme slúžila na odstránenie prachu a iných nečistôt. Dezinfekčný 

prostriedok sa vyznačoval vysokou prchavosťou a odparil sa už pri izbovej teplote. Pod jeho 

prúdom sa telo i šatstvo zbavili všetkých mikročastíc. Očistu dokončil vzduchový prúd a 

podtlak. Uvoľnené častice akoby sa vysali. 

"Volám sa Vince Reynolds," predstavil sa muž, ale ruku mi nepodal. "Môžeme si tykať. Ty 

si Jack?" 

Prikývol som. 

"Výborne, Jack," povedal. "Ja som Vince. Už na teba čakajú. Platia tu isté bezpečnostné 

predpisy, lebo sa pohybujeme v prostredí s magnetickým poľom vyšším ako tridsaťtri tesiel, a 

preto..." Zdvihol lepenkovú škatuľu. "Schovaj si sem hodinky." 

Vložil som hodinky do škatule. 

"Aj opasok." 

Vyvliekol som si remeň a pridal ho k hodinkám. "Ozdoby nemáš? Náramok? Náhrdelník? 

Piercing? Ihlicu do kravaty alebo medailón? Kardiostimulátor?" "Nie." 

"Kov v tele? Staré zranenia, guľka, zvyšky po šrapneloch? Nie? Svorka po zlomenine ruky 

či nohy, umelý bedrový alebo kolenový kĺb? Nie? Umelé chlopne a chrupky, vaskulárne 

pumpy alebo implantáty?" 

Odvetil som, že nič podobné sa u mňa nenájde. 

"Hm, ešte si mladý," poznamenal. "A čo máš v tej taške?" Donútil ma všetko vybrať a 

rozložiť po stole a začal sa v tom prehrabávať. V taške som mal dosť kovových predmetov: 

ďalší opasok s kovovou prackou, klieštiky na nechty, plechovku s krémom na holenie, holiaci 

strojček a žiletky, vreckový nožík, belasé džínsy s kovovými cvočkami... 

Z kopy harabúrd vybral nožík, džínsy a opasok, ale ostatné mi nechal. "Vlož si to zase do 

tašky," vyzval ma. "Platí tu však pravidlo, že ju môžeš mať v ubytovacej časti, ale nesmieš s 

ňou chodiť nikam inam. Jasné? Vo dverách ubytovne je poplašné zariadenie, a keby si sa 

pokúšal vyniesť niečo kovové, začne pípať. Ale radšej to neskúšaj! Vtedy z bezpečnostných 

dôvodov prestanú fungovať magnety a ich oživenie trvá dve minúty. Naserie to technikov, 

lebo sa preruší výrobný postup a celá nedokončená robota vyjde nazmar." 

Prisľúbil som, že si jeho poučenie zapamätám. 

"Zvyšok tvojich vecí ostane tu," ukázal na stenu za mnou. Zazrel som množstvo malých 

sejfov, každý s elektronickou zámkou. "Zvoľ si kombináciu čísel a skrinku zamkni." 

Diskrétne sa odvrátil, aby som to mohol urobiť. 

"Nebudem potrebovať hodinky?" 

Pokrútil hlavou. "Dostaneš iné hodinky." 

"A čo opasok?" 

"Aj opasok dávame." 

"A laptop?" spýtal som sa. 

"Ten ulož do sejfu," upozornil ma. "Ak len nechceš, aby ti magnetické pole zmazalo údaje 

na pevnom disku." 

Odložil som laptop k ostatným veciam a dvierka zamkol. Cítil som sa ako nahý ako človek, 

ktorý vstupuje do väzenia. "Nemám odovzdať šnúrky do topánok?" pokúsil som sa 

zažartovať. 

"Nie. Tie si nechaj. Keby si mal chuť, môžeš sa obesiť." "Prečo by som sa vešal?" 

"To skutočne neviem." Vince pokrčil plecami. "Ale ľudia, ktorí tu pracujú, sú schopní 

všetkého. Časom tu šibe každému. Vyrábajú sa tu drobné sračičky, ktoré okom ani nevidieť, 

zliepajú sa dokopy molekuly a podobné svinstvá. Je to otravná a piplavá robota a nejednému z 

nej začne kvapkať na karbid. Občas si myslím, že patria do cvokárne. Poď tadiaľto!" 

Prešli sme cez ďalšiu sústavu sklených dvier. Tentoraz ma už nič neostriekalo. 



Vstúpili sme do haly s agregátom. Vo svetle belasých halogénových lámp som zazrel 

obrovské trojmetrové kovové nádrže a izolátory hrubé ako ľudská noha. Všade sa ozýval 

bzukot. Nepatrne sa chvela aj podlaha. Navôkol boli výstražné tabule s červeným bleskom: 

Pozor! Vysoké napätie. Nebezpečenstvo smrti! 

"Vyrába sa tu veľa elektriny?" spýtal som sa. "Stačilo by to na malé mesto," odvetil Vince. 

Ukázal na jednu z tabúľ. "Tie nápisy ber vážne. Prednedávnom tu horelo." "Vážne?" 

"Oheň zasiahol brloh potkanov. Tie potvory sa tam zaživa upiekli. Vieš, ako smrdí horiaca 

potkania srsť?" "Ešte som podobný pach neskúsil." "Presne ako tchor." 

"Hm," vzdychol som. "Ako sa sem dostali potkany?" 

"Cez záchodovú misu." Zrejme som sa zatváril prekvapene, lebo Vince dodal: "To si ešte 

nepočul? To je ich zvyčajný výlet. Trocha si poplávajú v odpadovej rúre, a už sú dnu. Keby si 

na tej mise práve sedel, určite by ti oči vyliezli z jamiek. "Problém je v tom, že dodávateľ 

stavby nezasadil odpadovú jamu dostatočne hlboko. Slovom, potkany tu majú korzo. Odkedy 

pracujem v tejto fabrike, zažil som aj niekoľko iných nepredvídaných udalostí." 

"Vážne? Akých nepredvídaných udalostí?" 

Pokrčil plecami. "Dodávatelia sa usilovali postaviť fabriku čo najdokonalejšie," pokračoval, 

"lebo sa v nej vyrábajú samé blšacince. Lenže ešte zďaleka to nie je dokonalý svet. Nikdy 

nebol a nikdy nebude." 

"Akých nepredvídaných udalostí?" zopakoval som. 

Prišli sme k dverám s elektronickou zámkou a Vince chytro vyťukal čísla. Dvere sa s 

cvaknutím otvorili. "Všetky dvere sa odomkýnajú rovnako. Nula, šesť, nula, štyri, nula, dva." 

Vstúpili sme do krytej chodby, spájajúcej elektroblok s ostatnými budovami. Napriek 

hlučnej klimatizácii na chodbe bolo neznesiteľne horúco. 

"Zase dodávateľ," precedil Vince. "Nesprávne vyvážil prívod vzduchu. Päťkrát sme mu 

klimatizáciu vrátili na opravu, ale v tejto chodbe je aj tak ako v parnom kúpeli." 

Na konci chodby boli ďalšie dvere a Vince ma vyzval, aby som kód vyťukal sám. Dvere sa 

s cvakotom otvorili. 

Predo mnou bola ďalšia pretlaková komora: hrubá sklená stena a o niekoľko metrov ďalšia 

sklená stena. A za ňou som zazrel Rickyho Morsa v džínsoch a tričku. Usmial sa a bodro mi 

zakýval. 

Na tričku mal nápis: "Poslúchaj ma, ja som root." Bol to žart, ktorému rozumejú iba 

odborníci. V operačnom systéme UNIX root znamená koreňový program - šéfa. 



Ricky sa ozval cez interkom. "Vince, odtiaľto si ho vezmem na starosť ja." 

Vince zakýval. "Ako chceš." 

"Už si ten pretlak nastavoval?" 

"Ešte pred hodinou. Prečo?" 

"V hlavnom laboratóriu tlak dosť kolíše." 

"Pozriem sa tam ešte raz," prisľúbil Vince. "Možno niekde zase povolilo tesnenie." 

Potľapkal ma po chrbte a povzbudivo zdvihol palec. "Veľa šťastia!" Obrátil sa a vrátil sa tou 

istou cestou. 

"To je úžasné, že ťa tu vidím!" zvolal Ricky. "Poznáš kód, ako sa dostať dnu?" 

Prikývol som. Ricky ukázal na elektronickú zámku. Vyťukal som čísla. Sklená stena sa 

rozostúpila. Zase som sa ocitol v kabínke, pol druha metra širokej a dlhej, z každej strany 

kovová mriežka. Stena sa zatvorila. 

Z podlahy zadul prudký závan vzduchu, nafúkol mi nohavice, našuchoril oblečenie. Vzápätí 

zavanulo aj z oboch strán a potom mi fúkalo priamo na hlavu a plecia. Zasyčal za 

vzdušňovací ventil. Sklo predo mnou sa roztvorilo. Uhladil som si vlasy a vyšiel z komory. 

"Viem, že je to nepríjemné." Ricky mi mocne stisol ruku. "Ale aspoň tu nemusíme chodiť v 

oblekoch ako manekýni." Všimol som si, že vyzerá mocný a zdravý. Na predlaktiach sa mu 

črtali svaly. 

"Vidím, že prekvitáš," pochválil som ho. "Cvičíš?" 

"Vlastne ani nie." 

"Svaly máš ako kulturista," udrel som ho do pleca. Vyceril zuby. "Zrejme od toho, koľko tu driem. Vince ťa vystrašil?" 

"Ani by som nepovedal..." 

"Je trocha čudák," pokračoval Ricky. "Vyrastal v púšti s matkou sám. Umrela, keď mal päť 

rokov. Keď ju našli, jej telo sa už celkom rozložilo. Chudák Vince! Nevedel si s ňou poradiť. 

Zrejme aj zo mňa by v takom prípade vyrástol čudák." Pokrčil plecami. "Jack, som rád, že si 

prišiel. Obával som sa, že tú ponuku neprijmeš." Hoci prekypoval zdravím, pôsobil 

nepokojne, nervózne. Rýchlym krokom ma viedol po krátkej chodbe. "Ako sa má Júlia?" 

"Zlomila si ruku a udrela hlavu. Ostala v nemocnici na po-zorovanie. Ale hádam to nie je 

nič vážnejšie." 

"To som rád." Chytro prikývol a kráčal ďalej. "Kto sa stará o deti?" 

Vysvetlil som mu, že je u nás práve na návšteve sestra. "V tom prípade tu zrejme chvíľu 

ostaneš. Aspoň niekoľko dní." 

"Predpokladám," odvetil som. "Ak ma tu tak dlho budete potrebovať." Softvéroví 

konzultanti sa na pracoviskách dlho nezdržiavajú. Deň-dva. Nie dlhšie. 

Ricky sa ponad plece obzrel. "Júlia ti hádam vysvetlila, čo sa tu... ehm... deje." 

"Ani nie." 

"Vieš, že tu teraz trávi kopu času." 

"Prirodzene," odvetil som. "Viem." 

"Za posledné týždne sem takmer každý deň priletela vrtuľníkom. Na pár nocí tu aj ostala." 

"Nevedel som, že má taký záujem o výrobu," poznamenal som. 

Ricky akoby na okamih zaváhal. Potom dodal: "Slovom, Jack, narazili sme na celkom nový 

problém..." Zamračil sa. "Naozaj ti o ničom nerozprávala?" 

"Nie. Skutočne nie. Prečo?" 

Neodpovedal. 



Otvoril vzdialenejšie dvere a kývol mi, aby som ho nasledoval. "Toto je náš obytný modul, 

kde spávame a kde sa stravujeme." 

Vzduch v porovnaní s chodbou tu bol chladnejší. Steny boli z toho istého hladkého 

umakartu. Počul som tichý nepretržitý bzukot ventilátorov. Na chodbe bolo niekoľko dvier. 

Na jedných bolo moje meno, napísané na lepiacej páske fixkou. Ricky ich otvoril. "Toto je 

tvoje kráľovstvo." 

Izba ako v kláštore - neveľká posteľ, malý písací stôl, na ktorý sa zmestí iba monitor a 

klávesnica. Nad posteľou polička na knihy a šatstvo. Celé zariadenie bolo z hladkého bieleho 

laminátu. Nikde nijaké výklenky, v ktorých by sa usadzoval prach. Ba ani oblok, iba displej z 

tekutých kryštálov a na ňom obraz púšte. 

Na posteli som našiel plastové hodinky a opasok s plastovou prackou. Hneď som si ich 

nasadil. 

"Zlož sa tu a urobíme si malú obhliadku." 

Svižkým krokom ma zaviedol do haly s pohovkou a kreslami okolo kávového stolíka a s 

nástennou tabuľou. Aj tu bol nábytok z rovnakého hladkého laminátu. "Vpravo je kuchyňa a 

spoločenská miestnosť s televíziou, videohrami a podobne." 

Vošli sme do malej kuchyne. Boli v nej dve osoby, muž a žena, a postojačky jedli sendviče. 

"Predpokladám, že týchto kolegov poznáš," Ricky sa usmial. Poznal som ich. Boli z môjho 

tímu v MediaTronics. 

Rosie Castrová bola tmavá chudá žena exotického zovňajšku so sarkastickým výrazom. 

Mala vrecovité trojštvrťové nohavice a tričko, ktoré jej bolo na veľkých prsiach tesné a na 

ktorom bol nápis: "Poslúž si!" Nezávislá a vzdorovitá Rosie sa na Harvarde pôvodne venovala 

štúdiu Shakespeara, no potom - ako tvrdila - prišla k presvedčeniu, že "Shakespeare je totálne 

mŕtvy. Už celé storočia je to mrcina. Nemožno o ňom povedať nič nové. Aký to má význam?" 

Prešla na Massachusettský technický inštitút, stala sa protežantkou Róberta Kima a pracovala 

na programovaní prirodzeného jazyka. Prejavila v tom veľký talent. V tých časoch sa do 

programov prirodzeného jazyka začalo dostávať distribuované spracovanie údajov. Ukázalo 

sa, že ľudia zhodnocujú vetu niekoľkými spôsobmi už vo chvíli, keď sa vyslovuje. Nečakajú, 

kým ju hovoriaci dokončí, a vytvárajú si vlastné predstavy o tom, čo sa z nej vyvinie. To je 

vhodná príležitosť na využitie distribuovaného spracovania údajov, ktoré môže spracovávať 

ten istý problém súčasne z niekoľkých hľadísk. 

"Ešte vždy nosíš takéto tričká, Rosie?" podpichol som ju. V MediaTronics sme mávali so 

štýlom jej obliekania problémy. 

"Aspoň to drží chlapcov v bdelom stave," pokrčila plecami. 

"Lenže my sa na tričká nedívame." Obrátil som sa k Dávidovi Brooksovi, škrobenému, 

neosobnému, úzkostlivo upravenému mladíkovi, ktorý bol v dvadsiatich ôsmich rokoch už 

takmer plešatý. Zažmurkal za hrubými okuliarmi. "Skutočne už takýmito tričkami 

nezaboduješ," zašomral. 

Rosie mu vyplazila jazyk. 

Dávid bol inžinier a trpel technickou obmedzenosťou, chýbala mu schopnosť spoločenského 

styku. Bol plný protikladov. Piplal sa s každou drobnosťou, či už išlo o pracovné úlohy, alebo 

o vlastný zovňajšok. Každý týždeň si vyrazil na výlet na zablatenom bicykli a vracal sa ešte 

zablatenejší. Horlivo mi podal ruku. "Som veľmi rád, že si sem prišiel, Jack." 

"Niekto by mi mal konečne povedať, prečo ste všetci takí šťastní, že ma vidíte." 

"Lebo vieš niečo viac o multiagentových algoritmoch..." zaliečala sa mi Rosie. 

"Najprv ho tu povodím," prerušil ju Ricky. "Potom sa po-zhovárame." 

"Prečo?" spýtala sa Rosie. "Chceš, aby to bolo preňho pre-kvapenie?" 

"Nepríjemné prekvapenie," dodal Dávid. 

"Nie, vôbec nie," Ricky na nich prísne pozrel. "Iba chcem, aby si Jack najprv vytvoril o 

všetkom dojem. Až potom to s ním preberiem." 

Dávid pozrel na hodinky. "Koľko ti to zaberie času? Mám totiž dojem, že by sme mali..." 

"Prekristapána, už som vám povedal, že ho tu chcem najprv povodiť!" Ricky takmer 

zavrčal. Prekvapilo ma to. Ešte som ho nevidel v situácii, v ktorej by sa prestal ovládať. Ale 

pre nich to zrejme nebolo nič nezvyčajné. 

"Ako myslíš, Ricky." 

"Koniec koncov, šéfom si tu ty." 

"Presne tak," odvetil Ricky, dosiaľ viditeľne nahnevaný. "Mi-mochodom, prestávka sa vám 

skončila pred desiatimi minútami. Vráťte sa do práce." Pozrel do susednej herne. "Kde sú 

ostatní?" 

"Upravujú snímacie jednotky na obvode areálu." 

"Chcete povedať, že sú vonku?" 

"Nie, nie. Sú v servisnom stredisku. Bobby si myslí, že snímacie jednotky majú problém s 

kalibráciou." 

"Výborne! Povedal to niekto Vinceovi?" 

"Nie. To je softvérová záležitosť. Postará sa o to Bobby." 

V tej chvíli mi zapípal mobilný telefón. Prekvapilo ma to, vybral som ho z vrecka. Obrátil 

som sa k ostatným. "Mobilné telefóny fungujú?" 

"Áno," prisvedčil Ricky. "Sú prepojené na sieť." Ďalej sa dohadoval s Dávidom a Rosie. 



Vyšiel som na chodbu a prevzal odkaz. Bol iba jeden, z nemocnice v súvislosti s Júliou. 

"Obraciame sa na vás ako na manžela pani Formanovej. Boli by sme radi, keby ste nám čím 

skôr zavolali..." Uvádzala sa klapka doktora Ranu. Hneď som mu zavolal. 

Centrála ma prepojila. "Jednotka intenzívnej starostlivosti." 

Pýtal som si doktora Ranu a čakal, kým sa ozve. "Tu Jack Forman," predstavil som sa. 

Manžel Júlie Formanovej." 

"Aha, to ste vy pán Forman!" Príjemný, melodický hlas. "Ďakujem, že ste zavolali. Včera 

večer ste sprevádzali manželku do nemocnice, však? Potom určite viete o vážnosti jej zranení, 

presnejšie jej možných zranení. Mali by sme ju dôkladne vyšetriť a overiť si, či nemá 

zlomené krčné stavce, subdurálny hematóm alebo zlomeninu panvy." 

"Áno," odvetil som. "To mi povedali aj v noci. Niečo nie je v poriadku?" "Fakticky áno. 

Vaša manželka odmieta vyšetrenie." "Vážne?" 

"V noci nám dovolila, aby sme ju zröntgenovali a znehybnili zlomeninu na zápästí. 

Vysvetlili sme jej, že röntgenom ju môžeme vyšetriť iba obmedzene a že je v jej záujme, aby 

sa podrobila vyšetreniu magnetickou rezonanciou, ale ona ho odmieta." 

"Prečo?" začudoval som sa. 

"Tvrdí, že také vyšetrenie nepotrebuje." 

"Pravdaže ho potrebuje," súhlasil som s lekárom. 

"Áno, pán Forman, tak ako vravíte," pokračoval Rana. "Nerád by som vás znepokojoval, ale 

pri zlomeninách panvy môže prísť k silnému krvácaniu do brušnej oblasti a pacient vykrváca. 

Priebeh býva veľmi rýchly a..." 

"Čo mám podľa vás urobiť?" 

"Boli by sme radi, keby ste sa s ňou pozhovárali." 

"Prirodzene. Prepojte mi ju." 

"Bohužiaľ, pred chvíľou odišla na ďalšie röntgenologické vyšetrenie. Môžete mi dať číslo, 

kde by sme vás mohli zastihnúť? Alebo číslo vášho mobilného telefónu? Ďakujem. Ešte jedna 

vec, pán Forman. Nie sme schopní získať od vašej manželky podklady na psychiatrickú 

anamnézu..." 

"Prečo?" 

"Odmieta o tom rozprávať. Spytoval som sa jej na drogy, poruchy správania a podobne. 

Nemôžete nám na túto oblasť vrhnúť trocha svetla?" 

"Pokúsim sa..." 

"Nerád by som vás znepokojoval, ale vaša manželka sa správa... ehm... trocha iracionálne. 

Ba akoby chvíľami trpela halucináciami." 

"V poslednom čase pracuje vo veľkom strese," vysvetľoval som. 

"Áno, to môže byť jedna z príčin," podotkol doktor Rana pokojne. "Utrpela vážny úraz 

hlavy, ktorý musíme poriadne vyšetriť. Nerád by som vás znepokojoval, ale, úprimne 

povedané, náš psychiater sa domnieva, že vaša manželka trpí buď maniakálno-depresívnou 

psychózou alebo dôsledkami užívania drog, alebo možno aj oboma poruchami." 

"Rozumiem..." 

"Prirodzene, takéto otázky sa vynárajú v súvislosti s nehodami, ktoré nezavinila kolízia s 

iným vozidlom..." 

Zrejme má podozrenie, či nehoda nebola pokusom o sa-movraždu. Zdalo sa mi to 

nepravdepodobné. "Neviem o tom, že by manželka užívala drogy," zareagoval som. "Ale v 

posledných týždňoch sa mi jej správanie nepozdávalo." 

Podišiel ku mne Ricky a netrpezlivo čakal. Zakryl som rukou telefón. "Volám kvôli Júlii." 

Prikývol a pozrel na hodinky. Zdvihol obočie. Zdalo sa mi dosť čudné, že ma súri vo chvíli, 

keď telefonujem s nemocnicou o manželke a jeho bezprostrednej nadriadenej. 

Lekár chvíľu chrlil zo seba otázky, na ktoré som sa pokúšal čo najlepšie odpovedať, ale 

fakticky som skutočne nemal informácie, ktoré by mu pomohli. Prisľúbil, že zariadi, aby mi 

Júlia hneď po návrate z röntgenu zavolala, a ja som dodal, že budem na jej telefonát čakať. 

Dohovoril som. 

"Fajn!" zvolal Ricky. "Prepáč, že ťa súrim, ale... Ešte ti musím ukázať kopu vecí." 

"V hre je aj čas?" spýtal som sa. 

"Neviem. Azda." 

Chcel som sa spýtať, ako to myslí, ale už ma rýchlym krokom odvádzal. Opustili sme 

ubytovaciu časť, prešli cez ďalšie sklené dvere a zase pokračovali krytou chodbou. 

Všimol som si, že táto chodba je nepriepustné utesnená. Na skle bolo drobné dierkovanie a 

pod ním niekoľko pretlakových kanálikov na odsávanie. Už som si zvykol na nepretržité 

syčanie klimatizácie. 

V strede chodby boli ďalšie sklené dvere. Prejsť sa cez ne dalo iba po jednom. Oddelili sa a 

zase za nami zatvorili. Mal som pocit, akoby som prechádzal cez sériu zamrežovaných, dvier 

a vnikal čoraz hlbšie do väznice. 

Hoci všade boli ligotavé sklené steny s moderným technickým vybavením, aj tak mi areál 

pripomínal väznicu. 

Prišli sme do veľkej miestnosti, označenej nápisom SERVISNÉ STREDISKO a pod ním 

boli nápisy Sklad molekúl, Sklad súčiastok, Sklad surovín. Steny a povala boli vyložené 

známym hladkým laminátom. Vedľa seba stáli rozmerné laminované kontajnery. Vpravo som 

zazrel rad veľkých kovových kotlov, zapustených do podlahy, s množstvom potrubí a 

uzavieracích kohútikov. Dvíhali sa až na úroveň prvého podlažia. Pripomínali miniatúrny 

pivovar, a práve som sa chcel Rickyho spýtať na ich účel, keď povedal: "Sme na mieste." 

Pri rozvodnej skrini pod monitorom som zbadal ďalších troch členov svojho niekdajšieho 

tímu. Keď sme sa zjavili, zatvárili sa vinovato ako malé deti, ktoré niekto prichytil pri 

nedovolenom maškrtení. Ich vedúcim bol, pravdaže, Bobby Lembeck. Tridsaťpäťročný 

Bobby teraz kódy skôr kontroloval než ich vytváral, ale ešte vždy bol schopný aj vlastnej 

tvorby. Mal ako zvyčajne vyblednuté džínsy a tričko s nápisom Pod tvrdou škrupinou sa 

skrýva nežná duša, na opasku mal pripevnený neodmysliteľný volkmen. 

Druhá z trojice bola krásna a krehká Mae Changová, pravý opak Rosie Castrovej. Mae 

pracovala ako biologičká v S'-čchuane a skúmala zlatisté tuponosé opice, ale v dvadsiatich 

piatich rokoch sa zrazu vrhla na programovanie. Zvyk pracovať v teréne osamote a možno aj 

prirodzená náklonnosť spôsobili, že bola málovravná. Veľa toho nenahovorila, pohybovala sa 

takmer nehlučne a nikdy nezvyšovala hlas. Ale pokiaľ sa s niekým dostala do sporu, 

málokedy z neho vyšla porazená. Tak ako mnohí terénni biológovia, aj ona mala nezvyčajnú 

schopnosť držať sa v zákulisí a nenápadne, takmer neviditeľné striehnuť. 

Tretí bol Charley Davenport, namosúrený, večne neupravený a pretučnený tridsiatnik. 

Chodil v skrkvaných šatách, v ktorých akoby spával, a neraz tento ťarbák po nekonečnom 

maratóne programovania skutočne aj zaspal oblečený. Charley predtým pracoval pod vedením 

Tohna Hollanda v Chicagu a pod vedením Doyna Farmera v Los Alamos. Bol odborníkom na 

genetické algoritmy - oblasť programovania, ktorá napodobňovala prirodzený výber v 

prírode. Ale mnohými svojimi zlozvykmi rozčuľoval - ustavične si čosi pobzukoval, fŕkal ako 

kôň, zhováral sa sám so sebou a nahlas vypúšťal vetry. Skupina ho trpela iba preto, že bol 

veľmi talentovaný. 

"Naozaj na takúto prácu treba až troch ľudí?" spýtal sa ich Ricky, keď som si so všetkými 

podal ruku. 

"Áno," odvetil Bobby, "vyžaduje si to troch ľudí, El Rooto, lebo ide o zložitú vec." 

"Prečo? A nevolaj ma El Rooto." 

"Rozkaz, pán Root." 

"Ak s tým budeš pokračovať..." 

"No dobre," cúvol Bobby. "Po tej rannej príhode som pre-kontroloval snímacie zariadenia a 

pravdepodobne sú zle ka-librované. Keďže nikto z nás nevychádza z budovy, ostávajú nám 

iba tri vysvetlenia: buď je chybný náš odhad, alebo sú chybné samotné snímacie zariadenia, 

prípadne sa takéto snímače na tunajší typ zariadenia nehodia. Mae podobné snímacie jednotky 

pozná z Číny. Momentálne vykonávam revíziu ich kódov. Charley je tu s nami iba preto, že 

nás nechcel nechať samých." 

"Dočerta, mohol by som robiť aj užitočnejšie veci," poznamenal Charley. "Ale napísal som 

algoritmus, ktorý snímacie jednotky usmerní, a len čo ich skontrolujeme, zoptimalizujeme ich 

kód. Slovom čakám, kým sa s tým prestanú babrať. Potom kód uvediem do optimálneho 

stavu." Pozrel sarkasticky na Bobbyho. "Ani jeden z týchto chumajov nie je schopný činnosť 

snímačov optimalizovať." 

"Bobby by to dokázal," namietla Mae. 

"Možno, keby sme mu na to poskytli pol roka času." 

"Deti moje," ozval sa Ricky. "Nerobte tu pred naším hosťom scény." 

Chabo som sa usmial. V skutočnosti som vôbec nevenoval pozornosť tomu, o čom 

rozprávajú. Iba som ich pozoroval. Boli to moji najlepší programátori - a keď predtým 

pracovali pod mojím vedením, ich sebavedomie neraz hraničilo s bezočivosťou. Ale teraz ma 

prekvapovalo, koľko je medzi nimi nervozity. Boli napätí, hašteriví, popudliví. Ešte aj Rosie a 

Dávid sú v porovnaní so svojím niekdajším správaním na pokraji výbuchu. 

Charley zase rozčuľujúcim spôsobom zabzučal. 

"Kristepane!" zvolal Bobby Lembeck. "Neprikázal by si mu, aby držal papuľu?" 

"Charley," napomenul ho Ricky, "vieš, čo sme si povedali o tom tvojom pohmkávaní." 

Charley si potichu pospevoval ďalej. 

"Charley..." 

Charley teatrálne vzdychol. A potom stíchol. "Ďakujem," precedil Bobby. Charley zagúľal 

očami a pozrel na povalu. "No dobre," povedal Ricky. "Chytro tu skončite a vráťte sa k 

svojim počítačom." "Jasné." 

"Žiadam vás, aby ste sa čím skôr vrátili na pracovisko." "Veď vravím, že je to jasné," 

zopakoval Bobby. "Myslím to vážne. Každý na svoje miesto!" "Prekristapána, Ricky, nie sme 

hluchí! Čo keby si nás prestal poučovať? Kedy nám konečne dovolíš pracovať?" 



Opustili sme skupinku a Ricky ma na podlaží zaviedol do malej miestnosti. "Ricky, tie 

decká sú ako vymenené, odkedy so mnou nepracujú," poznamenal som. 

"Viem. Všetci sú akísi podráždení." 

"Prečo?" 

"Zrejme je to dôsledok toho, čo sa tu odohráva." "A čo sa tu odohráva?" 

Zastavil sa pred malou kójou na druhej strane miestnosti. "Júlia ti o tom nemohla rozprávať, 

lebo sa to vyhlásilo za predmet služobného tajomstva." Dotkol sa dvier kódovou kartou. 

"Predmet služobného tajomstva?" začudoval som sa. "Vari aj lekárska snímacia technika 

patrí medzi oblasti, ktoré sa utajujú?"  Zámka na dverách sa s cvakotom otvorila a vstúpili 

sme. Dvere sa za nami zatvorili. Zazrel som stôl, dve stoličky, počítačový monitor a 

klávesnicu. Ricky si sadol a ihneď čosi vyťukával. 

"Projekt lekárskej snímacej techniky sa zrodil až následne," vyhlásil. "Vyvíjanú techniku 

sme využili trochu aj komerčne." 

"Aha! A čo vyvíjate?" 

"Súvisí to s armádou." 

"Vari Xymos pracuje pre armádu?" 

"Áno. Na základe kontraktu." Odmlčal sa. "Pred dvoma rokmi si ministerstvo obrany na 

základe skúseností z Bosny uvedomilo, akú nesmiernu cenu majú robotizované lietadlá, 

schopné lietať bez pilota a v reálnom čase prenášať zábery z bojiska. Pentagón pochopil, že 

by sa tieto lietajúce kamery dali v budúcich vojnách využiť ešte dômyselnejšie. Ich pomocou 

by sa dalo odhaliť rozmiestnenie nepriateľských jednotiek aj v prípade, že by sa skrývali v 

džungli alebo v budovách. Kamery by sa mohli využiť aj na laserové usmerňovanie raketovej 

paľby, na identifikovanie lokalít, kde sú rozložené súčinné jednotky, a tak ďalej. Velitelia 

pozemných vojsk by takto mali k dispozícii zábery v akomkoľvek spektre - viditeľné okom, 

infračervené, ultrafialové a podobne. Snímky v reálnom čase sa v budúcich vojnách stanú 

veľmi významným nástrojom." 

"Rozumiem..." 

"Lenže doterajšie robotizované kamery sú zraniteľné," po-kračoval Ricky. "Možno ich 

zostreliť ako holuby. Pentagón chce kameru, ktorú by nebolo možné zostreliť. Predstavuje si 

ju miniaturizovanú - povedzme v rozmere vážky - a fakticky nezasiahnuteľnú. No v takom 

prípade vzniká otázka, ako takejto minikamere zabezpečiť zdroj energie, ako ju ovládať a ako 

pri takej drobnej šošovke dosiahnuť želateľnú rozlišovaciu schopnosť obrazu. Šošovka by v 

každom prípade mala byť väčšia." 

Prikývol som. "A tak ste si spomenuli na roj nanočastíc." "Správne." Ricky ukázal na 

obrazovku, na ktorej vo vzduchu ako kŕdeľ vtákov krúžil a víril zhluk čiernych bodiek. 

"Zoskupenie nanočastíc umožňuje zhotoviť kameru so šošovkou potrebnej veľkosti. 

Kameru nemožno zostreliť, lebo cez takéto zoskupenie guľka iba preletí. Navyše zhluk 

nanočastíc možno rozptýliť podobne ako kŕdeľ vtákov. Kamera sa v takom prípade stane 

neviditeľnou až do okamihu, kým sa znova neusporiada. Slovom, je to ideálne riešenie. 

Pentagón nám poskytol na tri roky finančný príspevok z fondu DARPA - agentúry pre 

obranné výskumné projekty." 

"A potom?" 

"Pustili sme sa do konštrukcie takejto kamery. Pravdaže, hneď od začiatku nám bolo jasné, 

že narazíme na problém s distribuovanou inteligenciou." 



Tento problém som poznal. Nanočastice sa musia vybaviť aspoň základnou inteligenciou, 

aby vstúpili do vzájomných vzťahov a boli schopné vytvoriť vo vzduchu krúžiaci kŕdeľ. 

Výsledky koordinovanej aktivity pôsobia celkom inteligentne aj v prípade, že sa častice v 

kŕdle nevyznačujú mimoriadnou inteligenciou. Koniec koncov, aj vtáky a ryby sa zoskupujú 

do kŕdľov či húfov, hoci určite nepatria k najbystrejším stvoreniam na tejto planéte. 

Pri pozorovaní kŕdľa vtákov či húfa rýb sa mnohí domnievajú, že v týchto zoskupeniach je 

niekto vodca a ostatné živočíchy iba nasledujú jeho príklad. Vyplýva to z toho, že ľudské 

bytosti, tak ako mnohé spoločenské cicavce, sa členia do skupín na čele s vodcom. 

Vtáky a ryby však vodcov nemajú. Ich skupiny vôbec nie sú takto organizované. Z 

dôkladného skúmania kŕdľa - analýzy jednotlivých videosnímok - však vyplýva, že v ňom 

nejestvuje vodcovský princíp. Vtáky a ryby vzájomne reagujú na niekoľko jednoduchých 

stimulov a na ich základe sa správajú koordinovane. Ale nikto ich neusmerňuje, neorganizuje 

ani neriadi. 

Ba vtáky nie sú ani geneticky naprogramované na správanie sa v kŕdli. Kŕdeľ nie je pevne 

prepojený systém. V mozgu vtáka sa nezjavuje impulz, ktorý by ho nabádal, že za určitých 

okolností sa má ,zhluknúť do kŕdľa?. Naopak, kŕdeľ sa zoskupuje za oveľa jednoduchších 

pravidiel a na oveľa nižšej úrovni. Platí zásada ,Drž sa čo najtesnejšie okolitých vtákov, ale 

nevrážaj do nich!? Ale na ich základe sa vtáky zoskupujú do kŕdľa s plynulou 

koordinovanosťou. 

Keďže k zoskupovaniu kŕdľa prichádza na základe pravidiel nižšieho stupňa, nazývame ho 

emergentným správaním. Z technického hľadiska sa emergentné správanie definuje ako 

správanie skupiny, ktoré členovia tejto skupiny nemali vopred naprogramované. Emergentné 

správanie sa môže vyskytnúť v každej populácii vrátane počítačovej. Aj v robotickej 

populácii. Aj v nanoroji. 

"Vaším problémom je teda emergentné správanie roja?" 

"Presne tak." 

"Roj sa správa nevypočítateľné?" "Mierne povedané." 

V posledných desaťročiach pojem emergentného skupinového správania vyvolal vo vede o 

počítačoch menšiu revolúciu. Programátori si uvedomili, že môžu určiť pravidlá správania pre 

jednotlivé agenty, ale nie pre ich spoločné pôsobenie. 

Agenty - či už programovacie moduly, procesory alebo - ako v tomto prípade - mikroroboty 

- možno naprogramovať tak, že za istých podmienok spolupracujú a za iných podmienok si 

navzájom konkurujú. Možno im stanoviť ciele a usmerniť ich, aby sa na vytýčené ciele 

dôsledne zamerali a pritom pomáhali iným agentom. Lenže výsledok takéhoto vzájomného 

pôsobenia sa naprogramovať nedá. Zjaví sa z ničoho nič a neraz prekvapí. 

Pre programátora to svojím spôsobom bolo veľmi vzrušujúce. Program vyprodukoval 

výsledky, ktoré sa za nijakých okolností nemohli predvídať. Správal sa skôr ako živý 

organizmus než automat zostrojený človekom. Programátorov to popri vzrušení však aj 

odrádzalo. 

Emergentné správanie programu bolo nevyspytateľné. Program sa pre súboj súperiacich 

agentov zastavil a nebol schopný nič vyprodukovať. Inokedy sa agenty navzájom mýlili, zišli 

z trasy a vykonali čosi celkom iné, ako im určoval cieľ programu. Program sa teda správal 

ako malé dieťa, v ktorom sa nikto nevyzná a ktoré sa ľahko odtrhne z retaze. Istý programátor 

tvrdil, že "programovať distribuovanú inteligenciu je to isté ako povedať päťročnému dieťaťu, 

aby sa šlo do svojej izby prezliecť. Azda to urobí, ale rovnako je možné, že sa z izby nevráti a 

niečo tam vyvedie." 

Keďže sa tieto programy správali ako živé, programátori hľadali analógie so správaním 

reálnych organizmov v reálnom čase. Fakticky ich začali napodobňovať s nádejou, že sa im 

aspoň sčasti podarí ovládnuť výsledok programu. 

Keď mal niekto napísať program na zabezpečenie prevádzky letiska, obehu zásielok alebo 

prekladu z jedného do druhého jazyka, najprv skúmal hmýrenie mravcov, štruktúru termitísk 

alebo rojenie včiel. Ich programy pracovali neraz veľmi účinne, ale ak sa drasticky zmenili 

okolnosti, zlyhávali. Vtedy sa celkom odklonili od svojho poslania. 

Pred piatimi rokmi som začal modelovať vzťah medzi dravcom a jeho obeťou. Hladného 

dravca totiž nič nemôže od vyhliadnutej koristi odpútať. Okolnosti ho môžu donútiť iba k 

tomu, aby improvizoval. Uskutoční niekoľko pokusov, kým sa konečne zmocní koristi, ale jej 

stopu nestratí ani raz. 

Stal som sa teda odborníkom na vzťahy medzi dravcami, a obeťami. Získal som vedomosti 

o svorkách hyen, afrických divých psoch, úskočných leviciach a útočných kolónach 

sťahovavých mravcov. Môj tím študoval odbornú literatúru z oblasti biológie a príslušné 

poznatky sme využili v programovom module DRAVEC. Modul mal agentové systémy 

usmerniť a zabezpečiť účelnosť ich správania. 



Keď som hľadel na Rickyho obrazovku, na ktorej vo vzduchu krúžili koordinované častice, 

poznamenal som: "Vy ste pri programovaní agentov použili DRAVCA." 

"Áno. Použili sme pravidlá z tohto programu." 

"Správanie sa mi na pohľad vidí normálne," konštatoval som, sústredený na obrazovku. "V 

čom je teda problém?" 

"Nie sme si istí, že je normálne." 

"Prečo?" 

"Uvedomujeme si, že niečo nie je v poriadku, ale nevieme prísť na koreň veci. Možno, je 

chyba v programovaní, možno niekde inde." 

"Kde inde? Aká by to mohla byť chyba?" Zamračil som sa. "Nerozumiem, Ricky. Veď máš 

pred sebou iba hlúčik mikrorobotov. Môžu vykonávať len to, čo od nich žiadaš. Ak sa niečo 

správne nenaprogramovalo, dá sa to predsa upraviť. Ale nechápem, čo by to mohlo byť." 

Ricky na mňa pozrel celý nesvoj. "Ukážem ti, ako tieto agenty zhotovujeme," poznamenal. 

"Potom našu situáciu pochopíš lepšie." 



Keďže som už videl záznam Juliinej prezentácie, bol som náramne zvedavý, čo mi ešte 

ukáže. Mnohí ľudia, ktorých si vážim, sa domnievali, že vyrábať molekuly je nemožné. 

Jednou z hlavných teoretických námietok bol čas potrebný na zostrojenie funkčnej molekuly. 

Ak sa majú molekuly vyrábať, nanovýrobná linka musí byť oveľa výkonnejšia než bežné 

továrenské linky. V podstate všetky výrobné linky bežia zhruba tou istou rýchlosťou: každú 

sekundu sa pridáva jedna súčiastka. Napríklad automobil sa skladá z niekoľkotisíc súčiastok. 

Preto jeho výroba trvá niekoľko hodín. Dopravné lietadlo pozostáva zo šiestich miliónov 

súčiastok a zhotovuje sa niekoľko mesiacov. 

Typickú umelú molekulu tvorí 1025 komponentov. To znamená 10 000 000 000 000 000 

000 000 000 komponentov. Z praktického hľadiska je toto číslo nepredstaviteľne veľké. 

Ľudský mozog ho nie je schopný postihnúť. Ale výpočty ukázali, že i keby sme zostrojovali 

molekulu pri rýchlosti milión komponentov za sekundu, zhotovíme ju za tritisíc biliónov 

rokov - taký starý nie je ani vesmír. A práve v tom sa vynáral problém známy ako otázka 

konštrukčného času. 

"Ak sa naozaj pokúšate o priemyselnú výrobu..." poznamenal som. 

"O tom niet pochýb." 

"V tom prípade ste zrejme vyriešili aj otázku konštrukčného času." "Presne tak." 

"Ako?" 

"O chvíľu uvidíš!" 

Väčšina vedcov predpokladala, že časový problém možno prekonať vytváraním väčších 

celkov - molekulárnych fragmentov obsahujúcich miliardy atómov. To by čas výroby skrátilo 

na niekoľko rokov. Keby sa niektoré komponenty skladali samy, tento čas sa dá skrátiť na 

niekoľko hodín, azda i na hodinu. Ale aj pri ďalšom zdokonaľovaní výrobného procesu ostáva 

otvorenou otázkou, či je množstvo vyrobených produktov zaujímavé z komerčného hľadiska. 

Cieľom továrenskej výroby nie je vyrobiť za hodinu jednu molekulu. Za hodinu by sa malo 

vyprodukovať niekoľko kilogramov molekúl. 

Na to, ako to dosiahnuť, doteraz neprišiel nikto. 



Prešli sme cez niekoľko laboratórií. Jedno vyzeralo ako bežné mikrobiologické alebo 

genetické laboratórium. Zazrel som v ňom Mae, ktorá sa za pultom s čímsi piplala. Spýtal 

som sa Rickyho, načo tu majú mikrobiologické laboratórium, ale neodpovedal mi. Už bol 

netrpezlivý, ponáhľal sa. Všimol som si, ako pozrel na hodinky. Pred nami bola posledná 

sklená pretlaková komora. Pomocou šablóny bol na jej sklených dverách namaľovaný nápis 

MIKROVÝROBA. Ricky mi kývol, aby som vstúpil. "Musíme po jednom," poznamenal. 

"Všetky komory tak fungujú." 

Vošiel som do komory. Dvere sa za mnou so syčaním zatvorili, tlakové príchytky zaklapli. 

Ďalší prúd vzduchu: zdola, z oboch strán, zhora. Už som si na to zvykol. Otvorili sa protiľahlé 

dvere a kráčal som po ďalšej krátkej chodbe, ktorá sa na konci roztvárala do veľkej 

miestnosti. Zazrel som jasné, oslnivo biele svetlo - bolo také ostré, že ma rozboleli oči. 

Ricky kráčal za mnou a ustavične rozprával, ale na obsah jeho slov si nespomínam. 

Nemohol som sa naň sústrediť. Iba som vypliešťal oči. Ocitol som sa v hlavnej výrobnej hale 

- v obrovskom priestranstve bez oblokov, pripomínajúcom obrovský hangár do výšky troch 

podlaží. V hangári bola nesmierne zložitá konštrukcia, ktorá akoby visela vo vzduchu a žiarila 

ani drahokam. 

Sprvu som iba ťažko vedel pochopiť, na čo hľadím - vyzeralo to ako obrovská ligotavá 

chobotnica, ktorá rozkladá trblietavé zošikmené ramená do všetkých strán a vrhá množstvo 

odrazov a farebných pruhov na vonkajšie steny. Ramená boli v niekoľkých vrstvách. Prvá 

vrstva bola nízko, necelý meter nad podlahou, druhá na úrovni pŕs, tretia a štvrtá vyššie, nad 

hlavou. Všetky žiarili a jasne iskrili. 

Oslnený, prižmúril som oči. Chobotnica bola v nepravidelnej trojpodlažnej konštrukcii 

vybudovanej výlučne z modulárnych sklených kociek. Podlaha, steny, schodiská - všetko bolo 

z kociek. Ale usporiadané boli chaoticky, akoby niekto vysypal v strede miestnosti kopu 

priesvitného kockového cukru. Medzi kockami sa plazili ramená chobotnice. Konštrukciu 

podopierali okysličené podpery a svorky, ktoré boli v odraze svetla takmer neviditeľné, a 

preto sa zdalo, že chobotnica visí vo vzduchu. 

Ricky sa uškľabil. "Konvergentná montážna jednotka. S takmer neviditeľnou architektúrou. 

Nie je to dômyselné?" 

Pomaly som prikývol. Teraz som už vnímal viac podrobností. Čo pôvodne pripomínalo 

chobotnicu, bola fakticky štruktúra rozvetveného stromu. Stredné štvorcové potrubie viedlo 

kolmo stredom miestnosti a na všetky strany sa rozvetvovali menšie rúry. Z nich sa 

rozčleňovali ešte menšie rúry, z tých ešte menšie a tak ďalej. Najmenšie rúry boli tenké ako 

ceruzka. Všetko sa lesklo ako zrkadlo. 

"Na skle je diamantový povlak," vysvetľoval Ricky. "Z mo-lekulárneho hľadiska sklo je ako 

švajčiarsky syr - plné dier. Pravdaže, je tekuté, takže by prepúšťalo atómy." 

"Sklo teda poťahujete." 

"Musíme." 

V ligotavom lese rozvetveného skla sa pohybovali Dávid a Rosie, robili si poznámky, 

prispôsobovali ventily, pozerali do svojich handheldov. Pochopil som, že sa vlastne dívam na 

obdobu montážnej linky. Malé fragmenty molekúl sa zavádzajú do najtenších rúrok a 

pridávajú sa k nim atómy. Potom sa posúvajú do hrubších rúr, kde sa k nim pripájajú ďalšie 

atómy. Takýmto spôsobom sa molekuly postupne dostanú do stredu rozvetvenej štruktúry, a 

keď sa ich montáž končí, vstupujú do hlavnej rúry. 

"Podobá sa to na montážnu linku na výrobu automobilov s jediným rozdielom, že výroba sa 

odohráva v rozmeroch molekuly," pokračoval Ricky. "Na konci linky sa produkt stáva 

molekulou a postupuje do stredu. Tu aplikujeme proteínové reťazce a tamto metylovú skupinu 

- všetko prebieha podobne, ako keď sa na karosériu auta montujú dvere a kolesá. Z linky nám 

schádza nová molekulová štruktúra, ktorú na základe presných požiadaviek vyrábame pre 

našich zákazníkov." 

"Na čo slúžia ďalšie vetvy?" 

"Vyrába sa v nich iný typ molekúl. Preto aj vyzerajú rozlične." Na niektorých miestach 

ramená chobotnice prechádzali cez kovový tunel, spevnený hrubými svorníkmi, a odtiaľ sa 

napájali na podtlakové potrubie. V inej časti haly zase sklenú kocku pokrývali pásy 

strieborného izolačného materiálu a obďaleč som zazrel nádrže so skvapalneným dusíkom. Tu 

sa udržiavala krajne nízka teplota. 

"To sú naše kryogénne komory," poznamenal Ricky. "Ne-klesáme s teplotou veľmi nízko, 

maximálne azda na mínus se-demdesiat stupňov Celzia. Poď, ukážem ti ich." Viedol ma cez 

spleť sklených chodníkov, ktoré sa prepletali medzi ramenami. Na niektorých miestach boli 

krátke schodiská, ktoré nám umožňovali zostúpiť k nižším ramenám. 

Ricky sústavne rozprával o technických podrobnostiach: o podtlakových spevnených 

hadiciach, kovových fázových centrifúgach, guľatých bezpečnostných ventiloch. Prišli sme k 

izolovanej kocke. Ricky na nej otvoril ťažké dvere. Za nimi bola menšia miestnosť, z ktorej sa 

prechádzalo do ďalšej. Pripomínali komory na uskladnenie mäsa. Na dverách boli malé 

sklené okná. V tejto chvíli bola v miestnostiach izbová teplota. "Možno tu dosiahnuť dve 

rozličné teploty," vysvetľoval. 

"Ak chceme, nastavíme ich odlišne, ale zvyčajne sa celý postup vykonáva automaticky." 

Ricky ma z kocky vyviedol a pozrel na hodinky. 

"Už by sme mali ísť na poradu?" spýtal som sa. 

"Kam? Nie, nie. Nič podobné." Neďaleké dve kocky boli kovové a viedli do nich hrubé 

elektrické káble. "To sú magnetové komory?" spýtal som sa. 

"Áno," prisvedčil Ricky. "Máme budiace magnety, ktoré vo svojom poli indukujú pole 

šesťdesiat tesiel. Je miliónkrát silnejšie než magnetické pole Zeme." 

Čosi zamrlal a otvoril oceľové dvere najbližšej magnetovej komory. Zazrel som veľký 

objekt v tvare šišky s priemerom takmer dva metre a uprostred s otvorom asi pol druha metra 

širokým. Šiška bola obalená rúrami a izoláciou z plastu. Puzdro na jednom mieste spevňovali 

hrubé oceľové svorníky. 

"Náš drobček si vyžaduje poriadne chladenie. A množstvo elektriny: pätnásť kilovoltov. 

Zavádzanie kondenzátorov trvá celú minútu. Prirodzene, môžeme si dovoliť iba impulzové 

napätie. Keby sme zariadeniu dovolili bežať nepretržite, vybuchne - v poli, ktoré si samo 

vygeneruje, sa roztrhne." Ukázal na spodnú časť magnetu, kde bolo vo výške kolien okrúhle 

tlačidlo. "Týmto ho možno núdzovo vypnúť," poznamenal. "Pre každý prípad. Keby mal 

človek plné ruky, stisne tlačidlo kolenom." 

"Využívate teda vysoké magnetické polia na rozdeľovanie..." začal som. 

Ricky sa však obrátil, zamieril k dverám a opäť pozrel na hodinky. Ponáhľal som sa za ním. 

"Ricky..." 

"Ešte ti niečo musím ukázať," povedal. "O chvíľu prehliadku skončíme." 

"Ricky, to všetko na mňa urobilo hlboký dojem," ukázal som rukou na ligotavé ramená. 

"Ale prevažná časť vašej výrobnej linky funguje za izbovej teploty - bez podtlaku, 

zmrazovania, magnetického poľa." 

"Presne tak. Výroba nemusí prebiehať za osobitných pod-mienok." 

"Ako je to možné?" 

Pokrčil plecami. "Asemblery ich nepotrebujú." "Asemblery?" zapochyboval som. "Chceš povedať, že linka využíva molekulové asemblery?" "Áno. Prirodzene." 

"Výrobu teda zabezpečujú asemblery?" "Pravdaže. Domnieval som sa, že si to postrehol." 

"Nie, Ricky," krútil som hlavou. "Vôbec som to nepochopil. A mrzelo by ma, keby si zo mňa 

niekto robil dobrý deň." Zatváril sa urazene. "Ja si z teba nestrieľam." No bol som 

presvedčený o opaku. 



V súvislosti s výrobou molekúl vedci hneď na začiatku pochopili, že to nebude prechádzka 

ružovým sadom. Roku 1990 niekoľko výskumných pracovníkov IBM rozptýlilo xenónové 

atómy na niklovej podložke a vytvorili písmená IBM v tvare firemného loga. Logo na dĺžku 

meralo jednu desaťmiliardtinu palca a dalo sa vidieť iba cez elektrónový mikroskop. 

Poskytovalo však zaujímavý vizuálny zážitok a získalo si značnú publicitu. IBM tým chcelo 

ľuďom naznačiť, že zachytilo správny vietor a čoskoro pristúpi k výrobe molekúl. Ale skôr to 

bol iba husársky kúsok než seriózny začiatok. 

Rozostaviť atómy do tvaru písmen bola pomalá, piplavá a nákladná robota. Pracovníkom 

IBM trvalo celý deň, kým posunuli tridsaťpäť atómov. Vtedy ešte nikto neveril, že vznikne 

nová technológia, Väčšina ľudí však bola presvedčená, že sa nanoinžinierom nakoniec podarí 

skonštruovať asemblery - miniatúrne molekulárne prístroje, ktoré budú vyrábať molekuly, 

podobne ako iný stroj zhotovuje povedzme guľkové ložiská. Ak sa majú vyrábať molekulárne 

produkty, nezaobíde sa to bez molekulárnych strojov. 

Bola to krásna predstava, ale narážala na neprekonateľné praktické problémy. Asemblery v 

porovnaní s molekulami, ktoré mali vyrábať, boli podstatne zložitejšie, a preto už ich 

naprojektovanie a skonštruovanie bol tvrdý oriešok. Podľa mojich vedomostí ich doteraz 

nevyrobili ani v jednom laboratóriu. A Ricky mi teraz ležérnym tónom navráva, že sa 

Xymosu podarilo skonštruovať asemblery, ktoré molekuly dokonca už produkujú. Neveril 

som mu. 

Celý život sa zapodievam technikou a mám isté predstavy, čo je a čo nie je uskutočniteľné. 

Takýto obrovský skok sa ešte nedosiahol. Technika je forma poznania, a tak ako poznanie, aj 

technika sa rozvíja, zdokonaľuje a dozrieva postupne. Inak by sme museli tvrdiť, že už bratia 

Wrightovci boli schopní zostrojiť raketu a vydať sa na Mesiac, hoci vieme, že sa im podarilo 

preletieť iba necelých sto metrov nad piesočnými dunami Kitty Hawku. 

Nanotechnológia je momentálne v štádiu Kitty Hawku. 

"Nerob si zo mňa blázna, Ricky," opakoval som. "Ako sa vám podarilo tú výrobu spustiť?" 

"Jack, technické podrobnosti nie sú až také dôležité." 

"Netrep somariny! Sú veľmi dôležité." 

"Jack," vystrúhal víťazoslávny úsmev. "Ty si vážne myslíš, že ťa balamutím?" 

"Áno, Ricky," odvetil som. " Vážne si to myslím." 



Pozrel som na okolité ramená chobotnice. Obklopený sklom som na ich povrchu 

niekoľkokrát zazrel vlastný odraz. Miatlo ma to, mýlilo. Usiloval som sa sústrediť, a preto 

som sklopil oči k nohám. 

Všimol som si, že tak ako spojovacie chodby, aj podlaha v niektorých častiach prízemia je 

sklená. Jedna taká časť bola zopár krokov odo mňa. Pobral som sa k nej a cez sklo pod sebou 

zazrel oceľové potrubie a rúry. Zaujala ma súprava rúr, vychádzajúca zo skladovacej 

miestnosti a smerujúca do blízkej sklenej kocky. V nej sa rúry vynárali z podlahy a smerovali 

nahor, pričom sa rozvetvovali na menšie rúry. 

Odhadoval som, že cez ne sa dodáva surovina - kaša ne-spracovanej organickej látky, ktorá 

sa na výrobnej linke premieňa na molekuly. 

Zase som pozrel na podlahu a sledoval, ako rúry z opačnej strany tiež vyúsťujú do osobitnej 

miestnosti. Aj tá bola zo skla. Zbadal som zaoblené dolné časti veľkých nádrží, ktoré som 

predtým videl zhora. Zariadenie pripomínalo menší pivovar. V ňom sa odohráva regulovaná 

fermentácia a regulovaný mikrobiálny proces. 

V tej chvíli som všetko pochopil. 

"Ty sviniar!" zvolal som. 

Ricky sa zasmial a pokrčil plecami. "Veru tak," precedil. "Pomáhame si aj takto." 



Tie nádrže vo vedľajšej miestnosti vskutku slúžili na usmerňovanie mikrobiálneho procesu. 

Lenže Ricky nevyrábal pivo, ale mikróby, a vôbec som nepochyboval, prečo to robí. Keďže v 

Xymose neboli schopní zostrojiť ozajstné nanoasemblery, na veľkovýrobu molekúl využívali 

baktérie. Išlo tu teda o genetické inžinierstvo, a nie o nanotechnológiu. 

"Nie je to celkom tak," bránil sa Ricky, keď som mu povedal, čo si o tom myslím. "Ale 

pripúšťam, že používame hybridnú technológiu. Prečo by ťa to malo až tak prekvapovať?" 

Mal pravdu. Za posledných desať rokov sa množili predpovede, že genetické inžinierstvo, 

počítačové programovanie a nanotechnológia napokon splynú. Všetky tri odbory sa 

zapodievali podobnými - a vzájomne prepojenými - činnosťami. Nebol veľký rozdiel medzi 

využitím počítača na dekódovanie časti bakteriálneho genómu a využitím počítača na 

vkladanie nových génov do baktérie, čím sa môžu vyrobiť nové proteíny. A nebol veľký 

rozdiel ani medzi vytvorením novej baktérie, ktorá potom chrlila zo seba povedzme 

inzulínové molekuly, a vytvorením mikromechanického asembleru na produkciu nových 

molekúl. Celý proces sa odohrával na molekulárnej úrovni. Ale aj tak si to vyžadovalo 

naprojektovať nesmierne zložitý systém. Najmä ak konečným cieľom bola výroba molekúl. 

Človek by si myslel, že molekulu tvorí skupina atómov, ktoré do seba zapadajú ako časti 

lega. Ale takáto predstava je nesprávna. Na rozdiel od kombinácií lega však atómy nemožno 

zoskupovať ľubovoľne. Atóm vložený do molekuly sa vystavuje pôsobeniu intenzívnych 

magnetických a chemických síl, a preto sa často stretávame s neželateľnými výsledkami. 

Tieto sily ho môžu z určenej pozície vytlačiť. Prípadne sa atóm usadí v molekule v nevhodnej 

polohe. Alebo molekulu rozloží. 

Výroba molekúl je preto ukážkou umenia možného - do-sadzované atómy a skupiny atómov 

musia vytvoriť rovnocennú štruktúru, ak majú fungovať želateľným spôsobom. So zreteľom 

na tieto zložitosti každý takýto pokus nemohol ignorovať skutočnosť, že už existujú 

osvedčení producenti s veľkovýrobou molekúl - ibaže ich nazývajú bunkami. 

"Nanešťastie, produkcia buniek nás privádza len na polcestu," vysvetľoval Ricky. 

"Získavame iba molekulový substrát - surovinu. Tú potom spracovávame nanoinžinierskymi 

postupmi. Využívame teda čosi z oboch oblastí." 

Ukázal som na nádrže. "Aké bunky tu pestujete?" 

"Théta-d 5972," odvetil. 

"To je čo?" 

"Kmeň mikróba Escherichia coli." Escherichia coli bola bežná baktéria, akú možno nájsť v 

prírodnom prostredí aj v ľudskom čreve. "A nezišlo vám na um, že nie je veľmi rozumné 

použiť baktérie, ktoré žijú v ľudskom tele?" spýtal som sa. 

"Ani nie," odvetil. "Ak mám povedať pravdu, vôbec sme to nebrali do úvahy. Potrebovali 

sme bunku, ktorá už je dôkladne preskúmaná a plne zdokumentovaná v literatúre. Zvolili sme 

si priemyselný štandard." 

"Hm..." 

"Pochybujem, že by z toho mohol vzniknúť nejaký problém," pokračoval Ricky. "Mikróbu 

sa v ľudských útrobách dariť nebude. Thétu-d sme optimizovali na živné prostredie, ktoré v 

laboratórnych podmienkach vychádza najlacnejšie. V podstate sa živí odpadkami." 

"Teda v tom je tajomstvo vašich molekúl! Vyrábajú vám ich baktérie." 

"Áno," poznamenal. "Takýmto spôsobom získavame primárne molekuly. Pestujeme 

dvadsaťsedem primárnych molekúl. Vznikajú v prostredí s pomerne vysokou teplotou, kde sú 

atómy aktívnejšie a rýchlejšie sa navzájom premiešavajú." 

"Preto je tu tak horúco?" 

"Áno. Najúčinnejšia teplota na vyvolanie reakcie je šesť-desiatštyri stupňov Celzia, takže 

pracujeme pri nej. Vtedy sa nám darí dosahovať najvyššiu rýchlosť zlučovania. Ale molekuly 

sa spoja aj pri podstatne nižších teplotách. Už aj pri teplote dva až štyri stupne Celzia možno 

vznikne isté množstvo molekúl." 

"A nepotrebujete na to vytvoriť aj iné podmienky?" vyzvedal som. "Podtlak? Pretlak? Silné 

magnetické pole?" 

Ricky zavrtel hlavou. "Nie, Jack. Takéto podmienky by azda spájanie molekúl urýchlili, ale 

nie sú nevyhnutné. Naše riešenie je veľmi dômyselné. Konštrukčné molekuly do seba 

zapadajú ako stavebnica." 

"A z týchto molekúl potom vytvárate konečný asembler?" 

"Áno. A ten už produkuje molekuly podľa nášho želania." 



Vytvárať asemblery pomocou baktérií bol naozaj dôvtipný nápad. Ale Ricky tvrdil, že 

komponenty sa spájajú takmer automaticky a vyžadujú si iba vysokú teplotu. Načo teda slúži 

táto zložitá sklená hala? 

"Je to účinnejšie a jednotlivé výrobné postupy môžeme takto od seba oddeliť," objasňoval 

Ricky. "V ramenách naraz funguje až deväť asemblerov." 

"A kde vzniká molekula v konečnej podobe?" 

"V tomto istom systéme. Ale najprv ich reaplikujeme." 

Pokrútil som hlavou. Tento termín som nepoznal. "Reap-likujete?" 

"Toto drobné zdokonalenie výrobného procesu sme vyvinuli na tomto pracovisku. Dáme si 

ho patentovať. Náš systém hneď od začiatku fungoval síce dokonale, ale produkcia bola 

veľmi nízka. Za hodinu sme vyrobili gram molekúl. Pri takejto rýchlosti by výroba jednej 

kamery trvala niekoľko dní. Dlho sme nevedeli prísť na to, v čom väzí problém. Postup sa 

spomaľoval vo chvíli, keď sa surovina v ramenách pohybovala v plynnom stave. Ukázalo sa, 

že asemblery molekúl sú ťažké a majú sklon klesať na dno. Baktérie sa usádzali vo vrstve nad 

nimi a zbavovali konštrukčných molekúl, ktoré boli ľahšie, a preto sa nadnášali. Asemblery sa 

tak s molekulami, ktoré mali upraviť, dostávali do slabého kontaktu. Skúšali sme rozličné 

technologické postupy, ale bezvýsledne." "Ako ste to teda vyriešili?" 

"Upravili sme asemblery. Vybavili sme ich lipotropnou pätkou, ktorou sa nalepia na povrch 

baktérie. To im umožnilo lepší kontakt s konštrukčnými molekulami a vzápätí sa naša 

produkcia zvýšila o päť rádových jednotiek." 

"Vaše asemblery sa teda usádzajú na baktériách?" 

"Správne. Dotýkajú sa vonkajšej bunkovej membrány." 

Ricky na neďalekom termináli vyťukal na plochú obrazovku schému asemblera. Asembler 

pripomínal veternú ružicu s niekoľkými špirálovými ramenami, vybiehajúcimi do rozličných 

smerov. V jeho strede bola hustá spleť atómov. "Má fraktálny rozmer," poznamenal. "V 

skutočnosti je mnohonásobne menší." Zasmial sa. "Vyzerá ako prevrátená korytnačka." Ťukal 

na ďalších klávesoch. "Takto vyzerá v okamihu, keď sa prisaje k baktérii." 

Na obrazovke sa zjavil asembler nalepený na oveľa väčší objekt pripomínajúci pilulku: 

vyzeral ako mangrov prilepený k trupu ponorky. "To je baktéria Théta-d," komentoval Ricky. 

"Zlepená s asemblerom." 

Pozoroval som, ako sa dovedna spája niekoľko ďalších ružíc. "Kamery teda vyrábajú 

asemblery?" 

"Správne." Znova ťukal na klávesnici. Zazrel som nový ob-rázok. "Toto je náš cieľový 

produkt, záverečná podoba kamery. Ty si videl jej verziu, ktorá sa používa na snímanie 

krvného obehu. Táto verzia je určená pre Pentagón. Jej rozmery sú o niečo väčšie a mala by 

lietať. Dívaš sa vlastne na molekulový vrtuľník." 

"Kde má vrtuľu?" spýtal som sa. 

"Nemá vrtuľu. Na pohyb využíva tieto šikmo zasadené malé zaoblené výčnelky. Sú to 

motory kamery. Jej manévrovanie umožňuje viskozita vzduchu." 

"Viskozita čoho?" 

"Vzduchu." Usmial sa. "Nezabúdaj, že hovoríme o mikro-prístrojoch. Sme v celkom novom 

svete." 

Napriek inovácii projektu sa Rickymu ešte nepodarilo dodržať všetky technické kritériá, 

ktoré stanovil Pentagón, a produkt doteraz neplnil svoju úlohu. Áno, naozaj zhotovili kameru, 

ktorú nemožno zostreliť a ktorá prenáša veľmi kvalitné snímky. Podľa Rickyho však kamera 

dokonale fungovala iba pri skúškach v uzavretom priestore. Len čo ju skúšali mimo štyroch 

stien, aj najslabší vánok ju rozptýlil ako oblak prachu. 

Konštrukčný tím Xymosu sa predbežne neúspešne pokúšal kamery upraviť a rozšíriť ich 

použiteľnosť. Ministerstvo obrany medzitým usúdilo, že obmedzenia kamery nie je možné 

prekonať a z objednávky nanoproduktu vycúval. Zmluva so Xymosom sa zrušila. V priebehu 

najbližších šiestich týždňov malo ministerstvo zastaviť aj financovanie. 

"Preto Júlia v poslednom čase tak zúfalo zháňa investorov?" 

"Preto," prikývol Ricky. "Ak mám byť úprimný, firma ešte do Vianoc zbankrotuje." 

"Ak sa vám nepodarí kamery prispôsobiť aj práci za veterného počasia." 

"Máš pravdu." 

"Ricky, ja som programátor," povedal som. "S problémom labilnosti vašich kamier vám 

nepomôžem. Takéto otázky patria do kompetencie molekulového konštruktérstva. Je to práca 

pre inžinierov. Nie pre mňa." 

"Ehm... viem." Zmĺkol a zachmúril sa. "Ale aj tak sa do-mnievame, že by nám riešenie 

mohol poskytnúť kód tvojho programu." 

"Kód môjho programu? A čo by vám vyriešil?" 

"Jack, budem k tebe celkom otvorený. Stala sa chyba," po-znamenal. "Čestné slovo, že my 

v tom prsty nemáme. My sme to nezavinili. Zodpovední sú za to dodávatelia tohto objektu." 

Pustil sa dolu schodmi. "Poď! Ukážem ti, o čo ide." 



Ráznym krokom ma zaviedol na vzdialený koniec haly, kde som pri stene zazrel otvorenú 

žltú klietku výťahu. Výťah bol malý a cítil som sa nesvoj, lebo bol otvorený. Ustavične som 

odvracal oči. "Nemáš rád výšky?" spýtal sa Ricky. 

"Neznášam ich." 

"Aj tak je to lepšie ako liezť nahor." Ukázal na kovový rebrík, ktorý sa ťahal popri stene. 

"Keď sa výťah pokazí, musíme vystúpiť po rebríku." 

Striasol som sa. "To by pre mňa nebolo." 

Vyviezli sme sa výťahom na najvyššie, tretie podlažie. Pod povalou bola spleť rúr a 

potrubia. Pohyb medzi nimi umožňoval obslužným pracovníkom labyrint mostíkov. Ježili sa 

mi vlasy, lebo z mostíkov bolo vidieť hlboko nadol. Radšej som pod seba nepozrel. 

Niekoľkokrát sme sa pod nízko zavesenými rúrami museli prikrčiť. Ricky sa pokúšal 

prekričať lomoz prístrojov. 

"Všetko je tu hore!" vykríkol a ukazoval rozličnými smermi. "Tamto sú klimatizačné 

jednotky! Tamto vodné nádrže samočinného hasiaceho zariadenia. Tamto elektrické 

rozvodne. Tu je doslova srdce výrobnej haly." Ricky kráčal po mostíku a zastavil sa pri 

veľkom ventilačnom otvore s takmer metrovým priemerom. Vyúsťoval do vonkajšej steny. 

"To je prieduch číslo tri," naklonil sa bližšie k môjmu uchu. "Je to jeden zo štyroch 

hlavných prieduchov, cez ktoré sa odčerpáva vzduch von z haly. Všimni si tie štrbiny vedľa 

prieduchu a v nich štvorcové schránky! Sú to filtračné zariadenia. V niekoľkých vrstvách sú v 

nich uložené mikrofiltre, ktoré majú zabrániť akémukoľvek vonkajšiemu znečisteniu." 

"Vidím ich..." 

"Vidíš ich teraz," poznamenal Ricky. "Nanešťastie, dodávateľ práve na tomto prieduchu 

zabudol namontovať filtre. Ba ani pre ne neprerazili otvory, takže kolaudačná komisia si 

vôbec neuvedomila, že tam niečo chýba. A tak sa do okolia fabriky dostával neprefiltrovaný 

vzduch." 

"Ako dlho?" 

Ricky si zahryzol do pery. "Tri týždne." "Vtedy ste už vyrábali naplno?" 

Prikývol. "Odhadujeme, že sme vypustili približne dvadsaťpäť kilogramov znečisťujúcich 

látok." "Akých látok?" 

"Zo všetkého štipku. Nie sme si istí, čo to presne bolo." 

"Vypúšťali ste teda do ovzdušia mikróby Escherichie coli, asemblery, vyrobené molekuly - 

slovom, všetko možné?" "Ako hovoríš. Nevieme iba v akých proporciách." "Vari záleží na tom, v akých to bolo proporciách?" "Možno. Áno." 

Keď mi o tom Ricky rozprával, bol čoraz nervóznejší, hrýzol si peru, škrabal sa na hlave, 

vyhýbal sa môjmu pohľadu. Nerozumel som tomu. Z hľadiska histórie znečistenia životného 

prostredia priemyselnými škodlivinami je dvadsaťpäť kilogramov banálna epizóda. Také 

kvantum by sa pohodlne zmestilo aj do športového vaku. Ak len nejde o vysoko toxickú alebo 

rádioaktívnu látku - a to nie je tento prípad -, také malé množstvo je celkom zanedbateľné. 

"Ricky, o čo teda ide?" spýtal som sa. "Ten úlet vietor rozptýlil v púšti na stovky 

kilometrov. Tam sa škodliviny rozpadnú, rozložia. O pár hodín alebo dní nebude po nich ani 

chýru, ani slychu. Nemám pravdu?" 

Ricky pokrčil plecami. "Jack, lenže tu nemáme do činenia s..." 

V tej chvíli sa spustilo poplašné zariadenie. 



Poplašné zariadenie nebolo hlučné, iba tichý neprestajný cengot, ale Ricky bol hneď ako 

zelektrizovaný. Rozbehol sa po kovovom mostíku, jeho kroky hlučne zuneli. Zamieril k 

terminálu zabudovanému do steny. V rohu monitora bol indikátor. Blikal červeno a bol na 

ňom nápis: PV-90 VSTUP. "Čo to znamená?" spýtal som sa. 

"Na obvode areálu niečo spustilo poplašné zariadenie." Vzal do rúk malú vysielačku. 

"Vince, zamkni." 

V reproduktore zapraskalo. "Sme zamknutí, Ricky." "Zvýš pretlak." 

"Už je vo výške takmer 0,34 atmosféry. Mám ešte pridať?" "Nie. Nechaj ho na tejto úrovni. 

Máme zapnuté bezpečnostné kamery?" "Ešte nie." 

"Doboha!" Ricky si vopchal vysielačku za opasok a chytro čosi vyťukával. Obrazovka 

terminálu sa rozdelila na šesť malých okienok, v ktorých sa zjavil obraz bezpečnostných 

kamier rozmiestnených okolo areálu. Niektoré snímali okolitú púšť z výšky, akoby boli 

umiestnené na streche. Iné poskytovali pozemné zábery. Kamery postupne zachycovali ďalší 

priestor. 

Nevidel som nič. Iba nevysoký púštny porast a občas skupinky kaktusov. 

"Bol to falošný poplach?" spýtal som sa. 

"Bodaj by bol falošný!" Ricky pokrútil hlavou. 

"Nevidím nič," dodal som. 

"Chvíľu potrvá, kým to kamery nájdu." 

"Čo kým nájdu?" 

"No... to." 

Ukázal na monitor a zahryzol si do pery. 



Na obrazovke sa zjavil malý víriaci oblak čiernych častíc. Pri-pomínal vzdušný vír alebo 

miniatúrne tornádo. Podobné víry vyvoláva nízko nad zemou prúdenie vzduchu, ktorý sa 

dvíha z rozhorúčenej púštnej pôdy. Lenže tento oblak bol navyše čierny a vytvarovaný - 

keďže bol v strede zúžený, podobal sa na staromódnu fľašu koly. Tvar však nemal ustálený 

charakter. Tak ako sa oblak posúval, menil aj svoju podobu. 

"Ricky, na čo sa to dívame?" spýtal som sa. 

"Dúfal som, že mi to vysvetlíš." 

"Vyzerá to na roj agentov. Nie je to roj tých tvojich kamier?" "Nie. Bude to čosi iné." 

"Podľa čoho tak usudzuješ?" 

"Lebo tento roj nie sme schopní ovládnuť. Na naše rádiové signály nereaguje." "Už ste sa o to pokúšali?" 

"Áno. Takmer dva týždne sa usilujeme nadviazať s ním kontakt," objasňoval mi. "Oblak 

vytvára elektrické pole, ktoré je možné odmerať, ale z neznámej príčiny s ním nedokážeme 

komunikovať." 

"Uletel vám teda roj." 

"Áno." 

"Správa sa svojvoľne." "Áno." 

"Koľko to trvá...?" 

"Dlho. Hádam aj desať dní." 

"Desať dní?" Zamračil som sa. "Ricky, ako je to možné? Ten roj je súbor mikrorobotických 

prístrojov. Ako je možné, že sa nerozložili, prečo sa im nevyčerpal energetický zdroj? Prečo 

ich vlastne nemôžete ovládnuť? Ak sa vyznačujú schopnosťou rojiť sa, funguje medzi nimi 

vzájomná previazanosť, ktorú podmieňuje elektrický náboj. Malo by byť vo vašich silách roj 

skrotiť - alebo ho jednoducho zničiť." 

"Máš pravdu," poznamenal Ricky. "Ale aj tak si s ním nevieme rady. Skúšali sme všetko, čo 

nám zišlo na um." Sústredene hľadel na obrazovku. "Správa sa celkom nezávisle A bodka." 

"Preto ste ma sem zavolali?" 

"Musíš nám pomôcť to svinstvo osedlať," precedil Ricky. 

Určite nikto ani vo sne netušil, že by sa raz mohlo stať čosi podobné. Keď som dlhé roky 

programoval agenty, sústreďovali sme sa na to, aby vzájomným pôsobením prinášali 

pozitívne výsledky. Nezišlo nám na um, že by sme ich raz prestali ovládať a že by sa správali 

autonómne. Takúto predstavu sme nepripúšťali. Agenty boli malé a neschopné vytvárať si 

vlastnú energiu. Získavali ich z vonkajších zdrojov, napríklad z elektrického alebo 

magnetického poľa. Stačilo toto pole zrušiť, a agenty prestanú pôsobiť. S rojom sa narábalo 

ako s prístrojom v domácnosti, napríklad s kuchynským mixérom. Keď prerušíme prívod 

elektrického prúdu, mixér sa zastaví. 

Ale Ricky tvrdil, že oblak už niekoľko dní funguje sebestačné. Pokladal som to za 

nelogické. "Odkiaľ získava energiu?" 

Ricky vzdychol. "Častice sme vybavili tenkou piezoelektrickou membránou, ktorá vyrába 

elektrinu z fotónov. Pridali sme ju dodatočne ako prídavný zdroj energie, ale zrejme s ňou 

vystačia." "Častice teda zásobuje slnečná energia?" spýtal som sa. "Veru tak." 

"Kto prišiel na taký nápad?" 

"Požiadal nás o to Pentagón." 

"Zabudovali ste do nich teda kapacitanciu?" 

"Áno. Uchovávajú v sebe elektrický náboj tri hodiny." 

"Rozumiem," prikývol som. Konečne sa niekde dostaneme. "Majú teda energiu na tri 

hodiny. Ako je to v noci?" 

"V noci po troch hodinách tmy energiu pravdepodobne strácajú." 

"A potom sa oblak rozpadne?" 

"Áno." 

"Častice spadnú na zem?" "Zrejme." 

"Ani vtedy ich nemôžete ovládnuť?" 

"Mohli by sme, keby sme ich boli schopní nájsť," pripustil Ricky. "Každý večer 

vychádzame do púšte a hľadáme ich. Ale doteraz sme ich nenašli." 

"Neoznačkovali ste ich?" 

"Prirodzene, že áno. Každá častica má vo svojom obale svetielkujúci modul. V 

ultrafialovových lúčoch vydáva modrozelené svetlo." 

"V noci teda vychádzate von a pátrate po mieste, kde by čosi modrozeleno svetielkovalo?" 

"Áno. Ale doteraz sme nič nenašli." 



To ma vlastne neprekvapilo. Keby sa oblak zrútil v pevnom stave, vytvorí na púšti zhluk s 

priemerom takmer dva metre. Púšť je rozľahlá. Ľahko ho môžu každú noc minúť. 

Ale keď som o tom premýšľal, ďalšej veci som nerozumel. Keď raz oblak spadne na zem - 

keď raz jeho jednotlivé zložky stratia energiu -, príde aj o svoju usporiadanosť. Vietor ho 

môže rozptýliť ako čiastočky prachu. A už sa znova nesformuje. Lenže zrejme v tomto 

prípade to neplatilo. Častice sa nerozptýlili. Namiesto toho sa oblak každý deň vracal. Prečo? 

"Domnievame sa, že oblak sa v noci skrýva," poznamenal Ricky. 

"Skrýva?" 

"Áno. Pravdepodobne sa uchyľuje niekam, kde je chránený pred vetrom, povedzme pod 

nejaký výčnelok, alebo v teréne si našiel vhodnú dieru." 

Ukázal som na víriaci oblak. "Ty si myslíš, že roj sa dokáže schovávať?" 

"Podľa môjho názoru je schopný prispôsobovať sa. Som o tom presvedčený!" Vzdychol. 

"Lenže nejde iba o jeden roj." 

"Vari je ich niekoľko?" 

"Najmenej tri. V súčasnosti možno aj viac." 

Na okamih sa mi zatmelo pred očami, celkom mi to vyrazilo dych. Akoby sa mi rozum 

zastavil. "Čože?" 

"Rozmnožujú sa," povedal. "Tie svinské roje sa rozmnožujú!" 



Kamera teraz z úrovne terénu ukázala prachový oblak, ktorý sa k nám vírivo približoval. Pri 

pozornejšom skúmaní som si uvedomil, že oblak sa od piesočného víru odlišuje. Jeho častice 

sa krútia raz jedným, raz druhým smerom a pohyb pripomína kľukatú čiaru. 

Častice sa nepochybne roja. 

Termínom ,rojiť sa? sa označovalo správanie niektorých spoločenstiev hmyzu, ako sú 

mravce alebo včely. Tie sa roja, kedykoľvek sa presúva mravenisko alebo úľ. Roj včiel letí 

chvíľu tam a chvíľu inam a vytvára vo vzduchu temnú rieku. Roj sa môže zastaviť a prichytí 

sa na hodinu, možno aj na celú noc k stromu, a až potom sa vydá na ďalšiu cestu. Až keď sa 

včely usadia na novom mieste, prestanú sa rojiť. 

V posledných rokoch programátori zostavujú programy, ktoré modelujú správanie hmyzu. 

Významným nástrojom sa stali algoritmy napodobňujúce inteligenciu roja. Z hľadiska 

programátora roj predstavuje populáciu počítačových agentov, ktoré spolupracujú pri riešení 

zadaného problému distribuovanou inteligenciou. Roj sa stal populárnou metódou, ako 

zorganizovať agenty na takúto spoluprácu. Niektoré odborné kruhy sa výlučne venujú 

programom simulujúcim inteligenciu roja. Ak dnes programátor nevymyslí invenčnejší kód, 

siaha k štandardnému riešeniu - umožní agentom rojiť sa. 

No čím dlhšie som sa na oblak díval, tým väčšmi som si uvedomoval, že sa nerojí bežným 

spôsobom. Kľukatý pohyb sem a tam nebol jediným prejavom oblaku. Oblak sa rytmicky 

rozťahoval a sťahoval, akoby pulzoval, ba dokonca dýchal. Ba prejavoval sa aj v kolmom 

smere. Redol a vystupoval vyššie, potom sa zase spustil nadol a zväčšil. Jeho tvar sa menil 

nepretržite, ale v opakovanom rytme či v sérii rytmov, ktoré sa navzájom prekrývali. 

"Doboha!" zahrešil Ricky. "Ďalšie oblaky nevidím. No viem, že tento nie je sám." Zase zapol vysielačku. "Vince? Ďalšie nevidíš?" 

"Nie, Ricky." 

"Kde sú ostatní? Chlapci! Ozvite sa!" Vysielačky v celom areáli ožili. Bobby Lembeck: 

"Ricky, ten oblak sa vznáša sám." "Nemôže byť sám." 

Mae Changová: "Ricky, nič iné som vonku nezaregistrovala." 

"Ricky, prišiel iba jeden roj." To bol Dávid Brooks. 

"Určite nie je sám!" Ricky zvieral vysielačku tak silne, že mu obeleli prsty. Stisol tlačidlo. 

"Vince? Zvýš pretlak na 0,48 atmosféry." 

"Bude to múdre?" 

"Splň príkaz!" 

"Ak si naozaj myslíš, že by sme mali..." 

"Doboha, máš rečí ako koza bobkov. Splň príkaz!" 

Ricky vydal pokyn zvýšiť v objekte pretlak. Pretlak v čistých prevádzkach mal zabrániť 

tomu, aby cez prípadné netesnosti neprenikli do výrobnej linky prachové častice. Unikajúci 

vzduch by ich odvial. Ale stačil na to pretlak v hodnote 0,07-0,14 atmosféry. Zvýšiť ho na 

0,48 atmosféry bolo priveľa a, koniec koncov, aj zbytočné, ak sa tým malo zabrániť vstupu 

pasívnych častíc. 

Lenže tieto častice neboli pasívne. 

Keď som sledoval vírivý pohyb oblaku, všimol som si, že občas sa jeho časti dostávajú do 

slnečných lúčov, v ktorých pripomínali blikotavé mihotavé striebro. Nato sa farba vytratila a 

roj sčernel. Zrejme piezoelektrické membrány zachytili slnko. 

Zároveň to dokazovalo, že mikročastice sú značne pohyblivé, lebo strieborným sa nikdy 

nestal celý oblak, iba jeho časti alebo niektoré pruhy. 

"Veď si spominal, že Pentagón vás už nemieni podporovať, lebo pri vetre si s rojom neviete 

poradiť." 

"Máš pravdu . Uviezli sme na mŕtvom bode." 

"Ale posledné dni tu zrejme poriadne fúkalo." 

"Áno. Vietor zvyčajne prichádza na sklonku popoludnia. Včera mal rýchlosť takmer 

dvadsať kilometrov za hodinu." 

"Prečo teda roj neodvial?" 

"Lebo sa na to pripravil," odvetil skľúčene Ricky. "Prispôsobil sa vetru." 

"Nerozumiem." 

"Chvíľu sa dívaj a pravdepodobne prídeš na to aj sám. Keď zaveje vietor, roj klesne a 

vznáša sa tesne nad zemou. Len čo závan zoslabne, znovu sa zdvihne." 

" Nie je to emergentné správanie?" 

"Máš pravdu. Nikto ho nenaprogramoval." Zahryzol si do pery. Vari zase klame? 

"Tvrdíš, že sa to roj naučil?" 

"Presne tak." 

"Ako sa to mohol naučiť? Agenty predsa nemajú pamäť." 

"Hm... To je dlhá história," odvetil Ricky. 

"Teda majú pamäť?" 

"Majú. Síce obmedzenú, ale majú. Zabudovali sme ju do nich." 

Ricky stisol tlačidlo na vysielačke. "Ešte ste nič nepočuli?" 

V reproduktore praskalo, ale mu odpovedali. 

"Ešte nie." 

"Celkom nič." 

"Nijaké zvuky?" 

"Doteraz nie." 

"Roj vydáva aj zvuky?" spýtal som sa Rickyho. 

"Nie sme si celkom istí. Niekedy máme taký dojem. Pokúšali sme sa ich zaznamenať..." 

Ťukal na klávesnici a na monitore sa chytro posúvali obrázky, pričom sa zväčšovali.Pokrútil 

hlavou. "Nepozdáva sa mi to. Roj určite nepriletelsám," zašomral. "Rád by som vedel, kde sú ostatné." 

"Odkiaľ vieš, že sú aj ďalšie roje?" 

"Pretože vždy sa ich zjaví viac." Zahľadený na monitor, nervózne si hrýzol peru. "Ktovie, 

čo má teraz za lubom..." 

Nemuseli sme dlho čakať. Čierný roj sa priblížil k budove na niekoľko metrov. Vzápätí sa 

rozdelil na dve polovice a nato sa rozdelil ešte raz. Teraz vedľa seba vírili tri roje. 

"Doboha!" zahrešil Ricky. "V jednom roji sa skrývali ďalšie." Znova stisol tlačidlo na vysielačke. "Chlapci, už sú tu všetky tri. A veľmi blízko." 

Boli fakticky tak blízko, že kamera na úrovni terénu ich nemohla snímať. Ricky prepol na 

zábery horných kamier. Zazrel som tri čierne oblaky pohybujúce sa v blízkosti budovy. 

Akoby v ich správaní bol nejaký úmysel. 

"O čo sa usilujú?" spýtal som sa. 

"Rady by sa dostali dnu," odvetil Ricky. 

"Prečo?" 

"To sa ich musíš spýtať. Ale včera jeden z nich..." 

Zrazu sa zo skupinky kaktusov pri budove vyrútil hnedo-biely králik a rozbehol do púšte. 

Všetky tri roje sa hneď obrátili a začali ho prenasledovať. 

Ricky zase prepol podľad kamier. Teraz sme sledovali obraz na úrovni terénu. Nad 

vyplašeným ušiakom, ktorý bežal opreteky a pripomínal na obrazovke belavú škvrnu, sa 

oblaky zrazu spojili. Vznášali sa nad ním s prekvapujúcou rýchlosťou. Ich správanie bolo 

jasné: chcú ho uloviť. 

Na okamih sa ma zmocnil pocit iracionálnej pýchy. DRAVEC funguje dokonale! Roje sa 

správajú tak cieľavedomo, že by rovnako mohli byť levicami, ktoré naháňajú gazelu. Zrazu sa 

nečakane rozdelili a odrezali králikovi sprava i zľava možnosť úniku. Ich činnosť akoby bola 

koordinovaná. 

Zviera obkľúčili. 

Jeden z rojov sa spustil k zemi a vrhol sa na králika. O chvíľu naň dopadli aj ostatné dva 

roje. Splynuli do takého hustého oblaku, že králika nebolo vidieť. Zrejme sa prevrátil na 

chrbát, lebo som zazrel, ako tesne nad oblakom kŕčovito metá nohami. 

"Zabijú ho..." poznamenal som. 

"Veru tak," prikývol Ricky. "Zabijú." 

"Myslel som, že ten roj plní funkciu kamery." 

"Hm." 

"Ako ho zabijú?" 

"To nevieme. Ale urobia to rýchlo." Zachmúril som sa. "Už aj predtým niekoho zabili?" 

Ricky zaváhal, zahryzol si do pery. Neodpovedal, iba civel do obrazovky. 

"Ricky, už aj predtým niekoho zabili?" zopakoval som otázku. 

Hlboko vzdychol. "Áno. Po prvý raz sa to stalo včera. Včera zabili štrkáča." 

Včera zabili štrkáča. "Kristepane!" zvolal som. Pomyslel som si na spolucestujúcich vo 

vrtuľníku, ktorí ustavične rozprávali o mŕtvych zvieratách. Ktovie, či mi Ricky hovorí všetko, 

čo vie. 

"Veru tak." 

Králik už nekopal. Jedna vyčnievajúca labka sa ešte trocha chvela a potom aj tá znehybnela. 

Oblak víril nízko nad zemou, zdvíhal sa a zase klesal. Trvalo to takmer minútu. 

"Čo urobia teraz?" spýtal som sa. 

Ricky zavrtel hlavou. "Nie som si istý. Ale podobne postupovali aj včera." "Tuším ho žerú." 

"Skutočne to tak vyzerá," precedil Ricky. 



Prirodzene, bola to absurdná predstava. DRAVEC je program, ktorý vznikol na základe 

analógie z biológie. Keď som sledoval pulzujúci oblak, zišlo mi na um, že jeho správanie 

vlastne predstavuje zámer programu. Už som sa presne nepamätal, aké pravidlá sme stanovili 

pre jednotlivé agenty, keď raz dosiahnu svoj cieľ. Skutočné dravce, pravdaže, obeť zožerú, ale 

mikroroboty sa predsa takto správať nebudú! Možno oblak iba zmätene zakrúži a čoskoro sa 

pohne ďalej. 

Keď sa program s distribuovanou inteligenciou zasekol, zvyčajne to bol dočasný jav. Skôr-

neskôr okolité prostredie napokon donútilo niektoré jednotky konať a tie oživili aj činnosť 

ostatných. Program sa znova naštartoval a agenty pokračovali v hľadaní cieľa. 

S podobným správaním sa možno stretnúť v posluchárni po prednáške. Poslucháči sa chvíľu 

hemžia, zhovárajú s okolostojacimi, priateľ sa pozdraví s priateľom, postupne si každý berie 

kabát a tašku. Poslucháreň v prvej chvíli opustí iba niekoľko osôb a ostatní si ich nevšímajú. 

Až po odchode istého percenta poslucháčov si aj ostatní uvedomia, že nemá zmysel dlhšie sa 

ponevierať v sále, a zamieria k východu. Vtedy sa už ich pozornosť obráti iným smerom. 

Ak sa vo svojom odhade nemýlim, takto bude postupovať aj oblak. Jeho vírenie prestane 

byť na chvíľu koordinované. Niekoľko chumáčikov častíc sa odčlení a zdvihne. Až po chvíli 

sa pohne aj hlavná časť oblaku. 

Pozrel som v rohu monitora na ukazovateľ času. "Koľko času uplynulo?" 

"Asi dve minúty." 

To ešte nie je bohvieako dlho, oblak tam môže nečinne po-budnúť aj dlhšie, pomyslel som 

si. Keď sme tvorili program DRAVEC, pomocou počítača sme simulovali koordinované 

správanie agentov. Keď program zamrzol, zakaždým sme ho reštartovali, ale nakoniec sme sa 

rozhodli, že počkáme, či sa program skutočne zastavil natrvalo. Zistili sme, že niekedy 

nefunguje aj dvanásť hodín, a potom sa z ničoho nič rozbehne a znova ožije. Takéto správanie 

zaujímalo najmä neurobiológov, lebo... 

"Už sa pohýnajú," poznamenal Ricky. 

Mal pravdu. Roje nad mŕtvym králikom sa zdvihli. No uvedomil som si, že moja teória je 

nesprávna. Vôbec sa nerozčlenili ani nerozpadli na chumáčiky. Všetky tri oblaky sa vzniesli 

neporušené. Ich správanie vôbec nebolo náhodné a chaotické. Chvíľu každý oblak víril sám, 

potom splynuli do jedného. V slnku sa strieborne zaleskli. Králik ostal na zemi, ležal na boku 

nehybný. 

Oblak sa náhlivo vydal do púšte. Na obzore bol čoraz menší. Nakoniec sa celkom stratil. 

Ricky ma sledoval. "Čo si o tom myslíš?" 

"Unikol vám robotický nanoroj. Nejakí blázni mu prirobili vlastný zdroj energie a 

zabezpečili tým jeho sebestačnosť." 

"Myslíš, že sa nám ho podarí vrátiť?" 

"Nie," precedil som. "Podľa toho, čo som videl, nie je najmenšia nádej." 

Ricky vzdychol a pokrútil hlavou. 

"Ale určite sa ho možno zbaviť," chlácholil som ho. "Zlikvidovať ho." 

"Je to v našich silách?" 

"Prirodzene." 

"Vážne?" Tvár sa mu rozjasnila. 

"Smrteľne vážne." Nežartoval som. Bol som presvedčený, že Ricky problém zveličuje. 

Celkom si to nerozvážil. Ešte neurobil všetko, čo je v jeho možnostiach. 

Bol som presvedčený, že dokážem uniknutý roj zlikvidovať. Hádam sa mi to podarí 

najneskôr do zajtrajšieho rána. 

Až tak veľmi som podcenil svojho protivníka. 

Z dnešného hľadiska som sa nemýlil v jednej veci: bolo životne dôležité zistiť, ako králik 

zahynul. Pravdaže, teraz dôvod poznám. Ba viem aj, prečo sa králik stal objektom útoku. Ale 

v ten prvý deň som v laboratóriu nemal najmenšie tušenie, čo sa stalo. Zrejme by som vôbec 

nebol odhalil pravdu. 

V tej chvíli ju nikto z nás nebol schopný odhaliť. 

Ani Ricky. 

Ani Júlia. 



Uplynulo desať minút od chvíle, ako roje zmizli, a všetci sme stáli v miestnosti, ktorá 

slúžila ako sklad. Zhromaždila sa tu celá skupina, napätá a znepokojená. Sledovali, ako som si 

pripol k opasku vysielačku a nasadil na hlavu slúchadlá. Súčasťou slúchadiel bola aj 

videokamera osadená pri ľavom uchu. Chvíľu trvalo, kým sa podarilo nastaviť prenos obrazu 

z tejto kamery. 

"Ty chceš ísť skutočne von?" spýtal sa Ricky. 

"Áno," odvetil som. "Musím sa dozvedieť, čo sa stalo tomu králikovi." Obrátil som sa k ostatným. "Kto pôjde so mnou?" 

Nikto sa ani nepohol. Bobby Lembeck hľadel do zeme, ruky vo vreckách. Dávid Brooks 

chytro zažmurkal a odvrátil sa. Ricky si obzeral nechty. Zachytil som pohľad Rosie Castrovej. 

Pokrútila hlavou. "Ani bohovi, Jack." 

"Prečo nie, Rosie?" 

"Veď si to videl sám. Chodia sem na lov." "Skutočne?" 

"Doboha, a čo iné tu robili?" 

"Rosie," pripomenul som jej, "hádam si sa predsa len pri mne niečo naučila. Ako by mohli 

takéto roje loviť?" 

"Všetci sme to videli." Tvrdohlavo zdvihla bradu. "Všetky tri roje koordinovane lovili." 

"Ako by mohli loviť?" zopakoval som. 

Zachmúrila sa a zatvárila zmätene. "Čudujem sa, že sa na to spytuješ. Veď to nie je nijaké 

tajomstvo. Agenty sú schopné vzájomne komunikovať. Vydávajú elektrické signály." 

"Súhlasím," prikývol som. "Aké silné signály?" 

"Nuž..." Pokrčila plecami. 

"Rosie, aké silné sú ich signály? O ich sile dosť pochybujem, lebo agent dosahuje iba 

stotinu hrúbky ľudského vlasu. Sotva môže vydávať výraznejšie signály. Nemám pravdu?" 

"Lenže..." 

"Elektromagnetické žiarenie sa rozkladá s mocninou svojho polomeru, nie?" Tento fakt 

pozná každý študent zo stredoškolskej fyziky. Čím viac sa vzďaľujeme od 

elektromagnetického zdroja, tým rýchlejšie jeho intenzita slabne. 

Z toho zároveň vyplývalo, že agenty sú vstave komunikovať so svojimi bezprostrednými 

susedmi - s agentmi, ktoré sa nachádzajú v tesnej blízkosti. Ale nie s inými rojmi, ktoré sú o 

dvadsať-tridsať metrov ďalej. 

Rosie sa ešte väčšmi zachmúrila- všetci sa mračili; hľadeli na seba v rozpakoch. 

Dávid Brooks zakašlal. "Jack, čo sme teda videli?" 

"Podľahli ste ilúzii, vyhlásil som rozhodne. "Videli ste tri roje, ktoré sa správali nezávislo, a namýšľate si, že medzi nimi jestvuje koordinovanosť. Mýlite sa! Rojom celkom nepodložené 

pripisujete aj iné vlastnosti." 

Mnohým rečiam o rojoch som nerozumel a mnohým som ani neveril. Napríklad som 

pochyboval, že by sa roje mohli rozmnožovať. Pritom práve táto predstava Rickyho a 

ostatných veľmi znepokojovala. Koniec koncov ak sa do ovzdušia dostalo vyše dvadsať 

kilogramov škodlivín, zodpovedalo by to trom rojom, ktoré som videl a prípadne niekoľkým 

ďalším. (Odhadoval som, že každý roj tvorí zhruba pol druha kilogramu nanočastíc. To je 

približne váha veľkého včelieho roja.) 

Ak sa roje správali cieľavedome nemalo by nás to znepokojovať. Vyplývalo to z 

naprogramovania častíc na nižšej úrovni. Medzi jednotlivými rojmi však určite nejestvuje 

koordinácia. Vylučuje ju už fakt, že ich polia sú veľmi slabé. 

Takisto som neveril Rickyho domnienke, že sa roje vyznačujú schopnosťou prispôsobovať. 

Videl som prezentáciu mnohých robotov vykonávajúcich určenú ulohu - napríklad si medzi 

sebou po miestnostnosti posuvali debničky, čo pozorovatelia označovali za inteligentné 

správanie. V skutočnosti však roboty boli hlúpe, iba minimálne naprogramované a 

spolupracovali čisto náhodne. Chvíľami sa správali múdrejšie, než by sa od nich dalo 

očakávať. (Charles Davenport hovorieval: "Ricky by mal za to ďakovať Bohu!") 

Napokon,  vlastne som pochyboval aj o tom, že by roje mohli byť nebezpečné. 

Poldruhakilogramovy oblak nanočastíc sotva predstavuje hrozby ani králika nemože ohroziť. 

Ktovie, či roje králika vôbec zabili pripomenul som si, že králiky bývajú úzkostlivé stvorenia 

so sklonom umrieť od strachu. Možno sa prenasledujúce  častice králikovi dostali do ňucháča 

a do papule, upchali mu dychacie cesty a zviera sa napokon udusilo. Ak bolo tomu tak potom 

smrť králika bola náhodná, a nie zámerná. Náhodná smrť sa mi videla po-chopiteľnejšia. 

Skrátka, domnieval som sa, že Ricky a ostatní si všetko, čo videli, vysvetľujú nesprávne. 

Pracuje v nich strach. 

Na druhej strane aj mňa trápilo niekoľko nezodpovedaných otázok. 

Prvou a najvážnejšou otázkou bolo, prečo sa roj stal ne-ovládateľným. Pôvodný kamerový 

roj sa mal usmerňovať vy-sielaním vysokofrekvenčných rádiových signálov. Teraz však roj 

takéto signály očividne ignoroval. Nechápal som prečo. Mal som podozrenie, že ide o 

výrobnú chybu. Častice sa pravdepodobne zhotovili nesprávne. 

Druhou bola otázka životnosti roja. Jednotlivé častice boli nesmierne drobné, mohli ich 

poškodiť kozmické lúče, fotochemický rozklad, dehydratácia proteínových reťazcov a iné 

environmentálne faktory. V nehostinnej púšti sa už pred mnohými dňami mali roje zošúveriť 

a zahynúť od ,staroby?. Ale to sa nestalo. Prečo? 

Po tretie mi vŕtal v hlave cieľ roja. Podľa Rickyho sa roje vracali k hlavnej budove. Ricky 

bol presvedčený, že sa pokúšajú dostať dnu. Ale to sa mi ako cieľ nezdalo primerané. Musím 

si preštudovať kód programu. Ak mám byť úprimný, mal som podozrenie, že v kóde sa 

vyskytla logická chyba. 

A napokon sa musím dopátrať, prečo prenasledovali králika. Veď program DRAVEC 

neurčoval svojim agentom, aby sa stali dravcami. Model dravej zveri mal agenty zamerať na 

určený cieľ. Zrejme sa to zmenilo a roje akoby naozaj lovili. 

Aj to však mohla spôsobiť chyba v kóde. 

Spomínané nejasnosti sa mi napokon zúžili na jednoduchú a základnú otázku: ako králik 

zahynul? Neveril som, že ho roje zabili. Smrť králika bola pravdepodobne náhodná, nie 

cieľavedomá. 

No bez dôkazov sa sotva dostaneme ďalej. 



Upravil som si slúchadlá prenosnej vysielačky, spojené so sl-nečnými okuliarmi a 

videokamerou pri ľavom oku. "Kto pôjde so mnou?" 

Zavládlo trápne mlčanie. 

"Načo si berieš tašku?" spýtal sa Ricky. 

"Aby som priniesol králika." 

"Ani nápad," rozhorčil sa Ricky. "Ak chceš ísť von, tvoja vec. Ale v nijakom prípade sem 

králika neprinesieš." 

"Určite žartuješ," ohradil som sa. 

"Vôbec nie. Jack, v tomto prostredí udržiavame šiesty stupeň čistoty. Králik je špinavý. 

Nemôže sa dostať dnu." 

"Môžeme ho uskladniť v laboratóriu a..." 

"To je vylúčené, Jack. Prepáč! Ale neprenesieš ho ani cez prvú pretlakovú komoru." 

Pozrel som na ostatných. Všetci súhlasne prikyvovali. 

"Ako myslíš. Preskúmam ho teda vonku." 

"Naozaj chceš vyjsť z budovy?" 

"Prečo by som nevyšiel?" Hľadel som na nich, jedného po druhom som si ich obzeral. 

"Všetci máte plné nohavice. Ten oblak vôbec nie je nebezpečný! Áno, idem von." Obrátil som 

sa k Mae. "Nemáš nejaké nástroje, ktorými by som toho králika rozpitval?" 

"Pôjdem s tebou," vyhlásila potichu. 

"Výborne. Ďakujem." Prekvapilo ma, že Mae sa prvá priklonila k môjmu názoru. Keďže 

predtým pracovala v teréne ako biologičká, pravdepodobne bola najskôr schopná posúdiť 

skutočné riziko. Jej rozhodnutie akoby v miestnosti prelomilo napätie. Ostatným sa viditeľne 

uľavilo. Mae sa pobrala po nástroje a laboratórnu výbavu. Vtedy zazvonil telefón. Zdvihol ho 

Vince a obrátil sa ku mne: "Poznáš akúsi doktorku Ellen Formanovú?" 

"Áno." Bola to moja sestra. 

"Je na linke." Vince mi podal slúchadlo a poodstúpil. Zrazu som znervóznel. Pozrel som na 

hodinky. Bolo jedenásť; vtedy sa Amanda ukladá na predpoludňajší spánok. Už by mala ležať 

v postieľke. Nato som si spomenul, že som sestre sľúbil o jedenástej zavolať a prezvedieť sa, 

čo je doma nové. 

"Ahoj, Ellen!" zvolal som. "Všetko je v poriadku?" "Áno. Pravdaže." Nekonečne dlhý vzdych. "Všetko klape. Ale nejde mi do hlavy, ako to všetko zvládaš!" 

"Si unavená?" 

"Uťahaná ako kôň." 

"Deti riadne odišli do školy?" 

Ďalší vzdych. "Eric v aute udrel Lisu do chrbta a ona ho buchla do ucha." 

"Keď sa začnú buchnátovať, treba ich hneď od seba oddeliť, Ellen." 

"Teraz to už viem," precedila zmorené. 

"A čo malá? Ešte má tie vyrážky?" 

"Už je to lepšie. Natrela som ich masťou." 

"Čo povieš na jej pohyby?" 

"Na svoj vek ich celkom slušne koordinuje. Chceš ma na niečo upozorniť?" 

"Nie, nie," odvetil som. Odvrátil som sa od skupiny a stíšil hlas. "Už sa vykakala?" 

Začul som, ako sa Charley Davenoport za mnou zachichotal. 

"Výdatne," odvetila Ellen. "Teraz spí. Bola som s ňou chvíľu v parku. Ustavične chcela 

loziť po zemi. Doma je všetko v poriadku. Iba horák na ohrievači teplej vody zhasol, ale už 

som volala opravára." 

"Výborne, výborne... Ellen, už musím..." 

"Jack? Pred niekoľkými minútami volala z nemocnice Júlia. Hľadala ťa." 

"Nevrav!" 

"Keď som jej spomenula, že si odišiel do Nevady, veľmi ju to znepokojilo." "Vážne?" 

"Vyhlásila, že ty tomu nerozumieš. Vraj to tam ešte väčšmi pokazíš. Čosi podobné 

povedala. Mal by si jej hádam zavolať. Akosi ju to rozrušilo." 

"Dobre. Zavolám jej." 

"Ako sa ti tam darí? Do večera sa vrátiš?" 

"Do večera nie," odvetil som. "Azda niekedy zajtra ráno. Ellen, už musím..." 

"Zavolaj deťom v čase večere. Rady by sa s tebou pozhovárali. Teta Ellen je fajn, ale ocko 

je ocko. Dúfam, že mi rozumieš." "Zavolám. Budete večerať o šiestej?" "Asi." 

Ubezpečil som ju, že sa ozvem, a zavesil som. Stál som s Mae pri dvojitých sklených 

stenách vonkajšej pretlakovej komory hneď pri vchode do budovy. Za sklom som zazrel ešte 

kovové protipožiarne dvere, oddeľujúce budovu od vonkajšieho sveta. Ricky stál vedľa nás, 

zachmúrený a nervózny, a sledoval naše prípravy. 

"Si presvedčený, že je to nevyhnutné? Naozaj treba vyjsť von?" 

"Je to veľmi dôležité." 

"Prečo s Mae nepočkáte do súmraku?" 

"Lebo vtedy tam už králik nemusí byť," vysvetľoval som mu. "Keď sa zotmie, priblížia sa 

kojoty a jastraby a zdochlinu odvlečú." 

"Pochybujem o tom," namietol Ricky. "Už dávno sme nablízku nevideli kojoty." 

Zapol som vysielačku. "Dočerta," zahrešil som netrpezlivo. "Za ten čas, čo sa tu 

dohadujeme, sme sa už mohli vrátiť. Dovidenia, Ricky." 

Prešiel som cez sklené dvere a ocitol sa v pretlakovej komore. Dvere sa so syčaním 

zatvorili. Vzduchové dýzy krátko zahučali známym zvukom a nato sa roztvorila vzdialenejšia 

sklená stena. Pobral som sa k oceľovým protipožiarnym dverám. Obzrel som sa a zbadal, ako 

do pretlakovej komory vstúpila Mae. 

Keď som otváral protipožiarne dvere, zaškrípali. Dlažba, do ktorej sa opierali prudké 

slnečné lúče, bola ako oheň. Tvár mi ovanul horúci vzduch. Ricky cez interkom zvolal: 

"Zlomte väz!" 

Nadýchol som sa, otvoril dvere dokorán a vyšiel do púšte. 





Vietor ustal a predpoludňajšia horúčava zadúšala. Kdesi za-štebotal vták. Inak vládlo ticho. 

Chvíľu som pred vchodom postál a žmúril pred oslepujúcim slnkom. Zrazu mi naskočili 

zimomriavky. Zase som sa zhlboka nadýchol. 

Bol som presvedčený, že roje nemôžu nikomu ublížiť. No keď som bol vonku, moje 

teoretické úvahy akoby strácali silu. Ricky ma svojou nervozitou zrejme nakazil, lebo som sa 

cítil nesvoj. Teraz sa mi telo mŕtveho králika videlo oveľa ďalej, ako som predpokladal. Od 

vchodu bolo azda päťdesiat metrov, zhruba polovica dĺžky futbalového ihriska. Okolitá púšť 

je zrejme holá a niet sa na nej kde ukryť. Obzeral som si mihotavý obzor a hľadal na ňom 

čierne tvary. Nijaké som nevidel. 

Za mnou sa otvorili protipožiarne dvere a začul som Mae. "Som prichystaná, Jack." "Tak sa 

do toho pustime!" 

Vyrazili sme ku králikovi a pod nohami nám vržďal púštny piesok. Vzďaľovali sme sa od 

budovy. Rozbúšilo sa mi srdce a začal som sa potiť. Zhlboka som dýchal a postupne sa 

uspokojoval. Slnko ma na tvári pálilo. Mrzelo ma, že som sa dal Rickym vyľakať, ale akosi sa 

mi tento nepríjemný pocit nedarilo prekonať. Ustavične som pozoroval obzor. 

Mae sa držala pár krokov za mnou. "Ako sa cítiš?" spýtal som sa. 

"Budem šťastná, keď to budeme mať za sebou." 

Kráčali sme cez úsek, kde nám až po kolená siahali žlté opuncie. Ich ostne sa obracali k 

slnku. Kde-tu vyrážal zo zeme ako prísny zdvihnutý prst vysoký pichľavý kaktus. 

Na zemi medzi opunciami poskakovalo niekoľko drobných nemých vtákov. Keď sme sa k 

nim priblížili, vzlietli a na belasej oblohe sa zmenili na krúžiace bodky. Spustili sa na zem až 

o sto metrov ďalej. 

Napokon sme prišli ku králikovi obklopenému bzučiacim čiernym oblakom. Vyľakalo ma 

to a pri ďalšom kroku som zaváhal. 

"Sú to iba muchy," vyhlásila Mae. Podišla bližšie a čupla si vedľa zdochliny, pričom muchy 

ignorovala. Natiahla si gumené rukavice a aj mne jedny podala. Položila na zem štvorcovú 

fóliu a upevnila ju v každom rohu drobnými kamienkami. Zdvihla králika a položila ho do 

stredu fólie. Otvorila zips na puzdre príručnej pitevnej súpravy. V slnku sa zaligotali kovové 

nástroje: chirurgické kliešte, skalpel, niekoľko druhov nožníc. Vyložila tiež injekčnú 

striekačku a niekoľko skúmaviek s gumovými zátkami, jej pohyby boli rýchle, skúsené. 

Zrejme to nerobila po prvý raz. 

Kľukol som si k nej. Zdochlina nevydávala nijaký zápach. Zvonka som nevidel najmenšiu 

stopu, podľa ktorej by sa mohla určiť príčina smrti. Vyjavené oči mal králik ružové, zdravé. 

"Bobby," ozvala sa Mae. "Máte obraz?" 

V slúchadlách som začul hlas Bobbyho Lembecka. "Skloň kameru nižšie." 

Mae sa dotkla kamery pripevnenej k slnečným okuliarom. 

"Ešte trocha... Ešte trocha... Výborne. Stačí." 

"Začínam," povedala Mae. Obracala v rukách telo králika a skúmala ho zo všetkých strán. 

Chytro diktovala: "Na základe vonkajšieho vyšetrenia zviera pôsobí celkom normálne. Niet 

nijakých náznakov vrodenej anomálie alebo choroby, srsť je na pohľad hustá a zdravá. 

Nosový priechod je čiastočne alebo celkom upchatý. Pri análnom otvore sa nachádzajú 

zvyšky fekálií, ale predpokladám, že išlo o normálne vyprázdňovanie v čase smrti." 

Položila zviera na chrbát a rukami mu roztiahla predné labky. "Jack, musíš mi pomôcť." 

Chcela, aby som labky podržal. Zdochlina bola dosiaľ teplá, ešte nezačala tuhnúť. 

Vzala skalpel a chytro rozrezala odkryté brucho. Vznikla červená rezná rana. Vystrekla krv. 

Zazrel som kosti hrudného koša a ružové slučky čriev. Mae počas pitvy sústavne rozprávala, 

všímala si farbu a štruktúru tkaniva. "Podrž to," vyzvala ma, aby som vzal do ruky slizké 

črevá. Jediným pohybom skalpela roztvorila žalúdok. Vystrekla z neho kalná zelená tekutina 

a akási kašovitá látka, ktorá vyzerala ako nestrávené vlákniny. Vnútorná strana žalúdka bola 

zhrubnutá, ale podľa Mae to bolo celkom normálne. Zručne prebehla prstom po žalúdočnej 

stene, potom sa zarazila. 

"Hm... Pozri sem," vyzvala ma. "Kam?" 

"Sem." Ukázala prstom. Žalúdok bol na niektorých miestach červenkastý a mierne krvácal, 

akoby ho niečo odralo. V strede krvácajúcich miest som zazrel čierne škvrny. "Toto však už 

nie je normálne," poznamenala. "Nepozdáva sa mi to." Vzala lupu a obzerala si stenu žalúdka dôkladnejšie. "Vidím tmavé fliačiky v priemere štyri až osem milimetrov," diktovala. 

"Predpokladám, že na výstelke žalúdka sú zhluky nanočastíc. Zrejme súvisia s miernym 

krvácaním na jemne zarastenej stene." 

"V žalúdku sú nanočastice?" zvolal som. "Ako sa tam dostali? Vari ich králik zožral? 

Mimovoľne ich prehltol?" 

"Pochybujem. Skôr by som povedala, že tam vstúpili aktívne." 

Zamračil som sa. "Žeby sa králikovi spustili dolu..." "Áno. Dolu pažerákom. Aspoň tak si to vysvetľujem." "Prečo by to urobili?" "Neviem." 

Neúnavne pitvala ďalej. Vzala nožnice, zastrihla do prsnej kosti a prstami otvorila hrudný 

kôš. "Podrž!" Jednou rukou som rebrá roztiahol. Kostné výčnelky boli ostré. Druhou rukou 

som zároveň odtiahol zadné nohy. Mae pracovala medzi mojimi rukami. 

"Pľúca sú jasnoružové a pevné, na vzhľad normálne." Prerezala skalpelom jeden pľúcny 

lalok, potom rezala ďalej. Napokon odhalila priedušku a otvorila ju. Zvnútra bola úplne 

čierna. 

"Priedušky sú zamorené nanočasticami, ktoré sa tam zrejme dostali vdýchnutím," diktovala. 

"Bobby, máš dobrý príjem?" 

"Všetko zaznamenávam. Rozlíšenie obrazu je na dobrej úrovni." 

Zarezala nahor. "Postupujem po bronchiálnom strome k hrdlu..." 

Teraz sa už dostala do hrdla, potom od ňucháča preťala líce, otvorila papuľu... Na chvíľu 

som sa musel odvrátiť. Ale Mae chladnokrvne diktovala ďalej: "Častice vo veľkom množstve 

vnikli do nosových priechodov a hltana. Vznikla tým čiastočná alebo úplná nepriechodnosť 

dýchacích ciest, čo hádam naznačuje príčinu smrti." 

Pozrel som zase na zdochlinu. "Čože?" 

Králičia hlava sa už nedala spoznať. Mae z nej odrezala spodnú čeľusť a obzerala si hrdlo. 

"Pozri," vyzvala ma. "Častice zrejme upchali hltan a navyše vyvolali akúsi alergickú 

reakciu..." 

"Počujte, priatelia," ozval sa Rickyho hlas. "Ako dlho tam chcete ostať?" 

"Koľko potrebujeme," odvrkol som. Obrátil som sa k Mae. "Akú alergickú reakciu?" 

"Veď vidíš, aká je táto časť tkaniva napuchnutá. Celkom osivela, čo svedčí..." 

"Uvedomujete si, že ste vonku už štyri minúty?" súril nás Ricky. 

"Sme vonku preto, lebo nemôžeme králika priniesť do budovy," odvetil som. 

"Máš pravdu. To naozaj nemôžete." 

Mae pokrútila hlavou, keď to počula. "Ricky, takými rečami nám veľmi nepomáhaš..." 

"Mae, nevrť toľko hlavou. Pohybuješ kamerou." 

"Prepáč." 

Mae zdvihla hlavu, akoby pozerala na obzor. Zároveň od-zátkovala skúmavku a vložila do 

nej kúsok výstelky žalúdka, Skúmavku si vložila do vrecka. Potom sa zase sklonila. Jej 

pohyby kamera nemohla zachytiť. "Teraz vezmeme vzorku krvi," poznamenala. 

"Priatelia, ale okrem krvi nič iné dnu nenoste," pripomenul Ricky. 

"Pravdaže, Ricky. Vieme." 

Mae siahla po injekčnej striekačke, zabodla ihlu do tepny, vysatú krv vstrekla do plastovej 

skúmavky, potom jednou rukou vymenila ihlu a vzala ďalšiu vzorku krvi, tentoraz zo žily. 

Naďalej pracovala rýchlym tempom. 

"Mám dojem, že takúto robotu nerobíš po prvý raz," po-znamenal som. 

"Dnes to nie je nič zložité. V S'čchuane sme pitvali v hustých meteliciach, takmer sme 

nevideli, čo robíme, ruky sme mali skrehnuté a telo zvieraťa bolo také zmrznuté, že ani ihlu 

sme doň nemohli zabodnúť..." Odložila skúmavky so vzorkami krvi nabok. "Ešte odoberieme 

niekoľko kultúr a sme hotoví..." Prehrabávala sa v kufríku. "Máme smolu!" 

"Čo sa stalo?" "Chýbajú mi tampóny na výter." "Nenechala si ich v budove?" "Asi. Určite." 

"Ricky!" zvolal som. "Nevidíš tam niekde tampóny?" "Áno. Ležia pri pretlakovej komore." 

"Nepriniesol by si nám ich?" 

"Zbláznili ste sa?" Drsno sa zasmial. "V nijakom prípade za dňa z budovy nevyjdem. Ak ich 

potrebujete, príďte si po ne sami." 

"Neskočíš tam?" Mae sa obrátila ku mne. 

"Nie," odmietol som. Ešte vždy som držal telo zvieraťa, aby ním Mae mohla manipulovať. 

Keby som ich pustil, ktovie, či sa ešte donútim vziať labky do rúk. "Radšej tu počkám. Choď 

ty!" 

"Dobre." Postavila sa. "Ale odháňaj muchy. Nepotrebujeme, aby sa telo ešte väčšmi 

znečistilo. O chvíľu som späť." Ľahkým klusom zamierila k dverám. 

Jej kroky zanikli, potom sa za ňou kovové dvere s buchotom zatvorili. Rozhostilo sa ticho. 

Otvorená zdochlina priťahovala v hojnom počte muchy, ktoré mi bzučali okolo hlavy a 

pokúšali sa zosadnúť na obnažené črevá. Pustil som zadné labky a jednou rukou ich odháňal. 

Mal som s muchami veľa roboty a ani som si neuvedomoval, že som tam sám. 

Ustavične som sa díval do diaľky, ale nevidel som nič podozrivé. Zaháňal som muchy, 

občas som sa dotkol králičej srsti, a vtedy som zbadal, že pokožka pod srsťou je jasnočervená. 

Jasnočervená - ako keď sa človek spáli na slnku. Striaslo ma. "Bobby," ozval som sa do 

mikrofónu. Zapraskanie v slúchadlách. "Počúvam ťa, Jack." "Vidíš toho králika?" "Vidím." 

"Aj tú sčervenenú kožu? Rozpoznávaš jej zmenenú farbu?" 

"Počkaj chvíľu." 

Začul som pri spánku tichý bzukot. Bobby moju kameru ovládal diaľkovo a zaostroval ju na 

detailný záber. Bzukot prestal. 

"Máš obraz?" spýtal som sa znova. "Už to kamera ukázala?" 

Nijaká odpoveď. "Bobby!" 

Počul som mrmlanie, šum. Ale možno sú to iba atmosférické poruchy. "Bobby, si tam?" 

Ticho. Počul som dýchanie. 

"Hej, Jack!" Hlas patril Dávidovi Brooksovi. "Ihneď sa vráť!" 

"Čakám na Mae. Kde je?" "Dnu." 

"Nemôžem odísť, lebo Mae chce odobrať ešte vzorky na kultiváciu..." 

"Nie. Ihneď sa vráť!" 

Pustil som králika a postavil som sa. Zahľadel som sa na obzor. "Nič nevidím." 

Jack, sú na opačnej strane budovy." 

Dávidov hlas bol pokojný, ale zamrazilo ma. "Vážne?" 

"Jack, ihneď sa vráť!" 

Sklonil som sa a zdvihol zo zeme Maeine vzorky a pitevnú súpravu. Čierne kožené puzdro 

súpravy bolo od slnka horúce. 

"Jack!" 

"Ešte okamih..." 

"Jack! Neser sa tam toľko!" 

Pobral som sa ku kovovým dverám. Piesok mi pod nohami vržďal. Vôbec nič som nevidel. 

Ale čosi som počul. 

Bol to zvláštny tichý hukot. Najprv sa mi zazdalo, že počujem hučanie strojov, ale zvuk sa 

zosilňoval a zase slabol, pripomínal tlkot srdca. Nato ho prekryli iné údery, ozýval sa čudný, 

neznámy sipot, aký som doteraz ešte nepočul. 

Keď si to teraz vybavujem, vyľakal ma predovšetkým ten zvuk. 

Vykročil som rýchlejšie. "Kde sú?" spytoval som sa. "Blížia sa." "Kde sú?" 

"Jack! Radšej sa rozbehni." 

"Čože?" 

"Utekaj!" 

Doposiaľ som nič nevidel, ale hukot bol čoraz silnejší. Prešiel som do klusu. Frekvencie 

zvuku boli také nízke, že mi z nich vibrovalo celé telo. A znova som začul aj údery 

nepravidelného tepu. 

"Jack, utekaj!" 

Doboha, pomyslel som si. 

Bežal som, čo mi nohy stačili. 



Spoza rohu budovy sa vynoril prvý roj. Víril a jagal sa ako striebro. Vibrovanie vychádzalo 

z oblaku. Roj sa prešmykol popri budove a mieril ku mne. Dostane sa k dverám skôr ako ja. 

Obzrel som sa a zbadal, ako sa spoza vzdialenejšieho konca budovy vynoril ďalší roj. Aj ten 

mieril ku mne. 

V 

slúchadlách zapraskalo. Počul som Dávida Brooksa: "Jack, k dverám sa už 

nedostaneš!" 

"To vidím," odvetil som. Prvý roj sa zastavil pri vchode a zahradil mi cestu. Zastavil som sa 

a uvažoval, čo urobím. Na zemi som zazrel dlhú, poldruhametrovú palicu. Zdvihol som ju a 

zamával ňou. 

Roj sa zachvel, ale odo dvier neustúpil. 

Už sa ku mne približoval druhý roj. 

Musím ho odkloniť. Poznal som kód DRAVCA. Vedel som, že roje sú naprogramované 

sledovať cieľ, ktorý akoby pred nimi unikal. Čím by som ich mohol zmiasť? 

Vystrel som ruku a smerom k druhému roju vysokým oblúkom hodil čierne puzdro s 

pitevnou súpravou. Puzdro dopadlo na hranu a chvíľu sa na zemi prevracalo. 

Druhý roj sa ihneď pustil za ním. 

V 

tej istej chvíli sa aj prvý roj od vchodu vzdialil a tiež zamieril za puzdrom. Správali sa 

ako psy, ktoré naháňajú hodenú loptičku. Na chvíľu sa mi uľavilo. Koniec koncov, mám do 

činenia iba s naprogramovaným rojom. Veď je to iba detská hra, pomyslel som si. Vyrazil 

som k vchodu. 

Lenže to som nemal urobiť. Náhlivým pohybom som očividne upozornil na seba roj, ktorý 

stratil záujem o puzdro, hneď sa premiestnil ku vchodu a zahatal mi cestu. Pulzujúce 

strieborné pásy sa v slnku zaleskli ako ostrie noža. 

Bránia mi vstúpiť do budovy! 

Chvíľu mi trvalo, kým som si uvedomil, čo to znamená. Môj pohyb roj nevyprovokoval. 

Nenaháňa ma. Iba mi zatarasil vchod. Predvída moje ďalšie kroky. 

To v kóde nebolo. Roj prejavil nový typ správania, vhodný na danú situáciu. Nepustil sa v 

mojich pätách, stiahol sa a nastražil mi pascu. 

To značne prekračovalo pôvodný zámer programu. Nechápal som, ako je to možné. Zrejme 

sa vytvorila náhodná funkcia. Ale častice majú veľmi obmedzenú pamäť. To inteligenciu roja 

ohraničuje. Nemalo by byť až také zložité roj prekabátiť. 

Predstieral som pohyb vľavo, potom vpravo. Oblak ma napodobňoval, ale iba chvíľu. 

Potom sa zase spustil pri vchode. Akoby vedel, kam mám namierené. Ak tam ostane, zvíťazí. 

Takýto postup sa mi videl nesmierne dômyselný. Určite sa pôvodný program ešte dodatočne 

rozšíril, o čom ma neinformovali. Zvolal som do mikrofónu: "Dočerta, čo ste s tými časticami 

ešte vystrájali?" 

"Asi ti nedovolia, aby si popri nich prešiel," ozval sa Dávid. 

Jeho slová ma rozčúlili. "Myslíš? Uvidíme." 

Bolo mi jasné, čo urobím. Kým je roj nízko pri zemi, jeho štruktúra je zraniteľná. Častice 

nie sú väčšie ako zrniečka prachu. Ak ich zhluk rozruším a štruktúru rozbijem, častice sa 

musia nanovo usporiadať. Budú sa správať presne ako rozptýlený kŕdeľ vtákov. To potrvá 

niekoľko sekúnd. A za ten čas sa mi hádam podarí vniknúť do budovy. 

Ale ako roj rozoženiem? Mával som v ruke palicou tak prudko, že vo vzduchu svišťala, ale 

zrejme to nestačilo. Potrebujem predmet s oveľa väčšou plochou, povedzme pádlo alebo 

vejárovitý palmový list, ktoré by vzduch silnejšie rozvírili a tým roj rozptýlili... 

Chytro som premýšľal. Potrebujem nejaký nástroj. 

Hocičo. 

Zozadu ma obkľučoval druhý oblak. Postupoval ku mne nevypočítateľným kľukatým 

pohybom, aby mi prekazil prípadný pokus o únik. Sledoval som to všetko s hrôzou aj s 

úžasom. Uvedomoval som si, že to, čo sa deje, nebolo zakódované do programu. Častice sa 

správajú emergentné a autonómne. Ich zámer je jasný. Útočia na mňa. 

Čím väčšmi sa roj približoval, tým hlasnejšie pulzoval. 

Musím ho rozrušiť! 

Obzrel som sa okolo seba. Nič vhodné nebolo naporúdzi. Borievkový ker bol priďaleko. 

Opuncie sú zase veľmi krehké, Navôkol je iba idiotská púšť. Chytro som pohľadom prebehol 

vonkajšiu časť budovy. Hádam vonku niekto zabudol náradie, povedzme hrable... 

Ale nikde nič. 

Celkom nič. Stojím tu sám ako prst a nikto mi nemôže pomôcť... Aha! 

V slúchadlách zapraskalo: Jack, počúvaj..." 

Ale vzápätí som nič nepočul. Ako som si cez hlavu vyzliekal košeľu, zachytili sa do nej 

slúchadlá a spadli na zem. Širokými oblúkmi som prudko mával košeľou. Zavýjal som ako 

meluzína. Zaútočil som na roj pri vchode. 



Roj sa rozochvel, vydával hlboký bzukot. Keď som sa naň rútil, nepatrne sa roztiahol, a 

nato som sa ocitol uprostred častíc a vnoril do zvláštneho šera, akoby do víru piesočnej búrky. 

Vôbec nič som nevidel - ani vchod. Slepo som šmáral po kľučke - oči ma pálili od častíc. 

Neprestával som naširoko mávať košeľou a čoskoro sa tma začala vytrácať. Oblak sa rozptýlil 

a častice sa rozleteli na všetky strany. Zrak sa mi začínal čistiť. Dýchal som ešte normálne, ale 

hrdle mi vyschlo a bolelo ma. Akoby sa mi do tela zabodli tisícky drobných ihličiek. 

Konečne som zazrel vchodové dvere. Kľučka bola vľavo. Ešte vždy som kýval košeľou a 

vzápätí sa oblak zdvihol, ani čo by sa predo mnou dal na útek. V tej chvíli som prekĺzol cez 

dvere a prudko ich za sebou zabuchol. 



Mal som pocit, že som sa vrútil do tmy. Ledva som videl. Dúfal som, že sa mi oči po 

prechode z prudkého slnečného svetla do budovy prispôsobia. Žmurkal som sa čakal. Ale 

lepšie som nevidel. Rozoznal som pred sebou iba sklenú stenu pretlakovej komory. Dosiaľ mi 

pokožku bodali ihličky. Hrdlo som mal vysušené, dych chripľavý. Zakašlal som. Zrak sa mi 

zahmlil a zakrútila sa mi hlava. 

Ricky a Mae ma sledovali z druhej strany pretlakovej komory. Začul som, ako Ricky 

vykríkol: "Vstúp do komory, Jack! Pohni!" 

Oči ma pálili ako oheň. Čoraz väčšmi som upadal do mdlôb. Oprel som sa o stenu, aby som 

nespadol. Nemohol som pregĺgať. Dýchal som iba s veľkou námahou. S vypätím síl som 

čakal, kým sa sklená stena otvorí, ale márne. Tupo som civel na pretlakovú komoru. 

"Musíš sa postaviť priamo predo dvere! Posuň sa!" 

Zdalo sa mi, že sa celý svet krúti pomalšie. Opúšťali ma sily. Bol som slabý, roztrasený. V 

očiach akoby som mal soľ. Všetko okolo mňa stmavlo. Zrejme sa mi nepodarí vzpriamiť. 

"Postav sa poriadne! Jack!" 

Podarilo sa mi odsunúť od steny a pritackal som sa k pretlakovej komore. Dvere sa so 

zasyčaním otvorili. 

"Jack, vstúp do komory! No tak!" 

Pred očami som mal samé bodky. Bolo mi zle, chcelo sa mi vracať. Z posledných síl som sa 

doterigal do komory. Vrazil som pritom do skla. Každú sekundu sa mi dýchalo ťažšie. 

Uvedomoval som si, že sa dusím. 

Začul som zvonku tichý hukot. Pomaly som sa obzrel. 

Sklené dvere sa sipotavo zatvorili.. 

Pozrel som na svoje telo, ale skoro nič som nevidel. Koža akoby mi sčernela. Pokrýval ju 

prach. Bolelo ma celé telo. Košeľu som mal čiernu od prachu. Spustil sa bodavý prúd vody a 

zatvoril som oči. Nato sa spustila klimatizácia, vzduch hlasno zavýjal. Zazrel som, ako sa mi z 

košele vysáva prach. Pred očami sa mi rozjasnilo, ale ešte vždy som nebol schopný poriadne 

dýchať: Košeľa mi vypadla z ruky a prisala sa k mriežke pri nohách. Zohol som sa k nej. Telo 

sa mi zachvelo, roztriaslo. Počul som iba zavýjanie klimatizácie. 

Premáhala ma nevoľnosť. Podlomili sa mi kolená. Oprel som sa o stenu. 

Mae a Ricky za druhými dverami sa mi videli strašne ďaleko. Akoby ustupovali dozadu a 

postupne sa strácali. Čoskoro už budú v takej vzdialenosti, že sa na mňa celkom vykašlú. 

Vedel som, že umieram. Len čo som privrel oči, klesol som na zem a rev klimatizácie 

vystriedalo mrazivé hrobové ticho. 

"Nehýb sa!" 

V žilách mi kolovalo čosi studené. Striasol som sa. 

"Jack, nehýb sa. Aspoň sekundu vydrž!" 

Do ruky mi vtekala tekutina chladná ako ľad. Otvoril som oči. Lampu som mal priamo nad 

hlavou, oslepovala ma jasnozeleným svetlom. Mykol som sa. Bolelo ma celé telo. Mal som 

pocit, akoby ma niekto zmlátil. Ležal som horeznačky na čiernom pulte v Maeinom 

biologickom laboratóriu. Keď sa mi očí prispôsobili prudkému osvetleniu, zbadal som, že 

vedľa mňa stojí Mae a skláňa sa mi nad ľavou rukou. Do lakťa som mal zabodnutú infúznu 

ihlu. 

"Čo sa deje?" 

"Jack, prosím ťa! Nehýb sa! Doteraz som podávala infúziu iba laboratórnym zvieratám." 

"To je povzbudivé!" Zdvihol som hlavu, aby som na ňu videl lepšie. V spánkoch mi búšilo. 

Zastonal som a zase si ľahol. 

"Cítiš sa mizerne?" spýtala sa Mae. 

"Príšerne." 

"Nečudujem sa. Musela som ti dať až tri infúzne dávky." "Čoho?" 

"Jack, utrpel si anafylaktický šok. Postihla ťa silná alergická reakcia. Hrdlo si mal takmer 

nepriechodné." "Bola to teda alergická reakcia?" spýtal som sa. "Veľmi prudká." "Alergia na tie roje?" Na okamih zaváhala. "Prirodzene." "Žeby nanočastice vyvolávali alergickú 

reakciu?" "Nemožno to vylúčiť..." "Ale ty si to nemyslíš." 

"Nie. Podľa môjho názoru nanočastice nemôžu aktivizovať imunologický systém. Ty si 

zrejme zareagoval na koliformný toxín." 

"Koliformný toxín..." Búšenie v hlave pripomínalo vlnobitie. Nadýchol som sa, potom 

pomaly vydýchol. Usiloval som sa pochopiť jej slová. Premýšľať sa mi však veľmi nechcelo. 

Bolela ma hlava. Koliformný toxín. 

"Presne tak." 

"Toxín z Escherichie coli? Ten máš na mysli?" "Ten. Pravdepodobne to bol proteolytický 

toxín." "Lenže odkiaľ by sa taký toxín nabral?" "Z roja," odvetila. 

Vôbec som tomu nerozumel. Podľa Rickyho sa baktérie Escherichie coli používali iba na 

výrobu primárnych molekúl. "Ale samotný roj nemôže obsahovať baktérie," namietol som. 

"Neviem, Jack. Azda aj môže." 

Prečo je taká skúpa na slovo? Akoby vôbec nebola vo svojej koži. Bežne Mae reagovala 

presne a rázne. "Ale niekto by to mal vedieť," pripomenul som. "Niekto to zrejme vie. Roj je výsledkom projektu. Buď súčasťou tohto projektu boli baktérie, alebo nie." 



Začul som, ako vzdychla - pravdepodobne nad mojou ne-chápavosťou. 

Lenže čo vlastne nechápem? 

"Ostali nejaké častice, ktoré sa zo mňa sfúkli v pretlakovej komore? Máme ich k 

dispozícii?" "Nie. Všetky zhoreli." 

"Bolo rozumné ich zničiť?" 

"Jack, súčasťou systému pretlakovej komory je spaľovanie odpadu. Tento bezpečnostný 

prvok nie je možné prekonať." 

"Aha." Teraz som zase ja zavzdychal. Nemáme z roja ani jedného agenta, ktorého by sme 

preskúmali. Chcel som sa posadiť, ale jemne mi položila ruku na hruď a zabránila mi v tom. 

"Nesmieš sa hýbať." 

Mala pravdu, lebo keď som si sadal, ešte väčšmi ma rozbolela hlava. Pohojdával som na 

stole nohami. "Ako dlho som bol v bezvedomí?" 

"Dvanásť minút." 

"Mám pocit, akoby som bol utŕžil poriadny výprask." Pri každom nadýchnutí ma zabolelo v 

rebrách. 

"Mal si veľké problémy s dýchaním." 

"Ešte mám." Vzal som papierovú vreckovku a utrel si nos. Vyšiel mi z neho čierny kašovitý 

hlien, premiešaný s krvou a pieskom z púšte. Nos som si musel vyfúkať štyri-päťkrát, kým 

som ho mal čistý. Skrčil som vreckovku a chcel ju odhodiť. Mae mi zachytila ruku. "Ukáž!" 

"Nie, odhodím ju sám..." 

"Len mi ju podaj, Jack." 

Vreckovku zasunula do malého plastového vrecúška, ktoré zalepila. Až vtedy som si 

uvedomil, ako mi vynecháva rozum. Vreckovka nepochybne obsahuje častice, ktoré chcem 

preskúmať. Privrel som oči, hlboko dýchal a čakal, kým mi búšenie v hlave poľaví. Keď som 

znova otvoril oči, svetlo v miestnosti už nebolo také ostré. Takmer sa mi videlo normálne. 

"Mimochodom, práve ti volala Júlia," ozvala sa Mae. "Povedala som, že jej teraz nemôžeš 

zavolať, lebo robíš testy. Ale nástojila, že sa chce s tebou pozhovárať." 

"Fíha!" 

Sledovala som, ako Mae vrecúško s papierovou vreckovkou uložila do nádoby s pevným 

uzáverom a zaskrutkovala ho. "Mae, čo keby sme hneď zistili, či roj neobsahoval Escherichie 

coli?" navrhol som. "Nepustíme sa do toho?" 

"Nie v tejto chvíli. Ale urobím to, len čo to bude možné. Momentálne musím riešiť menšie 

problémy s jednou kvasnou nádržou. Potrebujem na to všetky mikroskopy." 

"Aké problémy?" 

"Ešte to nemôžem odhadnúť. Nádrž zaznamenáva pokles produkcie." Pokrútila hlavou. 

"Pravdepodobne to nie je nič vážne. Také veci sa stávajú. Tunajší výrobný proces sa 

vyznačuje neuveriteľnou krehkosťou. Udržiavať ho je ako žonglovať so stovkou loptičiek. 

Mám plné ruky práce." 

Prikývol som. Ale zišlo mi na um, že ak sa hneď nepustila do skúmania vreckovky, zrejme 

to pokladá za zbytočné, lebo roj určite obsahuje baktérie. Iba mi to nechce povedať. A zrejme 

mi to ani nikdy nepovie. 

"Mae," ozval som sa. "Musím sa konečne dozvedieť, čo sa tu deje. Ani Ricky mi nič 

nevysvetlil. Niekto by ma mal do všetkého otvorene zasvätiť." 

"Chápem ťa," prisvedčila. "Naozaj by to bolo rozumné." 



Takto som sa ocitol v malej miestnosti pri počítačovom termináli. Vedľa mňa sedel hlavný 

inžinier projektu Dávid Brooks. Počas rozprávania sa Dávid sústavne venoval svojmu 

oblečeniu - uhládzal si kravatu, poťahoval manžety, narovnával golier, naprával puky na 

nohaviciach. Nato si preložil nohu cez nohu, upravoval si na oboch nohách ponožky, Prešiel 

si dlaňami po pleciach, akoby z nich odstraňoval prach. A zase sa celý postup začal odznova. 

Robil to síce podvedome, no keďže ma bolela hlava, rozčuľovalo ma to. Ale usiloval som sa 

od toho odpútať. Počas Dávidovho výkladu sa mi bolesti hlavy ešte zväčšili. 

Na rozdiel od Rickyho sa Dávid vyznačoval veľmi syste-matickým myslením a porozprával 

mi všetko od samého začiatku. Xymos uzatvoril zmluvu na zhotovenie mikrorobotického roja, 

ktorý by fungoval ako letecká kamera. Častice sa podarilo vyrobiť a v uzavretom priestore 

úspešne plnili svoju funkciu. Ale keď ich testovali vonku, nevedeli sa prispôsobiť veternému 

počasiu. Pri silnejšom závane vetra sa testovaný roj rozptýlil. To sa stalo pred šiestimi 

týždňami. 

"Potom ste skúšali aj ďalšie roje?" spýtal som sa. 

"Áno, množstvo rojov. Testy trvali približne štyri týždne." 

"Ani jeden roj nefungoval podľa vašich predstáv?" 

"Nie." 

"Prišli ste teda o všetky pôvodné roje? Rozvial ich vietor?" "Áno." 

"Takže roje, ktoré teraz vidíme, nemajú nič spoločné s pôvodnými testovanými rojmi." 

"Presne tak..." 

"Sú teda výsledkom kontaminácie..." 

Dávid chytro zažmurkal. "Čo si predstavuješ pod pojmom kontaminácia?" 

"Dvadsaťpäť kilogramov látok uniklo cez odsávacie zariadenie do okolitého prostredia iba 

preto, že tam chýbal filter..." 

"Kto ti povedal, že dvadsaťpäť kilogramov?" 

"Ricky." 

"Preboha, nie!" poopravil ma Dávid. "To svinstvo vychádzalo z fabrickej haly celé dni. 

Uniklo najmenej päťsto až šesťsto kilogramov znečisťujúcich látok - baktérie, molekuly, 

asemblery." 

Ricky teda situáciu zľahčoval. Nechápal som, prečo sa rozhodol klamať. Koniec koncov, 

bola to chyba. A tak ako to Ricky vysvetľoval, dodávateľská chyba. "Rozumiem," prikývol 

som. "A kedy ste po prvý raz zbadali na púšti roje?" 

"Pred dvoma týždňami," odvetil Dávid a uhladil si kravatu. 

Údajne sa roj sprvu vyznačoval veľkou neusporiadanosťou. Keď sa zjavil po prvý raz, 

pokladali ho za mračno púštneho hmyzu - povedzme komárov. "Priletel, zakrúžil okolo 

výrobnej haly a zmizol. Mysleli sme, že ide o náhodnú udalosť." 

O dva dni sa roj zjavil zase, a vtedy už pôsobil usporiadanejšie. "Správal sa ako typický roj, 

víril v oblaku podobne, ako si to videl na vlastné oči. Bolo nám jasné, že pochádza z nášho 

odpadu." 

"A potom?" 

"Roj sa vracal k fabrike, zakaždým okolo nej zakrúžil a zmizol. Usilovali sme sa ho 

ovládnuť rádiovým signálom, ale neúspešne. Napokon - asi o týždeň - sme zistili, že ani jedno 

z tunajších áut nie je schopné naštartovať." Zmĺkol. "Pobral som sa autá skontrolovať a zistil 

som, že v nich nefungujú palubné počítače. Dnes má každé auto zabudovaný mikroprocesor. 

Ten vo vozidle zabezpečuje všetko od vstrekovania paliva až po autorádio a zámky na 

dverách." 

"A teraz tie počítače vypovedali službu?" 

"Áno. Čipy procesorov ostali neporušené. Ale na pamäťových čipoch sa zjavila erózia. 

Zmenili sa doslova na prášok." 

Doboha! pomyslel som si. "Prišli ste na príčinu tohto stavu?" spýtal som sa. 

"Prirodzene. Nie je to až taká veľká záhada. Erózia má typické znaky gama asemblerov. 

Vieš o tom niečo? Nie? Skrátka, na výrobnom procese sa zúčastňuje deväť rozličných 

asemblerov. Každý asembler má inú funkciu. Gama asemblery štiepia karbón na silikátové 

vrstvy. Karbónový substrát doslova režú v nanarozmeroch." 

"Takže pamäťové čipy v automobiloch poškodili asemblery?" 

"Správne, lenže..." Dávid zaváhal. Tváril sa, akoby som ho nechápal. Povytiahol si manžety, 

prstom prešiel po golieri. "Nezabúdajme, že asemblery sú schopné pracovať pri izbovej 

teplote. Horúčava na púšti im však prospieva. Čím je teplejšie, tým sú asemblery 

výkonnejšie." 

Chvíľu som nemal predstavu, o čom rozpráva. Aký je rozdiel medzi izbovou a púštnou 

teplotou? Čo to má spoločné s pamäťovými čipmi v autách? Zrazu mi svitlo. 

"Prepánajána!" zvolal som. 

Prikývol. "Veru sa nemýliš." 



Dávid týmto priznal, že do púšte sa dostala zmes zložiek, pôvodne naprogramovaných 

produkovať vo výrobnom procese. Schopnosť produkovať ich neopustila ani mimo stien 

fabriky. Sme svedkami toho, že molekuly vyrábajú celkom nezávisle aj na púšti. 

Chcel som sa ubezpečiť, či uvažujem správne, a preto som ešte raz všetko zhrnul. "Váš 

výrobný proces sa začína baktériami. Tie sú upravené tak, že sa živia čímkoľvek, aj 

odpadkami. Zrejme aj v púšti si našli obživu." 

"Správne." 

"Baktérie sa teda rozmnožujú a produkujú molekuly, ktoré sa samostatne spájajú do ešte 

väčších molekúl. Čoskoro sa z nich stávajú asemblery a tie v záverečnej fáze produkujú nové 

mikroagenty." "Správne, správne." 

"Podľa toho sa roje vyznačujú reprodukčnou schopnosťou." 

"Áno. Hovoríš pravdu." 

"Vaše agenty majú aj pamäť." 

"Áno. Nepatrné množstvo pamäti." 

"Veľa jej však nepotrebujú. V tom je zmysel distribuovanej inteligencie. Funguje 

kolektívne. Agenty sa vyznačujú istou inteligenciou, a keďže majú pamäť, sú aj učenlivé." 

"Áno." 

"Program DRAVEC ich vybavuje schopnosťou riešiť problémy. A vytvára dostatok 

náhodných prvkov, ktorých pričinením sa inovujú." 

"Správne. Áno." 

V hlave sa mi rozbúšilo. Konečne som pochopil možné dôsledky, ktoré vôbec nie sú 

priaznivé. 

"Tvrdíš," zopakoval som, "že roj sa sám reprodukuje, správa sa nezávislo, berie si poučenie z predchádzajúcich skúseností, vyznačuje sa kolektívnou inteligenciou a možné problémy 

rieši inováciou." 

"Áno." 

"Z praktického hľadiska je ako živý." 

"Áno," prikývol Dávid. "Aspoň sa správa ako živý. Vlastne je živý." 

"Lenže to je príšerné zistenie!" 

"Mňa o tom presviedčať nemusíš," precedil Brooks. 

"Rád by som vedel," dodal som, "prečo ste to svinstvo už dávno nezlikvidovali." 

Dávid mlčal. Iba si uhládzal kravatu a vyzeral nesvoj. 

"Hádam si uvedomuješ, že sa vám podarilo zamoriť okolité prostredie. Pripomína to 

bakteriálnu alebo vírusovú nákazu. S jediným rozdielom: tentoraz sa nebezpečné organizmy 

vyprodukovali mechanicky. Doboha, vyvolali ste umelú epidémiu." 

Prikývol. "Áno." 

"A tá sa ďalej rozvíja." 


"Áno." 

"Rýchlosť jej vývoja neobmedzujú biologické faktory. Preto sa zrejme vyvíja ešte 

rýchlejšie." Prikývol. "Zrejme." "Dave, o koľko rýchlejšie?" 

Brooks vzdychol. "Tá rýchlosť je závratná. Keď sa dnes popoludní roj vráti, bude už 

celkom iný." "A vráti sa?" "Vždy sa vracia." "Prečo?" spýtal som sa. "Usiluje sa vniknúť do budovy." "Prečo?" 

Dávid sa rozpačito pohniezdil. "Na to máme iba teórie, Jack." "Prezraď mi ich." 

"Podľa jedného vysvetlenia si roj uvedomuje svoje teritórium. V pôvodnom kóde DRAVCA 

bol aj rozsah územia, v ktorom sa dravce pohybujú. V rámci tohto územia jestvuje čosi ako 

domovská základňa, za ktorú roj možno pokladá interiér tejto budovy." 

"Ty tomu veríš?" spýtal som sa. 

"Nie, v skutočnosti nie." Zaváhal. "Väčšina z nás si fakticky myslí," pokračoval, " že roj sa vracia preto, lebo hľadá tvoju manželku. Hľadá Júliu." 

Napriek prudkej bolesti hlavy som po týchto slovách vzal do rúk telefón a vyťukal číslo 

nemocnice v San Jose. "Prosím si Júliu Formanovú." Odhláskoval som spojovateľke meno. 

"Tá leží v jednotke intenzívnej starostlivosti," poznamenala spojovateľka. "Áno, viem." 

"Bohužiaľ, tam vás prepojiť nemôžem." "Potom aspoň k staničnej sestre." 

"Počkajte, prosím." 

Čakal som. Nikto sa neozýval. Zavolal som ešte raz, znova hovoril so spojovateľkou a 

napokon sa na druhom konci predsa ozvala staničná sestra. Vraj Júlia sa práve podrobuje 

röntgenologickému vyšetreniu a nevedno, kedy sa vráti. Presviedčal som sestru, že podľa 

mojich vedomostí by už mala byť zase v posteli. Zareagovala dosť podráždene. Pred chvíľou 

bola v jednotke a môže ma ubezpečiť, že Júlia v posteli nie je. 

Povedal som, že ešte zavolám. 

Prerušil som spojenie a obrátil sa k Dávidovi. "Čo vlastne má Júlia s celým týmto prípadom 

spoločné?" "Predsa nám pomáha." "To predpokladám. Ale ako?" 

"Predovšetkým presviedčala roj, aby sa vrátil," vysvetľoval. "Keďže sme roj chceli 

ovládnuť rádiovým signálom, mali sme záujem, aby sa zdržiaval v blízkosti budovy. Júlia 

nám v tom bola nápomocná." 

"Ako?" 

"Zabávala ho." "Čo robila?" 

"Aj ty by si to takto nazval. Uvedomovali sme si, že roj sa vyznačuje istou základnou 

inteligenciou. Júlia prišla na nápad, že s ním treba zaobchádzať ako s malým dieťaťom. Vyšla 

von s pestrými kockami a podobnými hračkami. S objektmi, akými možno zaujať deti. A roj 

na ňu zrejme reagoval. Bola nadšená." 

"Neobávali ste sa, že je roj tak blízko?" 

"Vtedy bol ešte celkom bezpečný. Vnímali sme ho ako oblak častíc." Dávid pokrčil 

plecami. "Uplynul deň-dva, a Júlia sa rozhodla postúpiť o krok ďalej. Zaumienila si roj 

testovať. Tak ako detský psychológ." 

"Chcela ho niečo naučiť?" spýtal som sa. 

"Nie. Iba testovať." 

"Dávid," pripomenul som. "Ten roj predstavuje distribuovanú inteligenciu. Doboha, veď je 

to sieť. Naučí sa všetko, čo mu predvedieš. Testy sú forma učenia. Čo vlastne s rojom robila?" 

"Hrala sa s ním. Rozložila na zem tri farebné kocky, dve modré a jednu žltú, a bola zvedavá, 

či si vyberie žltú. Potom to skúšala so štvorcami a trojuholníkmi. A tak ďalej." 

"Dávid," poznamenal som, "predsa ste vedeli, že ten roj vám unikol z fabriky a ďalej sa 

nekontrolovane vyvíja. Nezišlo vám na um, že by ste ho mali tam vonku zničiť?" 

"Pravdaže. Uvažovali sme o tom. Lenže Júlia nám to ne-dovolila." 

"Prečo?" 

"Vraj roj musí ostať nažive." "A nikto jej to nevyhovoril?" 

"Jack, Júlia zastáva v našej firme funkciu viceprezidentky. Ustavične tvrdila, že roj vznikol 

šťastnou zhodou udalostí. Vraj sme náhodne urobili úžasný objav, ktorý môže firmu 

zachrániť. Preto roj nesmieme zničiť. Správala sa k nemu s materskou láskou. Bola naň 

pyšná. Akoby to bol jej vynález. Iba mu treba - ako to sama povedala - ,nasadiť uzdu‘." 

"Rozumiem. A kedy to povedala?" 

"Včera, Jack." Dávid pokrčil plecami. "Včera popoludní, predtým než odtiaľto odišla." 

Chvíľu mi trvalo, kým som si uvedomil tento časový údaj. Odišla z fabriky skutočne iba 

včera, a nato sa stala tá autonehoda. Vtedy roje už boli značné vyvinuté. 

"S koľkými rojmi ste sa včera stretli?" 

"S tromi. Ale videli sme iba dva. Jeden sa zrejme skrýval." Pokrútil hlavou. "Jeden z rojov sa stal jej miláčikom. Bol menší než ostatné. Vždy čakal, kým Júlia vyjde von, a potom sa na 

ňu tesne prilepil. Niekedy okolo nej víril, akoby ho vzrušovalo, že ju vidí. Júlia sa s ním aj 

zhovárala približne tónom, akým sa bežne prihovárame psovi." 

Dlaňami som sa dotkol spánkov, v ktorých mi ustavične búšilo. "Zhovárala sa s ním?" 

zopakoval som. Prekristapána! "Nerozprávaj, že roje majú aj sluchové senzory!" 

"Nie! To netvrdím." 

"Ak sa teda prihovárala roju, zbytočne strácala čas." 

"Hm... Nazdávame sa, že oblak bol pri nej tak blízko, že sa od jej dychu niektoré častice 

vychyľovali. V istej rytmickej schéme." 

"Takže celý oblak bol vlastne obrovský ušný bubienok?" 

"Svojím spôsobom," 

"A keďže roj je sieť, asi sa naučil aj..." 

"Ehm." 

Vzdychol som. "Preboha, ešte mi začneš baláchať, že roj začal rozprávať?" 

"Nie, ale vydával čudné zvuky." 

Musel som súhlasiť. Tie čudné zvuky som počul aj sám. "Ako to dokáže?" 

"Nie sme si istí. Bobby to pokladá za opak amplitúdy výchylky. Častice koordinovaným 

pulzovaním vyvolávajú zvukovú vlnu. Pripomína to šum v reproduktore." 

Asi to bude čosi podobné, pomyslel som si. Ale aj v takom prípade sa mi videlo 

nepravdepodobné, že by roj mal aj takúto schopnosť. Fakticky to bol prachový oblak zložený 

z miniatúrnych častíc. Častice nemajú dostatočnú hmotnosť ani energiu, aby šírili zvukovú 

vlnu. 

Čosi mi zišlo na um. "Dávid," ozval som sa. "Bola Júlia vonku s rojmi aj včera?" 

"Áno, ráno. Všetko prebehlo ako vždy. Ale o niekoľko hodín po jej odchode roje zabili 

hada." 

"Zabili niečo aj predtým?" 

"Hm... pred niekoľkými dňami tuším kojota, ale nie som si tým celkom istý." 

"Had teda nebol ich prvá obeť?" 

"Možno nie..." 

"A dnes zabili králika." 

"Áno. Slovom, prudko sa vyvíjajú." 

"Juliinou zásluhou," uzavrel som. 



Do značnej miery som veril, že urýchlené zmeny v správaní rojov vyvoláva ich schopnosť 

učiť sa. Koniec koncov vývin je vždy druhom poučenia a nie je to inak ani v prípade 

distribuovaných systémov. Systémy najprv prechádzajú dlhým, pomalým počiatočným 

obdobím, ale po ňom sa už všetko odohráva s narastajúcou rýchlosťou. 

O tom svedčí aj presne definovateľné zrýchlenie evolúcie života na Zemi. Prvý život na 

našej planéte sa zjavil pred štyrmi miliardami rokov v podobne jednobunkových organizmov. 

V priebehu ďalších dvoch miliárd rokov sa nič nemenilo. Nato sa v bunkách vytvorilo jadro a 

odvtedy registrujeme oveľa rýchlejší vývin. O niekoľko sto miliónov rokov sa hlásia o slovo 

mnohobunkové organizmy. A o ďalších niekoľko sto miliónov rokov sa život stáva oveľa rôz-

norodejší. Pred niekoľkými miliónmi rokov jestvovali obrovské rastliny a živočíchy, zložité 

stvorenia, dinosaury. O človeku ešte nebolo chýru. Pred štyrmi miliónmi rokov sa vzpriamili 

opice. Pred dvoma miliónmi rokov sme zaznamenali prvých predchodcov človeka. Spred 

tridsaťpäťtisíc rokov pochádzajú jaskynné maľby. 

Zrýchľovanie sa uskutočňovalo veľmi prudko. Keby sme dejiny života na Zemi zjednodušili 

na dvadsaťštyrihodinový deň, potom by sa mnohobunkové organizmy zjavili až po dvanástej, 

dinosaury v poslednej hodine, pračlovek v posledných štyridsiatich sekundách a súčasný 

človek pred necelou sekundou. 

Primitívnym bunkám trvalo dve miliardy rokov, kým vytvorili jadro, čo bol prvý krok k 

zložitejším formám. No potom za dvesto miliónov rokov - teda za desatinu tohto času - sa 

vyvinuli mnohobunkové živočíchy. A o štyri milióny rokov sa z opíc, ktoré mali drobný 

mozog a používali ako nástroje iba neupravené kosti, vyvinul súčasný človek a genetické 

inžinierstvo. Až tak prudko sa tempo vývinu zrýchlilo. 

S podobnou vývinovou krivkou sa stretávame aj v prípade distribuovaných agentových 

systémov. Agentom trvá dlho, kým ,pripravia pôdu‘ a dosiahnu prvé výsledky, ale keď sa to 

raz stane, ďalší pokrok je veľmi rýchly. Z vývinovej krivky sa už nedá uniknúť, tak ako 

človek neutečie pred svojím detstvom. Nijaká činnosť sa nevyhne predbežnej fáze. 

No s rovnako železnou logikou prichádza následne k zrýchleniu. Akoby to bolo do každého 

systému takpovediac zabudované. 

Pokrok ešte urýchlila schopnosť agentov učiť sa. V súčasnom správaní roja podistým 

zohrala významnú úlohu Júlia, ktorá ho učila. Komunikáciou vyvíjala selektívny tlak na 

organizmus s nepredvídateľným emergentným správaním. Postupovala veľmi nerozumne. 

Vývin roja, ktorý bol beztak veľmi rýchly, sa ešte urýchlil. A keďže išlo o umelý 

organizmus, evolúcia neprebiehala v biologickom časovom rozpätí. 

Zlikvidovať roje bude s každou pribúdajúcou hodinou ťažšie. 



"V každom prípade by sme sa mali na návrat rojov pripraviť," uzavrel som. Postavil som sa, 

pričom ma znova prudko zabolela hlava. Zamieril som k dverám. 

"Ako to myslíš?" spýtal sa Dávid. 

"Vari je to také ťažké uhádnuť? Roje treba zlikvidovať do poslednej častice. Zmiesť ich z 

povrchu tejto planéty. A to hneď, ešte v tejto chvíli." 

Dávid sa na stoličke pohniezdil. "Ja síce s tebou súhlasím," vyhlásil, "ale sotva sa to bude pozdávať Rickymu." 

"Prečo by sa mu to nepozdávalo?" 

Dávid pokrčil plecami. "Slovom, Ricky už je taký." 

Mlčky som čakal. 

Dávid akoby sa čoraz väčšmi cítil nesvoj. "Problém je v tom, že Ricky a Júlia sa v názore na 

roje zhodujú." "Vážne?" 

"Áno. Hľadia na vec rovnakými očami." 

"Čo mi chceš nahovoriť, Dávid?" 

"Iba toľko, čo som povedal. Obaja si myslia, že roje by sme mali udržiavať nažive. Ricky s 

tebou určite nebude súhlasiť - to je všetko." 



Znova som sa potreboval pozhovárať s Mae. Našiel som ju v biologickom laboratóriu, 

sklonenú nad počítačovým monitorom a hľadiacu na rastúce baktérie v podobe bielych 

kruhov na tmavočervenom podklade. "Mae," oslovil som ju. "Rozprával som sa s Dávidom a 

potrebujem... Mae, čo je s tebou? Narazila si na nejaký problém?" Uprene hľadela na 

obrazovku. 

"Zrejme," prisvedčila. "Na problém so surovinou." "A čo je s ňou?" 

"Théta-d z najnovších zásob sa vyvíja akosi čudne," ukázala v hornom rohu monitora na 

obrazec znázorňujúci rastúce baktérie v hladkých bielych kruhoch. "Toto je normálny 

koliformný rast," vysvetľovala. "Takto by mali vyzerať všetky baktérie. Lenže toto..." V 

strede sa zjavil iný obrazec. Okrúhle tvary akoby prežrali mole: boli rozstrapkané a 

zdeformované. "... toto nie je normálne." Pokrútila hlavou. "Ktovie, či neprišlo ku 

kontaminácii fágom." 

"Máš na mysli, že ich napadol vírus?" Fág je vírus, ktorý napadá baktérie. 

"Áno," prikývla. "Coli ľahko podliehajú mnohým fágom, Ich najbežnejším nepriateľom je 

fág T4. Preto sme Théta-d vybavili odolnosťou proti T4. Mám podozrenie, že tieto zmeny 

vyvolal úplne nový fág." 

"Nový fág? Domnievaš sa, že sa vyvinul až teraz?" 

"Áno. Pravdepodobne je to mutant jestvujúceho kmeňa a naše baktérie nie sú pred ním 

imúnne. Je to zlá správa pre výrobný proces. Ak bakteriálna surovina podľahla infekcii, 

ďalšiu výrobu musíme zastaviť. Inak by sme produkovali vírusy." 

"Ak mám byť otvorený," poznamenal som, "zastavenie výroby je azda celkom dobrý 

nápad." 

"Pravdepodobne nám nič iné neostane. Pokúšam sa vírus izolovať, ale vidí sa mi agresívny. 

Zrejme sa ho zbavíme iba tak, že sa poriadne vydrhne nádrž. A potom sa začne výroba z 

celkom nových surovín. To sa však Rickymu nebude páčiť." 

"Už si ho o tom informovala?" 

"Ešte nie." Pokrútila hlavou. "Zrejme by som ho nemala zaťažovať ďalšími zlými správami. 

A okrem toho..." Zarazila sa, akoby si ďalšie slová chcela premyslieť. 

"Okrem toho čo?" 

"Ricky sa aj finančne zainteresoval na úspechu firmy." Obrátila sa ku mne. "Bobby minule 

vypočul jeho telefonický rozhovor, v ktorom rozprával o vyhliadkach svojich akcií. Údajne 

prejavoval veľkú nervozitu. Xymos pokladá za svoju poslednú veľkú príležitosť, aby sa 

nabalil. Pracuje vo firme päť rokov. Ak vyjde naprázdno, v jeho veku sa mu už sotva podarí 

odznova začať v inej firme. Má manželku a dieťa. Nerád by riskoval ďalších päť rokov a v 

inej firme čakal, či sa naňho usmeje šťastie. Usiluje sa dosiahnuť úspech v Xymose a drhne 

ako kôň. Celé noci pracuje, ustavične robí prepočty, Nespí viac ako tri-štyri hodiny. Obávam 

sa, že už nie je schopný myslieť normálne." 

"Viem si to predstaviť," prisvedčil som. "Akiste žije v strašnom napätí." 

"Z nedostatku spánku sa občas správa nevyspytateľné," dodala Mae. "Málokedy som si istá, 

čo urobí, alebo ako zareaguje. Občas mám pocit, akoby sa ani on tých rojov nechcel zbaviť. 

No možno sa ich iba bojí." 

"Možno," precedil som. 

"Nevyznám sa v ňom. Na tvojom mieste by som bola opatrná," vystríhala ma. "Ty sa chceš 

pustiť do boja s rojmi, zaumienil si si, že ich zlikviduješ." 

"Áno," prikývol som. "Taký je môj úmysel." 

Všetci sa zhromaždili v spoločenskej miestnosti, kde boli videohry a hracie automaty. Teraz 

sa však nikto nehral. Sledovali ma napätým pohľadom, keď som im vysvetľoval, čo musíme 

urobiť. Plán bol celkom jednoduchý - ďalšie kroky nám vlastne nanucuje roj, hoci tejto 

nepríjemnej pravde som sa vyhýbal. 

Vysvetlil som im, že proti sebe máme uniknuté roje, ktoré nie sme schopní ovládnuť. Roje 

prejavujú schopnosť samostatne sa organizovať. "Keby sme štruktúru, s ktorou máme do 

činenia, poškodili alebo rozrušili, dokáže sa znova usporiadať. Taká je aj moja osobná 

skúsenosť s rojmi. Musíme ich totálne fyzicky zničiť. To znamená, že častice vystavíme 

horúčave, chladu, kyselinovému prostrediu alebo vysokému magnetickému poľu. Na základe 

doterajších poznatkov najlepšia príležitosť zlikvidovať ich sa nám naskytne po zotmení, keď 

strácajú energiu a klesajú k zemi." 

Ricky zakvílil. "Jack, predsa som ti už povedal, že v noci nič nenájdeme..." 

"To je pravda," súhlasil som. "Nenájdeme ich, ak ich ne-označíme. Pozrite, okolo nás je 

obrovská púšť. Ak ich chceme na nej vypátrať, musíme ich vidieť. Iba vtedy sa im môžeme 

zavesiť na päty." 

"Ako ich však označíme?" 

"O tom chcem povedať pár slov," pokračoval som. "Aké značkovače máte k dispozícii?" 

Všetci na mňa vrhli tupý pohľad. "Chlapci, pohýbte rozumom. Sme predsa vo fabrike. Určite 

by sme mohli častice označiť niečím, čo by ich zviditeľnilo. Mám na mysli látku, ktorá by 

intenzívne svetielkovala, alebo feromón s výrazným chemickým príznakom, alebo nejakú 

rádioaktívnu látku... Nič také tu nemáte?" 

Zase nechápavé pohľady. Všetci zavrteli hlavou. 

"Nuž..." ozvala sa Mae. "Predsa tu máme rádioizotopy." 

"Výborne!" Konečne sa niekam dostaneme. 

"Používame ich na kontrolu, či nám z výrobného systému niečo neuniká. Raz do týždňa 

nám ich priváža vrtuľník." 

"Ktoré izotopy?" 

"Selén-72 a rénium-186. Niekedy aj xenón-133. Ale neviem, čo máme v súčasnosti k 

dispozícii." 

"Akým polčasom rozpadu sa vyznačujú?" Niektoré izotopy rádioaktivitu strácajú veľmi 

rýchlo, už v priebehu niekoľkých hodín či minút. V takom prípade by nám neboli veľmi na 

osoh. 

"Priemerný polčas ich rozpadu je zhruba týždeň," uviedla Mae. "V prípade selénu osem dní. 

Rénia štyri dni. Xenónu-133 päť dní. Presnejšie päť a štvrť dňa." 

"Výborne. Každý z nich by nášmu zámeru veľmi dobre poslúžil," poznamenal som. "Keď 

roj označíme, stačí, aby ich rádioaktivita trvala jednu noc." 

"Zvyčajne vkladáme izotopy do FDG. To je tekutá glukóza. Môžeme ju rozstrekovať." 

"To by sa nám vynikajúco hodilo," povedal som. "Kde sú teraz tie izotopy?" 

Mae sa smutne usmiala. "V sklade." 

"A ten máte kde?" 

"Vonku. Vedľa zaparkovaných áut." 

"Fajn!" zvolal som. "Teda ich odtiaľ prinesieme." 

"Prekristapána," Ricky rozhodil rukami. "Zbláznil si sa? Jack, veď si dnes predpoludním 

skoro prišiel o život. Nemôžeš sa tam zase vrátiť." 

"Inú možnosť nemáme," trval som na svojom. 

"Máme. Počkáme do súmraku." 

"Nie," namietol som. "To by znamenalo, že častice postriekame až zajtra. Dnešnú noc by 

sme ich teda nevystopovali ani nezničili. Museli by sme vyčkať tridsaťšesť hodín, pričom 

organizmy sa vyvíjajú veľmi rýchlo. Nemôžeme to riskovať." 

"Riskovať? Jack, ak teraz vyjdeš von, neprežiješ. Kvapká ti na karbid." 

Charley Davenport uprene hľadel na monitor. Teraz sa obrátil k ostatným. "Nie, Jack nie je 

cvok." Zaškľabil sa na mňa. "Pôjdem s ním." Charley si pohmkával Poďme všetci do 

Betlehema. 

"Aj ja pôjdem," rozhodla sa Mae. "Viem, kde sú izotopy uskladnené." 

"To skutočne nie je nevyhnutné, Mae," odhováral som ju. "Vysvetlíš mi, kde ich nájdem, 

a..." "Nie. Pôjdem." 

"Musíme vymyslieť ešte vhodný postrekovač." Dávid Brooks si starostlivo vyhrnul rukávy. 

"Zrejme by sme ho mali ovládať diaľkovo. To je Rosin odbor." 

"Dobre, pôjdem aj ja," Rosie Castrová pozrela na Dávida. 

"Vy všetci chcete vyjsť von?" Ricky si každého premeriaval pohľadom a krútil hlavou. "To 

je krajne riskantné," vyhlásil. "Krajne riskantné." 

Nikto sa neozval. Zarazene sme naňho civeli. 

Nato sa Ricky ozval: "Charley, čo keby si si konečne prestal pohmkávať?" Obrátil sa ku 

mne. "Jack, to nemôžem dovoliť..." 

"Lenže inú možnosť nemáme," poznamenal som. "Som tu šéf." 

"Teraz nie," odsekol som. Zmocňoval sa ma hnev. Mal som na jazyku, že fakticky on pustil 

psa z reťaze, keď dovolil roju rozvíjať sa. Ale nevedel som, koľko kritických rozhodnutí 

urobila Júlia. Koniec koncov, Ricky bol servilný voči vedeniu firmy, pokúšal sa zapáčiť, 

postupoval ako dieťa, ktoré sa vtiera do priazne rodičov. Robil to so svojím zvyčajným 

šarmom. Ale ten vo svojom živote neraz využíval aj vtedy, keď to nebolo vhodné. Pokladal 

som to za jeho najväčšiu slabosť. 

Teraz Ricky zaujal tvrdohlavý postoj. "Jack, nemôžete vyjsť z budovy," nástojil. "Je 

vylúčené, aby ste tam vonku prežili." 

"Ba môžeme, Ricky!" odvrkol Charley Davenport. Ukázal na monitor. "Pozri." 

Na obrazovke sa zjavila časť púšte. Na nízke kaktusy svietilo slnko skorého popoludnia. V 

diaľke sa proti slnku tmavo črtala zakrpatená borievka. Na okamih som nechápal, na čo 

Charley naráža. Nato som zazrel nad zemou zvírený piesok. Aj borievkový ker sa skláňal na 

jednu stranu. 

"Kamaráti, vonku duje prudký vietor," vysvetľoval Charley Davenport. "Už ste zabudli? 

Keď silne fúka, roje neprídu. Vtedy sa pritískajú k zemi." Zamieril k chodbe vedúcej k 

energobloku. "Čas nestojí. Chlapci, pustime sa do toho!" 



Všetci sa pobrali von. Ja som bol posledný. Na moje prekvapenie ma Ricky odtiahol bokom 

a zatarasil mi telom dvere. "Jack, nerád by som ťa pred ostatnými privádzal do rozpakov. Ale 

túto akciu ti nemôžem dovoliť." 

"Privítal by si, keby ju podnikol niekto iný?" spýtal som sa. 

Zachmúril sa. "Ako to myslíš?" 

"Ricky, radšej sa skloň pred skutočnosťou. Už teraz by som situáciu nazval katastrofálnou. 

Ak ju nezvládneme sami, musíme privolať pomoc zvonka." . 

"Privolať pomoc? Ako to myslíš?" 

"Obrátime sa povedzme na Pentagón. Na armádu. Niekto tie roje musí zlikvidovať." 

"Ježišmária! To si nemôžeme dovoliť." "Nemáme na výber." 

"To by našu firmu zničilo. Stratili by sme zákazníkov." 

"To by ma vôbec netrápilo," odvrkol som. Cítil som hnev nad tým, čo sa tu v púšti 

odohráva. Prijala sa séria nesprávnych rozhodnutí, dlhé týždne, ba mesiace sa hromadili 

omyly, všetko sa zbabralo. Akoby v Xymose každého zaujímali iba krátkodobé riešenia a na 

hrubé vrece sa neprišívali hrubé záplaty. Nikomu ani na um nezišlo venovať pozornosť 

dlhodobým dôsledkom. "Uvedom si, že máme do činenia s uniknutým rojom, ktorý čoskoro 

azda začne zabíjať aj ľudí. Nemôžeme okolo toho chodiť ako mačka okolo horúcej kaše." 

"Lenže Júlia..." 

"Júlia tu nie je." 

"Lenže Júlia povedala..." 

"Ricky, mne je fuk, čo povedala." 

"No firma..." 

"Doboha aj s firmou! Ricky!" Chytil som ho za plecia a zatriasol ním. "Ešte ti nezaplo? Ty von nepôjdeš. Viem, že máš plné nohavice. Ale my ten roj musíme zlikvidovať. Ak to v 

krátkom čase neurobíme sami, nič iné nám neostane, iba požiadať o pomoc." 

"Nie." 

"Ba áno, Ricky." 

"Nejako už bude," zahundral. Telo sa mu naplo, v očiach mu zasvietilo. Chytil ma za golier 

košele. Vyjavené som naňho hľadel. Ani som sa nepohol. Ricky chvíľu na mňa zízal, potom 

jeho zovretie povolilo. Potľapkal ma po pleci a napravil mi golier. "Jack, dočerta!" zvolal. 

"Čo to robím?" Vystrúhal na mňa nevážny úsmev surfistu. "Prepáč. Zrejme sa na mne 

prejavuje stres. Máš pravdu. Absolútnu pravdu. Seriem na firmu. Musíme to urobiť. Musíme 

sa tých potvor zbaviť." 

"Áno," prisvedčil som a ešte vždy som z neho nespúšťal pohľad. "Zničíme ich." 

Zmĺkol. Pustil mi golier. "Zrejme si teraz o mne myslíš, že sa správam čudne. Aj Mary si to 

myslí. Minule mi to povedala. Skutočne sa správam čudne?" "Nuž..." 

"Povedz to otvorene." 

"Možno si veľmi nervózny... Spávaš vôbec?" "Veľmi nie. Pár hodín." 

"Azda by si si mal vziať na noc nejaký prášok." 

"Skúšal som to. Ale nepomáha to. Doboha, som v ustavičnom strese. Trčím tu už celý 

týždeň. Postupne prestávam byť normálny." 

"To plne chápem." 

"Musíme sa s tým nejako vyrovnať." Odvrátil sa. Akoby sa zrazu cítil v pomykove. "Budem 

obsluhovať vysielačku," navrhol. "Budem sledovať každý tvoj krok. Jack, som ti veľmi 

povďačný. Priniesol si sem zdravý rozum a poriadok. Ale tam vonku... tam vonku si daj na 

seba pozor. Jasné?" 

"Pravdaže." 

Ricky ustúpil nabok. 

Vyšiel som dvermi popri ňom. 



Za ohlušujúceho zavýjania klimatizácie som kráčal vedľa Mae chodbou k energobloku. 

"Mae, naozaj nemusíš vyjsť z budovy. Usmerníš ma vysielačkou a izotopy nájdem aj sám." 

"Izotopy mi starosť nerobia," poznamenala tichým hlasom, prehlušovaným okolitým 

hurhajom. "Ide o králika." 

Nebol som si celkom istý, či dobre počujem. "O čo?" 

"O králika. Musím ho ešte raz preskúmať." 

"Prečo?" 

"Spomínaš si na vzorku tkaniva, ktoré som mu vzala zo žalúdka? Pred niekoľkými 

minútami som si ho pozrela cez mikroskop." 

"No a?" 

"Bohužiaľ, čelíme obrovskému problému." 

Vyšiel som z budovy prvý a v prudkom svetle som musel prižmúriť oči. Hoci boli už 

takmer tri hodiny, slnko ešte vždy žiarilo a pálilo. Horúci vietor mi šuchoril nohavice a 

košeľu. Pritiahol som si k perám mikrofón. "Bobby, máš zvuk?" 

"Počujem ťa." 

"Aj obraz?" 

"Pravdaže." 

Ozval sa Charley Davenport. "Ricky," zasmial sa, "uvedomuješ si, aký si strašný chumaj?" 

V slúchadlách som začul Rickyho hlas. "Netrep zbytočne. Vieš, že nemám rád 

komplimenty. Radšej si zahryzni do jazyka!" 

Ďalšia vyšla z dvier Mae, cez plece prevesený plecniak. "Vzala som ho na tie izotopy," 

vysvetľovala. "Sú ťažké?" 

"Ich kontajnery sú ťažké." 

Nato sa zjavil Dávid Brooks a tesne za ním Rosie. Keď vstúpila do piesku, vystrúhala 

grimasu. "Ježišmária, skoro som sa obarila!" zvolala. 

"Aspoň sa konečne presvedčíš, že na púšti býva horúco," podpichol ju Charley. 

"Neser ma, Charley." 

"Už nebudem, Rosie." Odgrgol si. 

Usilovne som si obzeral obzor, ale nič som nevidel. Autá parkovali pod prístreškom v 

približne päťdesiatmetrovej vzdialenosti. Na konci prístreška bola štvorcová biela betónová 

budova s úzkymi oblokmi. To bol sklad. 

Zamierili sme k nemu. "Je tam klimatizácia?" spýtala sa Rosie. 

"Áno," odvetila Mae. "Ale aj tak je v sklade ako v parnom kúpeli. Má nanič izoláciu." 

"Nie je vzduchotesný?" spýtal som sa. 

"Iba zdanlivo vyzerá hermeticky uzavretý." 

"To znamená, že je v ňom prievan," Davenport sa zasmial. Prehovoril do mikrofónu: 

"Bobby, aká je rýchlosť vetra?" 

"Osem metrov za sekundu," ohlásil Bobby Lembeck. "To je dosť silný vietor." 

"A kedy utíchne? Pri západe slnka?" 

"Pravdepodobne. Ešte bude fúkať najmenej tri hodiny." 

"Máme teda dosť času," poznamenal som. 

Všimol som si, že Dávid Brooks na to nereaguje. Iba sa trmácal k skladu. Rosie sa držala 

tesne za ním. 

"No človek nikdy nevie," ozval sa Davenport. "Čo ak si ten roj na nás pomaškrtí? Každú 

chvíľu môže prísť na olovrant." Zase sa provokujúco zasmial. 

"Charley, zavri konečne papuľu!" okríkol ho Ricky. 

"Tak vylez, z búdy a zapchaj mi ju sám, veľký náčelník!" spriečil sa Charley. "Viem, že 

máš v žilách cmar, ty sraľo!" 

"Radšej sa sústreďme na to, čo nás čaká, Charley," vyzval som ho. 

"Ja som sústredený. Až pekelne sústredený!" 

Vietor roznášal piesok a vytváral nad zemou hnedastú šmuhu. Vedľa mňa kráčala Mae. 

Pozrela na púšť a zrazu povedala: "Musím si ešte obzrieť toho králika. Ostatní, ak chcete, 

pokračujte ďalej." 

Zabočila vpravo k nehybnému zvieraťu. Pobral som sa za ňou. Ostatní sa tiež obrátili a 

nasledovali nás. Akoby všetci chceli ostať pokope. Vietor bol ešte vždy silný. 

"Mae, prečo chceš to zviera vidieť?" spýtal sa Charley. 

"Musím si niečo overiť." Cestou si navliekla rukavice. 

V 

slúchadlách zapraskalo. "Preboha, môže mi niekto povedať, čo to znamená?" ozval sa 

Ricky. 

"Ideme sa pozrieť na králika," odvetil Charley. "Načo?" 

"Mae ho chce vidieť." 

"Veď ho už videla. Kamaráti, ste tam všetci ako na odstrel. Na vašom mieste by som tam 

toľko nekorzoval." "Ricky, nikto z nás tu nekorzuje!" 

V 

diaľke som zazrel králika, čiastočne zaviateho pieskom. O chvíľu sme už všetci stáli 

okolo mrciny. Vietor poobrátil telo nabok. Mae si drepla a prevalila králika na chrbát, takže 

mu bolo vidieť dovnútra tela. "Ježišmária!" vzdychla Rosie. 

S úžasom som si všimol, že obnažené mäso už nie je hladké a ružové. Všade zhrublo a na 

niekoľkých miestach budilo dojem, akoby ho niekto oškrel. Pokrýval ho povlak biely ako 

mlieko. 

"Akoby toho králika niekto ponoril do kyseliny," poznamenal Charley. 

"Presne tak," prisvedčila Mae. Mala vážny hlas. 

Pozrel som na hodinky. Telo sa tak prudko zmenilo v priebehu dvoch hodín. "Čo sa stalo s 

králikom?" 

Mae vzala lupu a sklonila sa tesne nad zviera. Obzerala si ho, chytro posúvala pred sebou 

zväčšovacie sklo. "Obžrali ho," skonštatovala napokon. 

"Obžrali? A kto?" 

"Baktérie." 

"Počkaj," prerušil ju Charley Davenport. "Ty si myslíš, že je to dielo Théta-d? Že sa doň 

pustili Escherichie coli?" 

"O chvíľu sa to dozvieme," odvetila. Siahla do kapsy a vybrala z nej niekoľko sklených 

skúmaviek so sterilnými tampónmi. 

"Veď je mŕtvy iba krátky čas." 

"Krátky, ale dostatočný," dodala Mae. "Celý proces urýchľuje aj vysoká teplota." Postupne sa dotýkala tela tampónmi, ktoré hneď ukladala do skúmaviek. 

"V tom prípade sa Théta-d veľmi prudko rozmnožuje." 

"Ak majú baktérie dostatok vhodných živín, zvyčajne sa množia ako huby po daždi. Rast 

baktérií sa dostáva do exponenciálnej fázy, v ktorej sa ich počet zdvojnásobuje každé dve-tri 

minúty. Zrejme sme toho svedkami." 

"Lenže ak je to pravda, znamená to, že roj..." začal som. 

"Jack, skutočne neviem, čo to znamená," chytro ma prerušila. Pozrela na mňa a máličko 

zavrtela hlavou. Význam jej posunku mi bol jasný: teraz o tom nerozprávajme. 

Ale ostatní sa tak ľahko odbiť nedali. "Mae, Mae, Mae," opakoval Charley Davenport. "Ty 

nám tlačíš do mozgových závitov, že roje králika zabili preto, aby si na ňom pochutnali? Aby 

sa na ňom vypestovali ďalšie coli? A tie zase vytvorili ďalšie nanoroje?" 

"Charley, nič také som nepovedala." Hlas mala pokojný, takmer chlácholivý. 

"Lenže v skutočnosti si to myslíš," pokračoval Charley. "Domnievaš sa, že roje 

skonzumovali tkanivo cicavca, aby sa mohli ďalej reprodukovať..." 

"Máš pravdu, Charley. To si vážne myslím." Mae skúmavky opatrne zbalila a vzpriamila sa. 

"Vzala som si vzorky na kultiváciu. Vystavíme ich vplyvu Lurie a agarového gélu, a uvidíme, 

čo nám ukážu." 

"Stavím sa, že keď sa sem o hodinu vrátime, biely povlak zmizne a telo sčernie. Vytvoria sa 

nové čierne nanočastice. Nakoniec ich bude toľko, že sa zoskupia do nového roja," povedal 

som. 

Prikývla. "Aj ja si to myslím." 

"Preto sa odtiaľto vytratili zvieratá?" spýtal sa Dávid. 

"Áno," odhrnula si rukou prstenec vlasov, "Roje sa tu pohybujú už istý čas." . 

Na okamih sa rozhostilo ticho. Všetci sme stáli okolo tela králika, chrbtom proti vetru. Telo 

králika sa menilo tak rýchlo, že som mal pocit, akoby mi ho častice žrali priamo pred očami a 

v reálnom čase. 

"Tých pojebaných rojov sa musíme zbaviť čím skôr!" po-znamenal Charley. 

Zvrtli sme sa a zamierili k prístrešku. 

Všetci mlčali. 

Nebolo čo k tomu dodať. 

Niekoľko drobných vtákov poskakovalo v piesku pod opun-ciami, ale len čo sme sa 

priblížili, vzlietli a so štebotom nad nami zakrúžili. 

"Nie je tu zver, ale vtáky ostali," povedal som Mae. 

"Vyzerá to tak." 

Kŕdeľ sa zase spustil tesne nad nami a potom sa asi v stometrovej vzdialenosti znovu usadil 

v piesku. 

"Možno o také drobné vtáky roje záujem neprejavujú," uvažovala Mae. "Nemajú dosť 

mäsa." 

"Možno." No zišlo mi na um, že jestvuje aj iná odpoveď. Ale kým ju vyslovím, rád by som 

skontroloval kód programu. 

Zo slnka som vstúpil do tieňa prístreška z vlnitého plechu. Popri zaparkovaných autách som 

prešiel k dverám skladu. Na dverách boli nálepky so symbolmi upozorňujúcimi na 

rádioaktivitu, biologické ohrozenie, výbušné látky, mikrovlnné a laserové žiarenie. "Hádam 

už chápeš, prečo to svinstvo držíme tak ďaleko od hlavnej budovy," dodala Mae. 

Pri dverách ma oslovil Vince. "Jack, máš telefonát. Prepojím ti ho." Zacengal mi mobilný 

telefón. Pravdepodobne Júlia. "Haló," ozval som sa. 

"Ocko!" Bol to Eric. Hovoril dôrazným tónom, k akému siahal iba vo chvíľach, keď bol 

vzrušený. 

Vzdychol som. "Prosím, Eric?" 

"Kedy sa vrátiš?" 

"Nie som si istý, kedy to bude, synak." 

"Prídeš na večeru?" 

"Bohužiaľ, nie. Prečo? Stalo sa niečo?" 

"Je to strašná debilka." 

"Eric, čo ťa zase trápi...?" 

"Teta Ellen jej sústavne nadržiava. To nie je fér." 

"Teraz mám veľa roboty. Iba mi povedz, čo ťa zase..." 

"Akej roboty? Čo také strašné robíš?" 

"Čo ťa trápi?" 

"Vlastne to ani nestojí za to," mrzuto precedil. "Keď neprídeš domov, nemá to zmysel. 

Mimochodom, kde si? Ešte na tej púšti?" 

"Áno. Odkiaľ vieš, že som na púšti?" 

"Zhováral som sa s mamou. Teta Ellen nás donútila, aby sme ju navštívili v nemocnici. To 

nie je fér. Ja som tam nechcel ísť. Ale musel som." 

"No tak... Ako sa má mama?" 

"Odchádza z nemocnice." 

"Už jej urobili všetky testy?" 

"Lekári chceli, aby tam ostala," informoval ma Eric. "Ale mama chce z nemocnice 

vypadnúť. Má iba ruku v sadre, Tvrdí, že inak je v poriadku, Ocko? Prečo musím vždy urobiť 

to, čo chce teta Ellen? To nie je fér." 

"Daj mi k telefónu Ellen." 

"Nie je tu. Išla Nicole kupovať nové šaty na to predstavenie." "Kto je s tebou doma?" 

"Maria." 

"Aspoň niekto," povedal som. "Máš už urobené domáce úlohy?" "Ešte nie." 

"Tak sa do nich pusť! Urob si ich ešte pred večerou." Žasol som, koľko rodičovského 

záujmu som stihol prejaviť. 

Hľadel som na varovné symboly vylepené na dverách. Niektoré som nepoznal. Napríklad 

kosoštvorec so štyrmi farebne odlišnými štvorcami, každý očíslovaný. Mae odomkla dvere a 

vstúpila. 

"Ocko?" Eric sa pustil do plaču. "Kedy sa vrátiš?" "Neviem," precedil som. "Dúfam, že dozajtra." "Sľubuješ?" "Sľubujem." 

Počul som, ako fiká, potom ťahavo zasmrkal a zrejme si utieral nos do košele. Povedal som 

mu, že keby chcel, môže mi neskôr ešte-zavolať. Zrejme ho to trocha upokojilo. S návrhom 

súhlasil a potom sa rozlúčil, 

Vypol som telefón a vstúpil do skladu, 



Sklad pozostával z dvoch priestranných miestností s poličkami na všetkých štyroch stenách. 

Regály s policami stáli aj uprostred miestností. Betónové steny, betónová dlažba. V druhej 

miestnosti boli ešte ďalšie dvere a brána z vlnitého plechu, cez ktorú zrejme vchádzali s 

nákladom autá. Cez obloky v drevených rámoch dnu vnikalo horúce slnko. Klimatizácia 

hlasno hučala, ale v miestnostiach - ako predtým Mae spomínala - bolo aj tak horúco. Zavrel 

som dvere a pozrel na okná, Bolo na nich iba bežné tesnenie. Sklad určite nebol nepriepustný. 

Prechádzal som okolo políc, na ktorých boli schránky s náhradnými súčiastkami do 

výrobných a laboratórnych prístrojov. V druhej miestnosti sa uskladňovali potreby 

banálnejšieho charakteru: čistiace potreby, toaletný papier, mydlá, škatule s cereáliami. Boli 

tam aj dve chladničky plné jedla. 

Obrátil som sa k Mae. "Kde sú izotopy?" 

"Tamto." Viedla ma popri policiach ku kovovému poklopu v betónovej podlahe. Poklop v 

priemere meral asi meter. Pripomínal do zeme osadený smerník, ibaže na ňom blikalo 

kontrolné svetlo a v strede bola číselná klávesnica. Mae si kľakla na koleno a chytro vyťukala 

kód, 

Poklop sa so zasyčaním zdvihol. 

Zazrel som rebrík vedúci do kruhovej kovovej kobky. Izotopy boli uskladnené v kovových 

kontajneroch rozličných rozmerov. Mae zrejme stačil krátky pohľad a vyhlásila: "Máme tu 

selén-172. Môžeme ho použiť?" 

"Pravdaže." 

Mae už zliezala do kobky. 

"Nemôžeš s takými pubertálnymi žartmi prestať?" V kúte miestnosti Dávid Brooks uskočil 

pred Charleym Davenportom, Charley držal veľký sprej s čistiacim prostriedkom Windex. 

Skúšal na ňom spúšťací mechanizmus a pritom Dávida postriekal. Zrejme to neurobil 

náhodne. "Daj sem tú haraburdu!" Dávid mu vytrhol z ruky rozprašovač. 

"Azda by sme ho mohli použiť," poznamenal Charley otupene. "Ale predovšetkým 

potrebujeme mechanizmus, ktorý by sa dal ovládať diaľkovo." 

Z prvej miestnosti sa ozvala Rosie: "Čo by ste povedali na toto?" Držala v ruke ligotavý 

valec, z ktorého viseli drôty. "Nie je to elektromagnetické relé?" 

"Áno," prisvedčil Dávid. "Ale pochybujem, že by bolo schopné v nádobe stlačiť vzduch. 

Uvádza sa na ňom nejaký údaj o výkone? Potrebovali by sme niečo väčšie." 

"Nezabúdaj, že hľadáme aj diaľkový ovládač," pripomenul Charley. "Ak sa len nechceš 

postaviť tým rojom zoči-voči a postriekať ich vlastnými rukami." 

Mae sa vynorila z kobky a v rukách držala ťažkú kovovú plechovku. Podišla k výlevke a 

siahla po nádobe so slamovo-žltou tekutinou. Navliekla si hrubé gumené rukavice a 

primiešala izotop do tekutiny. Nad výlevkou zatĺkal merač žiarenia. 

V slúchadlách sa ozval Ricky. "Kamaráti, nezabudli ste na niečo? Ak aj zoženiete diaľkový 

ovládač, ako donútite oblak, aby sa dostal k rozstrekovaču? Pochybujem, že by sa roje k nemu 

jednoducho priblížili a postáli, kým ich nepostriekate." 

"Nájdeme niečo, čo ich privábi," poznamenal som. "Napríklad?" "Pritiahol ich králik." 

"Ďalšie králiky však nemáme." 

"Ricky, ty večne vidíš všetko čierne," pripomenul mu Charley. 

"Hovorím vám holý fakt." 

"Ďakujem za spoluprácu," odvrkol Charley. 

Tak ako Mae, aj Charley už pochopil, že Ricky všetko robí na dlhé lakte. Akoby mal 

záujem roje udržať nažive. Svojím správaním to potvrdzoval. 

Rád by som bol Charleymu niečo o Rickym povedal, ale vo vysielačke by to každý počul. 

Nevýhoda moderných komunikačných nástrojov je v tom, že sa v nich nič neutají. 

"Kamoškovia!" Bol to hlas Bobbyho Lembecka. "Ako sa vám darí?" 

"Už sme v sklade. Prečo?" 

"Vietor slabne." 

"Akú rýchlosť má teraz?" spýtal som sa. 

"Sedem metrov za sekundu. Predtým to bolo deväť." 

"To je ešte dosť silný," poznamenal som. "Nemusíme sa vzrušovať." 

"Viem. Iba vám to dávam na vedomie." 

Zo susednej miestnosti sa ozvala Rosie: "Čo je termit?" V rukách držala plastový podnos s 

miniatúrnymi nádobkami. 

"Narábaj s tým opatrne!" zvolal Dávid. "Zrejme to ostalo ešte z čias, keď sa tu stavalo. 

Pravdepodobne pri zváraní používali termit." 

"Ale čo to je?" 

"Termit je zmes hliníka a kysličníka železitého," vysvetľoval Dávid. "Keď horí, vyvíja 

veľmi vysokú teplotu - až tritisíc stupňov Celzia, a vyznačuje sa takým jasom, že sa do 

plameňov nemožno priamo pozrieť. Pri zváraní taví oceľ." 

"Koľko ho máme?" spýtal som sa Rosie. "Dnes večer by sa nám mohol zísť." 

"Sú tam štyri balenia." Vytiahla z podnosu jednu nádobku. "Ako sa aktivuje?" 

"Pozor, Rosie! Je potiahnutý horčíkom. Pri hocijakom tepelnom zdroji sa termit zapáli." 

"Aj od zápalky?" 

"Ak chceš prísť o ruku, tak to skús! Lepšie je použiť rozbušku so zápalnou šnúrou." 

"Aha," poznamenala a stratila sa za rohom. 

Merač žiarenia ešte vždy tikal. Obrátil som sa k výlevke. Mae nasadila na kontajner s 

izotopom vrchnák. Teraz do nádoby od Windexu naliala slamovožltú tekutinu. 

"Kamoškovia!" zase sa ozval Róbert Lembeck. "Vietor začína prejavovať nestálosť. Jeho 

rýchlosť klesla na šesť metrov za sekundu." 

"Beriem na vedomie," odvetil som. "Bobby, nemusíš nám hlásiť každú malú zmenu." 

"Chcel som len upozorniť, že vietor kolíše." 

"Bobby, hádam nám nateraz nič nehrozí." 

Mae to v každom prípade potrvá ešte niekoľko minút. Podišiel som k počítačovému 

monitoru a zapol ho. Obrazovka zablikala, potom sa zjavila ponuka možných volieb. "Ricky!" 

zvolal som. "Môžem si na tejto obrazovke vyvolať kód roja?" 

"Kód?" spýtal sa Ricky. Vyľakalo ho to. "Načo ti je kód?" 

"Rád by som videl, čo ste povymýšľali." 

"Prečo?" 

"Prekristapána, Ricky! Môžem si ho pozrieť, alebo nie?" 

"Prečo by si nemohol? Všetky úpravy kódu nájdeš v príslušnom adresári. Ten je chránený 

heslom." 

Ťukal som na klávesnici. Našiel som adresár, ale nemohol som ho otvoriť. "Povedz mi 

heslo!" 

"Všetko sa píše malými písmenami: 1-a-n-g-t-o-n." 

"Rozumiem." 

Vložil som do počítača heslo. Rozvinul sa adresár a prebehol som zoznam úprav. Pri každej 

položke sa uvádzala veľkosť súboru a dátum. Súbory boli rozsiahle, čo zrejme znamenalo, že 

sa v nich bližšie vymedzujú jednotlivé stránky mechanizmu roja. Kód samotných častíc bol 

pôvodne neveľký - iba niekoľko riadkov, azda osem až desať kilobytov. 

"Ricky!" "Prosím, Jack?" "Kde je kód častíc?" "Nie je tam?" 

"Doboha, Ricky! Nehraj sa so mnou na skrývačku!" 

"Jack! Predsa nezodpovedám za archivovanie súborov..." 

"Ricky, toto sú pracovné, a nie archívne súbory," nahneval som sa. "Povedz mi, kde je ten 

kód!" 

Krátka prestávka. "Mal by byť v podadresári C-D-N. Tam je uložený." 

Posúval som sa v podadresári nadol. "Už ho vidím." 

Našiel som tam zoznam súborov, všetko veľmi malých. S úpravou údajov sa začalo pred 

šiestimi týždňami. Za posledné dva týždne sa nič nezmenilo. 

"Ricky, ty si posledné dva týždne kód nemenil?" 

"Zhruba dva týždne som sa ho ani nedotkol." 

Klikol som na najčerstvejší dokument. "Robil si aj sumár vyššej úrovne?" Keď títo chlapci 

so mnou pracovali, nástojil som, aby vždy napísali prirodzeným jazykom sumár štruktúry 

programu. Sumár umožňoval rýchlejší prehľad kódu než jeho dokumentácia. Keď sa 

programátori musia vyjadrovať stručne, neraz sa im oveľa úspešnejšie podarí vyriešiť logické 

problémy. 

"Mal by tam byť," odvetil Ricky. 

Konečne som ho zazrel. 



/*Initialize*/  

For j = 1 to L x V do 

Sj = 0 /*set initial demand to 0/  

End For 

For i = 1 to z do 

For j = 1 to L x V do 

? i j =(state(x,y,z)) /*agent threshold param*/ 

o ij =(intent(Cj,Hj))  /*agent intention fill*/ 

Response =0 /* begin agent response*/ 

Zone = z (i)   /* initial zone unlearned by agent*/ 

Sweep =1 /* activate agent travel*/ 

End For 

End For 

/*Main*/ 

For k l = 1 to RVd do 

For tm = 1 to nv do 

For ? = I to j do /* tracking surrounds*/ 

o i j = (intent(Cj,Hj)) /*agent intention fill*/ 

? i j ? ? (state(x,y,z)) /*agent is in motion*/ 

? i k l = (filed(x,y,z)) /*track nearest agents*/ 



Chvíľu som sumár skúmal a pátral, ako ho zmenili. Potom som sa chcel presunúť k 

výslednému kódu a zistiť, čím ho doplnili. Ale tento dôležitý kód tam nebol. Namiesto súboru 

ovplyvňujúceho správanie častíc som našiel iba odkaz na objekt s názvom compstat_do. 

"Ricky, čo znamená compstat_do? Kde ho nájdem?" 

"Mal by tam byť." 

"Nie je." 

"Neviem. Azda je tam v nižšom jazyku." 

"Lenže takáto informácia mi je nanič." Predsa nemôžem študovať kód v nižšom jazyku. 

"Ricky, rád by som ten idiotský modul videl. V čom je problém?" 

"V ničom. Iba ho musím pohľadať." 

"Dobre..." 

"Kým sa vrátiš, nájdem ho." 

Pozrel som na Mae. "Ty si s tým kódom nepracovala?" 

Zavrtela hlavou. Jej výraz akoby naznačoval, že sa takto nikam nedostanem a Ricky mi 

ustavičnými výhovorkami bude brániť v ďalšej práci. Nechápal som prečo. Koniec koncov, 

prišiel som sem, aby som im v súvislosti s kódom poradil. Bola to moja odborná doména. 

Vo vedľajšej miestnosti Rosie a Dávid prehrabávali poličky so súčiastkami a hľadali 

rádiorelé. Doteraz však márne. Zrazu Charley Davenport nahlas zabzdel a vykríkol: "Zásah!" 

"Ježišmária, Charley!" zabedákala Rosie. "Ani ty by si sa nemala zdržiavať," pripomenul jej Charley. "Ešte sa pogrciaš!" 

"Mne je z teba na grcanie," odvrkla Rosie. 

"Prepáč!" Charley zdvihol ruku s akýmsi ligotavým kovovým nástrojom. "Tento diaľkovo 

ovládateľný kompresný ventil si nikto nevšimol." 

"Čože?" Rosie sa obrátila. 

"Žartuješ?" Dávid k nemu podišiel. 

"Má tlakový výkon jedna celá tridsaťšesť atmosféry." 

"To by nám vyhovovalo," vyhlásil Dávid. 

"Ak to neposeriete," doplnil ho Charley. 

Vzali ventil a pobrali sa k výlevke, kde Mae dosiaľ prelievala kvapalinu, na rukách hrubé 

rukavice. "Dajte mi pokoj! Rada by som to dokončila..." 

"Smiem v tejto tme zažiariť?" Charley sa na ňu uškľabil. 

"Ty žiariš iba prdmi!" odvrkla Rosie. 

"Aj tie svietia. Skúste ich zapáliť." 

"Ježišmária, Charley!" 

"Prd je vlastne metán. Horí tmavomodrým plameňom." Zasmial sa. 

"Som šťastná, že sa aspoň sám vieš na svojich somarinách zasmiať," odsekla mu Rosie. 

"Lebo nikto iný sa nesmeje." 

"Joj, joj," Charley sa chytil za srdce. "Ešte tu z toho umriem..." 

"Nerob si veľké nádeje." 

V 

slúchadlách mi zapraskalo. "Kamoškovia!" Zase sa ozval Bobby Lembeck. "Rýchlosť 

vetra klesla na dva metre za sekundu." 

"Beriem na vedomie," odvetil som. Obrátil som sa k ostatným. "Skončime, priatelia." 

"Čakáme na Mae," ozval sa Dávid. "Potom upravíme ventil." 

"Radšej ho upravme až v hlavnej budove," navrhol som. "Chcem sa iba presvedčiť..." 

"Až v hlavnej budove," zopakoval som. "Balíme, priatelia." Podišiel som k obloku a vyzrel von. Vietor ešte šuchoril borievkové kríky, ale piesok nad zemou sa už nedvíhal. 

V 

slúchadlách sa ohlásil Ricky: "Jack, doboha, vypadnite odtiaľ!" 

"Už odchádzame," oznámil som. 

Dávid Brooks sa ozval vážnym tónom: "Vážení, nemá zmysel odchádzať, kým nezistíme, či 

ten ventil na tú nádobu sadne..." 

"Radšej naozaj poďme," naliehala Mae. "Či sme tu skončili, alebo nie." 

"Aký zmysel má toľký zhon?" nedal sa odbiť Dávid. 

"Balíme," zopakoval som. "Netáraj a poďme!" 

V slúchadlách som zase začul Bobbyho. "Štyri a pol metra. Ustavičný pokles. Pohnite 

kostrami." 

"Odchádzame všetci bez výnimky," vyzval som ich a zamieril k dverám. 

Znova sa ozval Ricky. "Nie!" 

"Čože?" 

"Teraz už nemôžete vyjsť." "Prečo?" 

"Lebo už je neskoro. Prišli." 







Šiesty deň   16:12 





Všetci sme sa pobrali k obloku. Zrážali sme sa hlavami, keď sme sa rozhliadali na všetky 

strany. Obzor široko-ďaleko bol prázdny. Vôbec nič som nevidel. "Kde sú?" spýtal som sa. 

"Prichádzajú z juhu. Máme ich na monitoroch." 

"Koľko?" bol zvedavý Charley. 

"Štyri." 

"Štyri?" 

"Áno, štyri." 

Hlavná budova bola od nás na juh. Na južnej stene skladu obloky neboli. 

"Nič nevidíme," vyhlásil Dávid. "Ako rýchlo sa blížia?" 

"Tak ako vždy." 

"Máme čas pred nimi utiecť?" 

"Nemyslím." 

Dávid sa zachmúril. "On si to nemyslí! Prekristapána!" 

Kým som stihol niečo povedať, Dávid vyrazil k vzdialeným dverám, otvoril ich a vyšiel do 

slnečného jasu. Cez obdĺžnik otvorených dvier som videl, ako si rukou tieni oči a hľadí 

smerom na juh. Takmer naraz sme zvolali: "Dávid!" 

"Doboha, čo tam robíš, Dávid?" "Dávid, ty si strašný kôň..." "Rád by som videl..." "Vráť sa!" "Idiot!" 

Ale Brooks postával vonku a zacláňal si rukou oči. "Ešte nič nevidím!" zvolal. "Ani 

nepočujem. Tuším by sme stihli aj prebehnúť... Nie, už nemôžeme." Vbehol dnu, pričom sa 

na dvernom prahu potkol, spadol, znova sa postavil a zacapil za sebou dvere. Ešte raz 

skontroloval kľučku, či sú pevne zatvorené. 

"Kde sú?" 

"Už sú tu," vyjachtal. "Už sú tu." Oboma rukami zvieral kľučku, celým telom pripieral dvere a opakovane brbotal: "Už sú tu... už sú tu..." 

"To je krásne!" zvolal Charley. "Nášmu kamarátovi preskočilo." 

Podišiel som k Dávidovi a položil mu ruku na plece. Kŕčovito zvieral kľučku a hlasno fučal. 

"Dávid," chlácholil som ho. "Upokoj sa. Zhlboka dýchaj." 

"Musím... musím ich vyvrieť..." Potil sa, celé telo mal napäté, pod rukou som cítil, ako sa 

mu trasie plece. Zmocnila sa ho panika. 

"Dávid," tíšil som ho. "Zhlboka dýchaj." 

"Musím... musím... musím... musím..." 

"Poriadne sa nadýchni, David..," Sám som sa nadýchol, aby som mu to predviedol. "Hneď ti 

bude ľahšie. Vzchop sa! Poriadne sa nadýchni..." 

David prikývol a usiloval sa poslúchnuť. Ale nadýchol sa plytko. Zase fučal. 

"Pomôže to, David. Ešte sa nadýchni..." 

Nádych. Dýchanie sa mu trocha spomalilo. Prestal sa triasť. 

"Vidíš? Pomáha to..." 

Za chrbtom sa mi ozval Charley: "Vždy som vedel, že ten chlap je sraľo. Správa sa ako 

sopľavé decko." 

Zazrel som na Charleyho. Pokrčil plecami. "Nakopem ho do riti!" 

"To by bolo zbytočné," krotila ho Mae. 

"Doboha, hneď ho to prebudí!" 

"Charley," ozvala sa Rosie. "Nemohol by si aspoň na chvíľu sklapnúť zobák?" 

Obrátil som sa k Dávidovi. Usiloval som sa hovoriť pokojne. "No tak, David... Poriadne sa 

nadýchni... Výborne, a teraz pusť kľučku." 

David zavrtel hlavou, odmietal poslúchnuť. Ale teraz už pôsobil skôr zmätene, akoby ani 

nevedel, čo robí. Zažmurkal. Pripomínal človeka, ktorý sa prebúdza z tranzu. 

"Poďme od tých dvier," presviedčal som ho potichu. "Nemá to zmysel." 

Napokon kľučku pustil a sadol si na zem. Chytil sa za hlavu a rozplakal sa. 

"Ježišmária!" zahromžil Charley. "Ešte toto nám tu chýbalo!" 

"Čuš, Charley!" 

Rosie podišla k chladničke a priniesla fľašu vody. Podala ju Dávidovi, ktorý sa plačúc napil. 

Pomohla mu vstať a kývnutím mi naznačila, že odteraz si ho berie na starosť. 

Pobral som sa do stredu miestnosti, kde sa ostatní sústredili pri monitore. Na obrazovke 

riadky kódu vystriedal pohľad na severnú časť hlavnej budovy. Krúžili popri nej štyri roje, 

trblietavé ako striebro. 

"Čo majú za lubom?" spýtal som sa. 

"Pokúšajú sa dostať dnu." 

"Prečo?" nešlo mi do hlavy. 

"To presne nevieme," odvetila Mae. 

Chvíľu sme sa mlčky dívali. Znova ma ohromila cieľavedomosť ich správania. Boli ako 

medvede, ktoré by sa rady vlámali do prívesu, lebo v ňom vycítili potravu. Pri každých 

dverách a každom obloku sa zastavili, chvíľu sa pohybovali pri ich tesnení a vzápätí skúmali 

ďalšie uzavreté otvory do budovy. 

"Zakaždým sa toľko obšmietajú okolo dvier?" spýtal som sa. "Áno. Prečo?" 

"Zrejme si teda nevedia zapamätať, že dvere sú uzavreté nepriedušne." 

"Fakt," ozval sa Charley. "To si nepamätajú." "Ich pamäť je teda nedostatočná?" 

"Buď nedostatočná," odvetil, "alebo možno máme do činenia s novou generáciou." 

"Domnievaš sa, že tieto roje pribudli od poludnia?" "Áno." 

Pozrel som na hodinky. "Každé tri hodiny sa zjavuje nová generácia?" 

Charley pokrčil plecami. "To by som nepovedal. Ešte sme nezistili, kde sa rozmnožujú. Iba 

nahlas uvažujem." 

Možnosť, že sa nové generácie rodia tak rýchlo, naznačovala, že sa roje bez ohľadu na 

naprogramovaný evolučný mechanizmus reprodukujú veľmi rýchlo. Bežné genetické 

algoritmy, ktoré v laboratórnych podmienkach modelovali reprodukciu, vyprodukovali za 

optimálnych podmienok päťsto až päťtisíc generácií. Ak sa tieto roje reprodukujú každé tri 

hodiny, znamená to, že za posledné dva týždne priviedli na svet približne sto generácií. A v 

takom prípade aj ich správanie určite je oveľa uvážlivejšie. 

Mae sledovala roje na monitore a poznamenala: "Aspoňže ostávajú pri hlavnej budove. 

Zrejme nevedia, kde sme." 

"Odkiaľ by o nás vedeli?" spýtal som sa. 

"Nemôžu to vedieť," vyhlásil Charley. "Ich hlavný zmyslový orgán je zrak. Azda od 

predchádzajúcich generácií pochytili aj čosi zo sluchových schopností, ale orientujú sa najmä 

podľa zraku. Čo nevidia, to pre nich nejestvuje." 

Priblížili sa k nám Rosie a David. "Skutočne ma to mrzí, chlapci," ospravedlňoval sa David. 

"Nič si z toho nerob." 

"Zabudni na to, David." 

"Neviem, čo sa stalo. Jednoducho som sa nemohol ovládnuť." 

"Netráp sa, David," ozval sa Charley. "Plne ťa chápeme. Si blázon a jednoducho ti ruplo v 

gebuli. To je jasné ako facka. Nič si z toho nerob." 

Rosie objala rukou Dávida, ktorý si hlasno vyfúkal nos. Uprene hľadela na monitor. "Čo sa 

teraz s nimi deje?" spýtala sa. 

"Zrejme netušia, kde sme." "Výborne..." 

"Dúfajme, že na to neprídu." "Aha. A čo ak prídu?" dobiedzala Rosie. Zamyslel som sa nad tým. "Musíme sa spoľahnúť na to, že aj v programe DRAVEC sú určité diery. Využijeme 

jeho slabiny." "Čo to znamená?" "Aj my sa zhŕkneme do kŕdľa." 

Charley sa zarehotal ako kôň. "Áno, zhŕkneme sa dovedna a budeme sa modliť!" "Myslím 

to vážne." 



Za posledných tridsať rokov vedci skúmali vzťahy medzi dravcami a ich obeťami od leva 

cez hyenu až po bojovné mravce. Prehĺbili sa vedomosti o tom, ako sa obeť bráni. Zvieratá 

ako zebra a karibu nežijú v čriedach preto, že sú spoločenské. Spájanie do čried je vlastne 

obranou pred dravcami. Množstvo zvierat sa takto cíti bezpečnejšie. Útočiace dravce neraz 

zmiatlo, keď sa črieda rozpŕchla do všetkých smerov. Niekedy doslova skameneli, Keď 

dravec vidí vysoký počet pohybujúcich sa cieľov, často nevyrazí ani za jedným. 

Podobne to bolo aj s kŕdľami vtákov a húfmi rýb - koordinovaný pohyb v skupinách 

dravcom sťažoval vybrať si za korisť konkrétneho jednotlivca. Dravce radšej útočili na zviera, 

ktoré bolo istým spôsobom výnimočné. Napádali najmä mláďatá, a to nielen preto, že boli 

ľahšou korisťou, ale aj vyzerali inak ako dospelé zvieratá. Z rovnakých dôvodov dravce 

zabíjali skôr samce ako samice, lebo samce, ktoré neboli v čriede dominantné, sa zvyčajne 

pohybovali na jej okraji a dravec si ich všimol oveľa skôr. 

Pred tridsiatimi rokmi Hans Kruuk pri výskume hyen v tanzánskom národnom parku 

Serengeti zistil, že ak sa niektoré zviera označí farbou, pri najbližšom útoku viac-menej určite 

padne dravcovi za obeť. Až také dôsledky prinášala odlišnosť od ostatných. 

Núkalo sa nám jednoduché poučenie. Musíme ostať spolu. Musíme sa správať rovnako. 

V tom bola naša najväčšia nádej. 

No dúfal som, že až tak ďaleko to nezájde. 

Roje sa na chvíľu stratili. Vzdialili sa na druhú stranu hlavnej budovy. Napäto sme čakali. 

Napokon sa zjavili znova. Zase sa držali tesne pri múre a postupne skúmali jednotlivé otvory. 

Všetci sme hľadeli na obrazovku. David Brooks bol spotený ako myš. Utrel si čelo do 

rukáva. "Ktovie, dokedy ich to bude baviť." 

"Dokedy sa im zachce," zašomral Charley. 

"Najmenej dovtedy, kým sa nezdvihne vietor. A to sa tak skoro asi nestane." 

"Ježišmária!" zvolal David. "Neviem, chlapci, ako to vydržíme!" 

Bol bledý. Pot mu z čela stekal na okuliare. Zdalo sa, že každú chvíľu omdlie. "David," 

oslovil som ho. "Nechceš si sadnúť?" 

"Možno to bude lepšie." 

"Len si sadni." 

"Poď, David," vyzvala ho Rosie. Odviedla ho k výlevke a posadila na zem. Pritiahol k sebe 

kolená a zložil na ne hlavu. Rosie navlhčila papierovú vreckovku a priložila mu ju na zátylok. 

Opatrovala ho s ošetrovateľskou nehou. 

"Taký sraľo!" Charley krútil hlavou. "Už nič horšie sme tu nepotrebovali." 

"Charley," napomenula ho Mae. "Vôbec nepomáhaš..." 

"Tak čo? Uviazli sme v posratom sklade, ktorý vôbec nie je vzduchotesný, nemôžeme nič 

urobiť, nemáme kam uniknúť, a ten debil, ktorému preskočilo, nám to ešte sťažuje!" 

"Áno, to všetko je pravda," súhlasila potichu. "Ale ani ty nám svojím správaním 

nepomáhaš." 

Charley na ňu zazrel a začal si pohmkávať melódiu z filmu Medzi životom a smrťou. 

"Charley," vyzval som ho. "Maj trocha ohľadu!" Sledoval som roje. Ich správanie sa 

nepatrne zmenilo. Teraz sa už nedržali v tesnej blízkosti budovy, ale v krivolakých oblúkoch 

sa od múru vzďaľovali do púšte a zase vracali. Akoby predvádzali tanec. 

Aj Mae si to všimla. "Menia správanie..." 

"Áno," prisvedčil som. "Ich stratégia nezaberá, a preto sa pokúšajú o čosi iné." 

"Z hovna bič neupletú," poznamenal Charley. "Nech si len krúžia hore-dolu - dvere tým 

neotvoria." 

Aj za daných okolností ma ich emergentné správanie fascinovalo. Opisovali čoraz väčšie 

kruhy a stále sa vzďaľovali od budovy. Ich stratégia sa prudko menila. Vyvíjala sa nám 

priamo pred očami. "To je naozaj úžasné!" precedil som. 

"Doboha, myslia si, že sa z nich poserieme!" zastrájal sa Charley. 

Jeden roj zamieril k telu mŕtveho králika. Priblížil sa k nemu na niekoľko metrov a potom sa 

zase vrátil k hlavnej budove. "Môže mi niekto čosi povedať o ich zrakových schopnostiach?" 

V 

slúchadlách zapraskalo. "Vidia fantasticky," ozval sa Ricky. "Koniec koncov, nato 

sme ich vyhotovili. Ostrosť zraku je podľa Snellenovho testu dvadsať," dodal. "Vyznačuje sa 

fantastickou ostrosťou. Väčšou ako ľudský zrak." 

"Ako tento proces prebieha?" spýtal som sa. Veď roj je iba séria individuálnych častíc! Tak 

ako tyčinky a čapíky v ľudskom oku, aj častice prinášajú iba vstupné informácie, ktoré na 

obraz spracúva nejaká centrálna jednotka. Zaujímalo ma, čo snímanie obrazu zabezpečuje. 

Ricky zakašlal. "Ehm... Nie som si celkom istý, že by som ti to vedel objasniť." 

"Prejavilo sa to až v neskorších generáciách," poznamenal Charley. 

"Chceš povedať, že schopnosť vidieť sa u nich vyvinula au-tonómne?" "Áno." 

"A my ani nevieme, ako je možné, že vidia..." "Nie. Vieme iba toľko, že vidia." 

Jeden roj sa zase vydal od múru ku králikovi a vzápätí sa vrátil. Ostatné roje, o niečo 

vzdialenejšie, absolvovali tú istú trasu. Zakrúžili do púšte a zakrátko sa znova zjavili pri múre. 

V 

slúchadlách sa ozval Ricky. "Prečo sa na to pýtaš? "Zaujíma ma to." 

"Myslíš, že králika nájdu?" 

"O králika si starosti nerobím," povedal som. "Mám dojem, že si ho tuším ani veľmi 

nevšímajú." 

"A potom čo?" 

"Pozrite!" zvolala Mae. 

"Doboha!" Charley hlasno vzdychol. 

Najbližší roj králika obišiel a zastavil sa asi v desaťmetrovej vzdialenosti od neho. Tentoraz 

sa nevracal. Zotrvával v púšti na jednom mieste. Jeho strieborný stĺp sa dvíhal a klesal. 

"Čo robí?" spýtal som sa. "Raz je hore, raz dole." 

"Žeby snímkoval? Žeby sa pokúšal zaostriť?" 

"Pochybujem," odmietol som túto predstavu. "Ale prečo stojí na jednom mieste?" 

"Žeby sa program zasekol?" 

Zavrtel som hlavou. "Pochybujem." 

"Ako si to teda vysvetliť?" 

"Azda niečo zazrel." 

"Čo napríklad?" provokoval ma Charley. 

Žiaľbohu som odpoveď na túto otázku poznal. Roj predstavoval kameru s vysokou 

rozlišovacou schopnosťou a s inteligenciou distribuovanej siete. Distribuované siete sú ako 

stvorené na vyhľadávanie obrazcov a schém. Preto sa využívajú v bezpečnostných zložkách 

na identifikáciu tvárí alebo v archeológii na kompletizovanie rozbitých hrnčiarskych 

výrobkov. Distribuovaná sieť na základe istých údajov nájde obrazec oveľa lepšie ako ľudské 

oko. 

Keď som to Charleymu vysvetlil, nešlo mu to do hlavy. "Aké obrazce by tam hľadali? Veď 

v púšti môžu nájsť iba piesok a pichľavé kaktusy." 

"Aj šľapaje," dodala Mae. 

"Čože? Máš na mysli odtlačky našich nôh? Naše stopy? Preboha, veď tie za uplynulú 

štvrťhodinu určite zavial piesok. Neostali tam nijaké šľapaje." 

Roj naďalej visel nad tým istým miestom. Jeho pohyby pri-pomínali dýchanie. Teraz 

sčernel, iba kde-tu sa mihlo striebro. Pulzoval tam desať-pätnásť sekúnd, zatiaľ čo ostatné 

roje pokračovali v krivolakých obletoch. 

Charley si zahryzol do pery. "Naozaj si myslíš, že roj niečo vidí?" 

"Neviem," odvetil som. "Možno." 

Zrazu sa roj zdvihol a konečne pohol. Ale nezamieril k nám. Namiesto toho sa uhlopriečne 

vydal k vchodu do energobloku. V blízkosti dvier sa zastavil a krúžil okolo nich. 

"Dočerta, čo to znamená?" zvolal Charley. 

Uvedomil som ti to. Aj Mae to bolo jasné. "Roj nás práve vystopoval," vyhlásila. "Spätne." 

Roj presne opisoval našu cestu odo dvier ku králikovi. Čo podnikne potom? 



Prežívali sme päť napätých minút. Roj sa zase vrátil ku králikovi. Chvíľu nad ním opisoval 

pomalé polkruhy. Napokon sa vydal na spiatočnú cestu k energobloku. Istý čas tam pobudol a 

zase zamieril ku králikovi. 

Roj zopakoval tento postup trikrát. Medzitým ostatné roje pokračovali v obletoch budovy a 

potom sa stratili z dohľadu. Osamelý roj sa držal trasy medzi energoblokom a králikom. 

"Akoby sa zasekol," poznamenal Charley. "Ustavične robí to isté." 

"Máme šťastie," precedil som. Bol som zvedavý, či sa roj nezačne správať inak. Predbežne 

tomu nič nenasvedčovalo. Ak aj má trocha pamäti, správa sa ako pacient postihnutý 

Alzheimerovou chorobou a hádam si ani nespomenie, čo robil pred chvíľou. 

Krúžil iba nad králikom. 

"Určite sa zasekol," zopakoval Charley. 

Čakal som. 

Nemohol som si preštudovať všetky zmeny, ktoré sa vykonali na DRAVCOVI, lebo chýbal 

základný modul. Pôvodný program mal zabudovaný element náhodnej transformácie, 

poskytujúci agentovi v takejto situácii rozličné ďalšie riešenia. Keď sa DRAVCOVI 

nepodarilo dosiahnuť cieľ a v najbližšom prostredí sa nevyskytovali podnety, ktoré by 

vyprovokovali novú akciu, jeho správanie sa upravilo náhodne. Bol to všeobecne známy 

postup. Napríklad aj psychológovia sú dnes presvedčení, že na každú inováciu je potrebná 

náhoda. 

Človek nemôže prejaviť tvorivosť, ak sa neuberá novými smermi, a tie si zvyčajne vyberá 

náhodne... 

"Pozrimeže!" upozornila Mae. 

Správanie roja sa zmenilo. 

Začal opisovať väčšie kruhy, ale ešte vždy nad králikom. Vzápätí akoby naďabil na novú 

stopu. Zdvihol sa a pohol smerom k nám. Sledoval presne tú istú cestu, ktorou sme prešli do 

skladu. 

"Doboha," zahrešil Charley. "Tuším sme v hajzli." 



Mae a Charley prebehli cez miestnosť a vyzreli cez oblok. Aj David a Rosie vstali a 

prisunuli sa k obloku nad výlevkou. Skríkol som: "Preboha, prestaňte! Odstúpte od tých 

oblokov!" "Prečo?" 

"Zabúdate, že roj vidí? Odstúpte od tých oblokov!" 

V 

sklade sa nebolo kam skryť. Rosie a David zaliezli pod výlevku. Charley nedbal na ich 

protesty a pridal sa k nim. Mae sa zakradla do tmavého kúta, kde sa poličky spájali nie 

najtesnejšie, a vklinila sa do voľnej medzery. Môžu ju zazrieť iba zo západného obloka, a nie 

najľahšie. 

V 

slúchadlách zapraskalo. "Počujete ma?" Bol to Ricky, "Jeden roj mieri priamo na vás. 

A... No nie! Dva ďalšie sa k nemu pridávajú." 

"Ricky!" zvolal som. "Vypni to." "Čo mám vypnúť?" 

"Už sa s nami cez vysielačku nespájaj!" "Prečo?" 

"Vypni tú vysielačku!" 

Spustil som sa v hlavnej miestnosti na kolená za kartónovú škatuľu s náhradnými 

súčiastkami. Škatuľa nebola až taká veľká, aby ma celkom zakryla - nohy mi vytŕčali -, ale 

podobne ako Mae, ani mňa tak ľahko nezazrú. Keby ma chcel niekto zvonka vidieť, musel by 

sa dívať severným oblokom. Koniec koncov, nič iné mi neostávalo. 

Skrčený na zemi som zazrel ostatných, natisnutých pod výlevkou. Chcel som pozrieť na 

Mae a vystrčil som hlavu spoza škatule. Vyzerala pokojná, vyrovnaná. 

Vnímali sme iba bzukot klimatizácie. Uplynulo desať-pätnásť sekúnd. Cez severný oblok 

nad výlevkou prenikali slnečné lúče. Vľavo sa na dlažbe vytvoril biely obdĺžnik. 

V slúchadlách zapraskalo. "Prečo nemám s vami udržiavať spojenie?" 

"Prekristapána!" zašomral Charley. 

Priložil som si k perám prst a pokrútil hlavou. 

"Ricky," ozval som sa. "Nemajú častice aj sluchové schop-nosti?" 

"Azda trocha počujú, ale..." 

"Preto čuš a vypni vysielačku." 

"Ale..." 

Načiahol som sa k vysielačke na opasku a vypol som ju. Dal som znamenie aj ostatným pod 

výlevkou. Všetci si vysielačky vypli. 

Charley mi čosi naznačoval perami. "Tie beštie nás chcú zabiť," vyčítal som z jeho gest. 

Ale ešte som si tým nebol celkom istý. Čakali sme. 



Zrejme neuplynuli ani dve-tri minúty, ale videlo sa nám to ako celá večnosť. Na tvrdej 

betónovej dlažbe ma rozboleli kolená. Usiloval som sa o pohodlnejšiu polohu a opatrne som 

sa posunul. Bol som presvedčený, že roj je v našej bezprostrednej blízkosti. Ešte sa nezjavil 

pri oblokoch a uvažoval som, čo ho tak dlho zdržiava. Keď sledoval našu stopu, azda sa 

zastavil a obzerá si autá. Ktovie, čo si roj so svojou inteligenciou pomyslí o automobile. No 

keďže autá sú neživé predmety, azda ich bude pokladať za veľké pestrofarebné balvany a 

nezameria na ne pozornosť. 

No predsa... Čo roj tak zdržalo? Každou sekundou ma kolená boleli čoraz väčšmi. Zmenil 

som polohu, presunul váhu na ruky a nadvihol kolená ako bežec na štartovacej čiare. Na 

okamih sa mi uľavilo. Tak som sa sústredil na bolesť, že som sprvu ani nepostrehol, že 

oslnivý biely obdĺžnik na dlažbe v strede je čoraz tmavší a rozširuje sa do bokov. O chvíľu 

nadobudol bezvýraznú sivú farbu. 

Roj je teda nablízku! 

Zazdalo sa mi, že popri bzukote klimatizácie počujem aj hlboké hučanie. Spoza škatule som 

zazrel, že oblok nad výlevkou je čoraz tmavší od víriacich čiernych častíc. Akoby vonku 

zúrila piesočná búrka. Sklad stmavol. Rozhostilo sa v ňom prekvapujúce šero. 

David Brooks pod výlevkou zabedákal. Charley ho plesol po ústach. Všetci pozreli nahor, 

hoci v pohľade na oblok im bránila výlevka. 

Nato roj rovnako nečakane, ako sa k obloku pritisol, svoje postavenie opustil. Dnu zase 

prenikli slnečné lúče. 

Nikto sa ani nepohol. 

Čakali sme. 

O chvíľu však podobne stemnel oblok na západnej strane. Ktovie, prečo roj nevnikol dnu. 

Oblok nebol vzduchotesný. Nanočastice by sem cez škáry prekĺzli celkom ľahko. Ale 

predbežne sa o to vôbec nepokúsili. 

Sieť sa predsa len naučila aj veci, ktoré by mohli byť v náš prospech. Z testov v 

laboratórnych podmienkach si azda pamätala, že dvere a obloky sú nepriepustné. Preto si na 

možnosť, že by cez ne mohla vniknúť, nespomenula. 

Toto zistenie ma napĺňalo nádejou a aspoň sčasti vyvažovalo bolesť v kolenách. 

Západný oblok bol dosiaľ stemnený a vzápätí stmavol aj severný oblok nad výlevkou. Teraz 

do skladu nazízajú dva roje súčasne. Ricky predtým tvrdil, že sa k budove blížia tri roje. 

Štvrtý nespomínal. Ktovie, kde je ten tretí. O chvíľu mi však všetko bolo jasné. 

Nanočastice v podobe nemej čiernej hmly začali prenikať popod prah západných dvier. 

Čoskoro si našli cestu aj cez zárubňu. Častice v sklade bezcieľne krúžili, ale vedel som, že sa 

o chvíľu zase zorganizujú. 

Zakrátko častice prenikli aj cez škáry okolo rámu severného obloka. Ďalšie častice sa dostali 

dnu cez vetracie otvory klimatizácie. 

Nemalo zmysel ďalej čakať. Vyliezol som zo skrýše a postavil sa. Ihneď som vyhnal zo 

skrýš ostatných. "Utvorte dva rady!" 

Charley schmatol rozstrekovač Windexu a tiež sa zaradil. "Čo myslíš, aké máme 

vyhliadky?" zahundral. 

"Najlepšia je každá vyhliadka, ktorá sa človeku naskytne," citoval som. "Reynoldsove 

pravidlá! Zoskupte sa a napodobňujte ma! Pozor - teraz!" 



Keby sme neboli takí vystrašení, azda by nám prichodilo smiešne, že sa v pevnom klbku 

posúvame sem a ta a pokúšame sa svoje pohyby koordinovať. Napodobňovali sme kŕdeľ 

vtákov. Srdce sa mi prudko rozbúšilo, v ušiach mi ohlušujúco hučalo. Iba s námahou som sa 

sústreďoval na tanečné kroky. Uvedomoval som si, akí sme nemotorní, ale chytro sme sa 

zlepšovali. Len čo sme sa ocitli pri stene, obrátili sme sa a zase spoločne vracali. Začal som 

rozhadzovať rukami a pri každom kroku zatlieskal. Ostatní to opakovali. Pomohlo nám to 

pohyby skoordinovať. Všetci sme bojovali so strachom. Mae neskôr o tom povedala: "Bol to 

aerobik v pekle." 

Po celý čas cez škáry v dverách a obločných rámoch vnikali dnu čierne nanočastice. Trvalo 

to zdanlivo nekonečne dlho, ale v skutočnosti pravdepodobne iba tridsať-štyridsať sekúnd. Na 

celom tele akoby ma pichali špendlíky. Určite aj ostatní mali podobné pocity. David bedákal, 

ale Rosie ho povzbudzovala a vyzývala, aby držal krok s ostatnými. 

Znezrady sa hmla so zarážajúcou rýchlosťou rozplynula, častice sa spojili do dvoch 

čiernych stĺpov, ktoré sa neustále vlnili. 

Roje pôsobili hrozivo, ba zlovestne. Jasne sme počuli ich hlboké hučanie, občas 

prerušované zlostným, akoby hadím sipotom. 

Ale ešte nás nenapádali. Tak ako som predpokladal, v náš prospech pracovali chyby v ich 

naprogramovaní. Keď sa dravce ocitnú zoči-voči koristi, ktorá sa zhlukne dovedna a svoju 

činnosť koordinuje, zrejme ich to zarazí. Nezaútočia. 

Takto sa teraz správali aj roje. 

Keď sme tlieskali dlaňami, Charley sa ma spýtal: "Naozaj si presvedčený, že ich týmto 

cirkusom odplašíme?" 

"Možno," odvetil som. "Hoci nie nadlho." Obával som sa, či sa Dávidovi podarí prekonať úzkosť. Ktovie, aký postup si teraz roje zvolia. Predpokladal som, že takto budú ešte chvíľu 

postávať, kým sa ich správanie neinovuje. "Navrhujem, aby sme sa zaradom presunuli k 

zadným dverám a pokúsili ujsť." 

Odrazili sme sa od steny a v kŕdli sme zamierili k zadnej miestnosti. Spoločne sme tlieskali 

a dupotali. Vzďaľovali sme sa od rojov, ktoré hučali a sledovali nás. 

"A čo potom, keď sa dostaneme von?" zakvílil David. Robilo mu problémy napodobňovať 

ostatných. V panike sa ustavične potkýnal. Potil sa, prižmuroval oči. 

"Aj vonku ostaneme kŕdľom... Zamierime k hlavnej budove... a dostaneme sa dnu... Však sa 

o to pokúsiš s nami aj ty?" 

"Ježišmária," zastonal. "To je strašne ďaleko... Neviem, či..." Zase sa potkol, takmer stratil rovnováhu. Už s nami netlieskal. Takmer som cítil, ako z neho vyžaruje hrôza a ako sa ho 

zmocňuje nutkanie utiecť na vlastnú päsť. 

"David... Musíš ostať s nami. Ak pôjdeš sám, nezachrániš sa... Počúvaš ma?" 

"Neviem.... Jack... Neviem, či to dokážem..." David zastonal. Zase sa potkol a vrazil do 

Rosie, ktorá spadla na Charleyho. Ten ju zachytil a pomohol jej na nohy. Náš kŕdeľ sa na 

okamih narušil, prestali sme pohyby koordinovať. 

Roje ihneď prudko stmavli a zvinuli sa do klbka, akoby chceli na nás skočiť. Začul som, 

ako Charley potichu zahromžil: "Sme v riti!" Aj mne sa na okamih zdalo, že má pravdu a 

naozaj sa o chvíľu všetko skončí. 

No len čo sme sa znova rytmicky zladili do jedného rytmu, roje sa zdvihli a roztiahli do 

predchádzajúcej podoby. Čierna farba sa z nich vytratila. Teraz už zase pulzovali. Sledovali 

nás do susednej miestnosti. Ale ešte vždy na nás nezaútočili. Už sme boli zhruba šesť metrov 

od zadných dvier, tých istých dvier, ktorými sme sem vstúpili. Zmocňoval sa ma optimizmus. 

Po prvý raz som nadobudol presvedčenie, že sa nám podarí odtiaľto uniknúť. 

A nato v jedinom okamihu sa všetky nádeje rozplynuli. 

David Brooks sa pustil vnohy. 

Už sme boli v zadnej miestnosti a obchádzali voľne stojace regály v jej strede, keď sa 

rozbehol medzi roje a zamieril k vzdialenejším dverám. 

Roje sa ihneď rozkrútili a pustili za ním. 

Rosie na Dávida vykríkla, aby sa vrátil, ale ten sa už plne sústredil na dvere. Roje ho 

prenasledovali s prekvapujúcou rýchlosťou. David už bol takmer pri dverách - rukou hmatal 

po kľučke -, keď sa jeden z rojov spustil nižšie a vytvoril na zemi pred ním plochú čiernu 

prekážku. Len čo David Brooks šliapol na čiernu dlažbu, nohy sa mu pokĺzli ako na ľade. 

Bolestne zreval a klesol na betón. Pokúšal sa vstať, ale neúspešne. Nohy sa mu šmýkali, 

opakovane padal. Rozbili sa mu okuliare a rám mu porezal nos. Pery sa mu pokryli čiernou 

zrazeninou. Dýchalo sa mu ťažšie. 

Rosie znova naňho vykríkla. Ale na Dávida sa už vrhol druhý roj a čerň sa mu rozprestrela 

na tvári, zakryla mu oči a vnikla aj do vlasov. Pohyboval sa čoraz šialenejšie, žalostne skučal 

ako zviera, no predsa sa mu podarilo štvornožky doliezť k dverám. Tam sa chytil kľučky a 

podarilo sa mu zdvihnúť na kolená. S posledným zúfalým pohybom kľučku stisol. Dvere sa 

roztvorili a klesol na prah. 

Do skladu vnikli horúce slnečné lúče a s nimi vtrhol dnu aj tretí roj. 

"Musíme niečo urobiť!" zvolala Rosie. Chytil som ju za ruku, keď sa popri mne chcela 

rozbehnúť k Dávidovi. Mykala sa, aby sa vyslobodila z môjho zovretia. "Musíme mu 

pomôcť! Musíme mu pomôcť!" 

"Už sa nedá nič robiť." 

"Musíme mu pomôcť!" 

"Rosie. Už sa nedá nič robiť." 

David sa teraz váľal na zemi, čierny od hlavy až po päty. Obklopil ho tretí roj. Cez 

tancujúce častice bolo ledva vidieť. Zdalo sa, že Dávidove ústa sa premenili na tmavú dieru, 

očné gule mu tiež sčerneli. Zišlo mi na um, že pravdepodobne už oslepol. Dýchal prerývane, 

dusil sa. Roj mu prúdil do úst ako čierna rieka. 

Telo sa mu zachvievalo. Chytil sa za hrdlo. Dupal nohami. Bol som presvedčený, že umiera. 

"Poďme, Jack!" zvolal Charley. "Doboha, vypadnime odtiaľto." 

"Nemôžete ho tu nechať!" vykríkla Rosie. "Nemôžete, ne-môžete!" 

David sa vysunul z dvier do slnečného jasu. Jeho pohyby už boli menej dôrazné. Pohyboval 

ústami, z ktorých vyrážal iba ťažký dych. 

Rosie sa usilovala rozbehnúť. 

Charley ju schmatol za plece. "Doboha, neblázni, Rosie..." 

"Choď do riti!" Vykrútila sa z jeho zovretia, šliapla mi na nohu a využila moment 

prekvapenia. S výkrikom "David! David!" sa rozbehla do vedľajšej miestnosti. 

Vystrela sa k nej ruka, čierna ako ruka baníka. Chmatla Dávida za zápästie. V tej chvíli sa 

na čiernej dlažbe pošmykla a spadla. Opakovala jeho meno a o chvíľu sa rozkašlala, jej pery 

obrúbili čierne okraje. 

"Prekristapána, poďme!" skríkol Charley. "Nemôžem sa na to dívať." 

Nebol som schopný urobiť krok, stál som tam ako prikovaný. Obrátil som sa k Mae. Po 

lícach jej tiekli slzy. Prikývla. "Poďme!" 

Rosie ešte vždy vyvolávala Dávidovo meno, pritiahla k sebe jeho telo, pritískala si ho k 

prsiam. Ale zrejme už bol celkom nevládny. 

Charley sa sklonil ku mne a precedil: "Dočerta, veď to vôbec nie je tvoja chyba!" 

Súhlasne som sklonil hlavu. Vedel som, že hovorí pravdu. 

"Doparoma, veď si tu iba prvý deň." Charley siahol na môj opasok a zapol vysielačku. 

"Poďme!" 

Obrátil som sa k dverám za sebou. 

Vyšli sme zo skladu. 





Šiesty deň   15:12 





Vzduch pod strechou z vlnitého plechu bol horúci a nehybný. Pred nami bol rad áut. Počul 

som bzukot motorčeka videokamery na streche. Ricky si určite všimol na monitoroch, že sme 

vyšli. V slúchadlách zapraskalo. "Dočerta, čo sa deje?" spýtal sa Ricky. 

"Nič dobré," odvetil som. Napriek tieňom popoludňajšie slnko bolo ešte jasné. 

"Kde sú ostatní?" spýtal sa Ricky. "Všetci sú v poriadku?" 

"Nie. Všetci nie." 

"Tak mi povedz..." 

"Až neskôr." Všetko, čo sa stalo, nás otupilo. Naším jediným cieľom bolo dostať sa do 

bezpečia. 

Hlavná budova stála vpravo, asi v stometrovej vzdialenosti. Dvere energobloku dosiahneme 

za tridsať-štyridsať sekúnd. Vyrazili sme rýchlym klusom. Ricky dosiaľ čosi rozprával, ale 

neodpovedali sme mu. Všetci sme mysleli na to isté: za pol minúty dobehneme k vchodu a 

budeme v bezpečí. 

Lenže zabudli sme na štvrtý roj. 

"Doboha!" skríkol Charley. 

Spoza hlavnej budovy sa vynoril štvrtý roj a zamieril priamo proti nám. Zmätene sme sa 

zastavili. "Čo urobíme?" spýtala sa Mae. "Vytvoríme kŕdeľ?" 

"Nie," zavrtel som hlavou. "Už sme iba traja." Bolo nás primálo na to, aby sme dravce zmiatli. Ale neschádzala mi na um nijaká iná stratégia. V hlave sa mi premietali všetky 

prečítané štúdie o vzťahu medzi dravcami a obeťami. Výskumy sa zhodovali v jednej veci. Či 

vychádzali zo správania bojovných mravcov alebo levov z národného parku Serengeti, 

prichádzali k jednému neodškriepiteľnému záveru: ak dravec koná podľa vlastného 

rozhodnutia, zabíja všetko, čo mu padne za korisť, pokiaľ si len vyhliadnutá obeť nenájde 

úkryt. V reálnom živote prenasledované zviera vylezie na strom, schová sa do podzemnej 

nory alebo ponorí v rieke do hlbokej vody. Ak si nájde skrýšu, zachráni sa. Zviera, ktoré sa 

neukryje, dravce neušetria. 

"Myslím, že sme v hajzli," opakoval Charley. 

Potrebujeme sa niekde schovať. Roj sa na nás už spúšťal. Cítil som na pokožke pichľavú 

bolesť a v ústach mi vyschlo, akoby boli plné popola. Musíme nájsť skrýšu ešte predtým, ako 

sa roj na nás vrhne. Obrátil som sa a rozhliadal okolo seba, ale nikde som nič nevidel s 

výnimkou... 

"Tie autá sú zamknuté?" 

V slúchadlách mi zapraskalo. "Nie, nemali by byť." Zvrtli sme sa a rozbehli k nim. 



Najbližšie stál modrý sedan - fordka. Otvoril som dvere na strane vodiča a Mae dvere 

oproti. Roj nám bol už doslova v pätách. Keď sme s Mae, každý na svojej strane, zabuchli 

dvere, počuli sme známy hukot. Charley, v rukách dosiaľ rozstrekovač Windexu, sa pokúšal 

otvoriť zadné dvere, ale boli zamknuté. Mae sa na sedadle obrátila, aby ich odomkla, ale 

Charley sa zvrtol k inému autu - bol to Land Cruiser - a vliezol doň. Zaplesol dvere. 

"Joj!" zvolal. "Dočerta, ako to páli!" 

"Viem," odvetil som. V aute bolo ako v peci. Mae i ja sme sa potili. Roj sa prehnal okolo 

nás a potom krúžil okolo predného skla, pulzoval, posúval sa sem a ta. 

V slúchadlách sa ozval vyľakaný Ricky: "Chlapci! Kde ste? Chlapci!" 

"V autách." 

"V ktorých autách?" 

"Doboha, vari na tom záleží?" zavrčal Charley. "Ricky, vliezli sme do dvoch pojebaných 

áut." 

Čierny roj sa presunul z nášho sedanu k Toyote. Sledovali sme, ako sa kĺže po obločných 

sklách a pokúša vliezť dnu. Charley sa cez sklo zaškľabil. "Tu sme bezpečnejší ako v sklade. 

Autá sú nepriepustné. Bodaj by tie roje šľak trafil!" 

"A čo vetráky?" spýtal som sa. 

"Svoje som zavrel." 

"Tie však nie sú vzduchotesne." 

"To nie," odvetil. "Ale museli by sa dostať pod kapotu, aby cez ne prenikli. Alebo do kufra. 

A stavím sa, že na to tá premnožená háveď nepríde." 

V 

našom aute Mae postupne pozatvárala vetracie otvory na palubnej doske. Otvorila 

odkladaciu skrinku, nazrela dnu a zase ju prichlopila. 

"Našla si kľúče?" spýtal som sa. Pokrútila hlavou. 

V 

slúchadlách sa ozval Ricky: "Kamaráti! Tuším dostanete ešte viac spoločníkov!" 

Obrátil som sa. Spoza skladu sa vynorili dva ďalšie roje. Hneď zakrúžili nad naším autom, 

najprv spredu, potom zozadu. Mal som pocit, akoby sme uviazli v piesočnej búrke. Pozrel 

som na Mae. Sedela nehybne, s kamennou tvárou a iba hľadela pred seba. 

Dva nové oblaky prestali krúžiť a sústredili sa na prednú časť auta. Jeden sa usadil tesne pri 

obloku vedľajšieho sedadla. Rytmicky sa chvel a oslepoval nás striebornými zábleskmi. 

Druhý zaujal miesto na kapote a posúval sa raz pred Mae, raz predo mňa. Občas sa prudko 

vrhol na predné sklo, na ktorom sa rozptýlil. Potom zase splynul, cúvol od skla a zase naň 

zaútočil. 

Charley sa škodoradostne zachichotal. "Pokúšajú sa vniknúť do áut. Nepovedal som vám? 

To sa im nepodarí!" 

Nebol som si tým taký istý. Všimol som si, že roj sa po každom nájazde vzďaľuje, aby mal 

viac miesta na rozbeh. Čoskoro sa rozbiehal až od mriežky chladiča. Ak mriežku lepšie 

preskúma, nájde aj otvory, ktorými sa dostane k vetrákom. A potom sa všetko skončí. 

-. Mae sa prehrabávala v odkladacej skrinke medzi sedadlami. Našla tam kotúč lepiacej 

pásky a sendvičové plastové vrecúška. "Čo keby som tie vetráky zalepila?" navrhla. 

Zavrtel som hlavou. "To nemá význam," namietol som. "Sú to nanočastice. Sú také malé, že 

sa ľahko dostanú cez akúkoľvek membránu." 

"Myslíš, že by prenikli aj cez plast?" 

"Ak nie cez fóliu, tak popri nej cez malé štrbinky. Neuzatvoríš otvor tak nepriedušne, aby 

ich to zadržalo." 

"Budeme tu teda sedieť so založenými rukami?" 

"V podstate nám nič iné neostáva." 

"Máme sa uspokojiť iba s nádejou, že roje neprídu na to, ako vniknúť do auta?" 

"Veru tak," prisvedčil som. 

V slúchadlách sa ozval Bobby Lembeck: "Vietor začína naberať rýchlosť. Tri metre za 

sekundu." 

Skôr som to vnímal ako pokus povzbudiť nás, lebo takáto rýchlosť nepredstavovala žiaducu 

silu. Roje sa pred predným sklom auta vytrvalo hemžili. 

"Jack!" zvolal Charley. "Z môjho auta sa tá guľa stratila. Kam sa podela?" 

Pozrel som na Charleyho auto a zazrel som, že tretí roj sa zošuchol k prednej pneumatike, 

kde opisoval kruhy, vnikal do otvorov na puklici a zase z nich vychádzal. 

"Študuje tvoje puklice," informoval som ho. 

"Aha." Hlas mal nie bezdôvodne nešťastný. Ak sa roj pustí do dôkladnejšieho skúmania 

auta, ľahko natrafí na spôsob, ako sa doň dostať. "Zrejme všetko závisí od toho, do akej miery 

sú schopní samoorganizácie," dodal. 

"Presne tak," prisvedčil som. 

"Povedz to normálnou rečou," naliehala Mae. 

Vysvetlil som jej to. Roje nemajú svojho vodcu ani centrálnu inteligenciu. Ich inteligencia 

je súhrnom inteligencie jednotlivých častíc. Častice sa nezávisle formujú do roja, a to môže 

viesť k nepredvídateľným výsledkom. Vôbec nevieme, čo urobia. Môžu pokračovať - tak ako 

teraz - v bezvýslednom dobýjaní. No takisto môžu náhodne prísť na nové riešenie. Prípadne 

ho budú hľadať organizovane. 

Ale tak ďaleko roje ešte nedospeli. 

Oblečenie ma ťažilo, bolo presiaknuté potom. Pot mi kvapkal z nosa a brady. Chrbtom ruky 

som si utrel čelo. Pozrel som na Mae. Aj ona sa potila. 

"Hej, Jack!" ozval sa Ricky. 

"No?" 

"Pred chvíľou volala Júlia. Odišla z nemocnice a..." 

"Teraz o tom nerozprávajme, Ricky." 

"Dnes večer sem príde." 

"Pozhovárame sa o tom až neskôr, Ricky." 

"Domnieval som sa, že ťa to bude zaujímať." 

"Ježišmária!" vybuchol Charley. "Kedy už ten chumaj zavrie papuľu? Máme plné ruky 

práce!" 

"Štyri metre za sekundu," ozval sa Bobby Lembeck. "Nie, prepáčte... tri a pol." 

"Kristepane," zaskučal Charley. "Ja sa z toho zmyším! Jack, kde je teraz môj roj?" 

"Pod autom. Nevidím, čo tam robí... Nie, počkaj, Charley... Teraz sa dvíha na zadnú časť 

auta. Akoby skúmal koncové svetlá." 

"Zrejme je to nejaký autičkár," zasipel Charley. "Nech si vyserie oko!" 

Hľadel som poza plece na Charleyho roj, keď sa ozvala Mae: "Jack! Pozri!" 



Roj za jej oknom sa zmenil. Teraz bol takmer celý strieborný, trblietal sa, ale prestal sa 

hemžiť. Od strieborného povrchu sa odrážala Maeina hlava a plecia. Odraz nebol dokonalý, 

lebo oči a ústa boli dosť rozmazané, ale v podstate ju zobrazoval presne. 

Zachmúril som sa. "Vidíš sa ako v zrkadle..." 

"Nie," odvetila. "To nie je zrkadlo." Odvrátila sa od obloka a pozrela na mňa. Obraz na striebornom povrchu sa nezmenil. Tvár naďalej zízala do auta. Krátko nato sa obraz zachvel, 

rozplynul a vystriedal ho pohľad na Mae zozadu. 

"Čo to znamená?" spýtala sa Mae. 

"Mám o tom istú predstavu, ale..." 

Roj na prednej kapote urobil to isté, ibaže jeho strieborný povrch tentoraz zobrazil nás 

dvoch, ako vedľa seba sedíme v aute. Obraz bol zase trocha rozmazaný. Už mi bolo jasné, že 

roj nám nenastavuje zrkadlo, ale presným rozložením jednotlivých častíc vytvára obrazy, čo 

znamená... 

"Mám zlú správu," ozval sa Charley. 

"Viem," povedal som. "Častice menia podobu." 

"Myslíš, že sa vopred do nich nastavili aj takéto dispozície?" 

"V podstate áno. Sú schopné napodobňovať." 

Mae pokrútila hlavou, lebo nerozumela. 

"Súčasťou programu je niekoľko strategických postupov, ktoré majú agentovi pomôcť pri 

dosahovaní konečného cieľa. Vychádzajú z modelov správania dravcov v skutočnom živote. 

Dravec ostane pred skrýšou obete na postriežke a znemožní jej ujsť. Podľa iného modelu sa 

dravec náhodne potĺka lesom, kým nenarazí na stopu možnej obete, a potom si ju už ľahko 

vyhľadá. Tretí model sa zakladá na maskovaní - dravec si osvojí niektoré prvky okolia, v 

ktorom pôsobí, a splýva s ním. A jestvuje aj štvrtý model - dravec napodobňuje správanie 

obete." 

"Myslíš, že máme do činenia so štvrtým modelom?" spýtala sa Mae. 

"Pravdepodobne. Roj sa uchýlil k napodobňovaniu." 

"Pokúša sa nás imitovať?" 

"Áno." 

"Je to emergentné správanie? Dochádza k nemu autonómne?" 

"Áno," prikývol som. 

"To je zlá správa," ozval sa Charley žalostne. "Najhoršia možná správa." 



Sedel som v aute a premáhal ma hnev. Ten zrkadlový obraz ma upozornil na to, že vlastne 

ani nepoznám skutočnú štruktúru nanočastíc. Informovali ma, že je v nich piezoelektrická 

membrána, ktorá odráža svetlo. Preto vôbec neprekvapovalo, že roj sa na slnku občas trblietal, 

akoby bol zo striebra. To si nevyžadovalo, aby sa častice zložitým spôsobom navzájom 

skoordinovali. Strieborný odlesk bol skôr náhodný efekt a vznikal, prípadne zanikal ako počas 

hustej premávky zápcha na autostráde. Nepriechodnosť autostrády vyvoláva nepravidelná 

rýchlosť jedného-dvoch motoristov, ktorí ovplyvnia ostatných účastníkov cestnej premávky. 

To isté sa zrejme odohrávalo aj v roji. Doteraz sme boli svedkami, ako sa náhodný efekt 

zakaždým rozšíril na celý roj. 

Lenže vytvorenie zrkadlového obrazu patrilo do celkom inej kategórie. Roje produkovali 

farebné obrazy a udržiavali ich pomerne ustálené. Takýto zložitý proces by sotva zvládli 

jednoduché nanočastice, o akých ma dosiaľ informovali. Pochyboval som, že by strieborná 

vrstva bola schopná vyvolať plné spektrum farieb. Teoreticky síce bolo možné, že by častice 

pod istým sklonom rozkladali svetlo do množstva ďalších farieb, lenže to by predpokladalo aj 

veľmi premyslenú koordináciu ich pohybu. 

Prijateľnejšou sa mi videla predstava, že častice vytvárajú farby celkom odlišne. Ricky mi 

zrejme o časticiach nepovedal celú pravdu. Klamal ma. A to ma rozčuľovalo. 

Už predtým sa mi zazdalo, že s Rickym nie je čosi v poriadku, ale s odstupom musím 

pripustiť, že problém bol skôr na mojej než na jeho strane. Ani po katastrofe v sklade som 

nepochopil, že roje sa vyvíjajú rýchlejšie a človek vôbec nestačí s nimi držať krok. Mal som 

si to uvedomiť už vtedy, keď roje prišli s novou stratégiou - dlažbu urobili šmykľavou, čím 

svoje obete oslabili a ľahšie nimi manipulovali. Bol to známy jav - podobným spôsobom si 

mravce posúvajú guľôčky. V prípade rojov to však bolo neslýchané, celkom nové správanie. 

Pred chvíľou v sklade som prežíval veľkú hrôzu a nie celkom som si uvedomil, s čím máme 

do činenia. Keď som teraz sedel v rozpálenom aute, už nemalo význam Rickyho zasypávať 

výčitkami. Bol som vyľakaný, unavený a neschopný normálne myslieť. 

"Jack!" Mae ma štuchla do pleca a ukázala na Charleyho auto. 

Tvár mala zdesenú. 



Roj pri koncových svetlách Charleyho auta sa premenil na čierny pás, ktorý sa vysoko vo 

vzduchu zakrivil a potom stratil v spoji, ktorým sa ku kovu pripájal červený plast. 

Zvolal som do mikrofónu: "Pozor, Charley! Tuším si už našli k tebe cestu." 

"Áno. Vidím ich. Jebem im hrob!" 

Charley preliezal na zadné sedadlo. Častice napĺňali vnútrajšok auta a vytvárali v ňom sivý 

opar, ktorý rýchlo tmavol. Charley zakašlal. Nevidel som, čo robí, lebo sa stratil niekde pod 

oknom. Zase zakašlal. "Charley!" 

Neodpovedal. Ale počul som ho nadávať. "Charley, radšej by si mal z toho auta vyjsť! "Ja 

tým sviniam ukážem!" 

Nato sa ozval čudný zvuk, ktorý som nebol vstave niekde zaradiť. Obrátil som sa k Mae, 

ktorá si pritískala slúchadlá k ušiam. Ozýval sa v nich zvláštny rytmizovaný škripot. Zvedavo 

na mňa pozrela. 

"Charley!" 

"Striekam tie potvory. Uvidíme, čo urobia, keď budú mokré." 

"Ty na ne striekaš izotop?" spýtala sa Mae. 

Neodpovedal. O chvíľu sa znova zjavil v obloku a do všetkých strán rozstrekoval obsah 

fľaše od Windexu. Tekutina sa rozlievala po skle a stekala nadol. Čím viac častíc vnikalo do 

auta, tým v ňom bolo tmavšie. Zakrátko som Charleyho už nevidel. Z čierňavy sa vynorila 

jeho ruka, pritisla sa k sklu a zase stratila. Sústavne kašlal, Bol to suchý kašeľ. 

"Charley!" zvolal som. "Uteč z toho auta!" 

"Hovno! Aký by to malo zmysel?" 

Ozval sa Bobby Lembeck. "Vietor má rýchlosť päť metrov za sekundu. Skúste prebehnúť!" 

Päť metrov za sekundu bolo málo, ale predsa len o niečo viac ako doteraz. 

"Charley! Počuješ?" 

Z tmavého vnútra auta sme začuli jeho hlas. "Áno, hneď... Doboha, nemôžem na dverách 

toho idiotského auta nahmatať kľučku..." Zachvátil ho kŕčovitý kašeľ. 

V slúchadlách som začul hlasy z hlavnej budovy. Bola to rýchla výmena slov. "Charley je v 

Toyote," povedal Ricky. "Kde je v Toyote kľučka?" 

Bobby Lembeck: "Neviem. To nie je moje auto." 

"Čie je to auto? Vinceovo?" 

Vince: "Nie, nie. Toho slepúcha." 

"Čie?" 

"Toho inžiniera. Čo ustavične žmurká..." 

"Dávida Brooksa?" "Áno. Toho." 

"Chlapci," ozval sa Ricky. "Máme dojem, že je to Dávidovo auto." 

"To nám vôbec..." začal som. 

No vzápätí som stíchol, lebo Mae ukazovala za seba na zadné sedadlo nášho auta. Tam, kde 

sa spájalo čalúnenie sedadla so zadnou časťou karosérie, prúdili do auta ako čierny dym 

častice. 

Pozrel som lepšie a zbadal som na podlahe pod zadným sedadlom deku. Aj Mae ju zazrela. 

Vrhla sa celým telom dozadu a pohrúžila medzi sedadlá. Kopla ma pritom do hlavy, ale 

nakoniec sa jej podarilo deku dočiahnuť. Začala ju napchávať do medzery pri čalúnení. Chcel 

som jej pomôcť, ale pritom sa mi zošuchli z hlavy slúchadlá a zachytil som sa o volant. V 

aute bolo tesno. Zo slúchadiel sa ozýval plechový hlas. 

"Chytro!" volala Mae. "Chytro!" 

Bol som od nej väčší. Dozadu som sa nezmestil. Telo sa mi prehlo cez predné sedadlo. 

Konečne som dočiahol k deke a pomáhal jej utesniť škáry. 

Iba hmlisto som si uvedomoval, že sa pravé predné dvere na Toyote otvorili a z čierňavy sa 

vynorila Charleyho noha. Zrejme sa pokúsi o šťastie vonku. Častice prenikali aj cez deku a v 

aute bolo čoraz tmavšie. Zase ma pichalo na celom tele. 

"Mae, utečme!" 

Neodpovedala a ďalej zasúvala deku do škár. Pravdepodobne si uvedomovala, že útek z 

auta nás nezachráni. Roje nás dolapia, prehradia nám cestu, zariadia, aby sme sa pošmykli a 

spadli. A keď raz spadneme, zadusia nás. Tak ako to doteraz urobili so všetkými. 

Vzduch hustol. Rozkašlal som sa. V pološere som počul plechový hlas zo slúchadiel. 

Ktovie, odkiaľ prichádza. Aj Mae spadli slúchadlá. Domnieval som sa, že som ich predtým 

zazrel na prednom sedadle, ale teraz už bola taká tma, že som ich nevidel. Pálilo ma v očiach. 

Sústavne som kašlal. Aj Mae kašlala. Nevedel som, či ešte zasúva deku. V hmle bola iba 

tieňom. 

Pred ostrou bolesťou som privrel oči. Hrdlo sa mi sťahovalo a sucho som kašlal. Znova sa 

mi zakrútila hlava. Zrejme už neprežijeme ani minútu, možno dodýchame aj skôr. Pozrel som 

na Mae, ale nevidel som ju. Iba som ju počul kašlať. Rukou som sa pokúšal rozohnať hmlu. 

Nepomáhalo to. Chvíľu som rukou kýval pred predným sklom a na okamih sa vyčistilo. 

Napriek záchvatu kašľa som v diaľke zazrel hlavnú budovu. Dosiaľ svietilo slnko. Všetko 

sa zdalo normálne. Privádzalo ma do zúfalstva, že hoci všetko vyzerá normálne a pokojne, my 

dvaja sa zadusíme kašľom. Netušil som, čo sa stalo s Charleym. Pred sebou som ho nevidel. 

Znova som rukou rozohnal opar, a vtom som si všimol... 

Dvíha sa piesok. 

Sláva! Zase sa dvíha piesok. 

Vrátil sa vietor. 

"Mae." Kašlal som. "Mae. Otvor!" 

Neviem, či ma počula. Dusil ju kašeľ. Siahol som k ľavým predným dverám a šmátral po 

kľučke. Bol som zmätený a de-zorientovaný. Sústavne som kašlal. Dotkol som sa horúceho 

kovu a mykol ním nadol. 

Dvere sa otvorili. Do auta vnikol horúci vzduch a rozvíril hmlu. Konečne zase fúka vietor. 

"Mae!" 

Moril ju záchvat kašľa. Azda nie je schopná pohnúť sa. Nahol som sa k pravým predným 

dverám. Rebrami som narazil do rýchlostnej páky. Hmla zredla a zazrel som kľučku, stisol ju 

a dvere odchýlil. Vietor ich zabuchol. Znova som sa naklonil, stisol kľučku a teraz som už 

držal dvere otvorené. 

Cez auto previeval vietor. 

Čierny oblak sa o niekoľko sekúnd vytratil. Zadné sedadlo ostávalo ešte v tme. Vyšiel som 

pravými prednými dverami. Podarilo sa mi otvoriť aj zadné dvere. Mae sa ku mne načiahla a 

vytiahol som ju z auta. Obaja sme silne kašlali. Nohy sa jej podlamovali. Prehodil som si jej 

ruku cez plece a takmer som ju niesol. Pred nami bola šíra púšť. 

Ešte ani teraz neviem, ako sa mi podarilo dôjsť k hlavnej budove. Roje sa stratili. Dul silný 

vietor. Mae sa na mňa zavesila celou váhou a bola ťažké bremeno. Telo jej ochablo, nohy 

vliekla po piesku. Celkom mi ubudli sily. Často som sa musel zastavovať, lebo ma morili 

mučivé záchvaty kašľa. Nebol som schopný poriadne sa nadýchnuť. Krútila sa mi hlava, 

strácal som orientáciu. Slnečné lúče mali zelenkavý nádych a pred očami sa mi mihali bodky. 

Mae slabučko kašlala. Plytko dýchala. Ktovie, či prežije. Vliekol som sa s ťažkým bremenom 

ďalej a iba s námahou za sebou ťahal nohy. 

Konečne som sa ocitol pri vchodových dverách. Podarilo sa mi ich otvoriť a vniesol som 

Mae do tmavej predsiene. Na jej opačnom konci bola sklená pretlaková kamera, za ktorou už 

čakali Ricky a Bobby Lembeck. Povzbudzovali nás, ale ich hlas som nepočul. Slúchadlá mi 

ostali v aute. 

Dvere pretlakovej komory sa so syčaním otvorili a postrčil som do nej Mae. Podarilo sa jej 

postaviť, hoci od záchvatu kašľa sa celá prehýbala. Odstúpil som. Prúd vzduchu ju začal 

zbavovať častíc. Oprel som sa o stenu, zadychčaný a takmer v mdlobách. 

Nezažil som to isté už predtým? zišlo mi na um. 

Pozrel som na hodinky. Uplynuli iba tri hodiny, čo sa mi o vlások podarilo uniknúť pred 

rojom. Sklonil som sa a oprel rukami o kolená. Hľadel som do zeme a čakal, kým sa uvoľní 

pretlaková komora. Pozrel som na Rickyho a Bobbyho. Kričali, ukazovali si na uši. Zavrtel 

som hlavou. 

Vari nevidia, že nemám slúchadlá? 

"Kde je Charley?" ozval som sa. 

Odpovedali, ale nič som nepočul. 

"Podarilo sa mu zachrániť? Kde je Charley?" 

Mykol som sa, keď v reproduktore zaškrípalo a potom cez interkom Ricky povedal: ".,. už 

mu veľmi nepomôžeme." 

"Je v budove?" zopakoval som otázku. "Zachránil sa?" 

"Nie." 

"Kde je?" 

"Ešte v aute," odvetil Ricky. "Vôbec z neho nevystúpil. Ty to nevieš?" 



"Mal som problémy sám so sebou," vysvetľoval som. "Teda tam ostal?" "Áno." "Je mŕtvy?;' 

"Nie, nie. Žije." 

Dosiaľ som sťažka dýchal a obchádzali ma mdloby. "Čože?" 

"Ťažko to možno posúdiť na základe monitora, ale zrejme ešte žije..." 

"Dočerta, a prečo ste sa za ním nerozbehli?" 

Rickyho hlas znel pokojne. "Nemôžeme, Jack. Musíme sa postarať o Mae." 

"Niekto tam mohol skočiť." 

"Nemáme tu nikoho navyše." 

"Ja tam ísť nemôžem," povedal som. "Nemám už síl," 

"Pravdaže tam za ním nepôjdeš," Ricky prešiel do chlácholivého hlasu. Pripomínal 

zamestnanca pohrebného ústavu. "Jack, zrejme si prežil strašný šok..." 

"Ricky, povedz mi... kto ho privedie?" 

"Poviem tvrdú pravdu. Pochybujem, že by malo zmysel za ním chodiť. Videl som, ako sa 

zmieta v kŕčoch. V strašných kŕčoch. Pravdepodobne mu veľa času už neostáva." 

"Teda za ním nikto nezájde?" spýtal som sa. 

"Bohužiaľ, nemá to zmysel." 

Bobby pomohol Mae vyjsť z pretlakovej komory a odviedol ju po chodbe. Ricky tam ešte 

postával. Hľadel na mňa cez sklo. 

"Jack, teraz si na rade ty. Vstúp!" 

Nepohol som sa. Ďalej som sa opieral o stenu. "Niekto poňho musí zájsť!" 

"Teraz nie. Jack, vietor sa ešte neustálil. Jeho rýchlosť môže každú chvíľu poklesnúť." 

"Lenže Charley ešte žije." 

"Ale už dlho nevydrží." 

"Niekto tam musí zájsť," opakoval som. 

"Jack, vieš veľmi dobre, čomu čelíme," poznamenal Ricky. Usiloval sa hovoriť rozvážne, 

pokojne a logicky. "Utrpeli sme veľké straty. Nemôžeme riskovať ďalšie. Kým sa niekto 

dostane k Charleymu, bude už mŕtvy. Možno už teraz je mŕtvy. Vstúp do pretlakovej 

komory!" 

Znova som posúdil svoje fyzické možnosti. Ťažko sa mi dýcha, bolí ma v hrudi, som na 

smrť vyčerpaný. Teraz sa tam naozaj nemôžem vrátiť. Aspoň nie v stave, v akom sa 

nachádzam. 

Vstúpil som do pretlakovej komory. 

Zavýjajúce dúchadla mi uhládzali vlasy, šuchorili šatstvom a odstránili z oblečenia i 

pokožky čierne častice. Takmer hneď sa mi zlepšil zrak. Dýchalo sa mi ľahšie. Teraz prúd 

vzduchu vyrazil zdola. Vystrel som ruku a pozoroval, ako sa z nej stráca čerň. Chvíľu bola 

bledosivá a potom sa jej vrátila normálna farba. 

Zavialo aj z bočných dúchadiel. Hlboko som sa nadýchol. Pokožka sa zbavila bolestivých 

ihličiek. V hlave sa mi rozjasňovalo. Znova som sa nadýchol. Ešte som nebol vo svojej koži. 

Ale cítil som sa už lepšie. 

Otvorili sa sklené dvere. Ricky roztiahol ruky. "Jack! Chvalabohu, že si v bezpečí!" 

Neodpovedal som. Iba som sa zvrtol a pobral cestou, ktorou som prišiel. 

"Jack..." 

Sklené dvere sa so sykotom zavreli a s pritlmeným cvakotom uzamkli. "Ja ho tam vonku 

nenechám," povedal som. 

"Čo mieniš urobiť? Neunesieš ho, je priťažký. Ako si poradíš?" 

"Neviem. Ale ja ho tam nenechám, Ricky." Vyšiel som z budovy. 



Pravdaže, urobil som presne to, čo Ricky chcel - presne to odo mňa očakával -, ale vtedy 

som si to neuvedomoval. I keby ma bol niekto na to upozornil, nebol by som predpokladal, že 

Ricky je schopný až takej psychologickej manipulácie. O Rickym bolo známe, že si s ľuďmi 

robí, čo chce. A tentoraz sa mu podarilo dostať aj mňa. 

Fúkal ostrý vietor. Nikde nebolo ani stopy po rojoch a prešiel som k prístrešku bez 

akýkoľvek prekážok. Nemal som slúchadlá, takže som nemusel počúvať Rickyho poznámky. 

Zadné dvere Toyoty boli otvorené. Charley ležal na chrbte a nehýbal sa. Chvíľu mi trvalo, 

kým som zistil, že slabučko dýcha. S námahou som ho posadil. Upieral na mňa otupený 

pohľad. Pery mal belasé, pokožku kriedovosivú. Po líci mu stekali slzy. Pohol ústami. 

"Nerozprávaj!" prikázal som mu. "Šetri si sily." Hlasno od-fukujúc, posunul som ho na okraj sedadla a za nohy som ho poobrátil, takže teraz hľadel von z auta otvorenými dverami. 

Charley bol mohutný chlap, vysoký meter stoosemdesiat a najmenej o desať kilogramov odo 

mňa ťažší. Uvedomoval som si, že ho nebudem schopný odniesť. Ale za zadným sedadlom 

Toyoty som zbadal hrubé pneumatiky terénneho motocykla. Ten mi azda pomôže. 

"Charley, počuješ ma?" 

Takmer nepostrehnuteľne prikývol. 

"Vládzeš sa postaviť?" 

Nič. Nijaká reakcia. Vôbec na mňa nehľadel. Zízal kamsi do prázdna. 

"Charley," zopakoval som. "Podarí sa ti postaviť?" 

Znova prikývol, potom sa mu telo narovnalo. Zo sedadla sa zošmykol a dotkol sa nohami 

zeme. Chvíľu stál neisto, podlamovali sa mu nohy, potom sa zvalil na mňa a pevne sa ma 

chytil, aby sa udržal. Pod jeho váhou som klesol. 

"Počkaj, Charley..." Oprel som ho o auto a potom posadil na stúpačku. "Chvíľu tam vydrž, 

jasné?" 

Pustil som ho. Ostal sedieť a nesústredene hľadel do prázdna. 

"Hneď sa vrátim." 

Prešiel som sa k zadnej časti vozidla a otvoril kufor. Bol tam terénny motocykel - takú čistú 

motorku som ešte nevidel. Bola v plastovom obale. Majiteľ ju po použití zrejme umyl. Svedčí 

to o Dávidových móresoch, zišlo mi na um. Vždy bol ako zo škatuľky. 

Vybral som motocykel z auta a postavil ho na zem. V zapaľovaní nebol kľúč. Pobral som sa 

k prednej časti Toyoty a otvoril ľavé predné dvere. Predné sedadlá boli bez jedinej smietky, 

všade vládol dôkladný poriadok. David mal na prístrojovej doske prisatý poznámkový blok, 

rám na zavesenie mobilného telefónu a na malom háčiku viseli telefónne slúchadlá. Otvoril 

som odkladaciu skrinku a zbadal, že aj jej vnútro je vzorne usporiadané. Doklady o registrácii 

vozidla mal v obálke, pod ňou malé plastové puzdro rozdelené na priehradky, v ktorých bol 

balzam na pery, papierové vreckovky, leukoplast. Ale kľúče nikde. Nato som si všimol, že 

medzi sedadlami je panel na prehrávač cédečiek a pod ním zamknutá priehradka. Bola na nej 

podobná zámka ako do zapaľovania motorky. Pravdepodobne sa otvárala tým istým kľúčom. 

Pobúchal som pätou po priehradke a začul som, že v nej za-buchotalo čosi kovové. Azda je 

tam malý kľúčik, ktorý sa hodí do zapaľovania motorky. V každom prípade niečo kovové. 

Kde sú Dávidove kľúče? Ktovie, či Vince aj Dávidovi pri príchode nezobral kľúče. V takom 

prípade budú v hlavnej budove. To mi nepomôže. 

Pozrel som k budove a uvažoval, či by som sa nemal po ne vrátiť. Vtedy som si všimol, že 

vietor slabne. Nad zemou ešte víril piesok, ale už menej súvislo. 

Ďakujem pekne, pomyslel som si. Už nič horšie som nepotreboval. 

Pod novou hrozbou som sa vzdal motocykla a hľadania kľúča. Azda v sklade nájdem nejaký 

vozík, na ktorom by som Charleyho dopravil do budovy. Hoci som si na nič podobné 

nespomínal, jednako som sa vydal do skladu. Opatrne som vstúpil a začul buchot. Vydávali 

ho vzdialené dvere, ktoré vietor otváral a zatváral. Tesne pri dverách ležalo Rosino telo, 

striedavo osvetlené a zase stemnené podľa pohybu dvier. Mala na pokožke mliečny povlak 

ako predtým králik. Ale nepodišiel som k nej bližšie. Náhlivo som pozeral poličky, otvoril 

som komoru a pozrel na uskladnené debničky. Našiel som vozík zbitý z drevených latiek a s 

malými kolieskami. V piesku by bol nepoužiteľný. 

Vrátil som sa pod prístrešok k Toyote. Neostávalo mi nič iné, iba Charleyho do hlavnej 

budovy odniesť. Azda sa mi to podarí, ak celú váhu neprenesie na mňa. Možno sa cíti lepšie a 

vrátilo sa mu aj trocha síl. 

Ale pohľad na jeho tvár ma presvedčil, že to tak nie je. Ba videlo sa mi, že ešte väčšmi 

zoslabol. 

"Doboha, Charley, čo s tebou urobím?" 

Neodpovedal. 

"Nevládzem ťa odniesť. A David neodložil kľúče v aute, takže máme smolu..." Zrazu som 

dostal nápad. 

Čo by robil David, keby sa mu na aute náhodne zabuchli dvere? Bol inžinier a určite myslel 

aj na takéto nepredvídané udalosti. Hoci sa mi táto úvaha zdala nepravdepodobná, musím sa 

spoľahnúť na to, že David bol vždy pripravený na všetko. Určite by nezastavoval na ceste 

autá a nežobronil, či mu niekto nepožičia drôtik. Nie, nie. 

David si zrejme niekde schovával náhradný kľúč. Pravdepodobne v magnetickej schránke. 

Ľahol som si pod auto, ale vtom mi zišlo na um, že David by kľúč neukryl na miestach, kde 

by si pri jeho vyberaní zašpinil šaty. Skrýšu by si zvolil dômyselnejšie, aby k nej mal ľahký 

prístup. 

S týmto vedomím som prebehol prstami po vnútornej strane predného nárazníka. Nikde nič. 

Prešiel som k zadnému nárazníku a skrýšu som hľadal aj tam. Bezvýsledne. Siahol som pod 

stúpačky na oboch stranách auta. Nič. Ani magnetická schránka, ani kľúč. Nechcelo sa mi to 

veriť, a tak som sa spustil na podlahu, či tam nie je konzola alebo rozpera, ktoré som si 

predtým nevšimol. 

Nič tam nebolo. Po kľúči som pátral neúspešne. 

Zmätene som potriasol hlavou. Magnetickú schránku možno priložiť iba ku kovovým 

častiam. Navyše by mala byť chránená pred vyčíňaním prírodných živlov. Preto takmer každý 

ukrýval kľúče na vnútornej strane nárazníka. 

David však takto nepostupoval. Kam inam mohol kľúč schovať? 

Znova som obišiel auto, hľadiac na hladké línie karosérie. Prešiel som prstami po prednej 

mriežke chladiča i po zadnej strane poznávacej značky. 

Kľúča niet. 

Na čelo mi vystúpil pot. Nebolo to iba z napätia: teraz som už s určitosťou cítil, že sila vetra 

poklesla. Vrátil som sa k Charleymu, ktorý dosiaľ sedel na stúpačke. 

"Charley, ako sa cítiš?" 

Neodpovedal, iba nepatrne pohol plecom. Nasadil som si na uši jeho slúchadlá. Začul som 

praskot a tichý rozhovor, Hlasy zrejme patrili Rickymu a Bobbymu a tuším sa škriepili. 

Priložil som si k perám mikrofón. "Chlapci, ozvite sa." 

Pauza. Nato Bobby s prekvapením: "Jack!" 

"Áno, to som ja..," 

"Jack, nemôžeš tam ostať. V posledných minútach rýchlosť vetra sústavne klesá. Teraz už je 

iba päť metrov za sekundu." "Rozumiem..." "Jack, musíš sa vrátiť." "Ešte nemôžem." 

"Keď klesne na tri metre, zjavia sa roje." "Rozumiem..." 

Ricky: "Čo chceš povedať tým rozumiem? Ježišmária, vrátiš sa, alebo nie?" 

"Nevládzem Charleyho odniesť." "To si vedel, keď si odchádzal." "Uhm." 

"Jack! Dočerta, čo tam robíš?" 

Počul som bzukot monitorovacej kamery v rohu prístrešku. Pozrel som ponad strechu auta a 

zbadal som, ako sa na kamere, ktorá na mňa zaostrovala, hýbe objektív. Toyota bolo 

rozmerné vozidlo a takmer mi bránila v pohľade na kameru. Nosič lyží na streche robil auto 

ešte vyšším. Nešlo mi do hlavy, načo bol Dávidovi nosič lyží, keď sám nelyžoval. Zimu 

neznášal. Zrejme nosič patril k štandardnej výbave auta... 

Zahrešil som. Veď je to jasné ako facka. 

Jedine tam som po kľúči nepátral. Vyskočil som na stúpačku a obzeral si strechu auta. 

Prešiel som prstami po nosiči a koľajach, na ktorých bol upevnený. Na čiernom nosiči som 

nahmatal čiernu pásku. Odlepil som ju a zazrel strieborný kľúč. 

"Jack! Už je to iba štyri a pol metra." 

"Rozumiem." 

Spustil som sa na zem a sadol si za volant. Vopchal som kľúč do zámky a schránku otvoril. 

Našiel som v nej malý žltý kľúč. 

"Jack! Čo tam robíš?" 

Chytro som prešiel k zadnej časti auta. Zasunul som žltý kľúč do zapaľovacej skrinky 

motorky. Nasadol som a naštartoval. Motor pod plechovým prístreškom hlasno zaburácal. 

"Jack!" 

Prešiel som s motorkou k stúpačke, na ktorej sedel Charley. Zrejme teraz nastúpi 

najzložitejšia časť môjho plánu. Motorka nemala nožný stojan. Priblížil som sa k Charleymu 

čo najtesnejšie a pokúšal sa mu pomôcť na zadné sedadlo. Sám som ostal sedieť a udržiaval 

som motorku v rovnováhe. Našťastie Charley podistým môj zámer pochopil. Horko-ťažko sa 

usadil. Prikázal som mu, aby sa ma pevne chytil. 

Bobby Lembeck: "Jack! Už sú tu." 

"Kde?" 

"Na južnej strane. Smerujú k tebe." "Rozumiem." 

Roztúroval som motor a zabuchol na aute pravé predné dvere. No ešte som nevyrazil. 

"Jack!" 

Ricky: "Čo je s ním? Hádam si uvedomuje, čo mu hrozí?" Bobby: "Určite." 

"To chce tam trčať celú večnosť?" 

Charley ma rukami oblapil okolo pása. Hlavu mi oprel o plece. Počul som jeho priškrtený 

dych. "Drž sa pevne, Charley!" povedal som. Prikývol. 

Ricky: "Jack! Čo tam robíš?" 

Charley mi do ucha tichšie ako šeptom precedil: "Skurvený blázon!" 

"Veru," prikývol som. Čakal som. Už som roje zazrel, vynorili sa spoza budovy. Tentoraz 

ich bolo deväť a mierili zoradené v tvare véčka priamo na mňa. Zoskupili sa do šíku, ktorý si 

samy zvolili. 

Deväť rojov, pomyslel som si. Čoskoro tu bude tridsať rojov, potom dvesto... 

Bobby: "Jack, vidíš ich?" 

"Vidím." Pravdaže som ich videl. 

Boli celkom iné ako predtým. Hustejšie, hrubšie a robustnejšie. Určite už nevážia pol druha 

kilogramu. Ich hmotnosť sa pohybuje v rozmedzí päť až desať kilogramov. Možno sú aj 

ťažšie. Azda pätnásť kilogramov, Ich váha je reálna, aj ich hmota je reálna, 



Čakal som. Nehýbal som sa zo svojho miesta. Uvažoval som, čo roje urobia, keď sa ku mne 

priblížia. Začnú okolo mňa krúžiť? Alebo sa vzdialia o kúsok ďalej a budú vyčkávať? Ako sa 

vyrovnajú s rachotom motorky? 

Moje predpovede sa nesplnili - rútili sa priamo na mňa, véčko sa vyrovnalo do rovnej čiary 

a potom vytvorili akési obrátené vé. Počul som ich hlboký vibrujúci hukot. Pri toľkých rojoch 

bol ešte hlasnejší. 

Víriace roje boli odo mňa vzdialené na dvadsať metrov, potom na desať. Pohybujú sa 

rýchlejšie ako predtým, alebo je to iba výplod mojej fantázie? Vyčkal som, kým boli takmer 

nado mnou, potom som uvoľnil škrtiacu klapku a vyrazil vpred. Prenikol som cez roj pred 

sebou, na okamih som sa ocitol v tme a vzápätí som sa s hrmotom rútil k dverám 

energetického bloku. V piesku ma nadhadzovalo, ale neodvažoval som sa obzrieť. Šialená 

jazda trvala iba niekoľko sekúnd. Keď sme prišli k energobloku, pustil som motorku, 

podoprel plecom Charleyho a doterigali sme sa k dverám. 

Roje boli v päťdesiatmetrovej vzdialenosti odo dvier, keď sa mi podarilo stisnúť kľučku, 

otvoriť dvere a zasunúť do otvoru nohu, aby sme sa cez ne zmestili obaja naraz. Lenže v tej 

chvíli som stratil rovnováhu a obaja sme spadli medzi dverami na betónovú dlažbu. Dvere sa 

automaticky začali zatvárať a narazili nám do vystrčených nôh. Pocítil som v členku prudkú 

bolesť, no čo bolo ešte horšie, dvere ostali otvorené a naše nohy im bránili zapadnúť do rámu. 

Cez otvor som zazrel blížiace sa roje. 

S vypätím síl som sa postavil a ťahal dnu Charleyho nehybné telo. Dvere sa zatvorili, ale 

uvedomoval som si, že sú to iba protipožiarne dvere, ktoré nie sú vzduchotesne. Nanočastice 

môžu cez ne vniknúť aj sem. Musím nás oboch dostať do pretlakovej komory. Nebudeme v 

bezpečí dovtedy, kým sa za nami nezatvoria prvé sklené dvere. 

Stonajúc a spotený, vtiahol som Charleyho do pretlakovej komory. Posadil som ho a oprel o 

bočné dúchadla. Tým jeho nohy prestali prekážať skleným dverám. Keďže v tlakovej komore 

mohla byť iba jedna osoba, vycúval som z nej a čakal, kým sa dvere zatvoria. 



Ale nezatvorili sa. 

Pozrel som na bočnú stenu, či tam nie je nejaké tlačidlo, ale nič som nenašiel. V komore sa 

svietilo, takže nebola bez prúdu. Ale dvere sa nezatvárali. 

Uvedomoval som si, že roje sa rýchlo približujú. Do miestnosti za komorou vbehli Bobby 

Lembeck a Mae. Videl som ich cez sklo druhých dvier. Kývali rukami, robili veľké posunky a 

zjavne mi naznačovali, aby som sa vrátil do pretlakovej komory. Ale nedávalo mi to zmysel. 

"Myslel som, že sa tam vchádza po jednom," povedal som do mikrofónu. 

Nemali slúchadlá a nemohli ma počuť. Zúrivo mi kývali, aby som vstúpil. 

Nechápavo som zdvihol dva prsty. 

Pokrútili hlavou, čím mi naznačovali, že si ich posunky zle vysvetľujem. 

Zazrel som, ako na úrovni nôh dnu už vstupujú dnu nanočastice. Pripomínali čiernu paru. 

Prenikali cez zárubňu protipožiarnych dvier. Ostávalo mi iba päť-desať sekúnd. 

Vkročil som do pretlakovej komory. Bobby a Mae prikyvovali, môj postup schvaľovali. 

Teraz robili iné gestá - akoby čosi dvíhali. 

"Mám Charleyho zdvihnúť?" 

Prikývli. Zavrtel som hlavou. Charley v sediacej polohe bol pre mňa priťažkým bremenom. 

Pozrel som do predsiene, ktorá sa plnila čiernymi časticami a vo vzduchu sa tvorila sivastá 

hmla. Hmla prechádzala aj do pretlakovej komory. Zacítil som na koži prvé bodnutia. 

Pozrel som na Bobbyho a Mae za sklom. Videli, čo sa deje. Uvedomovali si, že ostávajú iba 

sekundy. Znova robili posunky: zdvihni Charleyho. Zohol som sa, chytil som ho pod 

pazuchy. Pokúšal som sa postaviť ho na nohy, ale nepohol som ním. 

"Charley, preboha, pomôž mi!" zastonal som a znova ho skúšal zdvihnúť. Charley kopal 

nohami, šmátral rukami. Predsa som ho o malý kúsok nadvihol. Ale vzápätí sa zase zošuchol. 

"Charley, no tak... Ešte raz..." Z posledných síl som ho ťahal a tentoraz mi aj sám pomohol. 

Konečne sa mu nohy dostali pod telo a donútil som ho vstať. Držal som ho pod pazuchami. 

Boli sme v akomsi šialenom zovretí ako milenci. Charley chripel. Pozrel som na sklené dvere. 

Nezatvorili sa. 

Vzduch bol čoraz tmavší. Pozrel som na Mae a Bobbyho a vrhali na mňa šialené pohľady, 

dvíhali dva prsty, kolísali nimi. Nerozumel som im. "Áno, sme dvaja..." Dočerta, čo sa stalo s 

tými dverami? Napokon sa Mae sklonila a sústredene si ukazovala oboma rukami na topánky. 

Čítal som jej z úst: "Dve topánky." Pritom ukazovala na Charleyho. 

"Áno, máme dve topánky. Charley má na nohách dve topánky." 

Mae pokrútila hlavou. 

Vztýčila štyri prsty. 

"Štyri topánky?" 

Bodavá bolesť ma znervózňovala, bránila mi myslieť. Zase sa ma zmocňovala už známa 

bezradnosť. Akoby mi mozog vypovedal poslušnosť. Čo má Mae na mysli s tými štyrmi 

topánkami? 

V pretlakovej komore sa začínalo stmievať. Mae a Bobbyho som videl čoraz nezreteľnejšie. 

Zase mi niečo naznačovali, ale vôbec som im nerozumel. Zdalo sa mi, akoby boli odo mňa 

vzdialení a vlastne nedôležití. Už som nemal síl a všetko mi bolo jedno. 

Dve topánky, štyri topánky. 

A vtedy som pochopil. Obrátil som sa k Charleymu, naklonil sa k nemu a povedal: "Oblap 

ma okolo krku!" Poslúchol. Chytil som ho za nohy a zdvihol ich zo zeme. 

V tej chvíli sa dvere so zasyčaním zatvorili. 

Konečne, pomyslel som si. 

Spustili sa dúchadla. Vzduch sa rýchlo vyčistil. Z posledných síl som držal Charleyho až 

dovtedy, kým sa neotvorili druhé dvere. Mae a Bobby vbehli do pretlakovej komory. 

A v tej chvíli som klesol na zem. Charley dopadol na mňa. Tuším Bobbymu sa podarilo 

Charleyho zo mňa odtiahnuť. Ale nie som si tým celkom istý. Odvtedy si takmer na nič 

nepamätám. 

Šiesty deň   18:18 





Zobudil som sa v posteli v ubytovacej časti areálu. Klimatizácia hučala tak hlasno, až sa mi 

zdalo, že som na letisku. S kalným pohľadom som sa dotackal k dverám. Boli zamknuté. 

Chvíľu som na ne búchal, ale nikto sa neozval, ani keď som začal kričať. Pobral som sa k 

malému monitoru na stole a zapol ho. Zjavila sa ponuka možností a hľadal som, či program 

neobsahuje čosi ako interkom. Nič podobné som nenašiel, hoci som skúšal všetky 

používateľské rozhrania. No zrejme som čosi spustil, lebo sa otvorilo okno, v ktorom sa zjavil 

Ricky. Usmieval sa na mňa. "Už si sa zobudil?" spytoval sa. "Ako sa cítiš?" 

"Odomkni tie idiotské dvere!" 

"Ty máš zamknuté dvere?" 

"Doboha, odomkni ich!" 

"Zamkli sme ťa iba v tvojom záujme." 

"Ricky!" zvolal som. "Otvor tie idiotské dvere!" 

"Už som ich odomkol. Sú otvorené, Jack." 

Pobral som sa k dverám. Mal pravdu, hneď sa predo mnou otvorili. Pozrel som na zástrčku. 

Bola na dvere osobitne primontovaná a jej mechanizmus sa ovládal diaľkovo. Mal by som ju 

prelepiť. 

Ricky na obrazovke povedal: "Možno by si sa rád osprchoval." 

"Áno, veľmi rád. Prečo klimatizácia tak hučí?" 

"V tvojej izbe sme ju zapli na plné obrátky," vysvetľoval Ricky. "Pre prípad, že by na tebe ostalo ešte zopár častíc." 

Prehrabával som sa v cestovnej taške a hľadal iné oblečenie. "Kde je tu sprcha?" 

"Potrebuješ pomoc?" 

"Nie, nepotrebujem. Iba mi, dočerta, povedz, kde je tu sprcha." "Tuším si nahnevaný." 

"Vyser si oko, Ricky!" 

Sprcha mi pomohla. Stál som pod ňou zhruba dvadsať minút a nechal som si na rozbolené 

telo prúdiť pariacu sa horúcu vodu. Mal som množstvo modrín - na prsiach, na stehnách -, ale 

nespomínal som si, ako som k nim prišiel. 

Keď som vyšiel, na pracovnom stole sedel Ricky. "Jack, veľmi som sa o teba bál." 

"Ako je s Charleym?" 

"Zdá sa, že je v poriadku. Spí." 

"Aj jeho si zamkol?" 

"Jack, uvedomujem si, že máš za sebou nepríjemný zážitok, a rád by som ti povedal, že za 

všetko, čo si vykonal, sme ti nesmierne vďační - aj naša firma ti je vďačná a..." 

"Choď s tou svojou firmou do riti!" 

"Jack, chápem, že sa hneváš." 

"Prestaň tárať, Ricky. Doboha, vôbec ste mi nepomohli. Ani ty, ani nikto iný z tohto 

areálu." 

"Nepochybujem, že to v tebe vyvoláva podobné pocity..." 

"Nie podobné, ale presné pocity. Kto včas nepomôže, ten vôbec nepomôže." 

"Jack, Jack. Prosím ťa! Veď ti vravím, ako ma mrzí všetko, čo sa stalo. Je mi z toho nanič. 

Vážne. Keby bolo možné udalosti vrátiť a zmeniť, namojdušu, urobím to prvý." 

Pozrel som naňho. "Ricky, už ti neverím." 

Usmial sa. "Dúfam, že sa to časom zmení." 

"Nie." 

"Jack, vieš, že vždy som si vážil naše priateľstvo. Pre mňa bolo odjakživa najdôležitejšie." 

Vyjavené som naňho hľadel. Ricky vôbec nepočúval. Iba sa svojím hlúpym úsmevom 

pokúšal naznačiť, že všetko zase bude v poriadku. Ktovie, či nebol nadrogovaný. Správal sa 

veľmi čudne. 

"Nechajme to tak!" Nadýchol sa a zmenil tému. "Mám pre teba dobrú správu. Príde sem 

Júlia. Mala by tu byť večer." 

"Hm. A prečo sem prichádza?" 

"Určite aj preto, že jej tie uniknuté roje robia starosti." 

"Naozaj jej robia starosti?" spýtal som sa. "Veď ste ich mohli zlikvidovať pred niekoľkými týždňami, keď sa zjavili ešte v počiatočnej vývinovej podobe. Ale to ste neurobili." 



"Máš pravdu. Neurobili. Vtedy si totiž nikto neuvedomoval..." 

"Ba uvedomoval!" 

"Nie." Tváril sa ako nespravodlivo obvinený a predstieral urazenosť. No jeho hra ma už 

unavovala. 

"Ricky," povedal som. "Prišiel som sem vrtuľníkom so skupinkou mediálnych expertov. 

Kto ich informoval, že máte problémy s informáciami pre verejnosť?" 

"O takých expertoch nič neviem." 

"Prikázali im, aby nevystupovali z vrtuľníka. Že je to tu ne-bezpečné." 

Zavrtel hlavou. "Nemám tušenie... Neviem, o čom rozprávaš." Rozhodil som rukami a 

vyšiel z kúpeľne. "Naozaj nie!" zvolal za mnou Ricky nesúhlasne. "Prisahám, že o tom 

nemám najmenšie tušenie!" 

O pol hodiny mi Ricky priniesol akoby na uzmierenie chýbajúci kód, o ktorý som ho 

predtým žiadal. Bol krátky, iba na kúsku papiera. 

"Mrzí ma to," vysvetľoval. "Trvalo mi istý čas, kým som ho našiel. Rosie si vzala pred 

niekoľkými dňami celý podadresár, lebo chcela na jednej sekcii pracovať nepripojená na sieť. 

Zrejme ho zabudla vrátiť. Preto chýbal v hlavnom adresári." 

"Aha." Preletel som záznam. "Na čom pracovala?" 

Ricky pokrčil plecami. "Nechápem. Na jednom zo súborov." 



/*Mod Compstat_do*/ 

Exec (move {o i j (Cx1, Cy l,  Cz l) } ) /*init*/ 

{?i j (xl, yl,  zl) }/*state*/ 

{?ikl (xl,  yl,   zl) (x2,  y2,   z2) } /*track*/ 

Push {z (i)}/*store*/ 

React < advan> /*ref state*/ 

ßI {(dx(i, j, k)} { (place (Cj,  Hj) } 

ß2 { (fx(a,  q) }  

Place {z (q) } /*store*/ 

Intent <advan> /*ref intent*/ 

ßijk {(dx(i, j, k)} {(place(Cj, Hj)} 

ßx {(fx (a,  q) } 

Load {z (i) } /*store*/  

Exec (move{o ij (Cxi, Cy l, Cz l) })  

Exec (pre{o ij (Hxl, Hyl, Hzl)}) 

Exec (post{o ij (Hxl, Hyl, Hzl)})  

Push {?ij (xl, yl, zl) } 

{?ikl (xl,  yl,  zl) move (x2,  y2,  z2) } /*track*/ 

{0,1,0,01) 



"Ricky," ozval som sa, "tento kód je takmer totožný s ori-ginálnym." 

"Aj ja si myslím. Sú v ňom iba drobné zmeny. Nechápem, prečo sú s ním také problémy." 

Pokrčil plecami. "Len čo sa nám roj vymkol z rúk, presné znenie kódu sa mi videlo 

druhoradé. Beztak sme ho neboli schopní zmeniť." 

"Prečo sa vám roj vymkol z rúk? Veď v tomto kóde nie je nijaký vývinový algoritmus." 

Roztiahol ruky. "Keby sme to vedeli, Jack, vieme všetko," vyhlásil. "Nevládol by tu taký 

zmätok." 

"Ricky, lenže mňa požiadali, aby som sem prišiel a preveril, aké problémy sú s kódom 

napísaným mojím tímom. Spomínali mi, že agenty schádzajú z cesty za svojím cieľom..." 

"Povedal by som, že agenty z nej schádzajú v okamihu, keď ich nemožno ovládať rádiovým 

signálom." 

"Lenže kód nikto nezmenil." 

"O kód sa fakticky nikto nestaral. Problémy nám robia implikácie kódu. Správanie agentov, 

ktoré z tohto kódu vyplýva. Preto sme ťa zavolali na pomoc. Veď ten kód je koniec koncov 

tvoj. Nemám pravdu?" 

"Áno, ale roj je zase váš." 

"Do istej miery, Jack." 

Ospravedlňujúco pokrčil plecami a vyšiel z miestnosti. Chvíľu som hľadel na papier, potom 

som si položil otázku, prečo mi kód vytlačil na papieri. Vyzeralo to tak, akoby som nebol 

schopný skontrolovať elektronický dokument. Možno tým Ricky zakrýva iný problém. Azda 

kód skutočne zmenili, ale nemieni mi to ukázať. Alebo možno... 

Dočerta! Papier som skrkval a odhodil do odpadkového koša. Pravdaže, bolo mi jasné, že 

riešenie súčasných ťažkostí nemá nič spoločné s kódom. 

Mae bola v biologickom laboratóriu, hľadela na monitor a po-dopierala si dlaňou bradu. 

"Cítiš sa dobre?" spýtal som sa. 

"Áno," usmiala sa. "A ty?" 

"Som iba unavený. A zase ma bolí hlava." 

"Mňa tiež. Ale domnievam sa, že mňa bolí z toho fágu." Ukázala na obrazovku monitora. 

Bol na ňom čierno-biely obraz akéhosi vírusu, tak ako ho nasnímal elektrónový mikroskop. 

Fág tvarom pripomínal tĺčik mažiara - cibuľovitá hlava zakončená užším chvostom. 

"To je ten nový mutant, o ktorom si predtým rozprávala?" spýtal som sa. 

"Výroba sa teraz znížila na šesťdesiat percent. To však teraz nie je dôležité." 

"A čo urobíš s tou odpojenou nádržou?" 

"Skúšam protivírusové reagenty," vysvetľovala. "Mám ich tu obmedzený počet. Na analýzu 

kontaminujúcich látok nie sme vybavení. Výrobný protokol nám káže nádrž, s ktorou sa 

vyskytujú ťažkosti, odpojiť a vyčistiť." 

"Prečo ste to ešte neurobili?" 

"Pravdepodobne to nakoniec urobím. Ale keďže tento mutant je nový, domnievala som sa, 

že hádam bude lepšie pokúsiť sa nájsť neutralizujúci prostriedok. Budú ho zrejme potrebovať 

aj pre ďalšiu výrobu. Vírus sa môže vrátiť." 

"Myslíš, že sa znova zjaví? Že bude obiehať?" 

"Áno. Azda je virulentný, azda nie, ale v podstate je to to isté." 

Prikývol som. Vedel som to z práce s genetickými algoritmami - s programami, ktorých 

výhradným cieľom je napodobňovať evolúciu. Väčšina ľudí si predstavovala evolúciu ako 

jednorazový proces, zhluk náhodných udalostí. Keby rastliny nezačali produkovať kyslík, 

nevyvinul by sa život živočíchov. Keby asteroid nezmietol zo Zeme dinosaurov, nevystriedali 

by ich cicavce. Keby sa niektorá ryba neudomácnila na súši, doteraz by sme všetci žili vo 

vode. A tak ďalej. 

To všetko bola pravda, ale evolúcia mala aj inú stránku. Niektoré formy i spôsoby života sa 

zjavujú opakovane. Napríklad také cudzopasníctvo, keď jeden živočích žije z iného, prešlo v 

priebehu evolúcie niekoľkými nezávislými vývinovými štádiami. Cudzopasníctvo bol 

osvedčený spôsob, ako sa formy života vzájomne ovplyvňovali a budú ovplyvňovať. 

Podobný jav sa vyskytoval aj v súvislosti s genetickými programami. Tie mali sklon 

približovať sa k istým osvedčeným riešeniam. Programátori o nich hovorili ako o končiaroch, 

ktoré sa dvíhajú na vopred upravenom teréne. Modelovali ich ako trojrozmerné pohoria a 

umelo kolorovali. Ale evolúcia mala aj isté pevné zákony. 

Bolo viac ako isté, že baktérie v horúcom vývare sa postupne stávajú objektom 

kontaminácie, a keby mu aj nepodľahli, aspoň nadobudnú inú podobu. Ak necháme dlhšie 

stáť na kuchynskom pulte cukorničku, po istom čase v nej určite nájdeme mravce. 

Napočudovanie, hoci sa problematika evolúcie skúma už sto-päťdesiat rokov, vieme o nej 

doteraz veľmi málo. Už dávnejšie vyšli z módy teórie, že prežíva ten najschopnejší. Takáto 

predstava bola naivná. Myslitelia devätnásteho storočia pokladali evolúciu za "prírodu vo 

svojej divej a surovej podobe" a svet si predstavovali ako arénu, v ktorej silnejšie živočíchy 

zabíjajú slabšie. Nebrali do úvahy, že aj slabšie druhy môžu zosilnieť, alebo aspoň nadobudnú 

schopnosť brániť sa. O takom ich vývine však máme dostatok dôkazov. 

Nové myšlienky zdôrazňovali, že medzi sústavne sa vyvíjajúcimi formami jestvuje 

vzájomné pôsobenie. Niektorí ľudia prirovnávajú evolúciu k pretekom v zbrojení, čím 

naznačujú, že organizmy sa čoraz väčšmi vzájomne ovplyvňujú. Rastline napadnutej škodcom 

sa v listoch vyvinie pesticíd. Škodca sa vyvíja tak, aby mu tento pesticíd nemohol uškodiť, a v 

rastline preto vzniká ešte silnejší pesticíd. A tak ďalej. 

Iní zase označovali tento model za koevolúciu, počas ktorej sa najmenej dve životné formy 

vyvíjajú tak, aby sa navzájom tolerovali. Tak rastlina napádaná mravcami časom začne 

mravce tolerovať, ba na povrchu listov produkuje pre ne živiny. Mravce ju zase chránia pred 

živočíchmi, ktoré by sa jej pokúšali obžierať listy. Rastlina a mravce čoskoro nie sú schopné 

žiť jeden bez druhého. 

Tento model mnohí pokladali za skutočnú podstatu evolúcie. Cudzopasníctvo a symbióza 

sa stali skutočným podkladom na evolučné zmeny. Podobné procesy tvoria podstatu evolúcie 

a sprevádzajú ju od samého začiatku. Lynn Margulies sa preslávil poukázaním na to, že 

baktériám sa vyvinuli jadrá zásluhou požierania iných baktérií. 

V dvadsiatom prvom storočí už bolo jasné, že koevolúcia sa neohraničuje na stvorenia, 

ktoré žijú v pároch a prípadne sa izolovane venujú rituálnym tancom. Jestvovali koevolučné 

modely s tromi, desiatimi alebo entými životnými formami, pričom n možno nahradiť 

ľubovoľným číslom. Na kukuričnom poli rástlo množstvo rozličných rastlín. Napádali ich 

mnohí škodcovia a v rastlinách sa vyvíjali obranné mechanizmy. Rastliny súperili s burinou, 

škodcovia s inými škodcami. Väčšie živočíchy žrali rastliny i škodcov. Pri takomto zložitom 

vzájomnom pôsobení vždy prichádzalo k zmenám, k evolučným procesom. 

Ich výsledky však zároveň boli nepredvídateľné. 

Aj preto ma Rickyho počínanie tak nahnevalo. 



Mal si uvedomiť nebezpečenstvo už v prvej chvíli, keď zistil, že nie je schopný roje 

ovládnuť. Bolo bláznovstvom sedieť so založenými rukami a dovoliť rojom, aby sa vyvíjali 

na vlastnú päsť. Ricky bol inteligentný človek. Vedel o genetických algoritmoch. Poznal 

biologické pozadie súčasných trendov v programovaní. 

Vedel, že v rojoch môže nevyhnutne prísť k samoorganizačným procesom. 

Vedel, že emergentné formy sú nevypočítateľné. 

Vedel, že súčasťou evolúcie je vzájomné ovplyvňovanie n foriem. 

To všetko vedel, a napriek tomu to pripustil. A tak ako on, pripustila to aj Júlia. 



Skontroloval som Charleyho. Ešte spal vo svojej izbe. Cestou som naďabil na Bobbyho 

Lembecka. "Ako dlho už Charley spí?" "Odkedy ste sa vrátili. Približne tri hodiny." "Nemali by sme ho zobudiť a zistiť, ako sa cíti?" "Nie, nech si len pospí. Overíme si jeho stav po 

večeri." "Tá bude kedy?" 

"O pol hodiny." Bobby Lembeck sa zasmial. "Dnes varím ja." 



To mi pripomenulo, že okolo večere mám zavolať domov. Pobral som sa do svojej izby a 

vyťukal číslo. 

Telefón zdvihla Ellen. "Haló! Kto je?" Hlas mala utrápený. Začul som v pozadí, ako 

Amanda plače a Eric sa hlasno škriepi s Nicole. "Nicole, nerob to bratovi!" napomenula Ellen 

Nicole. 

"Ahoj, Ellen," pozdravil som ju. 

"Chvalabohu!" zvolala. "Musíš si so svojou dcérou pohovoriť." 

"Čo sa deje?" 

"Moment. Nicole, volá otec." Domyslel som si, že jej podáva telefón. 

Pauza. Potom: "Ahoj, ocko." "Čo sa deje, Nič?" 

"Nič. Eric sa správa ako odporný sopliak." Vecný tón. 

"Nie, rád by som počul, čo si vyviedla bratovi." 

"Ocko." Prešla do šepotu. Vedel som, že zakryla dlaňou mikrofón. "Teta Ellen sa správa 

dosť nesympatický." 

"Počula som to," ozvala sa Ellen v pozadí. No malá aspoň prestala vrieskať. Zrejme ju Ellen 

vzala na ruky. 

"Nicole," povedal som. "Ty si z detí najstaršia a spolieham sa, že kým som preč, postaráš sa, aby v dome všetko klapalo." 

"Usilujem sa o to, ocko, Ale Eric je mizerný všivák." 

Z pozadie: "Nie som! Sklapni, ty kravské lajno!" 

"Ocko! Počuješ? Som celkom v koncoch." 

"Zapchaj si tú smradľavú chlebáreň!" 

Pozrel som pred seba na monitor. Na obrazovke sa striedali zábery púšte, ako ich snímali 

bezpečnostné kamery. Na jednom zábere sa zjavil terénny motocykel, ktorý ležal na boku 

neďaleko dvier energobloku. Iná kamera prinášala obraz skladu s dverami, ktoré sa ešte vždy 

otvárali a zatvárali a odhaľovali siluetu Rosinho tela. Dnes prišli o život dvaja ľudia. I ja som 

takmer umrel. Rodina, ktorá sa mi včera videla najdôležitejšou vecou v živote, teraz mi 

prichodila vzdialená a bezvýznamná. 

"Ocko, poviem ti to z mosta do prostá," pokračovala Nicole, pričom sa usilovala o rozvážny 

hlas dospelého človeka. "Vrátila som sa s tetou Ellen domov z obchodného domu, dostala 

som prekrásnu blúzku na to vystúpenie, a potom vrazil do mojej izby Eric a zhodil mi na zem 

všetky knihy. Povedala som mu, aby ich pozbieral. Odmietol a škaredo mi nadával, a tak som 

ho kopla do zadku, vzala som mu Vojaka Joa a skryla ho. To je všetko." 

"Ty si mu vzala Vojaka Joa? spýtal som sa. Vojak Joe bol Ericovým najvýznamnejším 

vlastníctvom. Občas sa mu prihováral. Keď usínal, uložil si ho v posteli na vankúš tesne 

vedľa seba. 

"Vrátim mu ho," pokračovala Nicole, "ale najprv mi tie knihy musí pozbierať." "Nie..." 

"Ocko, strašne škaredo mi nadáva." "Vráť mu Vojaka Joa." 

Na obrazovke sa sústavne menili zábery kamier. Každý obraz ostal na nej iba jednu-dve 

sekundy. Čakal som, kým sa vráti záber skladu. Pohľad naň ma zaujal. Čosi sa mi 

nepozdávalo. 

"Ocko, to ma ponižuje!" 

"Nie, veď ty nie si mama..." 

"Aha... Mama tu bola ani nie päť sekúnd." 

"Bola doma? Mama sa zastavila doma?" 

"Ale hneď sa zase pobrala preč. Vraj musí chytiť lietadlo." 

"Hm... Nicole, musíš Ellen poslúchať..," 

"Ocko, už som ti povedala, že Ellen je..." 

"Kým sa vrátim, plne ma zastupuje. Ak ti niečo prikáže urobiť, musíš to urobiť." 

"Ocko. Mám pocit, že to je nerozumné." Bol to hlas členky súdnej poroty. 

"Milá moja, takto to platí." 

"Lenže mne ide o..." "Nicole. Takto to platí. Kým sa nevrátim." "A kedy sa vrátiš?" 

"Pravdepodobne zajtra." "No dobre." 

"Dúfam, že si ma pochopila." 

"Pochopila, ocko. Ale pravdepodobne sa tu nervovo zrútim..." "V takom prípade ti 

sľubujem, že hneď po návrate ťa navštívim na psychiatrii..." "Aký si vtipný!" "Daj mi ešte Erica." 

Krátko som sa pozhováral s Ericom, ktorý mi niekoľkokrát vy-hlásil, že to, čo od neho 

žiadam, nie je fér. Prikázal som mu, aby pozbieral Nicoline knihy. Tvrdil, že ich nezhodil, že 

sa zrútili na zem náhodou. Naliehal som, aby ich aj tak pozbieral. Nato som ešte pár slov 

prehodil s Ellen. Usiloval som sa ju povzbudiť. 

Počas tohto rozhovoru bezpečnostná kamera zase ukázala sklad. Znova som videl dvere a 

priestor pred nimi. Z tohto pohľadu bol sklad mierne nad terénom. K dverám viedli štyri 

drevené schody. Všetko vyzeralo ako predtým. Neviem, čo ma predtým zaujalo. 

Vzápätí som si to uvedomil. 

Chýbalo tam Dávidovo telo. To medzi dverami nebolo. Predtým som bol svedkom, ako sa 

jeho telo vysunulo von z dvier, stratilo sa nám z dohľadu a zrejme dopadlo na zem pred 

skladom. Vzhľadom na mierny sklon terénu sa azda odkotúľalo niekoľko metrov odo dvier, 

ale sotva ďalej. 

Tela však niet. 

Možno som sa mýlil. Azda ho odvliekli kojoty. Záber na ob-razovke sa zase zmenil. Musím 

tu sedieť, kým sa v ďalšom striedaní obrazov nezopakuje. Rozhodol som sa, že čakať už 

nebudem. Ak Dávidovo telo zmizlo, aj tak na tom už nič nezmením. Bolo okolo siedmej, keď 

sme si sadli k večeri v malej kuchynke obytnej časti areálu. Bobby nám pripravil ravioly s 

rajčinovou omáčkou a miešanou zeleninou. Bol som už dlhší čas mužom v domácnosti a 

vyznal som sa v mrazených potravinách. "Domnievam sa, že Contadina sú lepšie ravioly." 

Bobby pokrčil plecami. "Ja otvorím chladničku a pripravím, čo tam nájdem." 

Napočudovanie, bol som hladný. Zjedol som všetko, čo som mal na tanieri. 

"Zrejme to nebolo až také zlé," poznamenal Bobby. 

Mae pri jedle ako vždy mlčala. Vedľa nej sedel Vince, ktorý jedol veľmi hlučne. Ricky 

sedel na vzdialenejšom konci stola, hľadel do jedla a vyhýbal sa môjmu pohľadu. Mne to 

neprekážalo. O Rosie a Dávidovi Brooksovi sa nikomu nechcelo rozprávať, ale prázdne 

stoličky pri stole klali oči. "Pôjdeš dnes večer von?" spýtal sa Bobby. 

"Áno," odvetil som. "Kedy sa tu stmieva?" 

"Slnko by malo zapadnúť okolo pol ôsmej," odvetil Bobby. Pozrel na monitor na stene. 

"Zistím ti presný čas." 

"Vyrazíme tri hodiny po zotmení," navrhol som. "Niekedy po desiatej." 

"Myslíš, že sa ti podarí roje vystopovať?" 

"Malo by sa to podariť. Charley jeden roj poriadne postriekal." 

"A teraz sám v tme svietim," zasmial sa Charley. Vstúpil do miestnosti a posadil sa. 

Všetci ho nadšene privítali. Ak nie z iného dôvodu, aspoň z dobrého pocitu, že pribudol 

ďalší stolovník. Spýtal som sa ho, ako sa cíti. 

"Normálne. Som trocha slabý. A pekelne ma bolí hlava." 

"To poznám. Aj mňa." 

"Mňa tiež," pridala sa Mae. 

"Aj z Rickyho ma bolí hlava, ale nie tak neznesiteľne," Charley sklopil pohľad. "Zrejme to potrvá dlhšie." 

Ricky nezareagoval. Iba ďalej jedol. 

"Myslíš, že sa to svinstvo dostane až do mozgu?" spýtal sa Charley. "Mám na mysli 

nanočastice. Keď ich človek vdýchne, neprekročia hematoencefalickú bariéru... a nepreniknú 

do mozgu?" 

Bobby posunul tanier s cestovinami pred Charleyho. Ten si hneď nad tanierom rozomlel 

korenie. "Ani ich vopred neochutnáš?" 

"Neurážaj sa. Ale viem, že potrebujú korenie." Začal jesť. "Práve preto sa každý bojí 

znečistenia, ktoré so sebou prináša nanotechnológia," pokračoval. "Nanočastice sú také 

drobné, že sa dostanú aj tam, kde to človek predtým vôbec nečakal. Môžu sa votrieť do 

synáps medzi neurónmi. Môžu sa dostať do cytoplazmy srdcových buniek. Môžu sa dostať do 

bunkových jadier. Sú také drobné, že vniknú do každého orgánu v tele. Jack, azda sme sa 

nimi nainfikovali." 

"Zdá sa, že ťa to ani veľmi netrápi," poznamenal Ricky. 

"Čo si už teraz pomôžem? Jedine dúfam, že čoskoro ťa nimi nakazím. Počujte, tie špagety 

nie sú najhoršie." 

"Sú to ravioly," opravil ho Bobby. 

"Mne je to fuk. Ale treba ich trocha okoreniť." Zase si na ne namlel trocha korenia. 

"Slnko zapadá o devätnásť dvadsaťsedem," Bobby prečítal čas z monitora. Vrátil sa k jedlu. 

"Ale koreniť ich netreba." 

"Hovno! Treba." 

"Okorenil si ich už predtým." 

"Ale málo." 

"Chlapci," ozval som sa. "Nechýba nám niekto?" "Nemyslím. Prečo?" 

Ukázal som na monitor. "Kto to tam stojí vonku na púšti?" 

"Dočerta!" zvolal Bobby. Vyskočil od stola a vybehol z miestnosti. Všetci ho nasledovali. 

Aj ja. 

Ricky držal v rukách vysielačku. "Vince, zamkni nás. Vince!" 

"Sme zamknutí," odvetil Vince. "Tlak je čosi nad päť." 

"Prečo sa nespustilo poplašné zariadenie?" 

"Neviem. Možno sa už naučili cezeň aj prechádzať." 

Kráčal som za ostatnými do servisnej miestnosti, kde na nástenných obrazovkách z tekutých 

kryštálov boli zábery bezpečnostných kamier. Pohľady na púšť z rozličných uhlov. 

Slnko už bolo pod obzorom, ale obloha bola jasnooranžová, postupne tmavla do 

purpurovomodrej a potom čierno-modrej farby. Na oblohe sa črtala silueta mladého muža s 

krátkymi vlasmi. Mal džínsy, biele tričko a pripomínal surfistu. V šere som mu nevidel jasne 

do tváre, ale aj podľa pohybov sa mi videlo na ňom čosi povedomé. 

"Nemáme tam vonku reflektory?" spýtal sa Charley. V ruke držal tanier s cestovinami a ešte 

vždy jedol. 

"Už sa rozsvecujú," skonštatoval Bobby a o chvíľu mladíka zalialo svetlo ako za bieleho 

dňa. Teraz som ho už videl jasne... 

A vtedy mi svitlo. Vyzerá ako chlapec, ktorý bol včera večer v Juliinom aute tesne pred 

nehodou. Ten plavovlasý surfista - keď som si ho lepšie obzrel - akoby z oka vypadol... 

"Ježišmária, Ricky!" zvolal Bobby. "Vyzerá presne ako ty." 

"Máš pravdu," prisvedčila Mae. "Je to Ricky. Ešte aj tričko má ako Ricky." 

Ricky si práve z dávkovača nápojov napĺňal pohár. "O čom to, panstvo, rozprávate?" 

"Vyzerá ako ty," zopakovala Mae. "Má ešte aj tričko s nápisom Ja som tu root." 

Ricky pozrel na svoje tričko, potom na obrazovku. Chvíľu mlčal. "Nech sa prepadnem!" 

"Ricky, ty si vôbec nevyšiel z budovy. Ako je možné, že si to ty?" 

"Dočerta, to už je vrchol!" zahromžil Ricky. Nenútene pokrčil plecom. Nebolo to až 

priveľmi nenútene? 

"Tvár celkom nerozoznávam," poznamenala Mae. "Nevidím mu na tvári črty." 

Charley pristúpil bližšie k najväčšej obrazovke a hľadel na obraz zboku. "Ani ich nemôžeš 

vidieť, lebo ich na nej niet," vyhlásil. 

"Netáraj!" 

"Charley, to je umelý artefakt s vysokou rozlišovacou schop-nosťou." 

"Nie," opakoval Charley. "Bohuprisahám, že tá tvár je bez charakteristických čŕt. Ešte ten obraz priblíž a pozri." 

Bobby obraz priblížil. Plavovlasá hlava sa zväčšila. Postava sa pohybovala sem a ta, 

niekedy vypadla zo záberu, ale na prvý pohľad bolo jasné, že Charley má pravdu. Tvár bola 

bez čŕt. Pod čiarou plavých vlasov bol iba ovál bledej pokožky. 

Na ňom náznak nosa a obočia a namiesto pier akási vyvýšenina. Konkrétna tvár to však 

nebola. 

Pripomínalo to sochu, ktorú umelec nedokončil. Ešte na nej nevytesal charakteristické 

znaky. 

Obočie sa občas pohlo. Akoby sa zachvelo, skrútilo. Možno aj to bol iba dojem vyvolaný 

umelo. 

"Dúfam, že je vám jasné, na čo sa dívate," pokračoval Charley. Hlas mal ustarostený. 

"Zaber postavu nižšie. Pozrieme si zvyšok tela." Bobby zmenil uhol pohľadu a zazreli sme 

púštnu pôdu a biele tenisky. Lenže tenisky sa zeme nedotýkali, skôr sa nad ňou vznášali. 

Navyše boli akési rozmazané. Šnúrky a pásik s nápisom Niké boli iba naznačené. Akoby obuv 

nebola skutočná, iba jej náčrt. 

"To je veľmi čudné," ozvala sa Mae. 

"To vôbec nie je čudné," odvetil Charley. "Vopred si vyrátali približnú hustotu bodov. Roj nedisponuje dostatočným počtom agentov a nemôže zobraziť aj obuv s vysokou rozlišovacou 

schopnosťou. Preto sa k nej aspoň približuje." 

"Možno to povedať aj inak," vyhlásil som. "S materiálmi, ktoré majú častice poruke, lepšie výsledky nedosiahnu. Farby zrejme vytvárajú nachyľovaním svojho fotovoltaického povrchu 

pod istým uhlom, čím zachycujú svetlo. Čosi podobné, ako keď diváci na futbalovom 

štadióne držia pred sebou rôznofarebné tabličky, ktoré dovedna vytvárajú živý obraz." 

"V tom prípade je správanie roja veľmi rafinované," poznamenal Charley. 

"Ešte rafinovanejšie, ako sme očakávali," dodal som. 

"Prekristapána," zahromžil Ricky. "Rozprávate o tom roji, akoby to bol Einstein." 

"Zrejme nie je," šprihol mu Charley, "lebo modeluje teba, a nie Einsteina." 

"Prestaň, Charley." 

"Rád by som prestal, Ricky, lenže ty si taký chňup, že človeka priam vyzývaš, aby ťa 

provokoval." 

"Obaja by ste sa aspoň na chvíľu mohli prestať škriepiť!" zahriakol ich Bobby. 

Mae sa obrátila ku mne. "Prečo to roj robí? Napodobňuje vyhliadnutú obeť?" 

"V podstate áno," súhlasil som. 

"Keď počujem, že by sme mali byť vyhliadnutými obeťami, otvára sa mi nožík," ozval sa 

Ricky. 

"Myslíš, že roj má zakódovanú schopnosť svoju obeť na-podobniť fyzicky?" 

"Nie," odmietol som takúto predstavu. "Programová inštrukcia je oveľa všeobecnejšia. 

Program jednoducho navádza agenty na určený cieľ. Sme teda svedkami jedného z možných 

emergentných riešení. Je oveľa pokročilejšie ako doterajšie verzie. Predtým mal roj problém 

vytvoriť stabilný dvojrozmerný obraz. Teraz ho už modeluje trojrozmerne." 

Pozrel som na programátorov. Tvárili sa skľúčene. Konečne pochopili, akého veľkého 

pokroku sú svedkami. Prechod k troj-rozmernosti znamenal, že roj nielen napodobňuje náš 

zovňajšok, ale aj naše správanie. Našu chôdzu, gestá. To naznačuje, že máme do činenia s 

oveľa zložitejším vnútorným systémom. 

"Roj sa rozhodol takto postupovať z vlastnej vôle?" 

"Áno," prisvedčil som. "Hoci som si nie celkom istý, či je v tomto prípade slovo ,rozhodol‘ 

vhodné, Emergentné správanie je súhrnom správania jednotlivých agentov. Nejestvuje nikto, 

kto by o niečom ,rozhodoval‘. Roj nemá mozog, nič ho na vyššej úrovni neusmerňuje." 

"Je to skupinové myslenie?" spýtala sa Mae. "Myslenie roja včiel?" 

"Svojím spôsobom," odvetil som. "Podstata je však v tom, že v roji nevládnu hierarchické 

vzťahy." 

"No aj tak je v ňom všetko koordinované," dodala. "Pripomína zreteľný a cieľavedomý 

organizmus." 

"Roj je teda celkom ako my!" Charley sa drsne zasmial. 

No nikto sa k nemu nepridal. 

Keby sme mali premýšľať v takýchto pojmoch, potom človek je v podstate gigantický roj. 

Presnejšie roj rojov, lebo každý orgán - krv, pečeň, obličky - tvorí samostatný roj. Pod 

pojmom ,telo‘ teda vnímame prepojenie orgánových rojov. 

Vžila sa predstava, že naše telo je pevné, ale tú sme si osvojili iba preto, že nevidíme, čo sa 

v nás odohráva na úrovni bunky. Keby sme ľudské telo mohli zväčšiť a nafúknuť do 

obrovského rozmeru, zistíme, že pozostáva z masy víriacich buniek a atómov a tie zase 

pozostávajú z menších víriacich buniek a atómov. 

Ale koho to zaujíma? Na úrovni orgánov sa spracúva množstvo informácií. Ľudské 

správanie ovplyvňuje veľa faktorov. Nie iba mozog. Rozhoduje o ňom celé telo. 

Z toho vyplýva, že človek je závislý od inteligencie roja. Rovnováhu ovláda cerebelárny roj, 

ktorý si uvedomujeme iba zriedkakedy. Iné informácie sa spracúvajú v mieche, žalúdku, 

črevách. Veľká časť procesu videnia sa uskutočňuje v očných guliach ešte predtým, než sa 

doň zapojí mozog. 

Množstvo zložitých mozgových pochodov prebieha bez toho, aby sme o nich vedeli. 

Názorným dôkazom je spôsob, ako sa vyhýbame prekážkam. Pohyblivý robot venuje 

obrovskú časť času na spracovanie informácií, ktoré mu umožnia vyhnúť sa vo svojom okolí 

prekážkam. Ľudské bytosti si existenciu prekážok uvedomia až vo chvíli, keď zhasne svetlo. 

Až vtedy pochopia, koľko informácií musí telo spracovať. 

Neraz sa tvrdí, že štruktúra vedomia - zmyslu pre sebaovládanie a cieľavedomé konanie - je 

iba klamná predstava, ktorú si vytvoril jeho používateľ. Nad sebou vôbec nevládneme 

vedome. Iba si to namýšľame. 

A nie je ani pravda, že iba človek o sebe rozpráva v prvej osobe. Už vieme, že aj hlúpy roj 

sa pokladá za samostatnú entitu. A ak sa ňou ešte necíti, v krátkom čase sa to určite stane. 





Ešte vždy sme na obrazovke sledovali muža bez tváre. Obraz postupne strácal stabilnosť. 

Roj mal zrejme ťažkosti zachovať obraz v pevnej podobe. Neustále sa obmieňal: chvíľami sa 

tvár a plecia rozplynuli na prach a vzápätí znova spojili do pevnej podoby. Bolo to čudné 

divadlo. 

"Vari roj nie je schopný udržať vytvorený obraz dlhší čas?" spýtal sa Bobby. 

"Hádam ho to už unavilo," dodal Charley. 

"Nazdávaš sa, že stráca energiu." 

"Pravdepodobne. Spotreboval množstvo energie, keď chcel udržať častice v správnom 

uhle." Roj sa vracal do podoby oblaku. 

"Toto je jeho režim s nízkou spotrebou energie?" spýtal som sa. 

"Zrejme. Som presvedčený, že časticiam nastavili schému napájania." 

"Alebo sa na ňu nastavili samy," dodal som. 

Chytro sa stmievalo. Z oblohy sa celkom vytratila oranžová farba. Na monitore sa strácala 

ostrosť obrazu. 

Roj sa obrátil a odletel. 

"Nech sa prepadnem!" zavrčal Charley. 

Sledoval som, ako sa roj stráca na obzore. 

"Ešte tri hodiny," poznamenal som, "a roje sa stanú minulosťou," 

Charley sa vrátil do postele hneď po večeri. Ten večer o desiatej ešte spal, keď som sa s 

Mae pripravoval znova opustiť budovu. Obliekli sme si vesty a bundy, lebo určite sa ochladí. 

Potrebovali sme, aby s nami ešte niekto išiel. Ricky vyhlásil, že musí čakať na Júliu, ktorá má 

každú chvíľu priletieť. Nehneval som sa, beztak som po jeho spoločnosti netúžil. Vince sa 

niekam vytratil pozerať televíziu a popíjať pivo. Ostal iba Bobby. 

Bobby nechcel ísť, ale Mae ho donútila. Nevedeli sme, ako sa prepravíme, lebo skrýša rojov 

môže byť vo vzdialenosti niekoľkých kilometrov. Mali sme naporúdzi Bobbyho terénny 

motocykel, ale na tom sa odvezú iba dve osoby. Vysvitlo, že Vince má pod prístreškom 

malotraktor. Zašiel som za ním do energobloku a požiadal ho o kľúč. 

"Načo by som ti dával kľúč?" odvetil. Sedel na pohovke a sledoval Milionára. Počul som, 

ako sa moderátor Regis Philbin spytuje: "To je vaša konečná odpoveď?" 

"Ako to myslíš?" 

"Kľúč je v zapaľovaní," odvetil Vince. "Vždy tam býva." "Počkaj," zamyslel som sa. 

"Tvrdíš, že v tom traktore pod prístreškom je kľúč vždy?" 

"Pravdaže." Z televízora som začul: "Otázka za päťtisíc dolárov: Ako sa volá najmenší štát v Európe?" 

"Prečo mi to nikto nepovedal už predtým?" chytala ma zlosť. 

Vince pokrčil plecami. "To neviem. Nikto sa ma na to ne-spytoval." 

Pobral som sa do hlavnej budovy. "Dočerta, kde je Ricky?" "Telefonuje," odvetil Bobby. 

"Zhovára sa s nejakým veľkým zvieraťom v Silicon Valley." "Upokoj sa," chlácholila ma Mae. 

"Som pokojný," zašomral som. "Odkiaľ telefonuje? Z hlavnej budovy?" 

"Jack." Položila mi ruky na plecia a zastavila ma. "Už je po desiatej. Zabudni na to." 

"Ako môžem na to zabudnúť? Mohli sme prísť o život." 

"Teraz nás čaká robota." 

Pozrel som na jej pokojnú tvár a rozvážny výraz. Spomenul som si, ako rýchlo pitvala 

králika. "Máš pravdu," ustúpil som. 

"Výborne," obrátila sa. "Len čo sa zbalíme, môžeme vyraziť." 

Zišlo mi na um, že určite je nejaký dôvod, prečo Mae nikdy nestráca hlavu. Pobral som sa k 

skrini a vybral tri plecniaky. Jeden som hodil Bobbymu. 

"Teda zdvihnime kotvy," navrhol som. 



Bola jasná noc, plná hviezd. Kráčali sme tmou k budove skladu, ktorá sa črtala proti tmavej 

oblohe. Tlačil som vedľa seba motorku. Chvíľu sme všetci mlčali. Napokon sa ozval Bobby. 

"Budeme potrebovať svetlá." 

"Potrebujeme množstvo vecí," dodala Mae. "Spísala som ich na papier." 

Prišli sme k skladu a otvorili dvere. Zbadal som, že Bobby ostal vonku v tme. Vstúpil som 

dnu a šmátral po vypínači. Rozsvietil som. 

Vnútrajšok skladu sa odvtedy, ako sme z neho odišli, nezmenil. Mae na svojom plecniaku 

otvorila zips a prechádzala sa medzi policami. "Potrebujeme prenosné svietidlá... zápalnice... 

svetlice... kyslík..." 

"Kyslík?" zapochyboval Bobby. "To myslíš vážne?" 

"Ak sa skrývajú niekde pod zemou, určite sa nám zíde. Možno... možno aj termit nám príde 

vhod." 

"Predtým ho držala v ruke Rosie," pripomenul som. "Možno ho niekde položila, keď... 

Obzriem sa." Prešiel som do vedľajšej miestnosti. Škatuľa s termitom ležala prevrátená na 

zemi, nádobky obďaleč. Rosie ju určite pustila z ruky, keď sa rozbehla. Ktovie, či jej niektorá 

nádobka neostala v ruke. Pozrel som k dverám. 

Rosino telo tam nebolo. 

"Ježišmária!" 

Pribehol Bobby. "Rosie zmizla." "Ako to myslíš?" 

Pozrel som naňho. "Stratila sa, Bobby. Jej telo ležalo na tomto mieste, a teraz ho niet." 

"Ako je to možné? Nejaké zviera?" 

"Neviem." Kvokol som si k miestu, kde predtým ležala Rosie. Keď som ju pred piatimi-

šiestimi hodinami videl, telo pokrýval mliečny povlak. Čosi z neho vtedy odpadlo aj na 

dlažbu. Teraz pripomínal hrubú vrstvu sušeného mlieka. Tam, kde mala Rosie predtým hlavu, 

vrstva bola hladká a neporušená. Ale bližšie k dverám akoby ju niekto odškrabol. Povlak 

prerušovali šmuhy. 

"Pravdepodobne ju niekto odtiaľto odpratal." 

"Áno." 

Podrobne som skúmal povlak, hľadal odtlačky nôh. Osamelý kojot by ju sotva odvliekol. Z 

dvier by ju vytiahla iba svorka zvierat. No tá by určite zanechala stopy. Nijaké stopy som 

však nevidel. 

Vstal som a prešiel k dverám. Bobby stál vedľa mňa a hľadel do tmy. 

"Vidíš niečo?" spýtal sa. 

"Nie." 

Vrátil som sa k Mae. Našla všetko. Zvinutú magnéziovú zápalnicu. Signálne pištole. 

Prenosné halogénové svietidlá. Lampy, ktoré možno pripevniť na hlavu. Malé ďalekohľady a 

okuliare na nočné videnie. Poľnú vysielačku. Kyslíkové fľaše a plastové plynové masky. 

Zamrazilo ma, keď som si uvedomil, že podobné masky som včera večer v Kalifornii videl u 

mužov z dodávky s označením SSTV. Ibaže tieto neboli postriebrené. 

Zháčil som sa. To bolo iba včera večer? Áno. Odvtedy uplynulo sotva dvadsaťštyri hodín. 

Zdalo sa mi, akoby sa to všetko odohralo pred mesiacom. 



Mae rozdelila výstroj do troch plecniakov. Keď som ju pozoroval, uvedomil som si, že 

jediná z nás má skúsenosti z práce v teréne. V porovnaní s ňou sme boli domasedi a teoretici. 

Prekvapilo ma, aký som sa dnes večer cítil na ňu odkázaný. 

Bobby poťažkal najbližší plecniak a zavrčal: "Mae, naozaj budeme potrebovať všetky tieto 

haraburdy?" 

"Nikto nepovedal, že to budeš vláčiť. Povezieme sa. Preto radšej vezmime toho viac, lebo 

ešte by nám niečo mohlo chýbať." 

"Dobre, rozumiem, ale načo nám bude poľná vysielačka?" "Človek nikdy vopred nevie, čo 

sa mu zíde." "Komu chceš vysielať?" 

"Bobby, keď nám hocičo z týchto vecí príde vhod, nebrali sme ich zbytočne," vysvetľovala. 

"Áno, lenže..." 

Mae zdvihla druhý plecniak a zavesila si ho na plece. S jeho váhou si poradila ľahko. 

Pozrela na Bobbyho. "Ešte si chcel niečo povedať?" 

"Vlastne už nie." 

Vzal som tretí plecniak. Nebol až taký ťažký. Bobby sa sťažoval, lebo ho opantal strach. 

Pravdaže, kyslíková fľaša bola o niečo väčšia a ťažšia, než sa mi páčilo, a z plecniaka 

nešikovne vytŕčala. Ale Mae trvala na tom, aby sme vzali aj kyslík. 

"Načo nám bude kyslík?" spýtal sa nervózne Bobby. "Aká 

veľká môže byť tá skrýša?" 

"Nemám tušenie," odvetila Mae. "Ale posledné roje boli dosť veľké." 

Podišla k výlevke a vzala aj merač radiácie. No keď odpojila zástrčku, zistila, že má vybitú 

batériu. Museli sme napochytro nájsť novú batériu, odskrutkovať puzdro a osadiť ju. 

Obával som sa, že náhradná batéria bude tiež vybitá. V takom prípade by nám bol merač 

nanič. 

"Ešte skontrolujme okuliare na nočné videnie," navrhla Mae. "Neviem, aké silné sú v nich 

batérie." 

Merač hlasno zatikal. Kontrolka batérie zablikala. "Beží na plný výkon," poznamenala. 

"Vydrží nám štyri hodiny." 

"Tak sa vydajme na cestu," navrhol som. 

Bolo 22:43. 



Keď sme sa priblížili k Toyote, merač radiácie akoby sa zbláznil a vytrvalo hlasno tikal. 

Mae sa vzďaľovala od auta smerom do púšte a držala snímač merača pred sebou. Obrátila sa 

na západ a tikanie prestalo. Pokračovala smerom na východ a tikanie sa obnovilo. No čím 

väčšmi sa vzďaľovala, tým bolo tikanie pomalšie. Obrátila sa na sever a tikot zase zosilnel. 

"Pôjdeme na sever," rozhodla. 

Nasadol som na motocykel a naštartoval motor. 

Bobby spod prístrešku s rachotom vycúval malotraktorom. Vozidlo malo objemné zadné 

pneumatiky a kormidlo ako na bicykli. Traktor pôsobil neohrabane, ale uvedomoval som si, 

že na nočnú cestu púšťou bude pravdepodobne najvhodnejší. 

Mae si sadla na zadné sedadlo motocykla a naklonila sa, aby snímač smeroval k zemi. 

"Poďme!" posúrila nás. Pod bezoblačnou nočnou oblohou sme vyrazili do púšte. 



Predný reflektor na motocykli poskakoval, vrhal na terén pre-rušované tiene a sťažoval nám 

výhľad. Púšť, ktorá cez deň vyzerala rovná a jednotvárna, teraz odhalila piesočné preliačiny, 

vrstvy kamenia a hlboké jarky, ktoré sa zjavovali bez akejkoľvek výstrahy. Musel som sa plne 

sústrediť, ak som chcel udržať na motocykli rovnováhu - najmä za situácie, keď ma Mae 

sústavne usmerňovala: "Chod doľava... Teraz vpravo... Tuším sme zbytočne vybočili... Teraz 

vľavo..." Niekedy sme krúžili na tom istom mieste, kým sa presvedčila, že sme na správnej 

ceste. 

Keby niekto sledoval našu stopu za dňa, určite si pomyslí, že vodič bol opitý - tak kľukato a 

krivo sme postupovali. Motocykel na hrboľatom teréne drgľoval a menil smer. Už sme sa 

vzdialili od hlavnej budovy niekoľko kilometrov a začal som sa obávať. Merač tikal čoraz 

prerývanejšie. Iba ťažko sa dalo rozlíšiť, čo je stopa roja a čo prirodzené elektromagnetické 

žiarenie. Nechápal som, prečo je tunajšie prostredie plné radiácie, ale musel som sa s touto 

skutočnosťou zmieriť. Ak sa nám v krátkom čase nepodarí odhaliť skrýšu rojov, azda celkom 

stratíme ich stopu. 

Aj Mae to znepokojovalo. Skláňala sa čoraz hlbšie k zemi, v jednej ruke snímač, druhá ruka 

okolo môjho pása. Musel som ísť pomalšie, lebo stopa veľmi zoslabla. Stratili sme ju, potom 

sme ju našli a znova z nej zišli. Pod čiernou klenbou plnou hviezd sme sa pohybovali ako v 

začarovanom kruhu. Chvíľami som zatajil dych, aby sme lepšie počuli. 

Nakoniec sa ma z toho ustavičného krúženia zmocňovalo zúfalstvo. Opísal som už tri 

okruhy, potom štvrtý, ale zbytočne: merač v Mainej ruke tikal veľmi nepravidelne. A zrazu 

nám bolo jasné, že sa nám stopa celkom stratila. 

Uprostred púšte sme iba bezcieľne krúžili. 

Stopa akoby sa prepadla. 



Zrazu ma premohla neznesiteľná únava. Celý deň ma držal na nohách adrenalín, no teraz 

ma zaplavilo vedomie porážky a telo mi vypovedávalo poslušnosť. Padali mi viečka. Zdalo sa 

mi, že na motorke zaspím. 

Mae sa za mnou vzpriamila. "Nevešaj hlavu!" vyzývala ma. 

"Ako to myslíš?" spýtal som sa unavene. "Môj plán totálne zlyhal." 

"Možno ešte nie," chlácholila ma. 

Bobby sa k nám priblížil. "Vážení, obzreli ste sa za seba?" 

"Prečo?" 

"Len sa obzrite!" vyzval nás. "Uvidíte, ako ďaleko sme sa dostali." 

Pozrel som poza plece. Svetlá fabriky boli prekvapujúco blízko. Azda sme boli od nej pol 

druha až tri kilometre. Zrejme sme opísali veľký polkruh a teraz sa vracali k bodu, odkiaľ sme 

pôvodne vyrazili. "To je čudné!" 

Mae zosadla z motocykla a postavila sa tesne k prednému reflektoru. Spolu sme pozreli na 

displej merača žiarenia. "Hmmm," zavrčala. 

"Čo povieš, Mae?" spýtal sa Bobby s nádejou. "Nemali by sme sa vrátiť?" 

"Nie," odvetila Mae. "Ešte nie. Pozri sem!" 

Bobby sa naklonil a znova sme hľadeli na displej. Bol na ňom graf intenzity žiarenia, ktorý 

sústavne klesal až k dolnej hranici. Bobby sa zachmúril: "Čo to je?" 

"Krivka nameraných údajov za dnešnú noc," vysvetľovala. "Prístroj nám ukazuje, že 

odkedy sme vyrazili, intenzita žiarenia sa aritmeticky znižovala - krivka smeruje prudko nadol 

a v posledných okamihoch sa jej zostup stal exponenciálny. Až dosiahol nulu." 

"Vážne?" Bobby sa zatváril zmätene. "Čo to znamená? Nerozumiem tomu." 

"Ja však áno." Obrátila sa ku mne a zase vysadla na motocykel. "Tuším, čo sa stalo. Poďme 

ďalej, ale pomaly." 

Uvoľnil som spojku a s rachotom sme sa pohli. Poskakujúci kužeľ predného reflektora 

zrazu odhalil mierny svah zarastený kaktusmi. 

"Nie tak rýchlo! Jack, spomaľ!" 

Spomalil som. Fakticky sme napredovali krokom. Zažíval som. Nemalo význam, aby som 

sa jej teraz na niečo vypytoval. Bola hlboko sústredená. Zápasil som s únavou a s pocitom 

porážky. Vystupovali sme miernym svahom, potom sa terén vyrovnal a o chvíľu sa motocykel 

naklonil zase nadol... 

"Stoj!" 

Zastavil som. 

Priamo pred nami akoby sa terén končil. Ďalej bola iba čierňava. "Ocitli sme sa na útese?" 

"Nie. Iba na vyššom hrebeni." 

Zašiel som na motocykli kúsok ďalej. Terén sa prudko zvažoval. Čoskoro sme sa dostali na 

okraj a konečne som sa zorientoval. Boli sme na hrebeni vysokom asi päť metrov. Bol to 

vlastne breh veľmi širokého vyschnutého riečneho koryta. Priamo pod sebou som zazrel 

vyhladené riečne kamene, kde-tu balvany a skupinky divého porastu, ktorý sa tiahol asi 

päťdesiat metrov až k protiľahlému brehu. Za ním sa terén púšte zase zarovnal. 


"Teraz už tomu rozumiem," poznamenal som. "Roje tento úsek preskočili." 

"Áno," prikývla. "Vystúpili do vzduchu. A my sme ich stopu stratili." 

"Ale potom sa zrejme spustili niekde tam dolu," Bobby ukázal na riečne koryto. 

"Možno áno," odvetil som. "A možno nie." 

Nepochybne nás bude stáť viac času, kým sa nám podarí bezpečne zísť do koryta. Potom 

nás čaká dlhé pátranie medzi porastom a kameňmi. Azda potrvá aj celé hodiny. A nemožno 

vylúčiť, že nič nenájdeme. Navyše hrôzu v nás vzbudzovala aj okolitá púšť, ktorá sa z tejto 

vyvýšeniny zdala skutočne bez konca. 

"Roje mohli zosadnúť v koryte," poznamenal som. "Alebo sa spustili tesne k opačnému 

brehu koryta. No mohli sa vzdialiť aj pol kilometra odtiaľto." 

Mae to neodrádzalo. "Bobby, ty tu ostaň," navrhla. "Budeš označovať polohu, odkiaľ sa 

vzniesli. Ja s Jackom sa po nejakej cestičke spustíme do koryta a vydáme najprv na východ a 

potom možno na západ. Skôr-neskôr určite na stopu zase naďabíme." 

"Ako myslíte," poznamenal Bobby. "Ostanem teda tu." 

"Výborne," povedal som. Možno sa nám to podarí. Nemáme čo stratiť. Ale pochyboval 

som, že niečo nájdeme. 

Bobby sa naklonil nad traktor. "Pozrite tamto! 

"Čo vidíš?" 

"Zviera. Zasvietili mu oči." "Kde?" 

"Tamto v poraste." Ukázal do stredu koryta. 

Zachmúril som sa. Obaja sme zamierili reflektory do strednej časti koryta. Osvetlili sme 

veľkú časť púšte. Ale nezbadal som nijaké zvieratá. 

"Tam!" upozornila ma aj Mae. "Nič nevidím." 

Ukázala prstom. "Pred chvíľou sa to pohlo za tamtým bo-rievkovým kríkom. Vidíš ten 

porast pripomínajúci pyramídu? Na jednej strane má suché konáre." 

"Vidím ho," prikývol som. "Ale..." Zviera som nevidel. 

"Pohybuje sa zľava doprava. Počkaj chvíľu a zase sa vynorí." 

Čakali sme a nato som zazrel dvojicu jasnozelených sve-tielkujúcich očí. Tesne nad zemou 

sa pohli. Nato sa mihol svetlý záblesk. Pochopil som, že čosi nie je v poriadku. 

Ani Bobbymu sa to nepozdávalo. Krútil kormidiom, pohyboval reflektorom, aby ho 

zamieril priamo na porast. Vzal si ďalekohľad. 

"To nie je zviera..." precedil. 

V nízkom poraste sa pohybovalo čosi biele - celkom ako ľudské telo. No zazreli sme ho iba 

úchytkom. Nato som si zhrozene uvedomil, že po zemi sa posúva ľudská ruka. Ruka s 

vystretými prstami. 

"Ježišmária!" zvolal Bobby, pozerajúc cez ďalekohľad. . 

"Čo je? Čo to je?" 

"Niekto tam ťahá ľudské telo," ohlásil. A potom čudným hlasom dodal: "To je Rosie!" 







Šiesty deň   22:58 





Pridal som plyn a vyrazil s Mae k okraju hrebeňa a potom sme sa prudko spustili až do 

koryta. Bobby ostal na svojom mieste a ďalej sledoval Rosino telo. O niekoľko minút som 

prešiel na druhý breh a potom sa zase vracal k Bobbyho reflektoru. "Spomaľ, Jack," vyzvala 

ma Mae. 

Znížil som rýchlosť a naklonil sa až nad kormidlo, pričom som uprene hľadel na terén pred 

sebou, Zrazu merač radiácie zatikal. 

"To je dobré znamenie," poznamenal som. 

Postupovali sme ďalej. Ocitli sme sa priamo oproti Bobbymu na hrebeni. Jeho reflektor 

vrhal na okolitý terén slabé svetlo a pripomínal mesačný svit. Zakýval som mu, aby zostúpil. 

Obrátil traktor a zamieril na západ. Bez jeho reflektora zem bola ešte tmavšia a tajomnejšia. A 

nato sme zazreli Rosie. 



Rosie Castrová ležala na chrbte, hlavu mala vyvrátenú, akoby sa dívala za seba, priamo na 

mňa, oči rozšírené, ruka vystretá ku mne, bledá dlaň otvorená. Na tvári mala prosebný, azda 

aj zhrozený výraz. Už sa u nej prejavila posmrtná stuhnutosť. Telo sa v nízkom poraste a 

medzi kaktusmi meravo posúvalo. 

Niečo ju vlieklo - ale nebolo to zviera. 

"Hádam by si mal zhasnúť reflektor," navrhla Mae. 

"Nechápem, čo ju ťahá... akoby bol pod ňou akýsi tieň..." 

"To nie je tieň," poopravila ma Mae. "To sú ony!" 

"Žeby ju vliekli?" 

Prikývla. "Zhasni!" 

Vypol som reflektor. Ostali sme v tme. "Domnieval som sa, že roje si udržia energiu 

nanajvýš tri hodiny." "To povedal Ricky." "Zase klamal?" 

"Možno vo voľnej prírode toto obmedzenie prekonávajú." 

Z toho vyplýval znepokojivý záver. Ak sú roje schopné udržať si energiu cez noc, len čo sa 

priblížime k ich skrýši, zaktivizujú sa, Spoliehal som sa, že častice nájdeme popadané na 

zemi. Chcel som ich zabiť doslova v spánku. No teraz všetko svedčí o tom, že nespia. 

Stáli sme v chladnej tme a premýšľali. Napokon sa Mae spýtala: "Keď sa tieto roje 

programovali, nezvolilo sa za východisko správanie hmyzu?" 

"V podstate nie," odvetil som. "Modelom programovania bol vzťah medzi dravcom a 

obeťou. No keďže roj je populáciou vzájomne pôsobiacich častíc, do istej miery sa správa ako 

každá iná populácia, teda aj populácia hmyzu. Prečo?" 

"Hmyz uskutočňuje plány, ktoré presahujú život jednej ge-nerácie. Na budovaní hniezd sa 

zúčastňuje niekoľko generácií. Nemám pravdu?" 

"Asi áno." 

"V tom prípade Rosino telo istý čas vliekol jeden roj, potom jeho úlohu prevzal ďalší. Azda 

sa pri tejto úlohe vystriedali tri-štyri roje. Za takejto deľby práce ani jeden z nich neprekročí v 

noci hranicu troch hodín aktivity." 

Takýto záver ma veľmi nepotešil. "To znamená, že roje navzájom spolupracujú," 

poznamenal som. "Ba svoju činnosť koordinujú." 

"Teraz už o tom nemožno pochybovať." "Lenže to je vylúčené," odmietal som túto 

myšlienku. "Nemajú schopnosť vydávať signály." 

"Niekoľko predchádzajúcich generácií túto schopnosť pravdepodobne nemalo," 

pripomenula Mae. "Ale dnešné generácie ju nadobudli. Už si zabudol, ako sa k nám 

približovali v tvare véčka? Navzájom svoj postup koordinovali." 

Bola to pravda. Iba som si to vtedy neuvedomil. Stál som tam v nočnej púšti a uvažoval, čo 

všetko som ešte nepochopil. Žmúril som do tmy a napínal zrak, aby som videl pred seba. 

"Kam ju odnášajú?" spýtal som sa. Mae otvorila zips na mojom plecniaku a vybrala okuliare 

na nočné videnie. "Nasaď si ich!" 

Chcel som jej podobne vybrať okuliare, ale plecniak si šikovne zložila sama a tiež z neho 

vylovila okuliare. Postupovala rýchlo a s istotou. 

Nasadil som si okuliare na súpravu so slúchadlami, prispôsobil ich popruh a pritiahol k 

očiam ich šošovky. Boli to okuliare novej, štvrtej generácie, ktoré zobrazovali predmety v 

tlmených farbách. Takmer hneď som rozoznal v púšti Rosie. Jej unášané telo sa strácalo v 

zakrpatených kríkoch. 

"Kam ju vlastne vlečú?" znova som sa spýtal. Zároveň som si posunul okuliare vyššie. 

Konečne som zbadal cieľ ich cesty. 



Z diaľky to vyzeralo ako prirodzený útvar - homoľovitý násyp tmavej zeminy, zhruba päť 

metrov široký a dva metre vysoký. Erózia doň vyryla hlboké kolmé rozsadliny. Násyp do istej 

miery pripomínal obrovské ozubené koleso osadené na okraji hrebeňa. Na prvý pohľad tento 

útvar vyzeral celkom prirodzene. 

Lenže nevytvorila ho príroda. Vytvarovaná podoba homole nebola dielom erózie. Naopak, 

bola to umelá konštrukcia podobná hniezdam, aké si vytvárajú africké termity a iný 

spoločenský hmyz. 

Mae si ju chvíľu mlčky obzerala cez okuliare a potom vyhlásila: "Chceš tvrdiť, že to, čo 

vidíme, je produkt samostatne organizovaného správania? Že sa roj k nemu prepracoval 

celkom autonómne?" 

"Fakticky áno," poznamenal som. "Inak to vysvetliť nemožno." 

"To je neuveriteľné!" 

"Hej." 

Mae bola skúsená biologičká, ale venovala sa najmä primátom. Skúmala neveľké populácie 

vysoko inteligentných živočíchov, v ktorých sa uplatňovala hierarchická nadradenosť a 

vodcovský princíp. Zložité správanie pokladala za výsledok zložitej inteligencie. Iba ťažko 

však chápala, čo všetko v rozmerných populáciách neinteligentných živočíchov možno 

dosiahnuť samostatne organizovaným správaním. 

Takýto postoj patrí k hlboko zakoreneným ľudským pred-sudkom. Človek očakáva, že 

každá organizovaná činnosť podlieha centrálnemu riadeniu. Štáty majú vlády, firmy 

konateľov, školy riaditeľov, armády generálov. Sme presvedčení, že bez centrálneho riadenia 

by v organizácii zavládol chaos a nedosiahli by sa nijaké významnejšie výsledky. 

Preto bola takmer neuveriteľná predstava, že hlúpe stvorenia s menším mozgom ako 

špendlíková hlavička sú schopné vytvárať projekty, ktoré sú zložitejšie než ľudské artefakty. 

Lenže príroda to potvrdzovala. 

Klasickým príkladom bol africký termit. Tento hmyz si buduje homole pripomínajúce 

zámky. Merajú v priemere tridsať metrov a ich zaoblená časť siaha až do výšky šesť metrov. 

Výkon termitov ľahšie oceníme, keď si predstavíme, že keby termity dosahovali rozmery 

človeka, ich homole budú mrakodrapy pol druha kilometra vysoké a s pôdorysom osem 

kilometrov. Tak ako mrakodrap, aj termitisko sa vyznačuje vnútornou architektúrou, ktorá 

zabezpečuje prísun čerstvého vzduchu, odstraňovanie nadbytočného kysličníka uhličitého, 

tepla a tak ďalej, V tejto štruktúre sú záhrady, v ktorých sa pestuje obživa, rezidencie 

kráľovskej rodiny a životný priestor pre najmenej dva milióny členov populácie. Ani jedno 

termitisko nie je rovnaké. Každé sa buduje osobitne, aby vyhovovalo potrebám a prípadným 

výhodám okolitého prostredia. 

Stavbu termitiska neuskutočňoval architekt, stavbyvedúci ani nijaká ústredná moc. V 

génoch termitoch neboli zakódované stavebné schopnosti. Ich veľkolepé výtvory sú 

výsledkom pomerne jednoduchých pravidiel, ktoré celá populácia dodržiavala. (Povedzme 

pravidlo: "Ak zacítiš, že na tomto mieste bol pred tebou už iný termit, označ ho svojou 

guľôčkou!") A predsa ich dielo je oveľa zložitejšie než ľudský výtvor. 

Teraz sme boli svedkami stavebnej konštrukcie celkom nových stvorení a nešlo nám do 

hlavy, ako mohli takúto úlohu zvládnuť. Akým spôsobom roj vybudoval takúto homoľu? 

Uvedomoval som si, že by bolo mlátením prázdnej slamy, keby sme si tu v púšti v tejto chvíli 

kládli podobné otázky. Roje sa menili veľmi rýchlo, z minúty na minútu. Hľadať odpoveď 

bežným spôsobom by bola strata času. A kým by sme ju našli, situácia by sa aj tak zase 

zmenila. 

Bobby sa pridrgľoval na malom traktore a vypol svetlo. Všetci sme ostali iba vo svite 

hviezd. "Čo teraz?" spýtal sa Bobby. 

"Budeme sledovať Rosie," odvetil som. 

"Rosie zrejme zatiahnu do toho násypu," vyhlásil Bobby. "Vy ju chcete sledovať až tam? 

"Pravdaže," odvetil som. 



Na Maein návrh sme ďalej postupovali peši. Keďže sme teraz niesli na chrbte plecniaky, 

trvalo nám dobrých desať minút, kým sme sa dostali bližšie k homoli. Zastavili sme sa asi v 

pätnásťmetrovej vzdialenosti. V ovzduší bol odporný puch, pripomínajúci hnilobný rozklad. 

Bol taký neznesiteľný, že sa mi zdvíhal žalúdok. Z homole akoby vyžarovalo slabé zelené 

svetlo. 

"Naozaj tam chcete vstúpiť?" zašeptal Bobby. 

"Ešte nie," potichu odvetila Mae. Ukázala jedným smerom. Rosino telo vystupovalo po 

homoli nahor. Len čo sa dostalo na horný koniec, stuhnuté nohy sa obrátili k oblohe. Vzápätí 

sa telo prepadlo kamsi dovnútra. Ešte sa na okamih spätilo. Niekoľko sekúnd z homole 

vytŕčala hlava, vystretá ruka akoby siahala k oblohe. Nato sa telo zošuchlo a celkom stratilo. 

Bobby sa striasol. 

"Poďme," šeptom zavelila Mae. 

Nehlučne vyrazila vpred. Kráčal som za ňou čo najtichšie. Bobbyho kroky sprevádzal 

praskot a šuchot. Mae sa zastavila a prísne naňho pozrela. 

Bobby zdvihol ruky, akoby sa ospravedlňoval. 

"Dávaj pozor, kam šliapeš," zašeptala. 

"Kráčam opatrne," odvetil tlmene. 

"Nie!" 

"V tej tme si nevidím pred nos." "Ak sa pousiluješ, uvidíš." 

Nespomínam si, že by Mae niekedy predtým bola taká po-dráždená, ale teraz sme všetci 

boli pod veľkým tlakom. Puch bol príšerný. Mae sa obrátila a zase postupovala mlčky vpred. 

Bobby za nami kráčal rovnako hrmotne ako predtým. Prešli sme iba niekoľko krokov, keď sa 

Mae zvrtla, zdvihla ruku a Bobbymu naznačila, aby zastal. 

Zavrtel hlavou. Očividne nechcel ostať sám. 

Chytila ho za plece, ukázala na zem a zašeptala: "Odtiaľto sa nepohneš!" 

"Nie..." 

"Kvôli tebe nás všetkých zabijú," zašeptala. "Sľubujem, že už pôjdem tichšie," bránil sa. 

Pokrútila hlavou a posunkom mu naznačila, aby si sadol. Napokon Bobby poslúchol. 

Mae na mňa pozrela. Prikývol som. Vyrazili sme. Teraz sme boli asi šesť metrov od 

homole. Smrad bol neznesiteľný. Obracal sa mi žalúdok. Mal som nutkanie vracať. Aj z tejto 

vzdialenosti sme počuli hlboký hukot. Len čo k nám doľahol, mal som sto chutí vziať nohy na 

plecia. Ale Mae napredovala ďalej. 

Prikrčení sme sa vydriapali na homoľu a pred jej vrcholom si ľahli. V zelenom blikote, 

ktorý vychádzal zvnútra, som zazrel Maeinu tvár. Zápach ma už tak nesužoval. Zrejme som 

bol taký vyľakaný, že som ho prestal vnímať. 

Mae siahla do bočného vrecka plecniaka a vybrala miniatúrnu kameru pripevnenú k tenkej 

teleskopickej násade. Takisto vytiahla drobnú obrazovku a položila ju medzi nás na zem. 

Potom násadu s kamerou posúvala do ústia. 

Na obrazovke sme videli zelené vnútro s hladkými vlniacimi sa stenami. Inak nič. Mae 

obracala kameru rozličnými smermi. Ale obrazovka ukazovala iba zelené steny. Po Rosie 

nebolo ani stopy. 

Mae na mňa pozrela a ukázala si prstom na oči. Nepresvedčíme sa na vlastné oči? 

Súhlasil som. 

Postupovali sme centimeter po centimetri, kým sme sa vlastnými očami nepozreli do hĺbky 

homole. 



Pohľad vôbec nesplnil moje predstavy. 

Zúžené ústie prechádzalo do veľkého, vari šesť metrov širokého otvoru. Skalnatý zráz sa 

vpravo končil rozďavenou trhlinou, z ktorej hĺbky vychádzalo zelené svetlo. 

Bol to vlastne vchod do obrovskej jaskyne. Z nášho miesta sme do jaskyne nevideli, ale 

hukot naznačoval, že v nej pulzuje čulý život.  Mae úplne roztiahla teleskopickú násadu a 

jemne spúšťala kameru do trhliny. Zakrátko sa nám na obrazovke odhalila jaskyňa. Bola 

veľká a zrejme prirodzeného pôvodu. Vchod do jaskyne na výšku meral dva a pol metra, na 

šírku tri metre. Steny boli jasnobiele a zrejme ich pokrývala tá istá mliečna látka, akú sme 

videli na Rosie. 

Rosiino telo ležalo obďaleč. Jej ruka vyčnievala za ohyb v skalnej stene. Zaň sme však 

nedovideli. 

Mae mi naznačila: Nezídeme dolu? 

Pomaly som prikývol. Vôbec sa mi to nepozdávalo, nemal som tušenie, s čím sa za ohybom 

stretneme. Ale na výber sme nemali. 

Ukázala dozadu na Bobbyho. Vezmeme aj jeho? 

Zavrtel som hlavou. Vôbec by nám tam nepomohol. 

Súhlasne prikývla a začala nehlučne spúšťať svoj plecniak. Zrazu sa zháčila. Akoby 

skamenela. Nepohla ani svalom. 

Pozrel som na obrazovku. Aj ja som stuhol. 

Spoza ohybu vyšla postava, postavila sa k vchodu do jaskyne a rozhliadala okolo seba. 

Bol to Ricky. 



Pripomínal človeka, ktorého hluk alebo niečo iné upozornilo, že čosi nie je v poriadku. 

Kamera sa dosiaľ pohojdávala v trhline. Bola veľmi malá. Nevedel som, či ju zazrel. Napäto 

som sledoval obrazovku. 

Kamera sa nevyznačovala vysokou rozlišovacou schopnosťou, ale aj tak bolo jasné, že tá 

postava je Ricky. Nechápal som, čo tu robí. Ktovie, ako sa sem vôbec dostal. Nato sa spoza 

ohybu vynoril ďalší muž. 

Zasa Ricky. 

Pozrel som na Mae, ale tá ostala nehybná, takmer ako socha. Iba očami mihala. 

Napäto som zízal na obrazovku. Aj za nedostatočnej rozlišovacej schopnosti obe postavy 

boli identické. Mali to isté oblečenie, tie isté pohyby, tie isté posunky a gestá. Do tvárí som im 

dobre nevidel, ale mal som dojem, že sú už oveľa prepracovanejšie. 



Zrejme si kameru nevšimli. 

Pozreli nahor. "Chvíľu hľadeli na skalnatý zráz, potom sa nám obrátili chrbtom a vrátili do 

jaskyne. 

Mae sa ešte vždy nepohla. Už takmer minútu bola ako z kameňa a ani nežmurkla. Teraz tí 

muži odišli a... 

Spoza ohybu sa vynorila ďalšia postava. Bol to David Brooks. Pohyboval sa nemotorne, 

sprvu meravo, ale postupne ožíval. Mal som pocit, že sa dívam na bábkové divadlo, kde 

bábkar každým okamihom zdokonaľuje pohyby bábok a vdychuje im ešte pravdivejší život. 

Potom sa z Dávida stal Ricky. A vzápätí sa premenil zase na Dávida. Postava s Dávidovou 

podobou sa zvrtla a odišla. 

Mae ešte vždy čakala, Čakala plné dve minúty a potom kameru vytiahla. Pohybom palca mi 

naznačila, že by sme sa mali vrátiť. Spolu sme sa odplazili od ústia a mlčky sme zišli z 

homole do nočnej púšte. 



Zastali sme asi sto metrov na západ v blízkosti našich dopravných prostriedkov. Mae sa 

prehrabávala v plecniaku. Vybrala podložku na písanie a fixku. Rozsvietila baterku a začala 

kresliť. 

"Situácia je takáto," začala, "Vchod do jaskyne sme už videli. Za ohybom jej podložie 

špirálovito klesá azda až do stometrovej hĺbky. Vedie do veľkého priestranstva, ktoré je 

zhruba tridsať metrov vysoké a niekoľko desiatok metrov široké. Vlastne je to jedna veľká 

podzemná sieň. Neodbočujú z nej ďalšie chodby, aspoň nijaké som tam nevidela." 

"Ty si v tej jaskyni už bola?" 

"Áno, vstúpila som do nej," prikývla. 

"Kedy?" 

"Pred dvoma týždňami. Naďabili sme na ňu, keď sme po prvý raz hľadali skrýšu rojov. 

Spustila som sa do nej za bieleho dňa. Vtedy v nej nebol ani náznak po rojoch." Jaskyňa vraj 

bola plná netopierov, na povale vytvárali ružovú masu, ktorá sa ustavične hniezdila. 

"Fuj," odpľul si Bobby. "Netopiere neznášam." 

"Dnes v noci som tam však netopiere nevidela." 

"Myslíš, že ich roje odtiaľ vyhnali?" 

"Pravdepodobne ich zožrali." 

"Ježišmária!" Bobby pokrútil hlavou. "Som iba programátor. Pochybujem, že by som to 

zvládol. So mnou nerátajte!" 

Mae ho ignorovala. Obrátila sa ku mne. "Ak tam vstúpime, musíme odpáliť termit. Kým 

budeme v podzemnej sieni, musíme ho ustavične odpaľovať. Nie som si istá, či ho máme 

dosť." 

"Možno nie," odvetil som. Mal som obavy iného druhu. "Kým nezničíme roje a asemblery, 

ktoré ich vyrábajú, vlastne strácame čas. Nemám pravdu?" 

Obaja prikývli. 

"Nie som si istý, či je to možné," poznamenal som. "Domnieval som sa, že roje nebudú mať 

v noci dostatok energie. Predstavoval som si, že ich zlikvidujeme, keď ležia na zemi. Lenže 

energie majú nadostač - aspoň niektoré. Ak nám čo len jeden roj unikne, ak sa mu podarí 

vykĺznuť z jaskyne..." Pokrčil som plecami. "Celé naše úsilie vyjde nazmar." 

"Presne tak," prikývol Bobby. "Jack má pravdu. Bude to strata času." 

"Musíme niečo vymyslieť, aby sme ich v tej jaskyni uväznili." "Nič nevymyslíme," 

namietol Bobby. "Odletia, kam sa im zachce." 

"Azda by sa to dalo zariadiť," poznamenala Mae. Zase sa prehrabávala v plecniaku a čosi 

hľadala. "Medzitým však bude vhodné, ak sa všetci traja rozptýlime." 

"Prečo?" Bobby sa zľakol. 

"Len ma poslúchni," vyzvala ho Mae. "Hneď sa pohni." 



Zatvoril som plecniak a pritiahol popruhy, aby mi v ňom ne-hrkalo, Posunul som si okuliare 

na nočné videnie na čelo a vydal sa vpred. Bol som na polceste k homoli, keď som zbadal, 

ako sa z nočnej tmy vynorila tmavá postava. 

Čo najtichšie som sa spustil na zem. Ležal som v hustom, asi metrovom palinovom poraste, 

ktorý ma celkom dobre ukrýval. Obzrel som sa poza plece, ale Mae ani Bobbyho som nevidel. 

Aj oni sa vrhli na zem. Nevedel som, či sa už rozdelili. Opatrne som rozhrnul pred sebou 

porast a pozrel na homoľu. 

V slabom zelenom blikote bolo vidieť siluetu nôh. Horná časť tela bola na pozadí hviezdnej 

oblohy čierna. Spustil som si okuliare na nos a chvíľu čakal, kým sa na modrom pozadí zjavil 

rozoznateľný obraz. 

Tentoraz to bola Rosie. Prechádzala sa nočnou púšťou, obzerala na všetky strany, telo mala 

v strehu a pozorné. Iba jej pohyby boli čudné - pripomínali skôr muža. Po chvíli sa silueta 

zmenila na Rickyho. Tá sa aj pohybovala ako Ricky. 

Postava sa sklonila a zrejme si obzerala porast. Ktovie, prečo vyšla z homole. No zakrátko 

mi všetko bolo jasné. 

Za postavou sa na západnom obzore zjavilo biele svetlo. Bolo čoraz silnejšie a čoskoro som 

začul rachot vrtuľníka, Zrejme priváža zo Silicon Valley Júliu, pomyslel som si. Ktovie, čo ju 

tak súrilo, že napriek naliehaniu lekárov opustila nemocnicu a vydala sa sem do noci. 

Približujúci sa vrtuľník mal rozsvietený reflektor, Okolitý terén prečesával kruh 

modrobieleho svetla. Rickyho postava chvíľu vrtuľník sledovala, potom sa stratila z dohľadu. 

Vrtuľník už hučal priamo nado mnou a na okamih ma oslepil halogénovým svetlom. Nato 

sa ostro naklonil a zmenil smer. 

Dočerta, čo sa robí? 

Vrtuľník opísal pomalý oblúk, preletel nad homoľou a potom začal klesať tesne nad mojím 

úkrytom. Zalialo ma belasé svetlo. Pregúľal som sa na chrbát, zakýval na vrtuľník a 

opakovane ukazoval smerom k fabrike. Naznačil som perami "Tam!" a zase ukazoval. 



Vrtuľník sa spúšťal nadol, na okamih sa zdalo, že pristane tesne vedľa mňa. Nato sa znova 

naklonil a nízko nad zemou zamieril na juh k betónovej pristávacej ploche. Rachot zanikol. 

Rozhodol som sa, že chytro zmením polohu. Zdvihol som sa na kolená a šikmo odplazil asi 

tridsať metrov doľava. Nato som sa znova pritisol k zemi. 

Keď som pozrel na homoľu, z jej vnútra práve vychádzali tri - nie, štyri postavy. Rozdelili 

sa, každá sa spúšťala z homole iným smerom. Všetky sa podobali na Rickyho. Zišli zo svahu 

a ďalej sa vydali cez porast. Rozbúšilo sa mi srdce. Jedna z postáv smerovala priamo ku mne. 

No keď už bola takmer pri mne, zrazu odbočila vpravo. Postupovala k miestu, kde som sa 

predtým schovával. Skúmala môj predchádzajúci úkryt a nato sa obzerala na všetky strany. 

Videl som ju celkom zblízka. Cez okuliare som zbadal, že Rickyho nová postava už má 

dokončenú tvár, aj oblečenie má spracované dôslednejšie. Navyše sa pohybuje bežným 

krokom, čo napovedá, že telo má skutočnú váhu. Azda to bol optický klam, ale usudzoval 

som, že roj vytvárajúci postavu medzitým zvýšil svoju hmotnosť a váži okolo dvadsaťpäť 

kilogramov, možno aj viac. Vari aj dvakrát toľko. V tom prípade je roj schopný človeka 

fyzicky napadnúť. Dokonca ho zvaliť na zem. 

Cez okuliare som zazrel, že oči postavy sa pohybujú, žmurkajú. Povrch tváre mal už 

štruktúru pokožky. Vlasy sa skladali z oddelených pramienkov. Pery pri pohybe nervózne 

oblizoval jazyk, Tvár bola Rickyho - až ma ľakalo, ako sa podobá na svoj predobraz. Keď sa 

hlava ku mne obrátila, mal som pocit, akoby sa na mňa díval sám Ricky. 

A zrejme to bol naozaj on, lebo v tej chvíli vykročil ku mne. 

Ocitol som sa v pasci. Rozbúšilo sa mi srdce. Nebol som na to pripravený. Nemám sa čím 

brániť a útok odraziť. Mohol som sa zdvihnúť a rozbehnúť sa, lenže kam pôjdem? Okolo mňa 

boli kilometre púšte a roje by ma dostihli. O malú chvíľu už budem... 

Vrtuľník sa s rachotom vracal k nám. Rickyho postava sa k nemu obrátila, potom sa zvrtla a 

vzala nohy na plecia, doslova sa nad zemou vznášala a už sa ani nenamáhala napodobňovať 

ľudskú chôdzu. Šiel mi mráz po chrbte, keď som videl, ako sa zrazu nad púšťou vznáša verná 

napodobnenina človeka. 

Aj ostatné tri postavy s Rickyho podobou sa rozbehli. Upaľovali ozlomkrky, to prezrádzalo, 

že zrazu podľahli panike. Zľakli sa roje vrtuľníka? Zrejme. Postupne som pochopil prečo. 

Hoci roje boli teraz ťažšie a hmotnejšie, ešte vždy boli citlivé na vietor. Vrtuľník letel v 

tridsaťmetrovej výške, ale vytváral nad zemou silný vzdušný prúd, ktorý utekajúce postavy 

deformoval. Sploštili sa, ani čo by ich niekto udrel kladivom. 

Postavy sa stratili v homoli. - 

Obzrel som sa za Mae. Teraz sa v struhe postavila a pomocou vysielačky zhovárala s 

posádkou vrtuľníka. Vysielačka sa jej teda naozaj zišla. Skríkla na mňa: "Poďme!" a rozbehla 

sa ku mne. Hmlisto, skôr podvedome som zazrel, ako Bobby uteká od homole k traktoru. No 

nebol čas, aby sme sa ním teraz zapodievali. Vrtuľník sa vznášal priamo nad homoľou. V 

očiach ma pálil rozvírený prach. 

Mae ma už dobehla. Stiahli sme si okuliare a nasadili kyslíkové masky. Obrátila ma a 

skrútila mi ventil na fľaši. Aj ja som jej pomohol, Nato sme si zase nasadili okuliare na nočné 

videnie. Na tvári mi poskakovalo a hrkotalo množstvo prístrojov. Mae najprv mne, potom 

sebe pripla na opasok halogénovú lampu. Naklonila sa ku mne a vykríkla: "Si pripravený?" 

"Áno!" 

"Tak vyrazme!" 

Nebolo kedy premýšľať. Takto to bolo lepšie. V ušiach mi hučalo zavýjanie vrtuľníka. S 

Mae sme sa vydriapali na homoľu, šaty nám trepotali. Ústie na hornom konci som v hustom 

víriacom prachu ledva rozpoznal. Hlbšie sme nedovideli. Nemali sme tušenie, čo nás v ústí 

čaká. 

Mae ma chytila za ruku a obaja sme sa naraz spustili. 

Dopadol som na uvoľnené kamene a potom som sčasti zliezal, sčasti sa šmýkal dolu svahom 

až k vchodu do jaskyne. Hlasný hukot vrtuľníka neutíchal, Mae bola tesne vedľa mňa, ale v 

hustom prachu som ju dobre nevidel. Nablízku neboli nijaké postavy s Rickyho podobou. 

Dostali sme sa k vchodu do jaskyne a zastali sme. Mae vybrala nádobky s termitom. Podala 

mi magnéziové zápalnice. Potom mi hodila plastový cigaretový zapaľovač. Nič lepšie 

nemáme? zišlo mi na um. Tvár jej sčasti zahaľovala kyslíková maska. Oči ukrývali okuliare 

na nočné videnie. 

Ukázala dovnútra jaskyne. Prikývol som. 

Poklopala mi po pleci a prstom zamierila k okuliarom. Nechápal som, čo má na mysli. Preto 

sa načiahla k môjmu lícu a stisla na okuliaroch zapínač. 

"Teraz ty mne!" prikázala mi. 

"Áno, rozumiem." 

"Môžeme pokračovať." 

Vnikli sme do jaskyne. V hustom prachu sa zelené svetielko stratilo. Držali sme sa iba 

infračerveného svetla, ktoré bolo súčasťou okuliarov na nočné videnie. Postavy sa nezjavili. 

Ešte vždy sme počuli vrtuľník. No čím hlbšie sme prenikali do jaskyne, tým bol hukot slabší. 

Napokon celkom stíchol. Vládlo tu bezvetrie. 

Mae zamerala svoju vysielačku. "Bobby? Počuješ ma?" zvolala. 

"Áno, počujem." 

"Zdvihni riť a poď za nami." 

"Pokúsim sa..." 

"O nič sa nepokúšaj! Stačí vliezť do diery!" 

Zavrtel som hlavou. Ako som Bobbyho Lembecka poznal, ten sa nikdy nespustí do tejto 

priehlbne. Zahli sme sa ohyb. Vo zvírenom prachu sa nejasne črtali steny jaskyne. Boli 

hladké, zrejme sa v nich nieto kde ukryť. Nato sa priamo proti nám z prítmia vynorila 

Rickyho postava. Bez akéhokoľvek výrazu na tvári sa k nám približoval. Vľavo sa zjavila 

ďalšia jeho postava a potom ešte ďalšia. Všetky tri postavy sa zoradili vedľa seba. Blížili sa k 

nám rovnomernou rýchlosťou, ich tváre boli totožné, ale nič nevyjadrovali. 

"Dáme im prvú lekciu!" Mae vzala do ruky termitovu nádobku. 

"Dúfajme, že sa z nášho konania nepoučia," poznamenal som a priložil zapaľovač k 

zápalnici. Vyšľahli z nej dobiela rozžeravené iskry. Mae hodila termit pred seba. Nádobka 

dopadla niekoľko krokov pred blížiacu sa skupinku. Zízali na ňu, ale inak nereagovali. 

"Odpočítam tri... dva... jeden... a potom sa odvráťl" zvolala Mae. 

Obrátil som sa chrbtom a hlavu som si zakryl rukou. Podchod zaliala oslepujúca biela žiara. 

Aj cez zažmúrené oči ma oslnila. Keď som ich potom otvoril, behali mi pred nimi čierne 

bodky. Zvrtol som sa. 

Mae už vyrazila vpred. Prach v ovzduší nadobudol o niečo tmavšiu farbu. Po troch 

postavách nebolo ani stopy. 

"Utiekli?" 

"Nie. Odparili sa," odvetila. Jej hlas prezrádzal radosť. "To je nová situácia," poznamenal som. Povzbudilo ma to. Ak platia naprogramované pravidlá, podstatne nová situácia by mala 

roje na istý čas oslabiť. Čoskoro si vypracujú novú stratégiu, ako sa zachovať v neznámych 

podmienkach. Ich reakcia bude sprvu zmätená, chaotická. To je slabina distribuovanej 

inteligencie, ktorá je síce výkonná a pružná, ale na nepredvídané udalosti reaguje pomaly. 

"Dúfajme," odvetila Mae. 

V podlaží jaskyne sme prišli k rozďavenej diere, ktorú Mae predtým opisovala. Cez 

okuliare som zazrel akúsi naklonenú plošinu. Blížilo sa k nám štyri-päť postáv 

vymodelovaných dosť povrchne. Všetky sa ponášali na Rickyho, ale bez presných detailov. 

Za nimi vírili oblaky. Ozýval sa dunivý hukot. 

"Dáme im ďalšiu lekciu." Mae chytila nádobku s termitom a jemne ju skotúľala dolu 

plošinou. Zápalnica zasyčala. Postavy akoby pri pohľade na ňu zaváhali. 

"Dočerta," zahrešil som. Ale v tej chvíli som sa musel odvrátiť a chrániť si oči pred 

zábleskom. V stiesnenom priestore vybuchol aj uvoľnený plyn. Chrbát mi doslova obarila 

obrovská páľava. Keď som sa zase obzrel, väčšina rojov sa stratila. Ale niektoré ešte otáľali. 

Očividne sa im nič nestalo. 

Zrejme sa už poučili. Ako rýchlo! 

"Dostanú ďalšiu lekciu," Mae tentoraz vzala do rúk dva termity. Oba som odpálil. Prvú 

nádobku zase skotúľala, kým druhú vrhla prudšie smerom do hĺbky jaskyne. Výbuchy zazneli 

takmer súčasne a prudko nás ovanul horúci vzduch. Vznietila sa mi košeľa. Mae po nej 

pakovane búchala dlaňou a oheň uhasila. 

Keď som sa znova obzrel, postavy ani tmavé roje som už nevidel. 

Zamierili sme po plošine do ešte hlbších útrob jaskyne. 



Do akcie sme sa pustili s dvadsiatimi nádobkami termitu. Ostávalo nám ešte šestnásť, ale 

doteraz sme v jaskyni prešli iba krátku vzdialenosť. Mae postupovala rýchlo - musel som sa 

poponáhľať, aby som s ňou udržal krok - no inštinkt ju doposiaľ nesklamal. Niekoľko rojov, 

ktoré sa pred nami zhmotnili, chytro pred nami ustupovalo. 

Zaháňali sme ich do nižšie položených častí jaskyne. 

"Bobby, kde si?" ozvala sa Mae. 

V 

slúchadlách zapraskalo. "... pokúšam sa... dostať..." "Dočerta, Bobby, poď sem za 

nami!" 

Zostupovali sme čoraz hlbšie a v slúchadlách sa ozýval praskot, Vzduch bol ešte plný 

prachu a rozptyľoval infračervené lúče. Videli sme steny a kamenistú pôdu vo svojom 

najbližšom okolí, ale ďalej bola čierna tma. Temrava a odlúčenosť od ostatného sveta nás 

ľakali. Keď som sa chcel na niečo zadívať, musel som obrátiť aj hlavu, lebo iba vtedy tam 

dopadal lúč lampy. Zase som zacítil prenikavý hnilobný zápach, od ktorého sa mi dvíhal 

žalúdok. 

Blížili sme sa k dolnému podlažiu. Mae zachovávala chlad-nokrvnosť. Keď pred nami 

zabzučalo niekoľko rojov, podržala predo mnou ďalšiu nádobku a naznačila, aby som zapálil 

zápalnicu. No kým som to stihol urobiť, roje cúvli. Mae hneď vyrazila ďalej. 

"Akoby sme krotili levy," poznamenala. 

"Aspoň tak to doteraz vyzerá," dodal som. 

Dokedy vydržíme takto postupovať? Jaskyňa bola veľká, oveľa väčšia, ako som si 

predstavoval. Šestnásť nádobiek termitu sa mi videlo málo, ak sa máme dostať až na koniec 

jaskyne. Ktovie, či sa aj v Mae neprebúdzajú obavy. Ale zrejme nie. Aspoň to nedáva najavo. 

Pod nohami mi čosi zachrupčalo. Pozrel som nadol a zbadal som, že zem je posiata 

tisíckami drobných jemných žltých kostičiek. Pripomínali kosti vtákov. Lenže patrili 

netopierom. Mae mala pravdu. Roje ich požrali. 

V 

hornom rohu obrazu, ktorý mi poskytovalo nočné videnie, zablikalo červené svetielko. 

Prístroj na niečo upozorňuje, pravdepodobne sa mi zakrátko vybije batéria. "Mae..." začal 

som. Nato červené svetielko zhaslo. 

"No?" spýtala sa. "Čo je?" "Ale nič." 

Konečne sme prišli do veľkej ústrednej sály - ale nebol to voľný jaskynný priestor. Oddola 

až nahor ho zapratali zoskupenia tmavých gúľ s priemerom pol metra. Vyčnievali z nich 

ostnaté výbežky. Pripomínali obrovské morské ježovky. Ich veľké chuchvalce boli 

rozostavené veľmi usporiadane. 

"Mám na to svoj názor. Ale možno sa mýlim," prehodila Mae. Hlas mala pokojný, 

odosobnený. Takmer ako nezaujatý odborník. 

"Nie, nemýliš sa," odvetil som. Tieto ostnaté zoskupenia boli zrejme živou verziou výrobnej 

haly, ktorú Xymos vybudoval v púšti. "Takto sa rozmnožujú." Vykročil som vpred. 

"Neviem, či by sme mali ísť ďalej..." ozvala sa. 

"Musíme, Mae. Len na ne pozri! Aké je to všetko usporiadané!" 

"Myslíš, že tu je ich centrum?" 

"Azda." Keby bol tento predpoklad pravdivý, sám naň hodím termit. Postupoval som ďalej. 

Pohyb medzi zhlukmi gúľ vyvolával zimomriavky. Z ostňov kvapkala hustá hlienistá 

tekutina. Gule akoby pokrýval tuhý rôsol, ktorý sa zachvieval, čo vytváralo dojem, akoby sa 

chuchvalce hýbali a boli živé. Zastavil som sa, aby som sa prizrel lepšie. Nato som zbadal, že 

sa povrch gúľ naozaj hemží životom. V rôsole sa mrvilo obrovské množstvo skrútených 

čiernych červov. "Ježišmária..." 

"Žili tu aj predtým," poznamenala Mae pokojne. 

"Kto?" 

"Tie červy. Žili vo vrstve guána na dne jaskyne, už keď som prišla po prvý raz. Kŕmili sa 

organickými živinami a ich výlučky obsahovali množstvo fosforeskujúcich látok." 

"A teraz sa zapojili do výroby rojov," poznamenal som. "Tento proces neprebieha dlho, iba 

niekoľko dní. Sme svedkami aktívnej koevolúcie. Gule im pravdepodobne zabezpečujú 

potravu a odoberajú ich výlučky." 

"Čo ak si tie gule červy pestujú?" nadhodila sucho Mae. 

"Áno. Možno." Nedalo sa to vylúčiť. Tak ako ľudia chovajú kravy, mravce chovajú vošky. 

Iný hmyz na svoju obživu dorába zase huby. 

Vnikali sme hlbšie do jaskynnej siene. Kam sme pozreli, vírili roje, ale k nám sa 

nepribližovali. Pravdepodobne to vnímajú ako nepredvídanú udalosť, pomyslel som si: do 

hniezda im vnikli votrelci. Ešte sa nerozhodli, čo urobia. Pohyboval som sa opatrne. Na dne 

jaskyne boli čoraz šmykľavejšie úseky. Pripomínali husté blato. Kde-tu z neho vyrážali 

zelenasté lúče. Smerovali k stredu. Mal som pocit, že pôda sa jemne zvažuje nadol. 

"Koľko ešte musíme prejsť?" spýtala sa Mae. Vyžaroval z nej pokoj, ale zrejme ho iba 

predstierala. Aj mňa sa zmocňovala nervozita. Keď som sa obzrel, vstup do siene už 

prehradili guľové zoskupenia. 

Zrazu sme sa ocitli v strede siene. Guľovité útvary vystriedala miniatúrna verzia nadzemnej 

homole. Bola asi pol druha metra vysoká, dokonale zaoblená a na všetky strany z nej 

vychádzali ploché lopatky. Z homole vyžarovali zelené lúče. Z lopatiek sa šíril bledý dym. 

Podišli sme bližšie. 

"Je tu horúco," precedila Mae. Mala pravdu. Z homole vyžarovala horúčava. Preto sa z nej 

aj dymilo. "Čo je v tej homoli?" spýtala sa. 

Pozrel som na zem. Pruhy zeleného svetla z guľových zoskupení smerovali k homoli. 

"Asemblery," poznamenal som. Ostnaté ježovky produkujú surový organický materiál. Ten 

prúdi k asemblerom, ktoré spracúvajú molekuly do konečnej podoby. Tu sa ukončoval 

výrobný proces. 

"Zrejme vidíme srdce tých rojov," skonštatovala Mae. 

"Áno. Aj tak to možno nazvať." 

Všade okolo nás boli roje, držali sa v celých skupinkách. Do stredu priestoru sa neodvážili. 

Ale obklopovali nás zo všetkých strán a zrejme na nás striehli. 

"Koľko vyberiem?" spýtala sa potichu, keď siahla do plecniaka za ďalšími nádobkami 

termitu. 

Obzrel som sa navôkol. 

"Tu stačí päť," odhadol som. "Ostatné budeme potrebovať pri odchode." 

"Nemôžeme odpáliť päť naraz..." 

"Neboj sa." Vystrel som k nej ruku. "Podaj mi ich." 

"Jack..." 

"No tak, Mae." 

Podala mi päť termitov. Podišiel som bližšie a vrhol som ich nezapálené do homole. Okolité 

roje zahučali, ale ešte vždy sa k nám nepribližovali. 

"Ako myslíš," súhlasila. Môj zámer pochopila. Už vyberala ďalšie termity. 

"Teraz štyri," obzrel som sa za seba na roje. Boli nepokojné, pohybovali sa sem a ta. 

Nevedel som, ako dlho vydržia nezaútočiť. "Tri si nechaj, jeden daj mne. Vezmeš si na 

starosť roje." 

"Dobre..." Podala mi nádobku s termitom. Tri ostatné som jej zapálil. Vrhla ich smerom, 

odkiaľ sme prišli. Roje odtancovali. 

Odratúvala: "Tri... dva... jeden... teraz!" 

Učupili sme sa, odvrátili hlavy pred oslnivým zábleskom. Začul som praskot. Keď som sa 

konečne pozrel, niektoré zoskupenia sa narušili a rozpadávali. Ostne sa ešte aj na zemi krútili. 

Bez váhania som zapálil ďalší termit, a len čo z neho vyšľahli biele iskry, hodil som ho do 

homole. 

"Poďme!" 

Rozbehli sme sa k východu. Zhluky rojov sa pred nami lámali. Mae preskakovala padajúce 

ostne a nezastavovala sa. Držal som sa za ňou a v duchu odratúval... tri... dva... jeden... 

Teraz! 

Zaznel prenikavý piskot a nato sa ozval mohutný výbuch horúceho plynu. Zadunelo a v 

ušiach som pocítil bodavú bolesť. Tlaková vlna ma zhodila na zem a šmýkal som sa po blate. 

Ostne ma popichali na celom tele. Spadli mi okuliare a obklopila ma čierňava. Navôkol sa 

rozhostila hustá tma. Vôbec som nevidel. Zotrel som si z tváre blato. Pokúšal som sa vstať, 

ale zase som sa pošmykol a spadol. 

"Mae!" zvolal som. "Mae..." 

"Ten výbuch stál za všetky drobné!" zakričala. 

"Mae, kde si? Nič nevidím." 

Všetko splývalo v čiernej tme. Bol som ako slepý. V jaskyni na mňa striehlo množstvo 

pichliačov, ale nemohol som sa okolo seba ani rozhliadnuť. Premáhal som v sebe panický 

strach. 

"Neboj sa," povzbudzovala ma Mae. V tme som nahmatal jej ruku. Mae ma zrejme vidí. 

"Na opasku máš baterku," upozornila ma a usmernila mi ruku k opasku. 

Hmatkal som v tme. Konečne som naďabil na upínadlo, ale nebol som ho schopný otvoriť. 

Držala ho pružina a nemohol som prstami natrafiť na uzáver. Začul som hukot, najprv tichý, 

ale potom čoraz silnejší. Začali sa mi potiť ruky. Konečne som uzáver otvoril a s výdychom 

úľavy som chňapol po baterke. V studenom halogénovom lúči som zazrel Mae. Dosiaľ mala 

na očiach okuliare. Pred svetlom sa odvrátila. Prebehol som kužeľom po jaskyni. Výbuch ju 

zmenil. Mnohé zhluky sa rozpadli a na dne jaskyne sa váľali ostne. Časť kašovitej hmoty na 

dne jaskyne sa zapálila. Dvíhal sa z nich nepríjemný štipľavý dym. Vzduch bol hustý a ťažký. 

Cúvol som dozadu a zrazu šliapol do čohosi mazľavého. 

Pozrel som pod nohy a zazrel Dávidovu košeľu. Nato som si uvedomil, že stojím v 

ostatkoch Dávidovho trupu, ktorý sa zmenil na svetlosivý rôsol. Nohu som mal priamo v jeho 

bruchu. Odrel som si nohu o jeho hrudný kôš a na nohaviciach mi ostal biely pás. Pri spätnom 

pohľade som zazrel Dávidovu tvár, prízračné bielu a rozleptanú. Stratili sa z nej všetky 

charakteristické črty a pripomínala tvár postáv, ktoré vytvárali roje. Zdvihol sa mi žalúdok a 

zacítil som príchuť žlče. 

"Poď!" súrila ma Mae a chytila ma pevne za ruku. "Jack, pohni sa konečne!" 

Vytiahol som nohu z tela s mľaskavým zvukom. Oškraboval som si o zem topánky, chcel 

som sa zbaviť bielej kaše. Prestal som myslieť, iba som sa bránil nevoľnosti a bojoval s 

pocitom hrôzy. Najradšej by som sa bol rozbehol. Mae mi čosi vravela, ale nepočul som ju. 

Letmo som sa obzrel a hmlisto si uvedomil, že zovšadiaľ sa vynárajú roje. Nebolo im konca. 

Všade sa ozýval hukot. 

"Pomôž mi, Jack!" Mae držala v ruke štyri termity. Vo svetle baterky sa mi ich napokon 

podarilo zapáliť. Mae ich rozhodila všetkými smermi. Zakryl som si rukami oči, keď okolo 

mňa vybuchovali horúce gule. Keď som sa po chvíli rozhliadol, roje už zmizli. Ale zakrátko 

sa zase začali vynárať. Najprv jeden, potom tri, šesť, desať - a napokon sa už nedali ani 

porátať. So zlostným hučaním smerovali proti nám. 



"Koľko termitu nám ešte ostalo?" spýtal som sa. "Osem nádobiek." 

Pochopil som, že tentoraz so zdravou kožou nevyviazneme. Boli sme hlboko v jaskyni. 

Nikdy sa z nej nedostaneme. Nemal som tušenie, koľko rojov víri okolo nás - v lúči 

halogénovej baterky sa mi videlo, že ich je celá armáda. 

"Jack..." Mae vystrela ruku. Akoby ešte vždy nestrácala se-badôveru. Zapálil som tri ďalšie 

termity. Mae ich hodila a cúvala k východu. Držal som sa v jej blízkostí, ale uvedomoval som 

si, že naša situácia je beznádejná. Po každom výbuchu sa roje na chvíľu roztrúsili. Nato sa 

chytro preskupili. Bolo ich priveľa. 

"Jack..." V rukách držala ďalšie termity. Konečne som zbadal niekoľko krokov pred nami 

východ z jaskyne. Od štipľavého dymu mi slzili oči. Kužeľ halogénového lúča bol priúzky a 

cez prach celkom neprerazil. Vzduch bol čoraz hustejší. 

Zazneli ďalšie oslepujúce výbuchy a ocitli sme sa pred východom. Zazrel som plošinu 

vedúcu na povrch. Už som si ani nemyslel, že sa sem vôbec dostaneme. Ale teraz som súvislo 

nerozmýšľal. Žil som iba pocitmi. 

"Koľko termitu nám zvýšilo?" spýtal som sa. Mae neodpovedala. Odniekiaľ zhora som 

začul hukot motora. Pozrel som nahor a zbadal nad jaskyňou kolísavé biele svetlo. Hukot 

zosilnel, akoby niekto túroval motor. Nad ústím sa zjavil malý traktor. Vzápätí sa ozval 

Bobbyho hlas: "Uhnite z cesty!" 

Mae sa zvrtla a vrátila hore plošinou. Vliekol som sa za ňou. Hmlisto som si uvedomil, že 

Bobby máva oranžovým plameňom. Mae ma ešte stihla pritlačiť k stene a vzápätí sa traktor 

bez vodiča prepadol do ústia, zosunul dolu plošinou a rútil do hlavnej siene. Z benzínovej 

nádrže mu visel kus horiacej látky. Bola to motorizovaná bomba. 

Len čo traktor preletel popri nás, Mae ma silne postrčila do chrbta. "Utekaj!" 

Posledných pár metrov som po plošine vybehol ako šprintér. Bobby vystrčil ruku a pomáhal 

nám vyliezť hore. Padol som, oškrel si koleno, ale takmer vôbec som necítil bolesť. 

Už som bol takmer pri ústí, keď nás zasiahla tlaková vlna vyvolaná mohutným výbuchom. 

Preletel som vzduchom a prudko dopadol na stenu jaskyne. Vstal som, v hlave mi zunelo. 

Baterka zhasla. Kdesi za sebou som začul čudný piskľavý zvuk. 

Pozrel som na Mae a Bobbyho. Tiež sa už zdvihli. Nad nami ešte vždy vrčal vrtuľník, 

Vyliezli sme z ústia homole a zostúpili do studenej čiernej púštnej noci. 

Ešte som zazrel, ako Mae signalizuje vrtuľníku, aby odletel, ako mu naznačuje, že sa musí 

vzdialiť... 

A nato jaskyňa vybuchla. 



Pod nohami sa mi zdvihla zem a spadol som. Neznesiteľne ma zabolelo v ušiach. Hlboké 

dunenie doznievalo. Z ústia jaskyne vystúpila obrovská ohnivá guľa, na pozadí čiernej tmy 

oranžová. Zaliala ma horúčava, zrazu všetko stíchlo a okolitý svet zase stmavol. 



Neviem, ako dlho som ležal pod hviezdami. Určite som stratil vedomie, lebo si spomínam 

až na okamih, keď ma Bobby usádzal na zadné sedadlo vrtuľníka. Mae už v ňom sedela a 

naklonila sa, aby mi zapla bezpečnostný pás. Obaja na mňa ustarostené hľadeli. Možno som 

zranený, uvažoval som hmlisto. Ale vôbec som necítil bolesť. Dvere vedľa mňa sa zabuchli a 

Bobby sa usadil na prednom sedadle vedľa pilota. 

Zvládli sme to. Podarilo sa nám to. 

Ešte vždy som celkom neveril, že sme už s rojmi definitívne skoncovali. 

Vrtuľník sa zdvihol do vzduchu a v diaľke som zazrel svetlá továrne. 

"Jack!" 

Júlia sa po chodbe ku mne rozbehla. V svetle, ktoré na ňu dopadalo zhora, jej chudá tvár 

pôsobila vznešeným dojmom. Bola ešte krajšia, ako som si ju uchovával v predstavách. 

Členok mala obviazaný, zápästie v sadre. Objala ma a na plece mi položila hlavu. Vlasy jej 

rozvoniavali levanduľou. "Preboha, Jack... Chvalabohu, že si živý a zdravý!" 

"Áno," odvetil som chrapľavým hlasom. "Som v poriadku," "Som taká šťastná... taká šťastná." Stál som ako stĺp a iba trpne vnímal jej objatia. Potom som ju objal aj ja. Nevedel 

som, ako mám zareagovať. Prekypovala životom, ale ja som bol vyčerpaný, sklesnutý. "Jack, 

naozaj si v poriadku?" ešte vždy ma stískala. "Pravdaže," prisvedčil som takmer šeptom. 

"Vážne." "Prečo máš taký zastretý hlas?" poodtiahla sa odo mňa a obzerala si ma. Zahľadela sa mi do tváre. "Čo sa ti stalo?" 

"Pravdepodobne si spálil hlasivky," poznamenala Mae. Aj jej hlas znel chripľavo. Tvár 

mala čiernu od sadzí, na líci aj na čele rezné rany. 

Júlia ma zase objala, prstami sa mi dotkla košele. "Milý môj, ty si ranený..." 

"Iba košeľa sa mi roztrhla." "Skutočne nie si ranený? Mám dojem, že si..." "Nie, nič mi nie je." Nemotorne som od nej odstúpil. "Jack, ani neviem, ako by som ti vyslovila vďaku za 

všetko, čo si dnes v noci urobil. Čo ste dnes v noci všetci urobili," dodala a obrátila sa k 

ostatným. "Ty, Mae aj Bobby. Iba ma mrzí, že som tu nebola a nemohla vám pomôcť. Viem, 

že to všetko je moja chyba. Sme vám nesmierne povďační. Naša firma je vám zaviazaná." 

Firma? zišlo mi na um. Ale zareagoval som iba stroho: "Niekto to musel urobiť." 

"Áno, určite. Vyžadovalo si to rýchly a rozhodný zákrok. A vy ste sa na to podobrali. 

Chvalabohu." 

Ricky stál v úzadí a pokyvoval hlavou. Pripomínal mechanického vtáka, ktorý sa ustavične 

skláňa k poháru s vodou. Zdvihne hlavu a potom zase ponorí zobák do vody. Cítil som sa 

neskutočne, akoby som účinkoval v divadelnej hre. 

"Hádam by sme si všetci mali na oslavu vypiť," navrhla Júlia, keď sme kráčali chodbou. 

"Určite sa tu nájde aj šampanské. Ricky! Máme šampanské? Rada by som váš veľký čin 

oslávila." 

"Najradšej by som si pospal," poznamenal som. "Aspoň jeden pohár!" 

To je typická Júlia, pomyslel som si. Celkom sa pohrúži do vlastného sveta a vôbec si 

nevšíma pocity ostatných. Nikto z nás v tejto chvíli netúžil po šampanskom. 

"Ďakujem, ani ja nebudem," Mae zavrtela hlavou. 

"Vážne? Ani glg? Aspoň by sme sa trocha rozptýlili! A čo ty, Bobby?" 

"Možno zajtra," odvrkol. 

"Ako myslíte. Koniec koncov, teraz ste ako hrdinovia, ktorí sa vrátili z víťaznej bitky. 

Oslávime to teda zajtra." 

Všimol som si, ako rýchlo hovorí, aké vrtké sú jej pohyby. Spomenul som si na Elleninu 

poznámku o drogách. Zrejme naozaj niečo užíva. No bol som taký uťahaný, že mi to bolo fuk. 

"Oznámila som to šéfovi firmy Larrymu Handlerovi," povedala Júlia. "Aj on je vám veľmi 

povďačný." 

"To je milé," prehodil som. "Neupovedomí o tom armádu?" 

"Armádu? A o čom ju má upovedomiť?" 

"O pokuse, ktorý sa vám vymkol z rúk." 

"Lenže teraz je už všetko pod strechou. Sami ste sa o to postarali." 

"Tým som si nie taký istý," odvetil som. "Niektoré roje mohli uniknúť. Alebo majú hniezdo 

ešte niekde inde. Pre istotu by sme mali o tom informovať armádu." V skutočnosti som veľmi 

neveril, že sa nám niečo prešmyklo cez prsty, ale pokladal som za múdrejšie, ak prídu ľudia 

zvonka. Bol som ukonaný. Odteraz by sa prípadu mal ujať niekto iný. 

"Armádu?" Júlia chytro pozrela na Rickyho, potom zase na mňa. "Jack, máš svätú pravdu," 

povedala rázne. "Vznikla veľmi vážna situácia. Pokiaľ existuje čo len malá hrozba, že sa 

niečo nepodarilo zlikvidovať, mali by sme o tom čím skôr upovedomiť vojsko." "Ešte dnes v 

noci." 

"Súhlasím. Ešte dnes v noci. Fakticky to môžem urobiť hneď teraz." 

Pozrel som na Rickyho. Prechádzal sa po miestnosti a dosiaľ pokyvoval hlavou ani stroj. 

Nerozumel som tomu. Ako si mám vysvetliť Rickyho predchádzajúcu paniku? Jeho obavu, 

aby sa o pokuse nedozvedela verejnosť? Akoby mu teraz na tom vôbec nezáležalo. 

"Vy traja si pospite," vyhlásila Júlia, "a ja zavolám kontaktným osobám v Pentagóne." 

"Pôjdem s tebou," navrhol som. 

"To nie je potrebné." 

"Chcem ísť s tebou," naliehal som. 

S úsmevom na mňa pozrela. "Nedôveruješ mi?" 

"Nejde o dôveru," poznamenal som. "Ale čo ak ti budú dávať otázky, na ktoré viem 

odpovedať iba ja?" 

"Súhlasím. To je dobrý nápad. Ba vynikajúci." 

Bol som presvedčený, že čosi nie je s kostolným riadom. Ustavične som mal pocit, že 

vystupujem v hre, v ktorej všetci hrajú nacvičené roly. Ibaže som nemal tušenie, čo je to za 

hru. Pozrel som na Mae. Mierne sa mračila. Určite to aj ona vycítila. 

Prešli sme cez pretlakové komory do obytnej časti. Tunajší vzduch sa mi videl nepríjemne 

chladný. Striaslo ma. Vošli sme do kuchyne a Júlia sa načiahla k telefónu. 

"Zavoláme vojakom," navrhla. 

Pobral som sa k chladničke a vybral ďumbierové pivo. Mae si dala ľadový čaj, Bobby pivo. 

Všetci sme boli smädní. Všimol som si, že v chladničke stojí fľaša šampanského. Dotkol som 

sa jej. Bola chladná. V chladničke sa chladilo aj šesť pohárov. Zrejme Júlia oslavu už vopred 

naplánovala. 

Júlia stisla tlačidlo. Ozval sa oznamovací tón. Vyťukala číslo. Ale k spojeniu neprišlo. 

Linka ostala nemá. 

"No..." precedila. "Skúsime to znova..." 

Vyťukala číslo po druhý raz. Ani tentoraz sa jej nepodarilo spojiť. 

"To je čudné Ricky. Nemôžem sa dostať na vonkajšiu linku." 

"Zavolaj ešte raz," radil jej Ricky. 

Uchlipoval som si ďumbierové piva a sledoval ich. Nebolo najmenších pochybnosti, že to 

všetko je divadelný výstup, predstavenie, ktoré nás má uspokojiť. Julia poslušne vyťukala po 

tretíkrát. Ktovie. Aké číslo volala. Alebo vari poznala telefónné číslo Pentagónu naspamäť? 

"Sami vidíte," skonštatovala. "Stále nič." 

Ricky zdvihol telefónný prístroj, pozrel na jeho dolnú časť a znova ho položil. "Telefón by 

mal fungovať," predstieral rozpaky. 

"Prekristapána!" zvolal som. "Budem teda hádať. Čosi sa prihodilo a odtiaľto nemôžeme 

telefonovať." 

" Nie, nie. Môžeme," namietal Ricky. 

"Pred niekoľkými minútami som normálne volala," ozvala sa Julia. "Krátko pred vaším 

príchodom." 

Ricky sa vzdialil od stola. "Skontrolujem spojenie." 

"Veď si ho už kontroloval," zagánil som naňho. 

Julia sa na mňa pozrela. "Jack," precedila. "Obávam sa o teba." 

"Prestaň!" 

"Si nahnevaný." 

"Robíte si zo mňa dobrý deň." 

"Prisahám, že nie," zašeptala a pozrela mi do očí. 

Mae vstala od stola a vyhlásila, že sa ide osprchovať. Boby sa pobral do spoločenskej 

miestnosti, aby si zahral videohru, čo bol jeho zvyčajný spôsob, ako sa uvoľniť. Zakrátko so 

začul streľbu z guľometu a výkriky trafených zloduchov. 

S Juliou sme v kuchyni osameli. Naklonila sa ku mne ponad stôl. Hovorila tichým vážnym 

hlasom. "Jack, tuším by som ti mala čosi vysvetliť." 

"Nie," odvetil som. "Nemusíš." 

"Musím ti vysvetliť svoje správanie. Svoje rozhodnutia v posledných dňoch." 

"Na tom teraz nezáleží." 

"Ale mne na tom záleží." 

"Azda neskôr, Julia." 

"Jack, musím sa s tebou pozhovárať. Ide skrátka o to, že som chcela zachrániť firmu. To je 

všetko. Kamera sa nám nevydarila, jej nedostatky sme neboli schopní odstrániť, prišli sme o 

kontrakt a firma sa začala rozpadávať. Nikdy predtým som nezažila krach firmy. Doteraz sa 

nikde podo mnou nezlomila stolička, a nechcela som, aby sa mi to po prvý raz stalo v 

Xymose. Dosiahla som v ňom isté postavenie, investovala som do firmy a hádam som aj na 

ňu bola hrdá. Chcela som firmu zachrániť. Viem, že som nekonala v súlade so zdravým 

rozumom. Hrala som vabank. Dopustila som sa chyby. Všetci sa dožadovali, aby sme s tým 

skončili. No ja som vyvíjala nátlak, aby sa v tom pokračovalo. Bola to moja... bola to moja 

vlastná akcia." Pokrčila plecami. "Ani tak to neposlúžilo. Firma v priebehu niekoľkých dní 

skrachuje. Prehrala som." Naklonila sa bližšie. "Ale nerada by som prišla o teba. Nerada by 

som prišla o rodinu. Nerada by som prišla o nás." 

Stíšila hlas a chytila ma ponad stôl za ruku. "Rada by som to odčinila, Jack. Túžim všetko 

napraviť a vrátiť na staré chodníčky." Zmĺkla. "Dúfam, že aj ty si to želáš." 

"Neviem, čo si mám o tom myslieť," zahundral som. 

"Si ukonaný." 

"Áno. Aj tak som si nie už ničím istý." "Pokiaľ ide o nás dvoch?" 

"Lezie mi na nervy tento hlúpy rozhovor." Hovoril som pravdu. Rozčuľovalo ma, že začala 

rozhovor na túto tému v situácii, keď som bol vyčerpaný a ešte som sa poriadne nespamätal z 

výpravy, pri ktorej som takmer prišiel o život. A pritom za všetko, čo sa tu odohralo, je sama 

zodpovedná! Poburovalo ma, že svoju účasť na celom prípade zľahčuje rečami, že jej konanie 

iba nebolo v súlade so ,zdravým rozumom‘. Všetko bolo podstatne horšie. 

"Preboha, Jack, nemôže byť náš vzťah ako predtým?" Zrazu sa naklonila nad stôl a chcela 

ma pobozkať na pery. Odtiahol som sa a odvrátil hlavu. Vrhla na mňa prosebný pohľad. 

"Jack, prosím ťa." 

"Julia teraz na to nie je vhodný čas ani miesto," namietol som. 

Pauza. Nevedela, ako má zareagovať. Napokon: "Chýbaš deťom." "Určite im chýbam. Aj 

ony mi chýbajú." 

Vyhŕkli jej slzy. "A ja im nechýbam..." vzlykala. "Deťom na mne... na svojej matke... 

nezáleží." Zase siahla po mojej ruke. Dovolil som, aby ma za ňu držala. Pokúšal som sa 

zhrnúť svoje pocity. No premáhala ma iba únava a cítil som sa veľmi trápne. Želal som si, aby 

prestala plakať. 

"Júlia..." 

Zacvakal interkom. V reproduktore sa ozval Rickyho hlas: "Kamaráti! Čosi sa stalo s 

komunikačnými linkami. Hneď sem príďte!" 



Telefónna ústredňa bola vlastne veľká miestnosť v rohu pre-vádzkovej haly. Oddeľovali ju 

ťažké bezpečnostné dvere, ktoré mali v hornej polovici malé okno z kaleného skla. Cezeň 

som zazrel panely a reléový systém, umožňujúci vo fabrike telekomunikáciu. Viaceré drôty 

niekto z panelov vyšklbol. V kúte na zemi ležal Charley Davenport. Zrejme bol mŕtvy. Ústa 

mal otvorené, oči vytreštené, pokožku purpurovosivú. Okolo hlavy mu krúžil čierny roj. 

"Nemám tušenie, čo sa tu odohralo," ozval sa Ricky. "Keď som sa bol naposledy naňho 

pozrieť, tvrdo spal..." 

"Kedy to bolo?" spýtal som sa. 

"Asi pred polhodinou." 

"A roj? Ako sa tam dostal ten roj?" 

"Nemám tušenie," opakoval Ricky. "Zrejme si ho sem Charley priniesol zvonka." 

"Ako je to možné?" spýtal som sa. "Veď prešiel cez všetky pretlakové komory." "Viem, ale..." 

"Ale čo? Ricky, ako je to možné?" "Azda... neviem... Azda mu roj uviazol v hrdle alebo v 

inej časti tela." 

"V hrdle?" začudoval som sa. "Myslíš, že mu ostal visieť medzi krčnými mandľami? Veď 

roje hneď zabíjajú." 

"Viem. Pravdaže." Pokrčil plecami. "Nejde mi to do hlavy." 

Zízal som na Rickyho a usiloval sa pochopiť jeho správanie. Práve zistil, že do fabriky 

vtrhol smrtonosný nanoroj, a vôbec ho to nevyviedlo z rovnováhy. Vnímal to ako celkom 

bežnú vec. 

Do miestnosti vbehla Mae. Stačil jej jeden pohľad, aby pochopila situáciu. "Skontroloval 

niekto záznamy kamier?" 

"Nemôžeme si ich prehrať," vyhlásil Ricky. Ukázal na ústredňu. "Tam dnu sú poškodené 

ich ovládače." 

"Ty teda nevieš, ako sa Charley dostal do ústredne?" 

"Nie. Ale zrejme nechcel privolať pomoc. Aspoň takto to... vyzerá." 

"Čo hľadal Charley v ústrední?" spýtala sa Mae. Pokrútil som hlavou. Netušil som. 

"Ústredňa je hermeticky uzavretá," poznamenala Julia. "Možno si uvedomoval, že je 

nakazený, a chcel sa od ostatných izolovať. Zamkol dvere zvnútra." 

"Vážne?" začudoval som sa. "Odkiaľ to vieš?" "Hm... iba to predpokladám... hm..." 

zajachtala Julia. Nazrela cez sklo. "Na tamtých chrómových súčiastkach vidieť ako v zrkadle 

zámku... pozrite!" 

Nemal som chuť nazerať dnu. Mae však poslúchla. Nato som začul jej hlas: "Máš pravdu, 

Julia. Obdivujem ťa, že si si to všimla! Mne to uniklo." Povedala to teatrálnym tónom, ale 

Julia nezareagovala. 

Teraz tu divadlo hrá už každý. Všetko akoby bolo zinscenované. Nechápal som prečo. No 

keď som sledoval, ako sa Mae správa k Julii, neušlo mi, že je nesmierne opatrná. Akoby sa 

mojej manželky obávala, alebo aspoň si to s ňou nechcela rozhádzať. Bolo to čudné. A dosť 

ma to znepokojovalo. 



"Možno tie dvere nejako odomknúť?" spýtal som sa Rickyho. 

"Zrejme áno. Vince má pravdepodobne rezervný kľúč. Ale teraz ich aj tak nikto nebude 

odomkýnať. Aspoň kým tam je ten roj." 

"Nemôžeme odniekiaľ zatelefonovať?" spýtal som sa. "Naozaj sme sa tu ocitli ako na 

osamelom ostrove? V totálnej izolácii od ostatného sveta?" 

"Dozajtra nepochybne. Ráno sem pravidelne prilieta vrtuľník." Ricky pozrel cez sklo na 

skazu v ústrední. "Ježišmária! Charley tie panely poriadne zmasakroval." 

"Prečo si myslíš, že to urobil Charley?" spýtal som sa. 

Ricky pokýval hlavou. "Vieš, že Charley bol tak trocha cvok. Bol veľmi svojrázny. Nahlas 

prdel, ustavične si čosi pohmkával... Správal sa infantilne." 

"Ani by som nepovedal." 

"Hovorím svoj názor," odvetil. 

Pristúpil som k Rickymu a pozrel cez sklo. Roj víril okolo Charleyho hlavy a všimol som si, 

že telo mu už pokrýva mliečny povlak. Zvyčajný postup. 

"Čo keby sme dnu nastriekali skvapalnený dusík? Nepokúsime sa roj zmraziť?" 

"Pravdepodobne by to stálo za pokus," odvetil Ricky, "ale obávam sa, že by sme poškodili 

zariadenie," 

"Nemožno zvýšiť výkon klimatizácie a tým častice odsať?" 

"Klimatizácia beží na plné obrátky." 

"A čo keby sme použili hasiaci prístroj?" 

Pokrútil hlavou. "Hasiace prístroje sú halónové. Na častice nebudú pôsobiť." 

"Fakticky teda do ústredne vstúpiť nemôžeme." 

"Zatiaľ zrejme nie." 

"Nemožno volať ani mobilným telefónom?" 

Pokrútil hlavou. "Antény boli presmerované cez ústredňu. Všetky tunajšie komunikačné 

prostriedky - mobilné telefóny, internet, vysokorýchlostné zbernice dát - všetko prechádza cez 

ústredňu." 

"Charley vedel, že miestnosť je hermeticky uzavretá," po-znamenala Julia "Stavím sa, že sa tam skryl, aby nás nevystavoval nebezpečenstvu. Bol to nezištný čin. Hrdinstvo." 

Rozvíjala o Charleym svoju teóriu, spresňovala ju, pridávala podrobnosti. Akoby tým 

odpútavala pozornosť od hlavného problému, na ktorý sa dosiaľ nenašla odpoveď - ako 

odomknúť dvere a odzbrojiť roj. 

"Je v tej miestnosti ďalšie okno?" spýtal som sa. 

"Nie." 

"Malé okno na dverách je jediné?" 

"Áno." 

"No dobre," uzavrel som. "Zastrime okno a zhasnime v ústrední všetky svetlá. Po 

niekoľkých hodinách roj začne strácať energiu." 

"Kristepane, takto sa nikde nedostaneme," zapochyboval Ricky. 

"Ako to myslíš, Ricky?" spýtala sa Julia. "Podľa mňa je to vynikajúci nápad. Určite stojí za pokus. Pusťme sa do toho hneď teraz." 

"Pre mňa za mňa," Ricky ustúpil. "Ale musíme čakať šesť hodín." 

"Stačili by tri." 

"Áno, ale ja by som čakal ešte niekoľko hodín navyše, kým otvoríme dvere. Ak sa ten roj 

odtiaľ dostane, už pred ním neunikneme." 

Napokon sme sa dohodli, že okno zastrieme čiernym súknom a ešte naň priložíme čierny 

kartón. Zhasli sme lampy a vypínače zalepili páskou, aby ich polohu nikto nezmenil. Pozrel 

som na hodinky. Bola jedna. "Už zaspávam," zazíval som. 

"Všetci by sme si mali trocha pospať," súhlasila Julia. "Vrátime sa sem ráno." 

Zamierili sme do ubytovacej časti. Mae sa ku mne prikradla. "Ako sa cítiš?" spýtala sa. 

"Ujde to. Trocha ma pobolieva chrbát," 

Prikývla. "Mala by som sa ti naň pozrieť." 

"Prečo?" 

"Rada by som sa naň ešte pred spaním pozrela." 



"Jack, chrobáčik!" zvolala Julia. "Môj úbohý chlapček." "Čo je?" 

Sedel som na kuchynskom stole bez košele. Julia a Mae za mnou ochkali. 

"Čo je?" znova som sa spýtal. 

"Navierajú ti tam pľuzgiere," povedala Mae. 

"Navierajú?" zopakovala Julia. "Už mu pokrývajú celý chrbát..." 

"Hádam tu nájdeme obväzy," prerušila ju Mae a siahla po lekárničke nad výlevkou. 

"Dúfam." Julia sa na mňa usmiala. "Jack, nemám slov, aby som ti povedala, ako ma strašne 

mrzí, čo všetko si musel podstúpiť." 

"Azda ťa to bude trocha páliť," upozornila ma Mae. 

Vedel som, že Mae by sa rada so mnou pozhovárala medzi štyrmi očami, ale nebolo to 

možné. Julia nás ani na okamih neopúšťala, Vždy na Mae žiarlila. Začalo sa to pred mnohými 

rokmi, keď som Mae prijal do našej firmy, a ešte aj teraz s ňou súťažila, ktorá z nich si 

vydobyje moju väčšiu pozornosť. 

Vôbec mi to nelichotilo. 

Keď mi Mae priložila obväzy, sprvu ma chladili, ale o chvíľu ma pod nimi začalo 

neznesiteľne štípať. Mykal som sa. 

"Neviem, aké tu máme utišujúce prostriedky," prehodila Mae. "Na veľkej časti chrbta máš 

popáleniny druhého stupňa." 

Júlia sa horúčkovito prehrabávala v lekárničke, všetko z nej vykladala a zase do nej 

vkladala. Na zemi zacengali tuby a dózičky. "Našla som morfium!" zvolala napokon a 

ukázala fľaštičku. Radostne sa na mňa usmiala. "To ti pomôže." 

"Nechcem morfium," bránil som sa. V skutočnosti som túžil iba si ľahnúť do postele. Júlia 

ma rozčuľovala. Jej úzkostlivá starostlivosť mi liezla na nervy. Navyše, chcel som sa s Mae 

pozhovárať osamote. 

"Nič iné tu nie," vyhlásila Julia. "Iba aspirín." 

"Aspirín mi stačí." 

"Bojím sa, že jeho účinok..." 

"Aspirín mi stačí!" 

"Nemusíš hneď na mňa vrieskať." 

"Prepáč. Necítim sa dobre." 

"Veď ti chcem iba pomôcť." Julia cúvla. "Ak vy dvaja chcete ostať sami, stačí povedať." 

"Nie," odvrkol som. "Nepotrebujeme byť sami." 

"Naozaj ti chcem iba pomôcť." Obrátila sa k lekárničke. "Azda tam nájdem ešte niečo iné..." 

Na zem popadali náplaste a plastové tégliky s antibiotikami. 

"Julia," ozval som sa. "Prosím ťa, prestaň!" 

"Čo robím? Čo robím také strašné?" 

"Iba prestaň." 

"Rada by som ti pomohla." 

"Viem." 

Za chrbtom sa mi ozvala Mae: "Dobre. Ošetrenie by nateraz stačilo. Do rána by ti tie 

obväzy mali vydržať." Zazívala. "A teraz, ak smiem, uložím sa i ja." 

Poďakoval som Mae a sledoval, ako vychádza z miestnosti. Keď som sa obrátil, Julia držala 

v rukách pohár vody a dva aspiríny. 

"Ďakujem." 

"Nikdy som tú ženskú nemala rada," poznamenala. "Pospime si," navrhol som. "Sú tu iba jednolôžkové izby." "Viem." 

Pristúpila tesne ku mne. "Jack, rada by som ostala s tebou." "Skutočne som ukonaný. 

Dovidenia ráno, Julia." Pobral som sa do svojej izby a pozrel na posteľ. S vyzliekaním som sa 

nezdržiaval. 

Ani si nespomínam, ako som sa hlavou dotkol vankúša. 







Siedmy deň   4:42 





Spal som nepokojne, sústavne sa mi snívali strašidelné sny. Zazdalo sa mi, že som zase v 

Monterey, žením sa s Juliou a stojím pred kňazom. Julia ku mne pristupuje v svadobných 

šatách, a keď si zdvíha závoj, ohromuje ma, aká je krásna, mladá a štíhla. Vymeníme si 

úsmevy, pokúšam sa zamaskovať svoje rozpaky. Lebo keď som ju videl teraz, už sa o nej 

nedalo povedať, že je štíhla - tvár mala vycivenú, samá kosť a koža. Pripomínala mi lebku. 

Potom sa obraciam ku kňazovi, ale namiesto neho tam stojí Mae, prelieva zo skúmavky do 

skúmavky farebné kvapaliny. Keď znova pozriem na Juliu, soptí hnevom a opakuje, že tú 

ženskú neznáša. Akoby to bola moja chyba. Mne to vyčíta. 

Nakrátko som sa spotený prebudil. Vankúš sa mi celkom premočil. Prevrátil som sa na 

druhý bok a znova zaspal. Spím a zrazu sa dvere mojej izby otvárajú. Z vonkajšej chodby sem 

vniká svetlo. Na posteľ dopadá tieň. Prichádza ku mne Ricky a obzerá si ma. Hlavu vo svetle 

odzadu má tmavú, nevidím mu do tváre. "Vždy som ťa mal rád, Jack," vraví. Nakláňa sa ku 

mne, šepce mi čosi do ucha a uvedomujem si, že sa zohol vlastne preto, lebo ma chce 

pobozkať. Zrejme by ma rád vášnivo pobozkal na pery. Má otvorené ústa. Jazykom si 

oblizuje pery. Uvádza ma to do strašného pomykova, neviem, čo mám urobiť, ale v tej chvíli 

vstupuje Julia a vraví: "Čo sa tu robí?" Ricky zašomre akúsi výhovorku a náhlivo odchádza. 

Julia je veľmi nahnevaná. "Teraz nie, ty blázon!" Ricky zase šomre akúsi výhovorku. A nato 

Julia: "Robíš to celkom zbytočné. Upraví sa to aj samo." Ricky: "Ak sa usilujeme o časovo 

prerušovanú globálnu optimalizáciu, pri deterministických algoritmoch musíme brať do 

úvahy isté obmedzujúce koeficienty." Júlia: "Nič sa ti nestane, ak prestaneš proti tomu 

bojovať." Rozsvieti a vychádza z izby. 

Zrazu som zase na svadbe v Monterey. Julia stojí vedľa mňa v bielom a ja sa obraciam k 

zhromaždeným. V prvom rade sedia moje tri deti, usmievajú sa a tvária šťastne. Nato sa im 

okolo úst zjavuje čierna čiara, rozširuje sa im po tele a napokon ich celkom zahalí čerň. 

Rozbieham sa k nim, ale zoškrabať z nich čierny povlak sa mi nedarí. A Nicole pokojne 

precedí: "Ocko, nezabudni na postrekovače!" 

Keď som sa prebudil, bol som zamotaný do prikrývky a mokrý od potu. Dvere boli 

otvorené. Na posteľ dopadal z chodby obdĺžnik svetla. Pozrel som na monitor pracovnej 

stanice. Ukazoval čas 4:55. Privrel som oči, chvíľu som ležal, ale už som nezaspal. Bol som 

vlhký, cítil som sa nepríjemne. Rozhodol som sa osprchovať. 

Krátko pred piatou som vyliezol z postele. 



Na chodbe vládlo ticho. Pobral som sa ku kúpeľniam. Dvere všetkých izieb boli otvorené, 

čo mi prichodilo čudné. Keď som okolo nich prechádzal, všimol som si, že všetci spia. V 

každej izbe sa svietilo. Zazrel som spiaceho Rickyho, Juliu a Vincea. Maeina posteľ bola 

prázdna. Pravdaže, aj Charleyho posteľ bola prázdna. 

Zastavil som sa v kuchyni a z chladničky vzal ďumbierové pivo. Bol som veľmi smädný, 

bolelo ma hrdlo, celkom mi v ňom vyprahlo. Aj žalúdok sa mi zachvieval. Pozrel som na 

fľašu šampanského. Zrazu sa ma zmocnilo podozrenie, či s tou fľašou niekto predtým 

nemanipuloval. Vybral som ju a zblízka si obzeral jej hrdlo i staniol na zátke. Všetko vyzeralo 

normálne. Fľaša bola uzavretá, nenašiel som stopy po ihle ani po inom násilnom vniknutí do 

obsahu fľaše. 

Obyčajné šampanské. 

Vrátil som fľašu na poličku a chladničku zatvoril. 

Ktovie, či Julii nekrivdím. Čo ak sa naozaj úprimne priznáva k chybe a želá si všetko 

napraviť? Možno nám chcela prejaviť iba vďačnosť. Som na ňu zbytočne prísny. Nemal by 

som sa k nej správať tak príkro. 

Keď som sa nad všetkým zamýšľal, čo vlastne Julia urobila také podozrivé alebo zlé? Bola 

šťastná, že ma zase vidí, hoci to dávala najavo možno trocha teatrálne. Prihlásila sa k 

zodpovednosti za pokus a ospravedlnila sa. Ihneď súhlasila, aby sme zavolali armádu. 

Súhlasila s mojím plánom zlikvidovať roj v ústrední. Jej doterajšie konanie svedčí o tom, že 

ma podporuje a stojí na mojej strane. 

Jednako som sa cítil nesvoj. 

Doteraz si neviem vysvetliť Charleyho prípad a prítomnosť roja. Rickyho tvrdenie, že si 

Charley priniesol roj v tele, v ústach alebo niekde pod pazuchami, sa mi zdalo málo 

pravdepodobné. Roje zabíjajú okamžite. Ostáva teda otázka, ako sa dostali do ústredne, v 

ktorej bol Charley. Prišli zvonka? Prečo nezaútočili na Juliu, Rickyho a Vincea? 

Na sprchovanie som zabudol. 

Rozhodol som sa, že zídem do prevádzkovej haly a obzriem si dvere ústredne z vonkajšej 

strany. Azda som si predtým niečo nevšimol. Julia v noci priveľa rozprávala, pretrhávala mi 

myšlienky. Chvíľami som mal dojem, akoby nechcela, aby som na niečo prišiel... 

Zase som na Juliu zlý! 

Prešiel som cez pretlakovú komoru, kráčal som po chodbe, potom absolvoval ďalšiu 

pretlakovú komoru. Keď je človek unavený, to neustále prefukovanie mu lezie na nervy. 

Konečne som sa dostal do prevádzkovej haly a pobral k dverám ústredne. Nič pozoruhodné 

mi nepadlo do oka. 

Začul som ťukanie na klávesnici a nazrel som do biologického laboratória. Mae sedela pri 

svojom počítači. 

"Čo robíš?" spýtal som sa. 

"Kontrolujem záznam kamier." 

"Domnieval som sa, že to nie je možné, keď Charley vytrhal drôty," 

"To tvrdí Ricky, Lenže nehovorí pravdu." 

Obišiel som pracovný stôl a pozrel jej ponad plece. Zdvihla ruku. 

"Jack," ozvala sa. "Azda bude lepšie, keď to neuvidíš." 

"Prečo? Prečo by som to nemal vidieť?" 

"Hm... Nemal by si sa s takými vecami zapodievať. Aspoň nie v tejto chvíli. Možno až 

zajtra." 

Pravdaže, po týchto slovách som sa k monitoru doslova vrhol. Ale moja pozornosť hneď 

ochabla. Na obrazovke bol iba záber prázdnej chodby a v dolnej časti časový údaj. "Teda toto 

ťa tak zaujalo?" spýtal som sa. "Prečo si to chcela predo mnou zatajiť?" 

"Nemala som na mysli tento záber!" Mae sa na stoličke obrátila. "Musíš pochopiť tunajší 

monitorovací systém. Postupne prechádzam záznamom všetkých kamier. Každá z nich 

prináša desať snímok za minútu, takže veľmi ťažko sa dá predvídať, čo..." 

"Len mi to ukáž, Mae." 

"Musím sa vrátiť naspäť..." V rohu klávesnice opakovane stískala spätné tlačidlo. Tak ako 

mnohé iné monitorovacie systémy, aj systém Xymosu vychádzal z technológie internetového 

prehliadača. Bolo možné vracať sa dozadu a sledovať predchádzajúce zábery. 



Snímky na obrazovke poskakovali dozadu, kým Mae nenaďabila na hľadané miesto. Potom 

záznam zase bežal vpred. Zábery bezpečnostných kamier sa striedali v rýchlom slede. 

Chodba. Hlavná výrobná hala. Ďalšia časť výrobného areálu. 

Pretlaková komora. Iná chodba. Prevádzková hala. Chodba. Kuchyňa. Spoločenská 

miestnosť. Chodba v obytnej časti. Pohľad na okolitú púšť zaliatu svetlom reflektora. Chodba. 

Elektroblok. Okolie budovy snímané z úrovne terénu. Zase chodba. 

Zažmurkal som. "Ako dlho sa už takto zabávaš?" 

"Zhruba hodinu." 

"Ježišmária!" 

Potom som zazrel chodbu. Kráča po nej Ricky. Elektroblok. Pred budovou do priestoru 

osvetleného reflektormi vstupuje Julia. Chodba. Julia a Ricky sa objímajú, potom chodba a..." 

"Počkaj!" zvolal som. Mlčky na mňa pozrela. Stisla ďalší kláves, pomaly posúvala záznam 

dopredu. Zastavila sa pri zábere, na ktorom boli Ricky a Júlia. 

"Desať záberov za minútu." 

Obraz bol nejasný, trhaný. Ricky a Julia sa k sebe priblížili. Objali sa. Správali sa uvoľnene, 

dôverne. A nato sa vášnivo pobozkali. 





"Doboha!" odvrátil som sa od obrazovky. "Doboha!" 

"Mrzí ma to, Jack," poznamenala Mae. "Nemám slov." 

Zakrútila sa mi hlava, chvíľu sa mi zdalo, že stratím vedomie. Sadol som si na stôl. Už som 

sa nemohol dívať. Zhlboka som sa nadýchol. Mae ešte dačo vravela, ale jej slová som 

nevnímal. Zase som sa nadýchol. Prebehol som si dlaňou po vlasoch. 

"Ty si o tom vedela?" spýtal som sa. "Nie. Iba pred chvíľkou som to zistila." "Vie o tom ešte niekto?" 

"Nie. Občas sme si ich doberali, či medzi nimi nie je bližší vzťah, ale nikto z nás tomu 

neveril." 

"Ježišmária." Zase som si uhládzal vlasy. "Mae, povedz mi pravdu. Musím sa dozvedieť 

pravdu. Naozaj si o tom nevedela?" 

"Nevedela, Jack. Vážne nie." 

Mlčanie. Nadýchol som sa. Pokúšal som sa usporiadať si pocity. "Vieš, čo je na tom 

smiešne?" spýtal som sa. "Predstav si, že som ju istý čas práve z čohosi podobného 

podozrieval. Bol som viac-menej presvedčený, že sa s niekým zaplietla. Iba som netušil s 

kým... Slovom... Očakával som to, ale aj tak je to pre mňa šok," "Chápem." 

"Nikdy by som si nebol pomyslel, že s Rickym," pokračoval som. "Ricky je... neviem, 

akoby som to povedal... Ricky je strašne slizký človek. A neurobí s ním veľké terno! 

Predpokladal som, že ak si Julia niekoho nájde, bude to významnejší muž." Zrazu som si 

pripomenul rozhovor s Ellen po večeri. 

Si si istý štýlom Juliinho života? 

To bolo potom, keď som videl toho chlapa v aute. Vtedy som mu nemohol rozoznať tvár... 

Ellen: Jack, to sa nazýva odmietanie. 

"Ježišmária," pokyvoval som hlavou. Premáhal ma hnev, roz-paky, zmätok, zúrivosť. Moje 

pocity sa každú chvíľu menili. 

Mae čakala. Ani sa nepohla a mlčala, Akoby skamenela. "Chceš to vidieť ešte ďalej?" 

spýtala sa napokon. 

"Má to pokračovanie?" 

"Áno." 

"No... neviem, či by som... Nie, to mi už stačilo." 

"Radšej áno." 

"Nie." 

"Azda by si sa cítil lepšie." 

"Nemyslím," odvetil som. "Sotva by som to vydržal." "Jack, azda to bude nad tvoje očakávanie," presviedčala ma. "Aspoň sčasti ťa to prekvapí." Jack, to sa nazýva odmietanie. 

"Prepáč, Mae," bránil som sa. "Ale už nemienim nič predstierať. Videl som dosť, Viem, o 

čo ide." 



Predpokladal som, že s Júliou budem žiť až do smrti. Bol som presvedčený, že obaja 

milujeme naše deti, máme rodinu, dom, spoločný život. Aj Ricky má malé dieťa. Aké je to 

čudné! Vôbec tomu nerozumiem. Lenže vo svete to nikdy nechodí tak, ako by sme si želali. 

Počul som, ako Mae chytro ťuká do klávesnice. Obrátil som sa. Videl som iba na ňu, nie 

však na obrazovku. "Čo robíš?" 

"Pokúšam sa nájsť Charleyho. Uvidíme, či sa mi podarí odhaliť, čo sa s ním stalo." 

Ťukala ďalej. Nadýchol som sa. Má pravdu. Čo sa raz v mojom osobnom živote stalo, to sa 

už neodstane. Nezmením to, aspoň nie teraz. 

Obrátil som sa zase k obrazovke. 

"Dobre," povedal som. "Pozrime si teda Charleyho." 



Pohľad na letmé zábery kamery v zrýchlenom slede dosť miatol. Ľudia sa v nich striedali. 

Zazrel som Juliu v kuchyni. Nato som ju uvidel s Rickym v kuchyni. Dvere chladničky sa 

otvorili a zase zatvorili. Zbadal som v hlavnej budove Vincea, potom sa vytratil. Zase sa 

mihol na chodbe, a už ho nebolo. 

"Charley nie je ani na jednom zábere." 

"Možno ešte spí," poznamenala Mae. 

"Monitorujú sa aj spálne?" 

"Áno, aj v nich sú kamery, ale musela by som zmeniť okruh. Bežný okruh spálne 

nesledujú." "Bolo by zložité okruh zmeniť?" 

"Neviem. To je Rickyho doména. Tunajší systém je dosť komplikovaný. Jedine Ricky sa v 

ňom vyzná. Ale hádam Charleyho nájdeme aj na bežnom okruhu." 

Zase sme sa sústredili na sled štandardných záberov a čakali, či sa Charley v niektorom 

nezjaví. Pátrali sme celých desať minút. Z času na čas som sa musel od obrazovky odvrátiť, 

ale Maein zrak ani na chvíľu neochaboval. Konečne sme ho zazreli. Kráčal chodbou v obytnej 

časti a pretieral si tvár. Zrejme sa práve zobudil. 

"Výborne," zvolala Mae. "Máme ho!" 

"Kedy to bolo?" 

Zastavila obraz, aby sme si prečítali časový údaj. 24:10. 

"To je zhruba pol hodiny pred naším návratom." 

"Áno." Posúvala zábery smerom dopredu. Charley sa z chodby stratil, ale zakrátko sme ho 

zazreli kráčať do kúpeľne. Potom kamera zachytila Rickyho a Juliu v kuchyni. 

Zmocnilo sa ma napätie. No iba sa zhovárali. Julia vložila do chladničky šampanské a Ricky 

jej podal poháre. Júlia ich uložila vedľa fľaše. 

Ťažko sa dalo posúdiť, čo nasledovalo, lebo zábery sa striedali rýchlo. Desať záberov za 

minútu znamenalo, že každý záber ostal na obrazovke iba šesť sekúnd. Preto sa udalosti 

odvíjali nejasne a nesúvislo. Nepochybne sa medzi jednotlivými zábermi mohlo všeličo 

odohrať. 

Podľa môjho názoru to prebiehalo takto: 

Charley vstúpil do kuchyne a pustil sa s oboma do reči. Usmieval sa, tváril sa veselo. 

Ukázal na poháre. Júlia a Ricky poháre odkladali, kým sa s ním zhovárali. Nato zdvihol ruku 

a vyrušil ich. 

Ukázal na pohár, ktorý Júlia držala v ruke. Čosi povedal, Julia zavrtela hlavou a potom 

vložila pohár do chladničky. 

Charleyho akoby to zmiatlo. Ukázal na druhý pohár. Júlia pokrútila hlavou. Charley zhrbil 

plecia a spurné vysunul bradu. Prstom opakovane čosi naznačoval. 

Ricky sa postavil medzi Júliu a Charleyho. Zrejme chcel hádku medzi nimi prerušiť. 

Chlácholivo zdvihol ruky smerom k Charleymu: Upokoj sa! 

Charley však nerezignoval. Ukázal na výlevku plnú neumytých tanierov. 

Ricky pokrútil hlavou a položil Charleymu ruku na plece. 

Charley ju striasol. 

Teraz sa obaja pustili do škriepky. Julia medzitým pokojne uložila do chladničky ostatné 

poháre. Spor, ktorý sa odohrával pár krokov od nej, jej bol zdanlivo celkom ľahostajný, vôbec 

ich nepočúvala. Charley sa pokúšal Rickyho obísť, aby sa dostal k chladničke, ale Ricky mu v 

tom bránil a zakaždým rozhadzoval rukami. 

Ricky Charleymu naznačoval, že jeho počínanie pokladá za nerozumné. Bol však opatrný, 

akoby si uvedomoval, že má do činenia s nepríčetným človekom. 

"Čo ak Charleyho vtedy ten roj už zasiahol? Možno preto je taký čudný." 

"Neviem." Pozrel som dôkladnejšie na obrazovku. "Nijaký roj nevidím." 

"Ani ja," prisvedčila. "Ale srší hnevom." 

"Čo od nich vlastne chce?" spýtal som sa. 

Mae pokrútila hlavou. "Bráni im uložiť tie poháre do chladničky? Chce, aby ich najprv 

umyli? Alebo aby použili iné poháre? Neviem." 

"Charley by sa o také taľafatky nestaral," poznamenal som. "Jedol by aj z použitého 

taniera." Usmial sa. "Videl som to na vlastné oči." 

Zrazu Charley o niekoľko krokov cúvol. Na okamih znehybnel a stál ako ohromený. Zrejme 

mu Ricky niečo povedal. Charley na oboch ukazoval prstom a čosi vykrikoval. Ricky podišiel 

k nemu bližšie. 

Charley ustavične ustupoval. Potom sa obrátil k telefónu osadenému do steny. Zdvihol 

slúchadlo. Ricky k nemu priskočil ako blesk, vyrazil mu slúchadlo z ruky a prudko ho odsotil. 

Prekvapovalo ma, aký je Ricky mocný. Charley bol mohutný chlap, ale spadol na zem a ešte 

sa po nej posúval. Keď sa konečne postavil, zrejme čosi vykríkol, potom sa obrátil a vybehol 

z miestnosti. Julia a Ricky si vymenili pohľady. Julia mu čosi povedala. Ricky sa vzápätí 

vyrútil za Charleym. A Julia sa vydala za Rickym. "Kam idú?" spýtal som sa. 

Mae uvoľnila tlačidlo, ktoré obraz predtým zastavilo. Na obrazovke zablikal nápis 

Aktualizácia času a nato sme postupne zase videli zábery všetkých kamier. Charley beží po 

chodbe a v jeho pätách Ricky. Netrpezlivo sme čakali na ďalší cyklus. Medzitým sme 

nevideli nikoho. 

Ďalší cyklus. Charley už bol v prevádzkovej hale, kde  vyťukával číslo na telefóne. Obzrel 

sa. Vtom sa dnu vrútil Ricky a Charley slúchadlo zavesil. Hádali sa a dookola naháňali. 

Charley vzal do rúk lopatu a zaútočil na Rickyho. Ricky po prvý raz uskočil. Po druhý raz 

ho udrela do pleca a zhodila na zem. Charley sa široko rozohnal a zamieril lopatou Rickymu 

na hlavu. Bolo to surové gesto, očividne vražedný zámer. Rickymu sa podarilo uhnúť a v tej 

chvíli lopata prudko narazila na betónovú dlažbu. "Panebože!" zvolala Mae. 

Ricky sa pokúšal zdvihnúť. Charley sa obrátil, a vtom do haly vstúpila Julia. Zdvihla ruku a 

zrejme na Charleyho naliehala. Možno ho žiadala, aby odložil lopatu. Charley hľadel raz na 

Rickyho, raz na Juliu. Zrazu vstúpil do miestnosti aj Vince. Pri toľkej presile Charley stratil 

bojovnosť. Obkľúčili ho. 

Vzápätí sa rozbehol do telefónnej ústredne. Pravdepodobne sa v nej chcel zatvoriť, ale 

Ricky za ním bleskovo vyrazil a zasunul nohu do dvier, takže mu v tom zabránil. Charley 

vrhal cez oblok na dverách rozzúrené pohľady. K Rickymu dobehol aj Vince. Obaja dvere 

zaclonili a nevidel som, čo sa ďalej stalo. Julia akoby vydávala príkazy. Zazdalo sa mi, že aj 

ona strká ruku do medzery v pootvorených dverách. 

Napokon sa dvere roztvorili a Vince aj Ricky vstúpili do ústredne. Nasledujúca akcia 

prebehla rýchlo a jej záznam bol rozmazaný. Podistým sa medzi tromi mužmi strhol boj. 

Rickymu sa podarilo dostať za Charleyho a nasadil mu zápasnícke kladivo. Vince vykrúcal 

Charleymu ruku za chrbát a napokon ho spoločne premohli. Charley rezignoval. Obraz bol 

zase jasnejší. 

"Čo sa medzi nimi odohralo?" spýtala sa Mae. "Nepovedali nám o tom ani slovo." 

Ricky a Vince držali Charleyho zozadu. Charley lapal dych, hruď sa mu prudko dvíhala, ale 

už sa nebránil. Do ústredne vstúpila Julia. Pozrela na Charleyho a vymenila si s ním niekoľko 

slov. 

Potom k nemu podišla a vášnivo ho pobozkala na pery. 



Charley sa vzpieral, pokúšal sa vyšklbnúť. Vince ho chytil za vlasy a znehybnil mu hlavu. 

Julia Charleyho ďalej bozkávala. Potom odstúpila, a nato som zbadal medzi jej a Charleyho 

ústami záplavu čohosi čierneho. Záber na ich ústa sa za okamih stratil. 

"Panebože," vzdychla Mae. 

Julia si utrela pery a usmiala sa. 

Charleymu sa podlomili nohy a klesol na zem. Bol ako omráčený. Z úst mu vyšiel čierny 

oblak a krúžil mu okolo hlavy. Vince poklepal Charleyho po hlave a vyšiel z ústredne. 



Ricky zamieril k panelu a vzal do rúk zväzok drôtov. Z panelov ich doslova vytrhol. Potom 

sa zase obrátil k Charleymu, ešte mu čosi povedal a vyšiel z ústredne, 

V tej chvíli Charley vyskočil na nohy, zatvoril dvere a zamkol ich. Ricky a Júlia sa nad tým 

neúčinným gestom rozosmiali. Charleymu sa podlomili nohy a nato sa stratil z dohľadu. 

Ricky objal Juliu okolo pliec a spolu vyšli z haly. 

"Vy dvaja ste si dnes tuším privstali." 

Obrátil som sa. 

Vo dverách stála Julia. 

S úsmevom vstúpila do miestnosti. "Jack, keby som ti tak bezvýhradne nedôverovala, ešte si 

pomyslím, že medzi vami dvoma čosi je," poznamenala. 

"Vážne?" prehodil som. Poodstúpil som od Mae, ktorá rýchlo ťukala do klávesnice. Cítil 

som sa veľmi stiesnene. "Prečo by si si to myslela?" 

"Akoby ste spolu niečo šili," utrúsila, keď sa k nám priblížila. "Tuším vás spolčilo čosi, čo ste videli na obrazovke. Mimochodom, na čo ste sa dívali?" 

"Iba na technické problémy." 

"Smiem sa pozrieť? Zaujímam sa o techniku. Nespomínal Ricky, že prejavujem veľký 

záujem o techniku? Vážne. Technológia v tejto fabrike ma fascinuje. Veď je to celkom nový 

svet! Prichádza dvadsiate prvé storočie. Ostaň sedieť, Mae. Iba ti pozriem cez plece." 

Prešla okolo laboratórneho stola a zahľadela sa na obrazovku. Zachmúrila sa, keď zbadala 

obraz bakteriálnych kultúr v červenom roztoku. V červených kruhoch boli biele kruhy. "Čo to 

je?" 

"Kolónie baktérií. V surovine sa vyskytlo znečistenie. Musela som jednu nádrž odpojiť. 

Usilujeme sa zistiť, čo sa vlastne stalo." 

"Pravdepodobne ide o fág," poznamenala Julia. "V bakteriálnych kmeňoch sa vždy nájde 

vírus." Vzdychla. "Molekulárna výroba predstavuje veľmi krehký proces. Často sa pripletú 

rozličné problémy. Človek musí byť ustavične v strehu." Pozrela na mňa a na Mae. "Ale 

určite ste sa po celý čas nedívali iba na toto..." 

"Iba na toto," odvetil som. 

"Čože? Na obrázky nejakých plesní?" 

"Na baktérie." 

"Aha, teda na baktérie. Mae, aj ty si sa ustavične dívala iba na baktérie?" 

Mae pokrčila plecami a prikývla. "Áno, Júlia. Patrí to do mojich pracovných povinností." 

"Ani na okamih nespochybňujem tvoju pracovnú horlivosť," odvetila Julia. "Ale dovolíš?" 

Jej ruka vystrelila a v rohu klávesnice stisla kláves Späť. 

Aj predchádzajúce zábery dokumentovali kultiváciu baktérií. 

Ďalší záber poskytoval mikroskopickú snímku vírusu. 

A nato sa zjavila tabuľka s údajmi o kultivácii za posledných dvanásť hodín. 

Julia udierala do spätného klávesu vari aj desaťkrát, ale na obrazovke defilovali iba zábery 

baktérií a vírusov, grafy a tabuľky s údajmi. Odtiahla ruku od klávesnice. "Vidím, že tomu 

venuješ kopu času. Naozaj je to také dôležité?" 

"Ide predsa o znečisťujúcu látku," poznamenala Mae. "Ak ju neovládneme, musíme zastaviť 

celý systém." 

"Urob všetko, len aby ostal v chode." Obrátila sa ku mne. "Nechceš sa naraňajkovať? Určite si hladný ako vlk," "To je skvelý nápad," zareagoval som. "Poď," navrhla Julia. 

"Naraňajkujeme sa spolu." "Ako chceš," odvetil som. Pozrel som na Mae, "Dovidenia. A keby si potrebovala moju pomoc, daj mi vedieť!" 

S Juliou sme odišli. Pobrali sme sa po chodbe do obytnej časti. 

"Neviem prečo, ale tá žena mi lezie na nervy," prehodila Julia. 

"Ani ja neviem, prečo ju máš v žalúdku. Veď je výborná pracovníčka. Veľmi pozorná, 

veľmi svedomitá." 

"A veľmi pekná." Julia..." 

"Preto ma nepobozkáš? Zaplietol si sa s ňou?" 

"Prekristapána, Julia!" 

Uprene na mňa hľadela a čakala. 

"Pochop," ozval som sa. "Obaja máme za sebou niekoľko nepríjemných týždňov. Ak mám 

byť úprimný, život s tebou nie je med lízať." 

"O tom nepochybujem." 

"Namojdušu, dosť som sa na teba hneval." 

"Mal si na to dobrý dôvod. Mrzí ma, čomu všetkého som ťa vystavila." Naklonila sa a 

pobozkala ma na líce. "Ale teraz akoby to bolo už niekde ďaleko. Čo keby sme sa pobozkali a 

udobrili?" 

"Možno neskôr," odvetil som. "Teraz nás čaká kopa roboty." 

Nadobudla ihravú náladu, špúlila pery, posielala mi vzdušné bozky. "Poď, srdiečko. Aspoň 

jednu malú pusu... To ťa nezabije..." 

"Až neskôr," bránil som sa. 

Vzdychla a vzdala sa. Chvíľu sme kráčali chodbou mlčky. Nato vážnym hlasom vyhlásila: 

"Jack, ty sa mi vyhýbaš. Rada by som vedela prečo." 



Neodpovedal som, iba som útrpne vzdychol a kráčal ďalej. Naznačil som, že jej slová si ani 

nezasluhujú odpoveď. Fakticky som bol plný obáv. 

Nemohol som odmietať bozky večne. Skôr-neskôr si domyslí, čo viem. A možno na to 

prišla práve teraz. I keď sa Julia správa ako mladé dievča, nikdy nebola taká všímavá a 

ostražitá. Mal som pocit, že jej pozornosti nič neunikne. A to isté som cítil aj v súvislosti s 

Rickym. Akoby sa tí dvaja naladili na tú istú strunu - všetko vnímajú až s nadmernou 

podozrievavosťou. 

Obavy vo mne vzbudzoval výjav, ktorý som videl na Maeinom monitore. Julii akoby z úst 

vychádzal čierny oblak. Videl som ho na tom zázname naozaj? Na základe doterajších 

skúseností roje zabíjali obeť pri prvom dotyku. Správali sa neľútostne. No Júlia akoby roj k 

sebe prichýlila. Ako je to možné? Získala voči nemu imunitu? Alebo ju roj toleruje a z istého 

dôvodu ju nezabije? A čo si mám myslieť o Rickym a Vinceovi? Aj oni získali imunitu? 

Bolo mi jasné, že Júlia a Ricky si neželajú, aby sme sem niekoho privolali. Zámerne nás na 

púšti izolovali a uvedomujú si, že im do príchodu vrtuľníka ostáva iba niekoľko hodín. Tento 

čas im očividne stačí. Stačí na čo? Aby nás zabili? Ale iba nakazili? Čo majú za lubom? 

Keď som kráčal po chodbe vedľa svojej manželky, mal som pocit, akoby ma sprevádzal 

celkom cudzí človek. Niekto, koho ani poriadne nepoznám. Niekto, kto je nesmierne 

nebezpečný. 

Pozrel som na hodinky. Vrtuľník tu pristane o necelé dve hodiny. 

Julia sa usmiala. "Máš dohodnutú nejakú schôdzku?" "Nie. Iba mi zišlo na um, či už je čas 

na raňajky." "Jack," vzdychla. "Prečo nie si ku mne úprimný? "Som úprimný..." 

"Nie. Rozmýšľaš, kedy priletí vrtuľník." Pokrčil som plecami. 

"Bude tu o dve hodiny," poznamenala. A dodala: "Stavím sa, že budeš šťastný, keď sa 

odtiaľto dostaneš. Nemám pravdu?" 

"Áno," prisvedčil som. "Ale neodídem, kým tu všetko ne-dokončíme." 

"Prečo? Čo ešte treba urobiť?" 

Už sme vstúpili do ubytovacej časti. Zavoňal som praženicu na slanine. Spoza rohu sa 

vynoril Ricky. Srdečne sa na mňa usmial. "Ahoj, Jack. Ako si sa vyspal?" 

"Spal som ako zarezaný." 

"Vážne? Vyzeráš dosť unavený." 

"Mal som zlé sny," odvetil som. 

"Vážne? Zlé sny? To je nepríjemné!" 

"Niekedy sa to stáva," poznamenal som. 

Všetci sme zamierili do kuchyne. Raňajky pripravoval Bobby. "Praženica s pažítkou a 

smotanovým syrom," ohlásil bodro. "Čo vám k tomu, priatelia, opečiem?" 

Júlia mala chuť na hrianku zo pšeničného chleba, Ricky na anglickú dolku. Ja som si 

neobjednal nič. Pozrel som na Rickyho a zase som si všimol, ako zmocnel. Pod tričkom sa mu 

črtali ostro tesané svaly. Vycítil, že ho pozorujem. "Niečo sa ti na mne nepozdáva?" 

"Nie. Iba obdivujem, ako si zmužnel: vyzeráš ako zápasník." Usiloval som sa správať 

ľahkovážne, ale v skutočnosti som sa v kuchyni medzi svojimi spolustolovníkmi cítil 

neuveriteľne nesvoj. Ustavične som myslel na Charleyho, Ako chytro ho napadli! Nebol som 

hladný. Najradšej by som bol z kuchyne vypadol. Ale nemal som potuchy, ako to urobím, aby 

som nevzbudil podozrenie, 

Júlia podišla k chladničke a otvorila ju. Ešte tam bolo šampanské. "Kamaráti, ste pripravení, 

aby sme to teraz oslávili?" 

"Pravdaže," prisvedčil Bobby. "Bude fantastické, keď si hneď ráno dáme malý 

životabudič..." 

"Mne sa vôbec nechce piť," vyhlásil som. "Júlia, naozaj by ste túto situáciu mali brať vážne. 

Ešte sme celkom nevyhrali. Musíme privolať armádu, a doteraz sa nám nepodarilo s ňou 

spojiť. Nie je vhodný čas na otváranie šampanského." Júlia sa zlostne zaškľabila. "Preboha, si 

strašný suchár..." "Suchár? Dočerta, nebuď smiešna!" "Miláčik, nepaprč sa toľko a daj mi božtek." Zase zošpúlila pery a naklonila sa ponad stôl. 

Ostávalo mi jediné východisko: prejaviť hnev. "Dočerta, Julia!" zvýšil som hlas. "Dostali 

sme sa do tejto kaše len preto, že si nebrala vážne možné nebezpečenstvo. Tu na púšti ste mali 

neovládateľný roj už... koľko?... dva týždne? Namiesto toho, aby ste ho zlikvidovali, 

pohrávali ste sa s ním. Vystrájali ste s ním ako malé decká a napokon ste si s ním už vôbec 

nevedeli poradiť. Stálo to život štyroch ľudí. Júlia, toto vôbec nie je dôvod na oslavu. Kým 

som tu, nijaké posraté šampanské ani neobliznem, a ani vy ho nebudete slopať," Odniesol som 

fľašu k výlevke a nad ňou som ju rozbil, Obrátil som sa k Julii. "Jasné?" 

S kamennou tvárou odvrkla: "To bolo celkom zbytočné!" Všimol som si, že Ricky si ma 

zamyslene obzerá. Tuším sa rozhoduje. Bobby sa obrátil k panviciam, akoby mu bolo trápne 

byť svedkom manželskej hádky. Už si podmanili aj jeho? 

Zazdalo sa mi, že mu na zátylku vidím čiernu čiaru, ale nebol som si tým celkom istý a 

neodvažoval som sa lepšie prizrieť. 

"Zbytočné?" zopakoval som rozzúrený. "Zahynuli moji priatelia. Aj tvoji priatelia, Ricky. 

Aj tvoji, Bobby. Už o tej idiotskej oslave nechcem ani počuť!" Zvrtol som sa a hrmotne 

zamieril k dverám. Práve vošiel Vince. 

"Kamarát, radšej pokojne," napomenul ma. "Ešte ťa tu trafí šľak." 

"Choď do riti!" zasyčal som. 

Vince zdvihol obočie, Prešmykol som sa popri ňom. 

"Jack, z nikoho si nebudeš robiť blázna!" volala za mnou Julia. "Viem, čo máš za lubom." 

Zovrelo mi žalúdok. Ale nezastal som. 

"Vidím ti až do žalúdka. Viem, že zase ideš za ňou!" 

"Dočerta, presne si to uhádla!" odvrkol som. 



Naozaj iba to mala Júlia na mysli? Chvíľu som tomu neveril. Usilovala sa ma zmiasť, 

oslabiť moju ostražitosť, až kým... Až kým čo? Čo majú za lubom? 

Sú štyria. A my sme iba dvaja - aspoň za predpokladu, že Mae ešte nedostali. 



Mae nebola v biologickom laboratóriu. Obzrel som sa a zbadal som, že sú odchýlené bočné 

dvere do suterénu, kde boli komory, v ktorých prebiehal kvasný proces. Zostúpil som dolu 

schodmi a komory sa mi videli ešte rozmernejšie, ako som si predstavoval. Boli v nich 

obrovské guľovité nádrže z nehrdzavejúcej ocele s priemerom asi stoosemdesiat centimetrov. 

Obklopovalo ich bludisko rúr, ventilov a tepelných regulátorov. Bolo tu horúco a veľmi 

hlučne. 

Mae stála pri tretej jednotke, zapisovala si na podložku poznámky a potom jeden ventil 

zatvorila. Pri nohách mala stojan so skúmavkami. Podišiel som k nej, Pozrela na mňa, potom 

obrátila pohľad k povale, kde bola namontovaná bezpečnostná kamera. Pobrala sa k nádrži z 

druhej strany a nasledoval som ju. Tam nádrž bránila kamere v pohľade. 



"Spali v rozsvietených izbách," poznamenala. Prikývol som. Teraz som už vedel, čo to 

znamená. "Všetci sú nakazení," dodala. "Viem." 

"A predsa ich to nezabíja." "Áno," prisvedčil som, "ale nechápem prečo." "Zrejme sa v roji vyvinula schopnosť tolerovať ich." "Tak rýchlo?" 

"Evolúcia sa niekedy uskutočňuje rýchlo," dodala. "Poznáš Ewaldove výskumy." 

Poznal som ich. Paul Ewald kedysi skúmal choleru. Zistil, že cholerový organizmus sa 

chytro mení, aby v sebe udržal schopnosť nákazy. V prostredí, kde nie sú zásoby hygienicky 

čistej vody a cez dedinu tečie iba potok, cholera je prudko nákazlivá. Obeť vyčerpaná 

nezastaviteľnou hnačkou zvyčajne umiera pri potoku. Vo výkaloch sú milióny cholerových 

organizmov. Dostanú sa do vody a nakazia ostatných obyvateľov dediny. Takto sa cholera 

rozmnožuje a epidémia pokračuje, 

No ak sa voda udržiava hygienicky čistá, virulentné kmene sa rozmnožovať nemôžu. Obeť 

síce umrie tam, kde padla, ale jej výkaly sa do vody nedostanú. Ostatní sa nemôžu nakaziť a 

epidémia sa postupne stráca. Za takýchto okolností nákaza zvyčajne nadobudne miernejšiu 

podobu, ktorá umožňuje chorej obeti chodiť, a miernejšie organizmy sa šíria dotykom, 

špinavou bielizňou a podobne. 

Mae naznačovala, že čosi podobné sa stalo aj s rojmi. Vyvinuli sa do miernejšej podoby, 

ktorá sa prenáša z osoby na osobu. 

"Vzbudzuje to hrôzu," poznamenal som. 

Prikývla. "Lenže ako si s tým poradíme?" 

Nato sa potichu rozplakala, po lícach jej stekali slzy. Mae bola vždy silná. Keď som ju videl 

takú rozrušenú, znervóznilo ma to. Zavrtela hlavou. "Jack, nepomôžeme si. Sú štyria. Sú 

silnejší ako my. Zabijú nás, ako zabili Charleyho." 

Oprela sa mi hlavou o plece. Objal som ju. Nebol som vstave utešiť ju. Plne som si 

uvedomoval, že má pravdu. 

Naozaj niet východiska, 

Winston Churchill raz povedal, že keď človeka zasiahne guľka, jeho myseľ sa nesmierne 

sústredí. Premýšľal som veľmi rýchlo. Usúdil som, že som sa dopustil chyby, ktorú musím 

napraviť. Aj za predpokladu, že to bol typicky ľudský omyl. 

Ak zvážime, že žijeme v epoche totálnej evolúcie - jestvuje evolučná biológia, evolučná 

medicína, evolučná ekológia, evolučná psychológia, evolučná ekonomika, evolučné 

programovanie -, ľudia, napočudovanie, iba zriedkavo uvažujú v evolučných pojmoch. Je to 

ich Achillova päta. Dívame sa na okolitý svet ako na momentku, hoci v skutočnosti sa okolo 

nás odvíja film, ktorý sa sústavne mení. Všetci uznávame, že sa svet mení, ale správame sa, 

akoby to nebola pravda. Popierame reálnosť zmien. A preto nás každá zmena prekvapí. 

Rodičov prekvapí ešte aj to, že ich deti dospievajú. Ustavične sa k nim správajú, akoby boli 

mladšie než v skutočnosti. 

Aj mňa prekvapila zmena vo vývine rojov. Nebol najmenší dôvod, prečo by sa nemohli 

vyvíjať v dvoch podobách zároveň. Alebo hoci aj v troch, štyroch, ba aj desiatich! Mal som to 

predvídať. Mal som to vybadať a očakávať. V takom prípade by som bol azda lepšie 

pripravený terajšiu situáciu zvládnuť. 

Namiesto toho som však roje vnímal ako problém, ktorý sa vyskytol niekde vonku, na púšti, 

a iné možnosti som nebral do úvahy. 

Jack, nazýva sa to odmietanie. 

Lámal som si hlavu, čo iné ešte odmietam, čo iné som ešte nespozoroval. Kde som sa 

zmýlil? Kedy som sa mal po prvý raz zamyslieť, či netápam v tme? Pravdepodobne takýmto 

varovaním bol môj prvý kontakt s rojom: vyvolal vo mne alergickú reakciu, ktorá ma takmer 

zabila. Mae to nazvala reakciou na kolibaktériu. Vyvolal ju toxín z baktérií v roji. Tento toxín 

bol zrejme výsledkom evolučnej zmeny v Escherichiách coli, ktoré boli súčasťou roja. 

Vlastne samotná prítomnosť fágu bola evolučnou zmenou, vírusovou reakciou na baktérie, 

ktoré... 

"Mae," ozval som sa. "Počkaj okamih." "Prosím?" 

"Zišlo mi na um, že predsa jestvuje niečo, čím by sme ich boli schopní zastaviť." 

Vyčítal som z jej tváre, že mi veľmi neverí. Ale pretrela si oči a počúvala. 

"Roj pozostáva z častíc a baktérií. Nemám pravdu?" "Áno..." 

"Baktérie poskytujú surovinový základ, ktorého pomocou sa častice reprodukujú. Platí to? 

Platí. Ak teda zahynú baktérie, nezahynie aj roj?" 

"Pravdepodobne." Zachmúrila sa. "Máš na mysli nejaké antibiotikum? Podávať každému 

antibiotiká? Na zlikvidovanie nákazy Escherichií coli by museli niekoľko dní užívať lieky, a 

nemám..." 

"Nie. Nemyslím na antibiotiká." Zaťukal som na nádrž predo mnou. "Myslím na toto." 

"Na fág?" 

"Prečo nie?" 

"Neviem, či to zaberie," odvetila. Zvraštila čelo. "Azda by to aj účinkovalo. Ibaže... ako do nich dostaneš fág? Veď ho dobrovoľne nevypijú." 

"Rozptýlime ho do ovzdušia," navrhol som. "Budú ho vdychovať celkom podvedome." 

"Hm... Ako ho rozptýlime?" 

"Ľahko. Stačí, ak túto nádrž nezatvoríš. Dodáme baktérie do systému. Výrobná linka začne 

produkovať vírusy - množstvo vírusov. Potom ich vypustíme do vzduchu." 

Mae vzdychla. "Jack, to sa nepodarí," namietla. 

"Prečo?" 

"Lebo linka také množstvo vírusov nevyrobí." "Prečo by nevyrobila?" 

"Vyplýva to zo spôsobu, ako sa vírus rozmnožuje. Vírus obieha okolo bunkovej steny, 

prilipne k nej a prenikne do bunky. Potom ovládne v bunke kyselinu ribonukleovú a donúti ju 

produkovať ďalšie vírusy. Bunka prestáva plniť bežné metabolické funkcie a chrlí zo seba 

vírusy. Čoskoro sa bunka vírusmi preplní a pukne ako balón. Vírusy sa z nej uvoľnia, prenesú 

do iných buniek a celý proces sa začína odznova." 

"Áno... a ďalej?" 

"Ak vložím fág do výrobnej linky, vírus sa rýchlo začne re-produkovať - no iba krátku 

chvíľu. Pretrhne množstvo bunkových membrán, z ktorých ostane lipoidný kal. Ten upchá 

filtre. O jednu-dve hodiny sa výrobná linka začne prehrievať, spustí sa bezpečnostný systém a 

produkciu zastaví. Výrobná linka prestane fungovať. Nezískame nijaké vírusy." 

"Nemožno bezpečnostný systém vypnúť?" 

"Možno. Ale neviem ako." 

"A kto to vie?" 

"Iba Ricky." 

Potriasol som hlavou. "To nám veľmi nepomôže. Naozaj na to nemožno prísť?" 

"Jestvuje kód," dodala. "Ale ten ovláda iba Ricky." "Aha." 

"Koniec koncov, vypnúť bezpečnostný systém môže byť nebezpečné. Časti výrobného 

systému pracujú pri vysokej teplote a vysokom napätí. V ramenách sa vytvára množstvo 

ketónov a metánu. Tie sa sústavne monitorujú a odčerpávajú, aby sa zabránilo ich 

koncentrácii. No keby sa prestali odčerpávať a z vysokého napätia vyšľahla iskra..." Zmĺkla a 

pokrčila plecami. 

"Čože? Mohlo by to vybuchnúť?" 

"Nie mohlo, Jack. Určite by to vybuchlo! Už o niekoľko minút po odstavení 

bezpečnostného zariadenia. Najmenej o šesť až osem minút. A určite by si nechcel byť v tejto 

budove, keď sa to stane. Na produkciu vírusov teda výrobnú linku použiť nemôžeme. Či už 

bezpečnostný systém ostane zapnutý alebo ho vypneme, veľmi nám to nepomôže." 

Mlčanie. 

Pocit márnosti. 

Obzrel som sa po miestnosti. Zahľadel som sa na oceľovú nádrž, ktorá sa mi skrúcala nad 

hlavou. Pozrel som na stojan so skúmavkami pri Maeiných nohách. V rohu miestnosti som 

zbadal mop, vedro a vyše trojlitrový plastový kanister s vodou. Zase som obrátil pohľad na 

vystrašenú Mae, ktorá mala slzy na krajíčku, hoci ešte vždy sa ovládala. 

Vymyslel som plán. 

"Aj tak to skúsme. Vpusť do linky vírusy." "Aký to má zmysel?" "Len to urob," 

"Jack," namietla. "Načo by sme to robili? Bohužiaľ, uvedomujú si, že sme ich už prehliadli. 

Neoklameme ich. Sú priveľmi rafinovaní. Ak sa o to pokúsime, v tej chvíli nám vykrútia krk." 

"Áno," odvetil som. "Pravdepodobne." 

"Koniec koncov, vôbec to nepomôže. Linka vírusy produkovať nebude. Jack, prečo by sme 

to robili? Aký osoh by nám to prinieslo?" 



Mae som až doteraz pokladal za spoľahlivú priateľku, ale svoj skutočný plán som jej 

povedať nemienil. Mrzelo ma, že takto postupujem, ale chcel som ostatných zmiasť. Musím 

ich oklamať, Mae mi v tom pomôže, a preto by mala byť presvedčená, že mám celkom iný 

plán. 

"Mae, mali by sme odvrátiť ich pozornosť a oblafnúť ich. Preto do výrobnej linky vypusť 

vírusy. Určite ich to znepokojí a sústredia sa na to. Medzitým vírusy odnesiem do obslužného 

priestoru pod strechou výrobnej haly a vlejem ich do nádrže hasiaceho zariadenia." 

"A potom spustíš hasiace zariadenie?" 

"Áno." 

Prikývla. "Pokropí ich to vírusmi. Nikto v tomto areáli pred nimi neutečie. Úplne sa nimi 

premočia." "Vidím, že mi rozumieš." "Azda to zaberie, Jack." 

"Nič lepšie nevymyslím," odvetil som. "Teraz otvor jeden z tých ventilov a odčerpaj do 

skúmaviek vírusy. A bol by som rád, keby si vírusmi kontaminovala aj tamtú kanistru." 

Zaváhala. "Ventil je na opačnej strane nádrže. Uvidí nás bezpečnostná kamera." 

"To nič," chlácholil som ju. "Tomu sa už nevyhneme. Ale získaš pre mňa aspoň trocha 

času." 

"Ako to myslíš?" 

Všetko som jej vysvetlil. Zvraštila tvár. "Žartuješ! To neurobia!" 

"Pravdaže nie. Ale potrebujem chvíľu času." 

Obišli sme nádrž. Mae naplnila skúmavky. Tekutina pripomínala hustú hnedú žbrndu. 

Páchla ako fekálie. "Si si istý, že to bude účinkovať?" spýtala sa. 

"Musím to urobiť," odvetil som. "Nemám na výber." 

"Najprv ty." 

Vzal som skúmavku, nadýchol sa a preglgol jej obsah. Bolo to nechutné. Hneď sa mi 

zdvihol žalúdok. Myslel som, že sa povraciam, ale ovládol som sa. Nadýchol som sa, preglgol 

som ešte trocha vody z kanistry a pozrel na Mae. 

"Však je to svinstvo?" spýtala sa. 

"Hnus!" 

Vzala skúmavku, zapchala si nos a vypila ju. Rozkašľala sa. Ale tekutinu nevyvrátila. Podal 

som jej kanistru, napila sa a zvyšok vody vyliala na zem. Nato ju naplnila hnedou žbrndou. 

Napokon skrútila veľký kohútik ventilu. "A je to," poznamenala. "Vírusy vpúšťam do 

linky." 

"Výborne!" zvolal som. Vzal som dve skúmavky a zasunul ich do vrecka na košeli. Zdvihol 

som kanistru. Na nálepke bol nápis Pramenitá voda z Arrowheadu. "Dovidenia." Chytro som 

sa vzdialil. 

Keď som kráčal po chodbe, uvedomil som si, že mám šancu jeden proti stu, že sa mi to 

podarí. Ba možno jeden k tisícu. 

Ale jednako je to šanca! 



Neskôr som sledoval celý výjav prostredníctvom bezpečnostnej kamery, takže viem, čo sa 

stalo s Mae. Vstúpila do kuchyne so stojanom, na ktorom boli skúmavky s hnedou tekutinou. 

Ostatní tam ešte jedli. Júlia na ňu mrazivo pozrela. Vince ju ignoroval. "Čo si nám priniesla, 

Mae?" spýtal sa Ricky. 

"Fág," odvetila. 

"Načo?" 

Julia vrhla pohľad na skúmavky. "Ich obsah je z kvasnej nádrže," vysvetľovala Mae. 

"Br... Nečudujem sa, že to tak smrdí." 

"Jack práve jednu skúmavku vypil. Aj mňa donútil." 

Ricky si odfrkol. "Načo ste to urobili? Prekristapána, čudujem sa, že ste sa nepogrcali." 

"Takmer som to vyvrátila. Jack navrhuje, aby ste každý vypili po jednej skúmavke." 

Bobby sa zasmial. "Vážne? A načo?" 

"Aby ste mali istotu, že nie ste nakazení." 

Ricky sa zachmúril. "Nakazení? Ako to myslíš? Prečo by sme boli nakazení?" 

"Jack tvrdí, že Charley v tele nosil roj a možno ho máte v sebe aj vy. Aspoň niektorí z vás, 

Napite sa vírusov. Tie vo vás zabijú baktérie a tým sa zlikviduje aj roj." 

"To myslíš vážne?" strhol sa Bobby. "Napiť sa takej brečky? V nijakom prípade!" 

Mae sa obrátila k Vinceovi. 

"Smrdí to ako hovno," spriečil sa Vince. "Nech to najprv ochutná niekto iný!" 

"Ricky," Mae sa obrátila k Rickymu. "Nechceš ísť príkladom?" 

Ricky zavrtel hlavou. "Nevypijem to. Prečo by som to do seba nalieval?" 

"Po prvé, aby si mal istotu, že nie si nakazený, A po druhé, aby sme aj my mali o tom 

istotu." 

"Vari to má byť test?" 

Mae pokrčila plecami. "Aspoň Jack si to takto predstavuje." Julia sa zachmúrila. Pozrela na 

Mae. "Kde je Jack teraz?" spýtala sa. 

"Neviem. Naposledy som ho videla v kvasnej komore. Ale nemám tušenie, kde je teraz." 

"Ale áno, vieš to," vyprskla chladno Julia. "Vieš veľmi dobre, kde je." 

"Neviem. Nepovedal mi, kam ide." 

"Určite ti to povedal. Tebe sa zdôveruje so všetkým," pripomenula Julia. "Koniec koncov, 

tuším, že ste si túto malú medzihru naplánovali. Nemám pravdu? Hádam si vážne nemyslíš, 

že by sme vypili taký hnus. Mae, kde je Jack?" 

"Už som povedala, že neviem." 

Julia sa obrátila k Bobbymu. "Pozri na monitory. Nájdi ho." Obišla stôl. "A teraz, Mae, 

počúvaj." Hlas mala pokojný, ale výhražný. "Ihneď odhaľ karty! A chcem počuť pravdu!" 

Mae pred ňou cúvla. Ricky a Vince ju obstali z oboch strán. Mae ustúpila až k stene. 

Julia sa pomaly k nej približovala. "Len to zo seba vysyp, Mae," povedala. "Bude ti iba na osoh, ak budeš s nami spolupracovať." 

Z opačného konca miestnosti sa ozval Bobbyho hlas: "Našiel som ho. Kráča cez výrobnú 

halu. Podľa všetkého tam nesie kanistru s tým svinstvom." 

"Mae, nerob drahoty." Julia sa naklonila tesne k Mae. Takmer sa jej dotýkala úst. Mae 

pevne zavrela oči i pery. Telo sa jej roztriaslo od strachu. Julia ju pohladila po vlasoch. 

"Neboj sa. Nemáš sa prečo báť. Iba mi povedz, čo chce Jack s tou kanistrou urobiť," 

naliehala. 

Mae sa hystericky rozvzlykala. "Vedela som, že sa mu to nepodarí, Vystríhala som ho, že na 

to prídete." 

"Pravdaže," odvetila Julia potichu. "My na všetko prídeme. Len nám to pekne porozprávaj!" 

"V kanistre sú vírusy, ktoré chce vliať do hasiaceho zariadenia," vyjachtala Mae. 

"Vážne?" spýtala sa Julia. "Pokladám to za veľmi dômyselný nápad! Vďaka ti, dievčatko." 

Pobozkala Mae na pery. Mae sa skrúcala, ale chrbtom sa opierala o stenu a Júlia jej držala 

hlavu. Júlia napokon od nej odstúpila a povedala: "Ráč sa trochu upokojiť. A nezabúdaj, že sa 

ti nič nestane, ak prestaneš proti tomu bojovať." 

Vyšla z miestnosti. 







Siedmy deň    6:12 





Všetko sa odohralo rýchlejšie, ako som očakával. Začul som, ako sa rútia za mnou po 

chodbe. Náhlivo som kanistru skryl, potom som sa rozbehol späť naprieč výrobnou halou. V 

tej chvíli sa mi už všetci zjavili v pätách. Zrýchlil som, ale Vince mi dal podnožku a prudko 

som dopadol na betónovú dlažbu. Hoci som už ležal na zemi, Ricky sa na mňa vrhol. Vyrazil 

mi dych. Nato ma Vince niekoľkokrát kopol do rebier. Spoločne ma zdvihli a postavili zoči-

voči Julii. 

"Ahoj, Jack," usmiala sa. "Ako sa ti vodí?" "Už lepšie." 

"Otvorene sme sa pozhovárali s Mae," povedala Julia. "Nemá zmysel robiť okolky." Pozrela na okolitú dlažbu. "Kde máš tú kanistru?" 

"Akú kanistru?" 

"Jack." Smutne pokývala hlavou. "Buď rozumný! Kde je tá kanistra s fágom, ktorý si chcel 

naliať do hasiaceho zariadenia?" 

"Nemám nijakú kanistru." 

Podišla ku mne bližšie. Cítil som na tvári jej dych. "Jack... Jack, poznám ten výraz na tvojej 

tvári. Však máš nejaký plán? Povedz, kde je tá kanistra." 

"Aká kanistra?" 

Obtrela sa mi perami o ústa. Stál som nehybne ako socha. "Milý Jack," zašeptala, "nemal by si sa zahrávať s ohňom. Chcem vidieť tú kanistru!" 

Nehýbal som sa. 

"Jack... aspoň jeden bozk..." Ešte väčšmi sa priblížila, akoby ma zvádzala. 

"Vykašli sa naňho, Julia," ozval sa Ricky. "Jack sa ťa nebojí. Vypil vírusy a myslí si, že ho ochránia." 

"A ochránia ho?" Julia cúvla. 

"Možno," odvetil Ricky, "ale stavím sa, že sa bojí smrti." 

A nato ma Ricky a Vince vliekli cez výrobnú halu. Smerovali so mnou do miestnosti, v 

ktorej bolo vysoké magnetické pole. Vzpieral som sa. 

"Hovorím pravdu," pokračoval Ricky. "Vieš, čo ťa čaká?" 

S tým som vo svojom pláne nerátal. Nevedel som, čo urobím. Bránil som sa zo všetkých síl, 

kopal som, vykrúcal sa. Ale obaja prekypovali obrovskou silou. Ťahali ma ďalej. Julia 

otvorila ťažké kovové dvere miestnosti s magnetickým poľom. Dnu som zbadal kruhový 

bubon magnetu s takmer dvojmetrovým priemerom. 

Surovo ma postrčili dnu, Rozpľaštil som sa na zemi. Hlavou som narazil do kovového štítu. 

Začul som, ako sa dvere zavreli a šťukla zámka. Zdvihol som sa na nohy. 

Zarachotili čerpadlá chladiaceho systému. Vzápätí zacvakal interkom. Ozval sa Rickyho 

hlas. "Jack, vieš, prečo sú tamojšie steny z ocele? Impulzové magnety sú nebezpečné. Keď 

ich necháme nepretržite pracovať, roztrhnú sa. Zničí ich pole, ktoré vytvárajú. Trvá asi 

minútu, kým dosiahnu plný výkon. Máš teda na rozmyslenie celú minútu." 

Bol som v tejto miestnosti už predtým, keď ma Ricky vodil po areáli. Spomenul som si, že 

tam bolo tlačidlo vo výške kolien, akýsi núdzový vypínač. Narazil som doň kolenom. 

"To ti nepomôže, Jack," ozval sa Ricky lakonicky. "Prepol som spínače. Musím ťa 

upozorniť, že tým tlačidlom sa teraz magnet zapína, a nie vypína." 

Rachot bol silnejší. V miestnosti začalo mierne vibrovať. Vzduch chytro ochladol. O chvíľu 

sa mi dych premenil na oblak pary. 

"Mrzí ma, ak sa tam cítiš nepohodlne, ale je to dočasné," poznamenal Ricky. "Len čo 

impulzy zosilnejú, miestnosť sa chytro vyhreje. Uvidíme. Ešte štyridsaťsedem sekúnd." 

Opakovane, ako tlmený zvuk pneumatickej zbíjačky, sa ozývalo buch-buch-buch. Klepot 

bol čoraz hlasnejší. Ledva som Rickymu v interkome rozumel. 

"Nerob drahoty, Jack," vyzýval ma. "Máš rodinu. A rodina ťa potrebuje. Takže veľmi 

dôkladne zváž svoje možnosti." 

"Chcem sa pozhovárať s Juliou," vyjachtal som. 

"Nie, Jack. Julia sa s tebou už nechce rozprávať. Veľmi sa v tebe sklamala." 

"Ale ja sa chcem s ňou pozhovárať." 

"Jack, ty ma nepočúvaš? Odmieta s tebou hovoriť. Aspoň dovtedy, kým jej nepovieš, kde si 

schoval tie vírusy." 

Buch-buch-buch. V miestnosti sa začalo otepľovať. Začul som bublanie chladiacej zmesi, 

ktorá sa prelievala v potrubí. Narazil som kolenom do bezpečnostného tlačidla. 

"Jack, už som ťa upozornil, že tým magnet iba spúšťaš. Vari ma nepočuješ?" 

"Áno!" zvolal som. "Počujem." 

"V tom prípade sa nesmieš hnevať," odvetil Ricky. "Naozaj ma to mrzí." 

Neviem, či som mu celkom dobre rozumel. V miestnosti, v ktorej už vibroval aj vzduch, 

trhalo ušné bubienky buch-buch-buch. Klepot obrovských čerpadiel mi pripomenul 

snímkovanie magnetickou rezonanciou. Zovrelo mi srdce. Hľadel som na magnet a na veľké 

skrutky, ktoré držali jeho dosky pokope. Skrutky sa zakrátko premenia na strely. 

"Nežartujeme, Jack," ozval sa Ricky. "Veľmi je nám ľúto, že ťa stratíme, Ešte dvadsať 

sekúnd." 

Počas uvádzacieho času sa nabíjali magnetové kondenzátory, aby boli schopné vysielať 

milisekundové impulzy. Ktovie, za aký čas po nabití kondenzátorov impulzy magnet 

roztrhnú. Pravdepodobne to bude nanajvýš niekoľko sekúnd. Čas sa mi teda krátil. Nemal 

som tušenie, čo urobím. Všetko sa obrátilo proti mne. Najmä ma mrzelo, že som prišiel o 

svoju jedinú výhodu, lebo aj oni si už uvedomili význam vírusov. Predtým v nich hrozbu 

nevideli. Ale teraz naliehali, aby som im kanistru s vírusmi odovzdal. Zakrátko azda budú 

chcieť zničiť kvasné nádrže. Bol som presvedčený, že postupne zlikvidujú všetky vírusy vo 

svojom okolí. 

Nič na tom nezmením. Teraz už naozaj nie. Ktovie, čo je s Mae a či jej neublížili. Možno 

ani nie je nažive. Bol som od ostatného sveta odlúčený a zmocňovala sa ma ľahostajnosť. 

Zazdalo sa mi, že ma vyšetrujú magnetickou rezonanciou, ibaže v nadmerne veľkom prístroji. 

Ten klepot určite desil aj Amandu, keď ju vyšetrovali... Myšlienky mi bezcieľne blúdili a 

všetko mi bolo jedno. 

"Desať sekúnd," ozval sa Ricky. "Maj rozum, Jack! Nerob zo seba hrdinu. To nie je tvoj 

štýl. Povedz nám, kde je tá kanistra. Šesť sekúnd. Päť. Jack, maj rozum..." 

Buch-buch-buch sa zastavilo, nato sa ozvalo bim-bim-bim a praskot pukajúceho kovu. 

Spustil sa magnet, ubehlo niekoľko milisekúnd. 

"Prvý impulz," ohlásil Ricky. "Jack, nebuď debil!" Ďalšie bim-bim-bim. Impulzy sa 

zrýchľovali, Zbadal som, ako sa po každom impulze plášť nádrže chladiacej zmesi čoraz 

väčšmi trhá. Impulzy sa zrýchlili. Bim! Bim! 

Už som to nevládal vydržať. Vykríkol som: "Súhlasím, Ricky. Poviem vám to!" 

Bim! "Pokračuj Jack!" Bim! "Čakám." "Nie. Najprv to vypni. A poviem to iba Júlii." Bim! 

Bim! "To nie je veľmi rozumné, Jack. Nie si v situácii, aby si kládol podmienky." Bim! 

"Chceš tie vírusy, alebo sa nimi dáš radšej prekvapiť?" Bim! Bim! Bim! 

A nato zrazu zavládlo ticho. Iba pod plášťom sa tlmene prelievala chladiaca zmes. Magnet 

bol na dotyk horúci. Ale aspoň sa ten lomoz magnetickej rezonancie zastavil. 

Magnetická rezonancia... 

Stál som v miestnosti a čakal, kedy vstúpi Julia. Nato som si po zrelej úvahe sadol. Počul 

som, ako sa odomyká zámka. 



"Jack! Dúfam, že nie si ranený!" 

"Nie," odvetil som. "Iba mi tečú nervy." 

"Nechápem, prečo si sa tomu vystavil," poznamenala. "Bolo to celkom zbytočné. Hádaj, čo 

je nové! Mám dobrú správu. Práve pristál vrtuľník." 

"Vážne?" 

"Je to prvý dnešný let. Nebolo by krásne doň nasadnúť a vrátiť sa domov? Do svojho domu, 

späť k svojej rodine? Nebol by to fantastický pocit?" 

Sedel som chrbtom opretý o stenu. Pozrel som na ňu. "Znamená to, že môžem odísť?" 

"Pravdaže, Jack. Nie je dôvod, aby si tu ostával. Iba nám odovzdaj tú nádobu s vírusmi a 

potom sa vrátiš domov." 

Neveril som jej ani sekundu. Pred mojimi očami sa síce zjavila priateľská a príťažlivá Julia, 

ale nemohol som jej dôverovať. "Kde je Mae?" 

"Odpočíva." 

"Ublížila si jej." 

"Nie. Nie, nie, nie. Prečo by som jej ubližovala?" Zavrtela hlavou. "Ty naozaj nič nechápeš? 

Jack, nechcem nikomu ubližovať. Ani tebe, ani Mae - nikomu. A najmä by som nerada 

ublížila tebe." 

"Také reči si nechaj pre Rickyho." 

"Jack. Prosím ťa. Odložme emócie bokom a uvažujme aspoň chvíľu logicky. Jedine ty sám 

sebe ustavične ubližuješ. Prečo sa nechceš zmieriť s novou situáciou?" Vystrela ku mne ruku. 

Uchopil som ju a pomohla mi vstať. Bola mocná. Nikdy som nepredpokladal, že má v sebe 

toľko sily. "Koniec koncov," poznamenala, " tiež si sa stal neodlučiteľnou súčasťou tohto 

všetkého. Jack, vyhubil si nám zdivočený typ rojov." "Takže ten miernejší môže prekvitať..," 

"Presne tak, Jack. Takže ten miernejší môže prekvitať. A synergicky pôsobiť s ľudskými 

bytosťami." "Tak ako napríklad už pôsobí s tebou." "Presne tak, Jack." Usmiala sa. Bol to desivý úsmev. "V akom vzťahu si s ním? Možno ho nazvať koexistenciou? Alebo 

koevolúciou?" 

"Symbiózou." Ešte vždy sa usmievala. "Julia, to všetko sú hlúpe táraniny," povedal som. 

"Pokladám to za vážnu chorobu." 

"Predpokladala som, že to takto vnímaš. Lebo ešte o tom veľa nevieš. Nemáš s tým 

skúsenosti," Podišla ku mne a privinula si ma. Dovolil som jej to. "Nemáš tušenie, čo ťa 

čaká." "Mám slovom smolu," odvetil som. "Prestaň byť taký tvrdohlavý. Prečo sa nezmieriš so skutočnosťou? Vyzeráš unavený, Jack." 

Vzdychol som. "Naozaj som unavený," odvetil som. Bola to pravda. V jej náručí som sa 

cítil veľmi slabý. Určite to vycítila. 

"Prečo sa teda neuvoľníš? Objím ma, Jack!" "Neviem. Možno máš pravdu." 

"Áno, mám." Zase sa usmiala a rukou mi rozstrapatila vlasy. "Božemôj, Jack... Skutočne si 

mi chýbal." 

"Aj ty mne," odvetil som. "Chýbala si mi." Pritúlil som si ju, pridržal si ju tesne pri tele. 

Tváre sa nám priblížili. Bola krásna. Pery mala roztvorené, oči na mňa nežne, vyzývavo 

hľadeli. Cítil som, ako sa jej uľavilo. Nato som povedal: "Julia, povedz mi jedno. Už dlhší čas 

o tom uvažujem." 

"Len sa spýtaj, Jack." 

"Prečo si sa v nemocnici odmietla podrobiť magnetickej rezonancii?" 

Zachmúrila sa, poodstúpila a pozrela na mňa. "Nerozumiem. Čo tým chceš povedať?" 

"Nie si v podobnom stave ako Amanda?" "Amanda?" 

"Naša malá... Veď si na ňu spomínaš. Vyliečila ju magnetická rezonancia. Okamžite." "O 

čom rozprávaš?" 

"Julia, majú tie roje nejaký problém s magnetickým poľom?" 

Oči sa jej rozšírili. Začala sa mi vykrúcať z objatia. "Pusti ma! Ricky! Ricky!" 

"Prepáč, miláčik," precedil som. Kopol som nohou do tlačidla. Ozvalo sa hlasné bim! A 

magnet začal vydávať impulzy. 

Júlia vykríkla. 

Otvorila ústa a kričala, nepretržite vrieskala, tvár jej stuhla od napätia. Pevne som ju držal. 

Pokožka na jej tvári sa rozochvela, doslova vibrovala. Tvár akoby sa pri tom kriku zväčšovala 

a opúchala. Zazdalo sa mi, že oči má plné hrôzy. Zdurená pleť praskala a vytvárali sa na nej 

potôčiky a pramienky. 

A potom sa mi pred očami znezrady začala rozpadávať. Pokožka na napuchnutej tvári a tele 

sa menila na množstvo častíc, ktoré vírili ako piesočné duny. Magnetické pole rozháňalo 

častice do všetkých strán. 

Cítil som, ako sa jej telo v mojom náručí stáva čoraz ľahším. Častice vírili s kvílivým tónom 

a narážali do stien. Nakoniec mi v náručí ostal iba bledý, vycivený prízrak. Oči jej zapadli 

hlboko do líc. Pery mala tenké, popraskané, pokožku priesvitnú. Vlasy krehké a bez farby. 

Pod chudým hrdlom jej vyčnievali kľúčne kosti. Pripomínala človeka, ktorý umiera na 

rakovinu, Pohli sa jej ústa. Zachytil som slabunké slová, ktoré vravela ešte tichšie ako šeptom. 

-Keďže som ich chcel začuť, naklonil som sa a priložil jej k ústam ucho. 

"Jack," zašeptala. "Žerú ma." 

"Viem," odvetil som. 

"Niečo musíš urobiť," hlesla. 

"Viem." 

"Jack... deti..." 

"No?" 

"Pobozkala som ich..." dodala potichu. Mlčal som. Iba som privrel oči. "Jack... Zachráň 

deti... Jack..." "Rozumiem," zašomral som. 

Pozrel som na steny okolo seba a zočil na nich Juliinu roztiahnutú tvár a telo. Častice si 

zachovali jej sploštenú podobu. Ešte sa pohybovali a reagovali na pohyb jej pier a žmurknutie 

očí. Zrazu sa k nej začali vracať v podobe jemnej hmly telovej farby. 

Začul som, ako Ricky zvonku kričí: "Julia! Julia!" Niekoľkokrát kopol do dvier, ale dnu 

nevstúpil. Vedel som, že si netrúfne. Čakal som celú minútu, kým sa kondenzátory nabijú. 

Teraz už Ricky nemôže magnetu zabrániť, aby vydával impulzy. Všetko záleží odo mňa, kým 

sa kondenzátory nevybijú. Nemal som však tušenie, koľko vydržia. 

"Jack..." 

Pozrel som na ňu. Vrhla na mňa smutný, prosebný pohľad. 

"Jack," zopakovala. "Nevedela som..." 

"To je v poriadku," odvetil som, Častice sa vracali na svoje pôvodné miesto, pred mojím 

zrakom sa z nich znova skladala tvár. Julia zase nadobudla pevný tvar a oslňovala svojou 

krásou. 

Kopol som do tlačidla. 

Bim! 

Častice sa znova dali do pohybu, vracali sa k stenám, ale tentoraz už nie tak rýchlo. Znova 

som držal v náručí iba prízrak, pohľad hlboko zasadených očí akoby ma úpenlivo prosil. 

Siahol som do vrecka na košeli a vybral skúmavku s fágom. "Musíš vypiť toto," 

"Nie... nie..," Vyviedlo ju to z miery. "Na to už je neskoro..." 

"Len sa napi," vyzýval som ju. Priložil som jej skúmavku k perám. "No tak, milá moja... 

Musíš to preglgnúť." 

"Nie.., prosím ťa... To nemá zmysel..." 

"Julia! Julia!" vrieskal zase Ricky. Búchal na dvere. "Julia, si v poriadku?" 

Oči prízraku pozreli k dverám. Aj ústa sa pohli. Vyziabnuté prsty mi šklbali košeľou, 

škriabali po nej. Chcela mi čosi povedať. Zase som sa k nej naklonil, aby som ju počul. 

Dýchala plytko, slabučko. Slová som sprvu nezachytil. Ale zrazu zneli celkom zreteľne. 

"Teraz ťa musia zabiť," vyjachtala. 

"Viem," odvetil som. 

"Nedovoľ im to.,, Deti..." 

"Budem sa brániť." 

Kostnatou rukou sa mi dotkla líca. Zašeptala: "Jack, vieš, že som ťa vždy milovala. V živote 

som ti neublížila." "Viem, Julia. Viem." 

Častice sa znova odlepili zo steny. Vracali sa a doslova sa jej zasúvali do tváre a do tela. 

Zase som kopol do tlačidla. Predpokladal som, že sa mi podarí spustiť magnet ešte raz, ale 

ozvalo sa iba tlmené zacvendžanie kovu. 

Kondenzátor bol vybitý. 

Vzápätí sa so zakvílením vrátili všetky častice a Julia zase bola plná života, krásna a mocná 

ako predtým. Odstrčila ma od seba, opovržlivo na mňa pozrela a povedala zvučným pevným 

hlasom: "Jack, mrzí ma, čoho si bol svedkom." 

"Aj mňa," prisvedčil som. 

"Ale nemožno tomu zabrániť. Strácame čas. Jack, chcem tú kanistru s vírusmi. Hneď teraz!" 



Svojím spôsobom bolo takto všetko ľahšie. Pochopil som, že už vlastne nemám do činenia s 

Juliou. Nemusím sa obávať, čo sa s ňou stane. Obávam sa jedine o Mae - ak je ešte živá - a o 

seba. 

Pravdaže, za predpokladu, že ostanem nažive ešte niekoľko ďalších minút. 







Siedmy deň   7:12 



"Dobre," súhlasil som. "Dobre. Dám ti tie vírusy." 

Zamračila sa. "Zase máš na tvári ten výraz..." 

"Nie," zavrtel som hlavou. "Teraz mi už nič iné neostáva. Zavediem ťa k nim." 

"Výborne. Začneme skúmavkami, ktoré máš vo vrecku." 

"S týmito?" Vo dverách som siahol po ne do vrecka. Vonku už na mňa čakali Ricky a 

Vance. 

"Doboha, nerob si z nás dobrý deň!" zvolal Ricky. "Vieš, že si ju mohol zabiť? Že si mohol zabiť vlastnú manželku?" 

"Chcete niečo vidieť?" zmenil som tému. 

Šmátral som vo vrecku, akoby, som z neho skúmavky nebol schopný vyloviť. Nevedeli, čo 

mám za lubom, a preto ma zase chytili, z jednej strany Vince, z druhej Ricky. 

"Chlapci," ozval som sa. "Nemôžem vám nič ukázať, ak ma..." 

"Pustite ho!" zvolala Julia, ktorá vyšla z miestnosti. "Čerta ho pustím," nesúhlasil Vince. 

"Niečo chce na nás vytiahnuť." 

Ešte vždy som sa vzpieral a mocoval so skúmavkami. Konečne som ich držal v hrsti. Kým 

sme zápasili, jednu skúmavku som hodil na zem. Na betónovej dlažbe sa rozbila a okolo 

črepov sa hneď rozstrekla hnedá žbrnda. 

"Ježišmária!" Všetci odskočili a pustili ma. Uprene hľadeli na zem a zohnutí sa dívali pod 

nohy, aby nebodaj do tekutiny nešliapli. 

Vtedy som sa rozbehol. 



Vzal som zo skrýše kanistru a upaľoval cez výrobnú halu. Musel som sa dostať k výťahu a 

vyviezť k povale, kde boli umiestnené základné systémy prístrojového vybavenia. Tam hore 

boli klimatizačné jednotky, odbočnice elektrického vedenia i nádrž samočinného hasiaceho 

zariadenia. Keby sa mi podarilo naskočiť do výťahu a vystúpiť aspoň vyše dvoch metrov, 

nemôžu mi skriviť ani vlas na hlave. 

Ak raz budem v klietke výťahu, môj plán je reálny. 

Výťah bol vo vzdialenosti takmer päťdesiat metrov. 

Bežal som zo všetkých síl, preskakoval najnižšie položené potrubia, zohýnal sa pred rúrami 

vo výške tela. Obzrel som sa za seba, ale cez labyrint rúr a prístrojov som nevidel. Počul som, 

ako všetci traja za mnou kričia, a zároveň ich výkriky sprevádza dupot bežiacich nôh. Začul 

som Juliu: "Mieri k hasiacemu zariadeniu!" Pred sebou som zbadal otvorenú žltú klietku 

výťahu. 

Napokon to stihnem! 

Vtedy som sa na jednej rúre potkol a spadol. Kanistra sa šmýkala na dlažbe ďalej a zastavil 

ju až podperný stĺp. Chytro som sa postavil a znova zdvihol kanistry. Uvedomoval som si, že 

sú mi tesne v pätách. Netrúfal som sa obzrieť. 

Zase som smeroval k výťahu a podliezol poslednú rúru, ktorá mi bránila v postupe. Vtom 

som zbadal, že Vince ma už predbehol. Zrejme poznal skratku, ako sa dostať cez ramená 

chobotnice. V týchto šialených pretekoch zvíťazil. Už stál v otvorenej výťahovej klietke a 

škľabil sa na mňa. Obzrel som sa a zbadal som niekoľko metrov za sebou Rickyho, ktorý ma 

dobiehal. 

"Vzdaj sa, Jack!" zvolala Julia. "Nemá to zmysel." 

Mala pravdu, naozaj to už nemalo zmysel. Cez Vincea sa nedostanem. A ani pred Rickym, 

ktorý mi už dýchal na krk, neutečiem. Preskočil som rúru, obišiel schránku elektrického 

rozvádzača a zase sa sklonil. Keď Ricky preskakoval rúru, vrazil som mu lakťom medzi nohy. 

Zvrieskol, klesol na zem a zvíjal sa v bolestiach, Zastavil som a z celej sily ho kopol do hlavy. 

To má za Charleyho! 

Rozbehol som sa. 

Vince stál vo výťahu prikrčený, päste zovreté. Zrejme sa už tešil na zápas. Rozbehol som sa 

priamo proti nemu. Vystrúhal nedočkavý úsmev. 

Ale v poslednej chvíli som zabočil vľavo. Skočil som na rebrík pri stene. 

Začal som po ňom vystupovať. 

"Zastavte ho!" vykríkla Julia. "Zastavte ho!" 

Liezlo sa mi ťažko, lebo palec som mal zakvačený do držadla kanistry. Nádoba sa počas 

výstupu pohojdávala a bolestivo mi udierala do chrbta pravej ruky. Sústredil som sa na 

bolesť. Keďže mám strach z výšky, nechcel som pozrieť nadol. Ani som nevidel, kto ma drží 

za nohy a pokúša sa ma stiahnuť z rebríka. Kopol som, nech už to bol ktokoľvek. 

Konečne som sa odvážil rozhliadnuť okolo seba. Bol som tri metre nad zemou a Ricky, o 

dve priečky nižšie, ma voľnou rukou držal za nohu a pevne mi zvieral členok. Mykal mi 

nohou a usiloval sa ma z priečky strhnúť. Na okamih som sa z nej zošmykol a vzápätí ma 

prudko zabolelo v rukách. Ale udržal som sa. 

Ricky sa zlomyseľné usmieval. Usiloval som sa kopnúť ho do tváre, ale neúspešne. Obe 

nohy mi pevne prikvačil hrudou. Bol nesmierne silný. Po úpornom úsilí som si napokon jednu 

nohu vyslobodil. Silne som mu prišliapol prsty, ktorými sa držal priečky. Zvrieskol a pustil 

mi nohy, aby sa chytil rebríka aj druhou rukou. Znova som sa rozohnal nohou a zasiahol ho 

do brady. Zošmykol sa o päť priečok, potom sa zase zachytil. Ostal visieť tesne nad koncom 

rebríka. 

Znova som liezol. 

Julia dolu pokrikovala: "Zastavte ho!" Počul som škripot výťahu, v ktorom ma Vince 

predbiehal. Bude tam hore na mňa čakať. Liezol som ďalej. 

Bol som päť metrov nad zemou, potom šesť. Pozrel som nadol. Ricky ma zase 

prenasledoval, ale dosť zaostal a zrejme ma už nedostihne. Nato Julia zavírila vo vzduchu, 

špirálovito sa krútila ako vývrtka a uchopila rebrík tesne vedľa mňa. Lenže to nebola Julia: 

premenila sa na roj, na okamih roj taký neusporiadaný, že miestami som cez ňu videl. Videl 

som víriace častice, ktoré ju vytvárali. Pozrel som nadol a zbadal som skutočnú Júliu, 

mŕtvolné bledú, ako tam postáva a hľadí na mňa, jej hlava pripomína lebku. Tak ako som to 

videl už predtým, roj vedľa mňa zase nadobudol pevnú podobu. Vyzeral ako Júlia. Ústa sa 

pohli a začul som čudný hlas: "Prepáč, Jack." Roj sa zošúveril, ešte väčšmi zhustol a vytvoril 

malú Júliu, vysokú zhruba meter dvadsať. 

Zase som vystupoval. 

Malá Julia sa zahnala a prudko ma udrela do chrbta. Mal som pocit, akoby ma niekto ovalil 

vrecom cementu, a celkom mi to vyrazilo dych. Zovretie mojich prstov na rebríku poľavilo a 

ledva som sa na ňom udržal. Julia-roj ma opakovane mlátila. Krčil som sa a uhýnal, stonal od 

bolesti, ale napriek nárazom som liezol ďalej. Roj mi svojou váhou mohol ublížiť, ale predsa 

len nebol schopný zhodiť ma z rebríka. 

Podistým si to uvedomoval, lebo teraz sa malá Julia-roj zvinula do gule, ktorá sa šmýkala 

popri mojej hlave a obkolesovala ju bzučiacim oblakom. Oslepilo ma to, vôbec som nevidel. 

Akoby som sa ocitol v piesočnej búrke. Načiahol som sa po ďalšej priečke, potom po ďalšej. 

Tvár a ruky mi bodali ihličky, bolesť bola čoraz prudšia a prenikavejšia. Roj sa očividne už 

naučil vyvolávať bolestné pocity. Šťastie, že ešte neprišiel na to, ako človeka udusiť. 

Predbežne mi vôbec neprekážal v dýchaní. 

Pokračoval som. 

Liezol som v tme. 

A nato som zacítil, ako ma Ricky zase ťahá za nohy. V tej chvíli som už strácal nádej, že sa 

mi podarí vystúpiť. 



Bol som vo výške takmer osem metrov, držal som sa rebríka ako kliešť a zároveň nahor 

terigal kanistru žltej žbrndy. Tam hore na mňa čakal Vince, zdola ma ťahal za nohy Ricky, 

okolo hlavy mi ustavične bzučal roj a neznesiteľne ma štípal. Bol som vyčerpaný, zmorený a 

cítil som, ako mi ubúda síl. Prsty zvierali priečky rebríka už neisto. Zrejme sa dlho neudržím. 

Uvedomoval som si, že stačí, aby som sa pustil, a za okamih bude so mnou koniec. Mlel som 

z posledného. 

Nahmatal som ďalší šteblík a vytiahol telo vyššie. Ale plecia mi vypovedávali poslušnosť. 

Ricky ma surovo ťahal dolu. Uvedomoval som si, že nakoniec nado mnou zvíťazí. Všetci 

nado mnou zvíťazia. Od začiatku nado mnou víťazili. 

A nato som si pomyslel na Juliu, bledú ako prízrak a tenkú ako trieska, ktorá mi pred 

chvíľou šepkala: "Zachráň deti!" Pomyslel som  

si na deti, ktoré čakajú na môj návrat. Videl som ich, ako sedia okolo stola, zhromaždené na 

večeru. Pochopil som, že nech sa deje čokoľvek, nesmiem sa vzdať. Liezol som ďalej. 



Nebolo mi jasné, čo sa stalo s Rickym. Keď mi zase strhol nohy z priečky a visel som vo 

vzduchu, zúfalo som kopal a pravdepodobne som mu zasiahol tvár a možno zlomil aj nos. 

Lebo Ricky ma zrazu pustil a počul som lomoz. Telo sa mu zrejme zosúvalo nadol a ešte sa 

beznádejne pokúšal zachytiť niektorej priečky. Ozvalo sa: "Ricky, nie!" V tej istej chvíli sa 

oblak okolo mojej hlavy stratil a zase som bol voľný. Pozrel som nadol a zbadal, ako Julia-roj 

vo výške tri a pol metra nad zemou predsa len Rickyho zachytila. Ricky zlostne pozrel nahor. 

Ústa i nos mu zalievala krv. Chcel zase vyraziť nahor, ale Julia-roj ho spätila: "Nie, Ricky. Ty 

teraz nemôžeš. Nech si s ním poradí Vince." 

Ricky zvyšok zostupu napoly padal, napoly zliezal a roj sa znova usídlil do Juliinho bledého 

tela. Teraz už obaja postávali vedľa seba a hľadeli na mňa. 

Odvrátil som sa a pozrel na horný koniec rebríka. Pol druha metra nado mnou stál Vince. 



Nohy mal na horných priečkach a nakláňal sa, aby mi zatarasil cestu. Nijako ho neobídem. 

Zastavil som sa, aby som si všetko ešte raz premyslel. Presunul som na rebríku ťažisko tela, 

položil nohu na najbližšiu priečku a voľnou rukou som sa prichytil priečky pri tvári. Pri tomto 

pohybe nohy som zacítil, že ma vo vrecku čosi ťaží. 

Mal som tam ešte jednu skúmavku s fágom. 

Vytiahol som ju a zamával ňou. Zubami som vytiahol zátku. "Hej, Vince!" zvolal som. "Čo 

keby som ťa tým hovnom postriekal?" 

Nepohol sa. No oči sa mu zúžili. 

Postúpil som na ďalšiu priečku. 

"Radšej cúvni, Vince," zavrčal som. Bol som zadychčaný a moja hrozba ho zrejme 

neodstrašila. "Ustúp, ak nechceš byť ako zmoknuté kura..." 

Ešte jedna priečka. Už ma od neho delili iba tri šteblíky. 

"Záleží iba od tvojho rozhodnutia, Vince." Držal som skúmavku vo voľnej ruke. "Odtiaľto 

zdola ti tvár nezasiahnem. Ale určite ti poriadne zmáčam nohy. Nebude ti to prekážať?" 

Ešte jedna priečka. 

Vince sa ani nepohol. 

"Zrejme nie," dodal som. "Ty rád riskuješ?" 

Zmĺkol som. Keby som vystúpil na ďalšiu priečku, kopne ma do tváre. Ak sa nepohnem, 

musí ku mne zostúpiť, a vtedy by som ho mohol obliať. Radšej som sa teda nehýbal. 

"Čo ty na to, Vince? Ostaneš tam trčať, alebo odstúpiš?" 

Zachmúril sa. Oči mu pobiehali, pozrel na mňa, potom zase na skúmavku. 

"Vince, maj rozum!" 

Vystúpil som na ďalšiu priečku. 

Ustúpil tak dozadu, že som ho stratil z dohľadu. Pravdepodobne na mňa zaútočí až hore. 

Pripravil som sa, že najprv uhnem a potom sa naňho vrhnem zboka. 

Posledná priečka. 

Konečne som ho zazrel. Vince zrejme nič neplánuje. Klepal sa strachom ako uštvané zviera 

a chúlil v tmavom výklenku na konci mostíka. Nevidel som mu do očí, ale vnímal som, že sa 

trasie ako osika. 

"Ako chceš, Vince," povedal som. "Už som hore." 

Postavil som sa na mriežkovanú plošinu. Bol som na konci schodov, obklopený hučiacimi 

strojmi. Vo vzdialenosti asi dvadsať krokov som zazrel dve oceľové nádrže hasiaceho 

systému. Pozrel som nadol a zbadal, ako Ricky a Júlia na mňa zízajú. Ktovie, či si 

uvedomujú, ako blízko som k svojmu cieľu. 

Zase som sa obrátil k Vinceovi, ktorý si zo skrinky v kúte vyberal priesvitnú bielu 

nepremokavú pláštenku. Zabalil sa do nej a potom z hrdelným výkrikom vyrazil do útoku. 

Stál som nad okrajom rebríka. Nemal som kedy ustúpiť, iba som sa uhol a pevne chytil 

veľkej, takmer meter širokej rúry. 

Vince do mňa vrazil. 

Skúmavka mi vyletela z ruky a na mostíku sa rozbila. Z druhej ruky mi vyrazil kanistru, 

ktorá sa chvíľu kotúľala po rampe a napokon zachytila na okraji plošiny. Ešte niekoľko 

centimetrov a zrúti sa nadol. Pohol som sa k nej. 

Vince, zahalený do pláštenky, sa zase na mňa vrhol. Hlavou som narazil do kovovej rúry. 

Na hnedej žbrnde, ktorá pretekala cez oká v mriežke, som sa pošmykol a len-len sa mi 

podarilo udržať rovnováhu. Vince do mňa opätovne vrazil. 

Vyľakaný Vince si vôbec neuvedomoval, že som prišiel o svoje zbrane. Azda cez 

nepremokavú pláštenku nevidel. Iba strkal do mňa celým telom. Napokon som sa na rozliatej 

tekutine pošmykol a klesol na kolená, Vzápätí som sa odplazil ku kanistre v trojmetrovej 

vzdialenosti. Vinceovi moje čudné správanie nešlo do hlavy a na chvíľu sa zháčil. Vyzrel 

spod pláštenky, zbadal kanistru a celým telom sa k nej vrhol. 

No oneskoril sa. Kanistru som medzitým odsunul z miesta, kam mal namierené, a už som ju 

pevne držal v ruke. Vince hlavou prudko narazil do hrany mostíka. Na okamih ho to omráčilo 

a chvíľu ňou potriasal, aby sa spamätal z úderu. 

Prudko som ho potiahol za okraj pláštenky. 

Vince zreval a zrútil sa z mostíka. 



Sledoval som jeho pád. Telo dopadlo na dlažbu a ani sa nepohlo. Iba sa z neho uvoľnil roj a 

teraz sa vo vzduchu vznášal ako prízrak. Roj sa spojil sa s Rickym a Júliou, ktorí sa na mňa 

chvíľu dívali, Vzápätí sa odvrátili a náhlivo rozbehli výrobnou halou, pričom preskakovali 

ramená chobotnice. Očividne mali veľmi naponáhlo. Ba zdalo sa, že sú vystrašení. 

To je dobré znamenie, pomyslel som. 

Vstal som a zamieril k nádržiam hasiaceho zariadenia. Na nižšej nádrži bol návod na 

obsluhu. Ľahko som si domyslel, čo ktorý ventil znamená. Skrútil som prívodový kohútik, 

odskrutkoval uzáver plniaceho otvoru, počkal, kým so sykotom unikne stlačený dusík, a 

potom vlial obsah kanistry do nádrže. Žbrnda v nádrží zažblnkotala. Nato som uzáver zase 

priskrutkoval, skrútil ventil a prívodom dusíka zvýšil tlak v nádrži. 

Podarilo sa mi to. 

Zhlboka som sa nadýchol. 

Nakoniec predsa vyjdem odtiaľto ako víťaz. Zviezol som sa výťahom a po prvý raz v tento 

deň som sa cítil dobre. 

Všetci - Júlia, Ricky a teraz aj Bobby - sa zhrčili dovedna na druhom konci miestnosti. V 

úzadí sa vznášal aj Vince, ale jeho roj bol sčasti priesvitný a občas som cez neho videl,. 

Ktovie, či aj ostatní nie sú iba roje. Nebol som si tým istý, ale teraz na tom nezáležalo. 

Stáli pri paneli s monitormi zobrazujúcimi parametre výrobného procesu: grafy teploty, 

výstupné hodnoty a bohviečo ešte. Ale boli k nemu obrátení chrbtom. Pozorovali ma. 

Pokojne, presne vymeraným krokom som k nim zamieril. Neponáhľal som sa. Nič ma 

nesúrilo. Zrejme mi trvalo celé dve minúty, kým som sa k nim cez halu priblížil. Zmätene a 

potom s čoraz väčším potešením si ma obzerali. 

"Vitaj, Jack," ozvala sa nakoniec Julia. "Ako sa ti darí?" 

"Nie najhoršie," odvetil som, "Situácia sa začína zlepšovať." 

"Zdá sa, že prekypuješ sebaistotou." 

Pokrčil som plecami. 

"Už si získal nad všetkým kontrolu?" spýtala sa Julia. Zase som pokrčil plecami. 

"Mimochodom, kde je Mae?" "Neviem. Prečo?" 

"Bobby ju už hľadal. Nikde ju nemôže nájsť." 

"Nemám o nej tušenie," odvetil som. "Prečo ju hľadáš?" 

"Domnievali sme sa, že by sme všetci mali byť spolu, keď tu skončíme svoju robotu," 

vyhlásila Julia. 

"Aha," zvolal som. "Teda nás čaká rozlúčka? Končíme?" 

Pomaly prikývla. "Áno, Jack. Rozlúčka." 

Nemohol som riskovať pohľad na hodinky a usiloval som sa odhadnúť, koľko času 

uplynulo. Vari tri-štyri minúty. "Čo máš vlastne na mysli?" spýtal som sa. 

Julia sa začala prechádzať hore-dolu. "Jack, veľmi ma sklamalo, ako si sa zachoval. Vážne. 

Vieš, ako mi na tebe záleží. Nikdy by som si neželala, aby sa ti niečo stalo. Lenže ty proti 

nám bojuješ. A zbraň zložiť nemieniš. Nemôžeme si to dovoliť." 

"Chápem," precedil som. 

"Slovom, takto to ďalej nepôjde." 

Siahol som do vrecka a vytiahol plastový zapaľovač. Ak si to Júlia a ostatní všimli, nedali 

nič najavo. 

Ďalej sa prechádzala. "Jack, vháňaš ma do nepríjemnej situácie." 

"Nerozumiem." 

"Mal si tú česť byť tu svedkom skutočne novátorského činu. Niečoho nového a zázračného. 

Lenže ty tomu nie si priaznivo naklonený, Jack." 

"Veru tak - nie som." 

"Pôrod je bolestný." 

"Aj smrť," dodal som. 

Zase sa prechádzala. "Áno," súhlasila. "Aj smrť." Zlostne na mňa pozrela, "Niečo ťa trápi?" 

"Kde je Mae?" zopakovala. "Neviem. Nemám najmenšie tušenie." Ešte vždy jej nezmizla z tváre zlosť. "Jack, musíme ju nájsť." "Určite ju nájdete." "Áno, nájdeme." 



"V tom prípade ma nepotrebujete," usúdil som. "Postupujte podľa vlastného uváženia. 

Predsa vy ste budúcnosť, ak som ťa správne pochopil. Ste nad všetkým a nič vás nemôže 

zastaviť. Ja som iba obyčajný človek." 

Júlia ma začala obchádzať, obzerala si ma zo všetkých strán. Videl som, že ju moje 

správanie zmiatlo. Možno o ňom uvažuje. Azda som to trocha prehnal a zašiel priďaleko. 

Niečo zaňuchala. Niečo v nej zrejme vyvolalo podozrenie. A to ma znepokojovalo. 

Nervózne som sa pohrával so zapaľovačom. 

"Jack," ozvala sa Julia. "Sklamal si ma." 

"To si už povedala." 

"Áno," odvetila. "Ale dosiaľ som si nie istá..." 

Akoby na nejaký nevyslovený pokyn aj ostatní začali okolo mňa krúžiť. Opisovali okolo 

mňa sústredné kružnice. Vari ma skenujú? Alebo to znamená čosi iné? 

Odhadoval som čas. Zrejme už uplynulo päť minút. 

"Poď, Jack. Chcem sa na teba pozrieť zblízka." 

Položila mi ruku na plece a viedla ma k jednému veľkému ramenu chobotnice. Bolo 

vzdialené asi dva metre a potrubie sa lesklo ako zrkadlo. Videl som v ňom, ako Julia stojí pri 

mne a drží ma za plece. 

"Nie sme pekný pár? Škoda. Mohli sme mať krásnu budúcnosť." 

"Áno, lenže..." 

V tej chvíli vyrazil z Julie prúd bledých častíc, zakrúžili vo vzduchu a spustili sa mi ako 

nepríjemná spŕška na telo, ba aj do úst. Stisol som čeľuste, ale už to nepomohlo, lebo ani v 

zrkadle som videl, ako sa mi telo rozpúšťa a nahrádza ho Juliino telo. Akoby sa z nej strhla 

pokožka, preletela vzduchom a navliekla na mňa. Teraz v zrkadle stáli vedľa seba dvaja 

Jackovia. 

"Prestaň, Julia!" zvolal som. 

Zasmiala sa. "Prečo? Veď je to zábavné." 

"Prestaň!" zopakoval som. Hlas bol môj, ale vyzeral som ako Julia. "Prestaň!" 

"Tebe sa to nepáči? Mne sa to vidí zábavné. Na chvíľu si celkom ako ja." 

"Už som povedal, aby si s tým prestala." 

"Jack, sa stal z teba strašný suchár." 

Siahol som si na Juliinu tvár a pokúšal som sa ju strhnúť ako masku. Ale končekmi prstov 

som nahmatal iba vlastnú pleť. Keď som sa poškrabal po líci, v zrkadle sa na Juliinom líci 

zjavili škrabance. Siahol som si dozadu a dotkol sa vlasov. V panickom strachu mi vypadol z 

ruky zapaľovač. Zaťukal na betónovej dlažbe. 

"Zbav ma toho!" skríkol som. "Zbav ma toho!" 

Začul som v ušiach kvílivý zvuk a Juliina pokožka zmizla, preniesla sa vzduchom a 

zostúpila na Juliu. Lenže Julia teraz vyzerala ako ja. V zrkadle stáli vedľa seba dve Julie. 

"Takto sa ti to páči lepšie?" spýtala sa. 



"Neviem, čo mi tým chceš dokázať." Nadýchol som sa. Zohol som sa a zdvihol zapaľovač. 

"Nič ti nechcem dokázať," poznamenala. "Iba sa pokúšam zistiť, čo máš za lubom, Jack. 

Vieš, na čo som prišla? Čosi skrývaš, Jack. A myslíš si, že na to neprídeme." 

"Vážne?" 

"Lenže ja som na to už prišla." 

Nevedel som, ako si mám jej slová vysvetliť. Už som si nebol istý, kde vôbec som, a zmeny 

na vlastnom zovňajšku ma tak znervóznili, že som stratil prehľad o čase. 

"Však ti vŕta v hlave, koľko máš ešte času?" spýtala sa. "Ale zbytočne sa znepokojuješ. 

Máme kopu času. Všetko zvládneme. Neprezradíš nám svoje tajomstvo? Alebo ťa máme 

donútiť, aby si nám o ňom porozprával?" 

Zazrel som za ňou množstvo monitorov dispečerského pultu. V hornej časti krajných 

monitorov blikal stavový riadok s nápisom, ktorý som nebol schopný prečítať. Všimol som si, 

že niektoré grafy prudko stúpajú a ich čiary sa pritom menia z belasej farby na žltú a nakoniec 

na červenú. 

Juliu som neposlúchol. 

Obrátila sa k ostatným. "Ako chceš," povedala. "Donúťte ho hovoriť." 

Traja muži zamierili ku mne. Bol čas, aby som sa prejavil. Konečne pasca zaklapne. 

"Nech sa páči," povedal som. Zdvihol som zapaľovač, škrtol ním a pridržal plamienok ho 

pri hlave najbližšieho hasiaceho rozstrekovača. 

Muži sa zastavili. Hľadeli na mňa. 

Držal som zapaľovač pri rozstrekovači. Jeho hlava od dymu očernela. 

Ale nič sa nestalo. 



Plamienok pod hlavou rozstrekovača roztopil mäkký kovový prívesok. Na zemi sa mi pri 

nohách z roztaveného kovu vytvorili striebristé fliačiky. Hasiace zariadenie sa nespustilo. 

"Doboha!" zahrešil som. 

Julia ma zamyslene pozorovala. "Bol to celkom milý pokus. Prejavil si veľkú 

vynachádzavosť. Uvažoval si správne. Ale na jedno si zabudol." 

"Na čo?" 

"Výrobná hala je vybavená bezpečnostným systémom. A keď sme videli, že mieriš k 

hasiacemu zariadeniu, Ricky systém vypol. Keď sa vypne bezpečnostný systém, vypne sa aj 

hasiace zariadenie." Stisla plecia. "Zrejme máš smolu, Jack." 

Zhasol som zapaľovač. Už si nijako nepomôžem. Stál som tam a cítil sa hlúpo. Zazdalo sa 

mi, že v hale cítim slabý pach. Akýsi odporný smrad. Ale nebol som si celkom istý. 

"Bol to milý pokus," opakovala Julia. "Ale čo je veľa, je veľa." 

Obrátila sa k mužom a mykla hlavou. Všetci traja k nej podišli. "Chlapci, tak do toho!" 

zvolal som. Nezareagovali. Tváre mali ľahostajné. Chytili ma a začal som sa brániť. "No 

tak..." vytrhol som sa im. "Len skúste!" 

"Nesťažuj nám to, Jack," chlácholil ma Ricky. "Choď dočerta, Ricky," odvrkol som, a keď ma zvalili na zem, napľul som mu do tváre. Dúfal som, že sa mu vírus dostane do tváre. Dúfal 

som, že ho tým zdržím a budeme zápasiť. Musím urobiť všetko, aby som ich zdržal. Hodili 

ma však na dlažbu, nato sa všetci traja na mňa vrhli a škrtili ma. Zacítil som na krku ich ruky. 

Bobby mi položil dlane na ústa a nos. Pokúšal som sa ho pohrýzť. Ruky však neodtiahol a 

uprene na mňa hľadel. Ricky sa chladno na mňa usmial. Akoby ma nepoznal, akoby nemal ku 

mne nijaký vzťah. Zabíjajú ma cudzí ľudia. Udieral som do nich päsťami, až kým si mi Ricky 

nekľakol na ruku a neznehybnil ju. Podobne mi Bobby znemožnil pohyb druhej ruky. Už som 

sa nemohol ani pohnúť. Chcel som kopať, ale Julia sa mi posadila na nohy. Pomáhala im. 

Svet sa mi pred očami zahmlil. Všade sa vznášal slabý hmlistý opar. 

Nato sa ozvalo zapraskánie, ako keď pri pražení pukancov puká kukurica, alebo keď sa 

roztriešti sklo. "Čo to je?" skríkla Julia. 

Všetci traja ma pustili a vstali. Odstúpili odo mňa. Ležal som na zemi a kašlal. Vôbec som 

sa nedvíhal na nohy. 

"Čo to je?" zase zvrieskla Julia. 

Vysoko nad nami sa roztrhlo prvé z ramien chobotnice. So sykotom sa z neho vyvalil prúd 

hnedej tekutiny. Ďalšia rúra sa roztrhla, potom zasa ďalšia. V hale sa rozliehal sipot. Ovzdušie 

stmavlo, všade sa vznášal odporný hnedý opar. 

"Čo to je?" jačala Julia. 

"To je výrobná linka," ozval sa Ricky. "Prehriala sa. A puká." 

"Ako je to možné? Ako sa to mohlo stať?" 

Ešte vždy som kašlal, ale posadil som sa a potom vstal. "Už ste zabudli, že nefunguje 

bezpečnostný systém? Vypli ste ho. Teraz sa do haly z linky vháňajú vírusy." 

"Hneď s tým skoncujeme," vyhlásila Julia. "Bezpečnostné zariadenie sa spustí o dve 

sekundy." Ricky už stál pri dispečerskom pulte a zúrivo ťukal do klávesov. 

"Dobrý nápad, Julia!" zvolal som. Zapálil som zapaľovač a pridržal ho pri hlave 

rozstrekovača. 

"Nie! Ricky, zastav to!" vykríkla Júlia. 

Ricky poslúchol. 



"Či to bezpečnostné zariadenie spustíte, alebo nie, aj tak je s vami amen," vyhlásil som. 

Julia sa ku mne zlostne obrátila a zasyčala: "Nenávidím ťa." 

Jej telo už menilo farby, bolo čoraz popolavejšie a napokon ostalo jednofarebné. Aj z 

Rickyho sa stratila farba. Vírus v ovzduší zrejme na roje účinkoval. 

Vysoko v ramenách potrubia krátko zaiskrilo. Nato stadiaľ vyšľahol blesk. Keď ho Ricky 

zbadal, skríkol: "Na všetko sa vy-kašlime, Julia. Musíme to riskovať!" Ťukal na klávesy a 

spustil bezpečnostný systém. Zaznel poplašný signál. Na obrazovkách sa zjavili červené 

nápisy, upozorňujúce na nadmernú koncentráciu metánu a iných plynov. Na hlavnej 

obrazovke zasvietilo: BEZPEČNOSTNÝ SYSTÉM SPUSTENÝ. 

V tej chvíli z rozstrekovačov hasiaceho zariadenia vystrekli prúdy hnedých kvapôčok. 

Len čo na nich dopadli, začali vrieskať. Zvíjali sa, pred očami sa mi scvrkávali, šúverili. 

Juliina tvár sa skrivila. Hľadela na mňa s neskrývanou nenávisťou. Vzápätí sa už rozpadávala. 

Padla na kolená, nato sa zvalila horeznačky. Ostatní sa skrúcali na zemi a revali od bolesti. 

"Jack, poď!" Ktosi ma potiahol za rukáv. Bola to Mae. "Poď," naliehala. "Hala je plná metánu. Musíme odísť." 

Zaváhal som a ešte raz pozrel na Juliu. Potom sme sa obrátili a rozbehli. 

Pilot vrtuľníka otvoril dvere, keď sme dobehli na pristávaciu plochu. Naskočili sme dnu. 

"Zdvihnite ten stroj!" zavelila Mae. 

"Musím vás požiadať, aby ste sa najprv pripútali..." protirečil pilot. 

"Dočerta, odlepte sa s tou škatuľou!" vykríkol som. 

"Bohužiaľ, musím dodržiavať predpisy a porušil by som bezpečnostné..." 

Z dvier energobloku, z ktorých sme pred chvíľou vybehli, vyrazil čierny dym. Vznášal sa k 

belasej oblohe nad púšťou. Valil sa už aj z odsávacích vetracích otvorov pri streche. Ovzdušie 

zahalil čierny dym. 

"Oheň spáli nanočastice aj baktérie," vyhlásila Mae. "Neboj sa!" 

"Kam to bude?" spýtal sa pilot. "Domov." 

Zamieril na západ a o niekoľko minút sa fabrika za nami stratila. Zmizla za obzorom. Mae 

sedela na sedadle so zavretými očami. "Myslel som, že to všetko vyletí do vzduchu," obrátil 

som sa k nej. "Ale znova zapli bezpečnostný systém. Zrejme k výbuchu nepríde." 

Mlčala. 

"Prečo sme teda tak náhlivo museli odtiaľ ujsť?" spýtal som sa. "Mimochodom, kde si bola? 

Nikto ťa nemohol nájsť." "Bola som vonku," odvetila. "V sklade." "Čo si tam robila?" 

"Hľadala som ďalší termit." "A ešte si niečo našla?" 



Neozval sa nijaký výbuch. Iba na okamih sa za púštnym obzorom zjavil žltý záblesk. 

Vyzeralo to, akoby sa vôbec nič nestalo. Ale vrtuľník sa zakolísal a otriasol, keď sa popri nás 

prevalila tlaková vlna. 

"Matka Božia, čo to bolo?" zvolal pilot. 

"Havária vo fabrike," precedil som. "Veľké nešťastie." 

Pilot siahol na vysielačku. "Hádam to oznámim." 

"Áno," prikývol som. "Ohláste to." 

Leteli sme na západ. Minuli sme zelenú čiaru lesov a zvlnených úpätí Sierry Nevady, a 

zrazu som si uvedomil, že sme v Kalifornii. 

Je neskoro. Takmer polnoc. V dome okolo mňa vládne ticho. Neviem, ako sa to všetko 

skončí. Deťom je veľmi zle, keď som im podal vírusy, zdvihol sa im žalúdok. Počujem, ako 

syn a dcéra, každý v inej kúpeľni, vracajú. Pred niekoľkými minútami som sa bol na nich 

pozrieť. Tváre mali mŕtvolné bledé. Chápem, že sa boja, lebo vedia, že i ja sa bojím. Ešte som 

im o Julii nepovedal. Nepýtali sa na ňu. Je im tak zle, že im to ani na um nezišlo. 

Obávam sa o našu malú, lebo aj jej som musel podať vírusy. Bola to jej jediná nádej. Teraz 

je s ňou Ellen, ale aj Ellen dávila. Malá ešte nevracala. Neviem, či je to dobré, alebo zlé 

znamenie. Malé deti reagujú rozlične. 

Domnievam sa, že sám som v tejto chvíli celkom v poriadku. Som iba strašne unavený. Od 

večera som si párkrát zdriemol. Ale teraz sedím, zahľadený na zadný oblok, a čakám na Mae. 

Preskočila plot na konci zadnej záhrady a pravdepodobne sa za naším pozemkom prediera 

zarasteným svahom, kam naše postrekovače už nedosiahnu. Zazdalo sa jej, že odkiaľsi zo 

svahu vychádza slabé zelené svetlo. Vystríhal som ju, aby tam dolu sama neschádzala, lebo 

som unavený a sotva by som jej vládal pomôcť. Keby počkala dozajtra, môže sem prísť 

armáda s plameňometmi a to svinstvo zlikviduje. 

Armáda sa správa ako mŕtvy chrobák, ale mám poruke Juliin počítač a na pevnom disku je 

uložená jej elektronická pošta. Z bezpečnostných dôvodov som pevný disk vymenil. Pôvodný 

disk som uložil do trezoru v meste. Vlastne sa ani neobávam vojakov. 

Strach mám z Larryho Handlera a ostatných šéfov Xymosu. Uvedomujú si, že ich čaká 

nepríjemný súdny proces. Firma ešte tento týždeň vyhlási bankrot, ale môžu ich obviniť aj z 

trestného činu. Najmä Larryho. Ani by som veľmi neľutoval, keby ho posadili za mreže. 



Spolu s Mae sme sa pokúsili zhrnúť udalosti, ktoré sa odohrali v posledných dňoch. 

Vyrážky na tele mojej dcére vyvolali gamaasemblery - mikroprístroje, ktoré z jednotlivých 

komponentov skladajú molekuly. Keď sa Júlia vracala domov z fabriky, na šatstve jej mohli 

ostať gamaasemblery. Júlia sa toho obávala, a preto sa hneď po príchode domov zakaždým 

osprchovala. Vo fabrike jestvoval spoľahlivý postup dekontaminácie, ale Júlia prichádzala do 

styku s rojmi aj mimo nej. Uvedomovala si, aké je to nebezpečné. 

Ten večer náhodne gamaasemblermi zamorila detskú izbu. Úlohou gamaasemblerov je 

narezávať mikrofragmenty kremíka, ale keď sa ocitnú v blízkosti poddajnej hmoty, ako je 

napríklad koža, prisajú sa na ňu. Je to bolestivé a spôsobuje to malé mechanické poškodenie, s 

akým sa človek doteraz nestretol. Nikomu ani na um nezíde, že ho niečo poranilo. Nečudo, že 

Amanda nemala horúčku. Nebola to infekčná choroba. Iba sa jej na pokožke vytvoril povlak z 

častíc a hrýz-lo ju to. Magnetické pole pri vyšetrení magnetickou rezonanciou ju tohto neduhu 

ihneď zbavilo. Už prvý impulz z nej vyšklbol všetky asemblery. (Očividne to sa stalo aj tomu 

chlapíkovi v púšti. Keď táboril asi pol druha kilometra od výrobného areálu Xymosu, zrejme 

prišiel do styku so skupinou asemblerov.) 

Julia vedela, čo je s Amandou, ale nikomu nič nepovedala. Namiesto toho zavolala zo 

Xymosu sanitárny tím, ktorý prišiel do domu uprostred noci, keď som bol v nemocnici. Iba 

Eric ich videl, a teraz tomu konečne rozumiem. Ten istý tím sem prišiel pred niekoľkými 

hodinami, aby vyčistil dom. Boli to tí istí muži, ktorých som vtedy v noci zbadal v dodávke 

na ceste. 

Ich vedúci v antimagnetickej striebornej kombinéze vyzerá ani prízrak. Keďže nosí 

striebornú masku, akoby nemal ani tvár. Príde do určeného prostredia a najprv ho preskúma. 

Potom nastupujú do práce štyria muži, takisto v ochranných odevoch, všetko vysajú a 

vyčistia. Vtedy som Ericovi povedal, že sa mu to snívalo. Krivdil som mu. Sanitárny tím 

nechal pod Amandinou posteľou senzor v podobe kocky. Uložili ho tam zámerne, aby zistili, 

či tam ešte aj po očiste neostali gamaasemblery. Nebola to teda ochrana pred kolísaním 

napätia. Senzor mal iba podobnú konštrukciu. 

Keď som si to všetko dal dovedna, zmocnil sa ma hnev, že ma Julia o ničom neinformovala. 

Ustavične ma nechávala v obavách. Pravdaže, bola nakazená. Ale teraz už nemá zmysel, aby 

som sa na ňu hneval. 

Ericov MP3 prehrávač poškodili gamaasemblery. Podobne aj autá v púšti. Takisto vyvolali 

poruchu v magnetickej rezonancii. Gamaasemblery z neznámych dôvodov zničili pamäťové 

čipy a ústrednej jednotky sa nedotkli. Neviem si to vysvetliť. 

Tej noci sa v kabriolete s Juliou viezol roj. Prišiel s ňou z púšte. Neviem, či ho priviezla 

úmyselne. Roj bol schopný rozplynúť sa, preto Eric, ktorý sa šiel na auto pozrieť, nič nevidel. 

Ani sám som si nie istý, čo som videl, keď sa s autom vzďaľovala. Roj pravdepodobne 

rozličným spôsobom zachycoval svetlo. Trocha napodobňoval Rickyho, ale vtedy táto 

schopnosť bola iba v začiatkoch a až neskôr sa rozvinula. Bol to počiatočný vývinový stupeň. 

Možno som vnímal nezreteľný tvar a vo svojej žiarlivosti som si ho predstavoval ako ľudskú 

bytosť. Nevylučujem, že som si to vymyslel. Aspoň Ellen si to takto vysvetľuje. 

Keď auto havarovalo, Julia privolala sanitárny tím. Preto som ich tej noci zazrel stáť na 

ceste. Chystali sa zísť do rokliny a miesto nehody vyčistiť. Neviem, čo haváriu auta spôsobilo 

a či to malo čosi spoločné s rojom. Teraz sa už niet koho na to opýtať. 

Výrobný areál v púšti sa celkom zničil. Množstvo metánu v hlavnej výrobnej hale 

vyprodukovalo ohnivú guľu s teplotou presahujúcou tisíc stupňov Celzia. Biologické 

materiály určite zhoreli. Ale dosiaľ ma neopúšťa obava. V troskách nenašli telá, ba ani kostry. 



Mae odniesla bakteriofág do svojho niekdajšieho laboratória v Palo Alte. Dúfam, že 

pochopili, aká zúfalá je naša situácia. O ich reakcii sa však veľmi nezmieňovala. Hádam sa 

ten fág v budúcnosti dostane do vodárenskej siete. Ale Mae tvrdí, že chlór fág odstraňuje. 

Možno sa vymyslí vakcinačný program. Doteraz vieme, že iba fág účinkuje proti rojom a 

zabíja ich. 

Niekedy mi zuní v ušiach, čo je znepokojujúce znamenie. Cítim tiež zvieranie v hrudi a 

žalúdku. Azda to vyplýva z paranoje, azda sa so mnou naozaj niečo deje. Pred deťmi sa 

usilujem tváriť statočne, ale deti sa, prirodzene, oklamať nedajú. Vedia, že som vystrašený. 



Treba ešte objasniť poslednú záhadu: prečo sa roje vždy vracali k hlavnej budove. Nedávalo 

mi to zmysel a videlo sa mi to ako veľmi absurdný cieľ. Protirečilo to úlohám, pre ktoré sa 

zrodil program DRAVEC. Prečo by sa dravec vracal do toho istého prostredia? 

Pravdaže, s odstupom času jestvuje na to jediná možná od-poveď. Roje boli zámerne 

naprogramované, aby sa vracali. Tento cieľ im jednoznačne určili programátori. 

Ale prečo by niekto do programu vložil práve takýto cieľ? 

Odpoveď na túto otázku som sa dozvedel iba pred niekoľkými hodinami. 

Ricky mi ukázal kód, ktorý vôbec nesúvisel s pôvodným kódom vypracovaným pre častice. 

Nemohol mi ukázať skutočný kód, lebo hneď by som zistil, čo sa stalo. Ricky mi to 

nepovedal. Nikto mi to nepovedal. 

Najviac ma znepokojuje elektronický odkaz, ktorý som dnes našiel na Juliinom pevnom 

disku. Poslala ho Rickymu Morsovi a na vedomie aj Larrymu Handlerovi, šéfovi Xymosu. 

Opisoval v hlavných črtách postup, ako zabezpečiť, aby kamery mohli pracovať aj za silného 

vetra. Podstatou plánu bolo zámerne vypustiť roj do okolia. 

Presne to aj urobili. 

Predstierali, že roj sa dostal do ovzdušia náhodou, vinou chybných vzdušných filtrov. Preto 

mi Ricky poskytol dôkladnú prehliadku po výrobnom areáli a naservíroval mi rozprávky o 

dodávateľovi a vetracom systéme. Nič z toho, čo mi povedal, nebola pravda. Vypustenie roja 

sa uskutočnilo podľa plánu. 

Od samého začiatku sa všetko odohralo úmyselne. 



Keďže roje neboli schopné pracovať za silného vetra, firma hľadala nové riešenia. Ale 

bezvýsledne. Častice boli malé, veľmi ľahké a pravdepodobne aj veľmi hlúpe. Od začiatku 

mali neodstrániteľné konštrukčné chyby. Požiadavky mnohomiliónového projektu 

ministerstva obrany boli čoraz menej splniteľné a stali sa nereálnymi. 

Preto sa Xymos rozhodol roje donútiť, aby si riešenie hľadali samy. 



Pracovníci Xymosu zmenili konfiguráciu nanočastíc, pridali im schopnosť využívať slnečnú 

energiu a vybavili ich pamäťou. Pôvodný program prepísali a doplnili genetickým 

algoritmom. Potom častice vypustili do ovzdušia, kde sa mali ďalej rozmnožovať a vyvíjať. 

Iba tak bolo možné zistiť, či prežijú aj samostatne. Prežili. 

Tento nezodpovedný postup až vyrážal dych. Nechápal som, ako sa mohli odhodlať na 

takýto plán bez toho, aby si uvedomovali dôsledky. Tak ako všetko, čo som v Xymose videl, 

aj toto nedomyslené a nedonosené riešenie vzniklo v náhlivom úsilí vyriešiť súčasné 

problémy firmy a vôbec nebralo zreteľ na budúcnosť. Zrejme takto konajú firmy v časovej 

tiesni. Pri takýchto technológiách je to však veľmi nebezpečný postup. 

Pravda bola ešte zložitejšia. Správanie Xymosu vyplynulo zo samotnej technológie 

produktu. Distribuované agentové systémy pracujú samostatne. V tom je podstata ich 

fungovania. Človek ich spustí a nechá bežať. Už sme si zvykli, že agentové siete sa dopracujú 

k istým výsledkom. Koniec koncov, zmyslom takýchto systémov je autonómnosť. 

Lenže je rozdiel, či populáciu virtuálnych agentov uložíme do pamäti počítača, alebo či 

skutočné agenty vypustíme do skutočného sveta. 

V Xymose tento rozdiel nevnímali. Alebo nemali záujem ho vnímať. 

A preto vypustili roj na slobodu. 



Odborne sa takýto proces nazýva ,autooptimalizácia‘. Roj sa vyvíja samočinne, menej 

úspešné agenty zanikajú a úspešnejšie sa rozmnožujú novou generáciou. Po desiatke až stovke 

generácií sa roj prepracuje k najlepšiemu riešeniu. K optimálnemu riešeniu. 

Podobný proces ustavične prebieha aj v počítači. Zvyčajne sa pritom generujú nové 

počítačové algoritmy. Dannymu Hillisovi sa ako jednému z prvých podarilo optimalizovať 

triediaci algoritmus. Ten by mal dozerať, či je počítač schopný samostatne nájsť spôsob, ako 

svoju prácu zlepšiť. Jeho program objavil novú metódu. Ostatní ju vzápätí rýchlo nasledovali. 

Lenže takéto pokusy sa neuskutočňovali na autonómnych robotoch v reálnom svete. Pokiaľ 

viem, v Xymose sa to stalo po prvý raz. No možno sa o to usiloval aj niekto inde a iba sa to 

nedostalo na verejnosť. Som však presvedčený, že sa to v budúcnosti môže zopakovať. 

A pravdepodobne veľmi skoro. 



Sú dve hodiny v noci. Deti konečne prestali dáviť. Vrátili sa do postele. Zrejme už budú 

spať pokojne. Malá spí ako zarezaná. Ellen sa ešte vždy dvíha žalúdok. Podistým som si zase 

zdriemol. Neviem, čo ma zobudilo. Vidím, ako za domom Mae už vystupuje hore svahom. 

Spolu s ňou je muž v striebornej kombinéze aj ostatní členovia sanitárneho tímu. Mieri ku 

mne. Usmieva sa. Dúfam, že mi prináša dobrú správu. Veľmi by sa mi teraz taká správa zišla. 



V Juliinom odkaze v elektronickej pošte sa píše: "Nemáme čo stratiť." A nakoniec predsa 

stratili všetko - firmu aj život. Iróniou ostáva, že ich zvolený postup bol úspešný. Roj 

skutočne vyriešil problém, s ktorým si nevedeli rady. 

Ale potom vo svojej činnosti pokračoval a naďalej sa vyvíjal. 

A v Xymose mu to dovolili. 

Nevedeli, čo činia. 

Obávam sa, že raz sa čosi podobné napíše na náhrobný kameň ľudstva. 

Bodaj by sa to nestalo! 

Azda sa predsa len na nás usmeje šťastie. 

